
Cuvânt înainte 


Interesul deosebit pentru psihoterapiile scurte trebuie înţeles în contextul 
creşterii insatisfactiei determinate de rezultatele îndoielnice ale terapiilor tradi- 
tionale de lungă durată şi de costul ridicat al acestora. 

Psihanaliza - exemplul tipic al terapiilor de lungă durată - a promovat ideea 
că pacientul, cel care solicită ajutor, determină, în bună măsură, ceea ce se 
produce în timpul terapiei. Terapeutul are, în general, o atitudine pasivă, 
exprimată prin „atenţie flotantá" - atitudine care, combinată cu asociaţia liberă 
practicată de pacient, face din psihanaliză, in mod inevitabil, o terapie de lungă 
durată, la capătul căreia schimbarea terapeutică pare ori incertă, ori rezultatul 
altor factori (se ştie că timpul vindecă multe!). În psihanaliză se consideră o 
„manipulare” faptul că terapeutul îşi centrează efortul asupra unei probleme 
anume, Că fixează obiective, că intervine într-o manieră deliberată în existenţa 
cuiva sau că evaluează rezultatul unei terapii. 

În opoziţie cu această situaţie s-a dezvoltat demersul utilizat de terapiile 
scurte, care este unul esențialmente strategic. „Terapia strategică - spune 
J. Haley - nu constă într-o abordare sau o teorie particulară ; se dă acest nume 
terapiilor în care terapeutul îşi asumă responsabilitatea de a influenţa direct 
oamenii.” (Haley, 1984, p. 22) În terapia strategică, schimbarea terapeutică nu 
este aşteptată, ea este sistematic provocată. Terapeutul care utilizează un astfel 
de demers „identifică problemele susceptibile a fi rezolvate, fixează obiective, 
evaluează răspunsurile pe care le primeşte pentru a-şi corecta modalitatea de 
abordare şi, în final, verifică rezultatul terapiei sale pentru a vedea eficienţa ei" 
(idem, p. 21). 

Aceste afirmaţii evidenţiază clar că psihoterapia scurtă nu este doar „mai 
putin din acelaşi lucru”, adică nu diferă de psihoterapia lungă doar prin durata 
ci; ca este o terapie cu structură şi procese specifice. 

Vorbind despre terapia scurtă nu putem ocoli totuşi o întrebare: cât de 
scurtă este o terapie scurtă ? Eckert (1993) definea psihoterapia scurtă ca fiind 
„orice intervenţie psihologică destinată să producă o schimbare cât mai repede 

posibil (s.n.), indiferent dacă este sau nu specificat dinainte un termen limită”. 
Literatura ştiinţifică a domeniului apreciază că psihoterapiile scurte se întind pe 
un continuum ce variază de la o şedinţă la 20 de şedinte, cu o medie de aproxi- 
mativ 6 şedinţe. Totuşi, funcţie de tipul de intervenţie psihoterapeutică utilizat, 
există diferenţe sensibile între specialişti cu privire la durata terapiei. Astfel 
Malan (1976), din perspectiva tradiţiei psihodinamice, consideră că o psiho- 
terapie scurtă durează între 4 şi 50 de şedinţe, în timp ce Ryle (1991) propune 
un model de terapie cognitivă scurtă în 16 şedinte. Există şi autori (Talmon, 
1990; Manthei, 1996 etc.) care argumentează eficienţa unei terapii într-o 
singură şedinţă. 

Deşi nu este un acord unanim privind numărul de şedinţe, există un larg 
consens în ceea ce priveşte principalele caracteristici ale terapiilor scurte. 
Între acestea, menţionăm (Barret-Kruse, 1994; Koss & Butcher, 1986; 
O’Connell, 1998): a: 


- ideea că fiecare persoană posedă resursele necesare rezolvării problemelor 
cu care se confruntă ; 

- acceptarea definiţiei pe care clientul o dă problemei sale ; 

- formarea alianţei terapeutice cât mai repede posibil; 

- atribuirea succesului ; terapeutul nu face altceva decât să creeze un cadru 
care să-i permită clientului să identifice şi să utilizeze resursele pe care le are; 

- evitarea angajării clientului la un efort deosebit (în caz contrar beneficiile 
terapiei ar fi mai mici decât „investiţiile” clientului) ; 

- obiectivarea, descrierea, mai degrabă decât personalizarea comportamen- 
tului clientului (în caz contrar s-ar putea ajunge la culpabilizarea acestuia) ; 

- centrarea pe „aici şi acum" ; incursiunile în trecut sunt limitate şi focalizate 
doar pe problema prezentă a clientului ; 

- existența unor obiective clare, specifice si tangibile în timpul disponibil ; 

- asumarea de către terapeut a responsabilităţii de a influenţa clientul într-o 
manicră evidentă, deschisă. 


Adoptarea unei astfel de strategii terapeutice are la bază nu numai motive 
economice, ci şi unele schimbări conceptuale în domeniul psihoterapiei. Aceste . 
schimbări sunt rezumate de B.L. Bloom (1992, p. 158) astfel: 


- creşterea acceptării unor obiective terapeutice realiste limitate ; 

- accentul crescut în cadrul psihologiei eului atât asupra resurselor, cât şi 
asupra limitelor clientului ; 

- impactul deosebit al tehnicilor de modificare a comportamentului asupra 
practicii clinice ; 

= Creşterea centralităţii teoriei crizei şi intervenţiei în stare de criză în cadrul 
serviciilor de asistenţă psihologică; | 


- acordarea unei mai mari atenţii circumstanțelor precipitante curente în 
raport cu predispoziţiile trecute. 

Practicarea psihoterapiei scurte are implicaţii comportamentale atât asupra 
pacienţilor, cât şi asupra terapeutilor (J. Haley discută pe larg aceste implicaţii 
în studiul său „Why not long-term therapy?” din 1990). Dat fiind faptul că 
această carte se adresează specialiştilor din domeniul psihoterapiei, vom puncta 
doar câteva dintre implicaţiile terapiei scurte asupra practicii clinice. 

În primul rând, având în vedere caracterul directiv, activ, al strategiei 
. adoptate de majoritatea practicienilor terapiilor scurte, acest tip de terapie este 
mult mai solicitant pentru terapeut decât terapia de lungă durată. Aceasta din 
urmă se poate desfăşura tihnit, într-un ritm lent, pentru cá îi lipsesc obiectivele - 
“spune J. Haley (1990, p. 7) -, în timp ce terapia scurtă necesită anumite inter- 
ventii care să conducă la un anume sfârşit. De aceea, terapeutul trebuie să 
inoveze mereu prescripţii terapeutice care să vină în întâmpinarea nevoilor 
specifice fiecărui pacient. 

Strategia terapeutică adoptată de practicienii terapiilor scurte este puternic 
influenţată şi de faptul că aceştia nu aderă, în general, la teoria rezistenţei aşa 
cum este ea formulată de psihanaliză. De aceea, ei dezvoltă o relaţie terapeutică 
de tip colaborativ, în care orice alt comportament decât cel aşteptat din partea 
pacientului este receptat nu ca rezistenţă, ci ca semn al dorinţei de colaborare 
a acestuia. Principiul care guvernează o astfel de relaţie terapeutică este formulat 
de S. de Shazer astfel: „Nu există eşec, există feedback”. Această atitudine are 
la bază încrederea în resursele pacientului şi în dorinţa sa de vindecare, credinţa 
că cel mai mare expert într-o problemă este chiar cel ce are problema respectivă. 

Capitolul 1 


Terapia cognitiv-comportamentala - 
cadru general 


. Terapia cognitiv-comportamentalá reprezintă un ansamblu de tehnici 
bazate pe teoriile învăţării şi pe descoperirile psihopatologiei cognitive. 
Deşi, în acest domeniu, există mai multe orientări şi cadre teoretice, ele 
împărtăşesc câteva afirmaţii esenţiale care justifică gruparea lor sub 
aceeaşi etichetă. Afirmația de bază este că toate comportamentele, 
adaptative sau neadaptative, sunt rezultatul unor scheme implicite. 
Acestea sunt mai mult sau mai puţin conştiente şi înglobează structuri 
cognitive şi sisteme de prelucrare a informaţiilor. Termenul cognifie 
este oarecum vag, definit, dar se referă, de cele mai multe ori, la idei, 
semnificaţii, credinţe, gânduri, inferente, expectatii, afirmaţii, atribuiri. 
Se afirmă că acestea mediază comportamentul în mod direct (inclusiv 
manifestările emoţionale) şi sunt obiectivul major al schimbării terapeutice. 


1.1. Terapia comportamentală 


1.1.1. Definiţie. Cadru general 


Terapia comportamentală s-a dezvoltat ca formă de protest faţă de 
punctul de vedere psihanalitic ce consideră că în spatele tuturor tulbură- 
rilor comportamentale se află forte subiective profunde şi inconştiente. 
“Bazele sale teoretice cuprind ideile majore dezvoltate in cadrul cercetă- 
rilor privind conditionarea şi învăţarea. Abia la mijlocul secolului trecut 

a început să se vorbească despre terapiile comportamentale sau behavioriste. 
Contribuțiile teoretice majore la dezvoltarea acestor terapii au fost 
aduse de Skinner (1953), Wolpe (1958) şi Eysenck (1962), care au 
dezvoltat strategii terapeutice care au valorificat rezultatele cercetărilor 
privind conditionarea şi învăţarea realizate de I. Pavlov, J.B. Watson, 
E.L. Thorndike, E.C. Tolman, C.L. Hull, J. Dollard, N.E. Miller. 

Pe scurt, behavioristii consideră ca, la naştere, fiinţa umană este un 
fel de tabula rasa, o „coală albă de hârtie”, iar „istoria” scrisă pe 
aceasta este determinată îndeosebi de condiţiile mediului. Simplificând, 
personalitatea este văzută, în primul rând, ca funcţie a stimulilor din 
mediul extern, a interacțiunilor şi rolurilor sociale; factorii subiectivi 
interni, procesele inconştiente sunt respinse ca nefiind cu adevărat 
concepte ştiinţifice din moment ce nu pot fi studiate într-o manieră 
sistematică şi reproductibilă. 

Fiintele umane sunt văzute ca produse ale proceselor de condiţionare 
în care s-au angajat. Paradigma S-R (stimul-ráspuns) este structura 
fundamentalá a oricárui proces de învăţare. Oamenii reacţionează într-o 
manieră predictibilă la un anumit stimul, în funcţie de ceea ce au învăţat 
în trecut. Comportamentul lor este, în linii mari, asemănător celui al 
animalelor, singura excepţie fiind faptul că răspunsurile comportamen- 
tale ale oamenilor sunt mai complexe şi organizate într-un plan superior. 

+ Din această perspectivă, comportamentele nevrotice — cuvinte, acţiuni, 
stări emoţionale neadaptative şi indezirabile — de care persoana doreste 
să scape sunt învăţate. Răspunsurile comportamentale indezirabile au 
fost învăţate, în primul rând, pentru că în trecut i-au permis persoanei 
să evite experienţe dureroase. Ele au devenit „simptome” de care 
pacientul doreşte să scape deoarece, în prezent, aceste comportamente 
tind să se actualizeze, să se manifeste, nu numai în prezenţa eveni-. 
mentelor dureroase iniţiale, ci şi într-o multitudine de situaţii mai mult 
sau mai puţin similare cu acestea. Eliminarea răspunsurilor compor- 
tamentale indezirabile devine obiectivul principal al psihoterapiei. Tera- 
peutii comportamentisti nu definesc psihoterapia în termenii insight-ului 
şi ca reorganizare a personalităţii, ci ca proces de eliminare a simpto- 
melor şi învăţare a unor răspunsuri comportamentale mai adaptative. 
Pentru ilustrarea ideii enunțate, reținem definiţia pe care L.J. Reyna o dă 
psihoterapiei : „Psihoterapia poate fi considerată ca un set de proceduri 
destinate să elimine o varietate de ráspunsuri cu efecte emotionale 

- negative, precum şi comportamente indezirabile şi nefolositoare şi să 
creeze comportamente mai eficiente pentru controlul şi adaptarea la 
- anumite sarcini cotidiene, persoane şi situaţii” (Reyna, 1964, p. 169). 
= Terapia comportamentală este o terapie scurtă centrată pe simptom 
şi vizează, în general, modificarea interacțiunilor dintre persoană si 
mediul său. 

„ Kazdin (1982, cf. S. Ionescu, 1994, p. 550) afirmă că terapiile 

comportamentale pun accentul pe următoarele aspecte : 


1. Evidenţiază determinanfii actuali mai degrabă decât determinantii 

^ istorici ai comportamentului. 

2. Prezintă schimbarea comportamentului manifest ca fiind criteriul 
major în evaluarea tratamentului. 

3. Valorifică cercetarea fundamentală în psihologie pentru formularea 
ipotezelor cu privire la tratament şi la tehnicile specifice. 

4. Defineşte tratamentul în termeni operafionali şi obiectivi pentru ca 
metodele aplicate să poată fi reproduse. 

5. Subliniază, într-o manieră foarte precisă, comportamentul vizat şi 
tehnicile de evaluare. 


Sublinierile realizate în textul anterior ne permit să formulăm într-o 
manieră rezumativă faptul că terapia comportamentală este centrată pe 
prezent şi îşi propune schimbarea comportamentului-simptom utilizând 
tehnici reproductibile în baza unor ipoteze clare privind comportamentul 
"uman. 


1.1.2. Bazele teoretice şi empirice ale terapiei 
comportamentale 


Terapia comportamentală este un proces : de reeducare/reinvátare. Compor- 
tamentul adaptativ este întărit, în timp ce comportamentul neadaptativ 
este eliminat. Bazele teoretice şi empirice ale acestui proces îşi au 
originea în cercetările privind învăţarea la animale şi oameni. 

Perspectiva darwinistă privind continuitatea legilor evoluţiei animale 
şi umane a condus la aplicarea „modelului animal” al comportamen- 
tului, la studiul mecanismelor de apariţie şi la menţinerea comporta- 
mentelor patologice umane. 

Primele cercetări au identificat două paradigme generale ale învăţării 
animale : i 


1. Condifionarea „clasică” - fundamentată de cercetătorul rus I. Pavlov. | 
2. Condifionarea operantá — derivată din cercetările realizate de = 
Thorndike, Tolman, Guthrie, la care s-au adăugat cele ale lui Skinner, 


Realizând cercetări asupra salivatiei şi digestiei la câini, Pavlov a 
descoperit că hrana determină un răspuns reflex înnăscut - salivatia. 
Ulterior, el a observat că, pe parcursul experimentului, câinii salivau şi 
doar la elemente ale contextului în care era realizată hrănirea : vederea 
mâncării, paşii experimentatorului, sunetul unui clopoțel etc. El a 
conceptualizat -aceste relaţii între diverşi stimuli şi reacţii compor- 
tamentale în termenii condifionárii. 

Schematic, paradigma condiţionării clasice (pavloviene) poate fi 
reprezentată astfel (fig. 1): 


Înainte de mâncare —— —— salivatie 
conditionare (stimul 1 (ráspuns 
neconditionat) neconditionat) 


Schema de clopoțel 
condiționare (stimul condiționat) 


| 


mâncare 
(stimul necondiţionat) 


După condiţionare clopoțel ——— —À  salivaţie 
(stimul conditionat) (răspuns 
condiţionat) 


Figura 1. Paradigma conditiondrii clasice (pavloviene) 


Pavlov a cercetat şi ce se întâmplă cu răspunsul condiţionat când 
clopotelul nu mai este urmat de stimulul necondiţionat (mâncarea) şi a 
constatat că, după mai multe prezentări separate ale clopotelului, acesta 

şi-a pierdut treptat valoarea de stimul pentru salivatie. A avut loc ceea ce 
Pavlov a numit stingerea (extinctia) reflexului condiţionat învăţat anterior. 

Cercetătorii ruşi au descoperit, de asemenea, şi faptul că răspunsurile 
emoţionale, precum teama, pot fi condiţionate. De aceea, paradigma 
condiţionării clasice a avut implicaţii considerabile pentru înţelegerea 
fenomenelor psihopatologice. 

Paradigma condiţionării operante afirmă că, dacă un anumit com- 
portament este, în mod consecvent, urmat de o recompensă, comporta- 
mentul are o mai mare probabilitate de a se produce din nou. Acest 
fenomen a fost conceptualizat cu denumirea de lege a efectului, ce 
afirmă că acele comportamente care sunt urmate de consecinţe pozitive 
vor avea tendinţa de a fi repetate, iar cele urmate de consecinţe negative 
se vor manifesta cu o frecvenţă din ce în ce mai mică. 

Cercetările realizate de Thorndike, Tolman si Guthrie au fost com- 
pletate de cele ale lui Skinner, care a extins principiul descoperit de 
aceştia, definind întărirea in termenii efectului pe care ea îl are asupra 
comportamentului individului, nu pur şi simplu prin faptul că pare a fi 
recompensativă sau aversivă. Astfel, în conditionarea operantă, dacă un 
comportament este urmat de un anumit eveniment şi se manifestă cu o 
frecvenţă mai mare, atunci spunem că respectivul comportament este 
întărit (fig. 2). 

În acord cu schema din fig. 2, întărirea pozitivă descrie situaţia în 
care comportamentul (de exemplu, punctualitatea) se manifestă cu o 
frecvenţă mai mare pentru că este urmat de consecinţe pozitive (de 
exemplu, lauda) ; întărirea negativă se referă la situaţia în care frecvenţa 
unui comportament creşte din cauză că este urmat de omisiunea unui 
eveniment aversiv anticipat (de pildă, anxietatea, acuzele sau reproşurile 
cuiva etc.). Retinem, prin urmare, că termenul întărire se referă intot- 
deauna la situaţiile în care comportamentul creşte în frecvenţă sau 
intensitate. 

Alte două tipuri de consecinţe sunt asociate cu descreşterea frecvenţei 
comportamentului. Pedeapsa descrie situaţia în care comportamentul 
descreşte în frecvenţă pentru că este urmat de un eveniment aversiv (de 
exemplu, reproşuri, anxietate) ; nerecompensarea frustrantă acţionează 
în situaţia în care comportamentul descreşte în frecvenţă pentru că este 
urmat de omisiunea unei recompense aşteptate (de exemplu, subiectul 
nu va fi lăudat, premiat etc.). 

Intărire 
Prezenta .. Absenta 


n Intărire nerecompensare 


pozitivă pozitivă frustrantă 

Tipul de 

întărire 4 Pedeapsă A întărire 
negativă negativă 


Figura 2. Paradigma conditiondrii operante (săgețile arată efectul 
asupra comportamentului-fintá) 


Utilizând principiile conditionirii operante, terapeutul comporta- 
mentist îşi planifică intervențiile fie acționând asupra consecințelor 
comportamentului-simptom („beneficiile simptomului”), fie utilizând 
ca întărire evenimentele descoperite ca influențând schimbarea compor- 
tamentului în direcția dorită. Acestea nu sunt cele care par a fi în mod 
intrinsec recompensative. 

Dezvoltarea acestor două paradigme de condiționare (clasică şi 
operantă) şi integrarea lor ulterioară de către cercetători precum Hull şi 
Mowrer sunt evenimente importante în evoluţia terapiei comportamen- 
tale. O însemnătate. deosebită au avut-o lucrările lui Mowrer (1960), 
care au descris un model bifactorial, incluzând elemente ale condi- 
ționării clasice si operante, pentru a explica teama şi comportamentul 
de evitare. El consideră că teama de anumiţi stimuli este dobândită 
printr-un mecanism de condiţionare clasică şi că, fiind aversivă, subiectul 
învaţă să o reducă prin evitarea stimulilor conditionati. Din această 
perspectivă, comportamentul de evitare, întărit de consecinţele sale 
pozitive (atenuarea stărilor de teamă), este elementul principal al perpe- 
tuării fobiei: neintrând în contact cu stimulul fobogen, subiectul nu 
poate invalida (elimina) asocierea iniţială între stimul şi reacţia de 
teamă. De aceea, prescriptiile privind expunerea pacienţilor la stimulii 
fobogeni sunt elemente centrale în majoritatea tehnicilor utilizate în 
terapia fobiilor. 

Cercetările lui A. Bandura asupra învăţării bazate pe observaţie 
au avut o importanţă particulară în orientarea atenţiei asupra facto- 
rilor cognitivi în terapia comportamentală. Abordarea sociocognitivă 


pă 

fundamentată de A. Bandura are la bază ideea conform căreia comporta- 
mentul este determinat de trei sisteme independente ce interacționează 
între ele: evenimentele-stimul externe, întărirea externă şi procesele 
cognitive mediatoare. Conform acestui demers, un individ învaţă obser- 
vând pe altcineva in timp ce realizează un comportament anume; 
comportamentul este învăţat mai bine dacă observatorul realizează şi el 
comportamentul respectiv, dar aceasta nu este o condiţie necesară. 
- Totuşi, orice schimbare comportamentală voluntară este mediată de 
percepțiile subiectului în legătură cu capacitatea sa de a realiza compor- 
tamentul în chestiune. Credintele subiectului privitoare la capacitatea sa 
de a realiza un anumit comportament au fost conceptualizate de Bandura 
sub denumirea de ,,autoeficienta” - element central al modelului referi- 
tor la autoreglare şi autocontrol dezvoltat de acesta. A. Bandura consi- 
deră cá autocontrolul implică trei stadii importante: autoobservarea, 
autoevaluarea (prin raportarea la anumite standarde) şi autoîntărirea. 
Modelul sociocognitiv a stimulat multe cercetări în domeniul învăţării 
şi al schimbării comportamentului în care constructele cognitive, inclu- 
siv atribuirea şi autoinstructia, au fost abordate explicit. 

Integrând procesele cognitive interne in schema behavioristá clasică 
S-R, terapia comportamentală contemporană găseşte din ce în ce mai 
multe puncte comune cu terapia cognitivă, încât sintagma „terapie 
cognitiv-comportamentală” este tot mai a ie in vocabularul psiho- 
terapeutilor. 


1.2. De la terapia comportamentalá la terapia 
cognitiv-comportamentalá (TCC) 


Ín anii '60-'70, tot mai mulţi cercetători in domeniul psihoterapiei 
comportamentale şi modificării comportamentului au simţit nevoia de a 
depăşi „noţiunile mecaniciste ale practicii terapiei comportamentale” 
(Lazarus, 1971), considerând că majoritatea tratamentelor compor- 
tamentale nu mai pot fi conceptualizate doar în termenii teoriei învăţării. 
Această atitudine a condus la adoptarea unui demers eclectic care a 
favorizat adăugarea la tehnicile comportamentale existente a unor compo- 
nente cognitive şi a deschis calea dezvoltării şi aplicării sistematice a 
tehnicilor cognitive. 

O ilustrare a acestei tendinţe este apariţia demersului celor „trei 
sisteme”, conceptualizat de Lang si Rachman. Aceştia consideră că 
orice problemă psihologică poate fi descrisă în termenii răspunsurilor 
manifestate în trei sisteme de răspuns interdependente : comportamental, 
cognitiv/afectiv, fiziologic ; prin considerarea separată a răspunsurilor 
cognitive şi afective, cele trei sisteme au devenit patru. De pildă, o fobie 
implică răspunsuri comportamentale (de exemplu, evitarea obiectului 
fobogen), cognitive (gânduri iraționale, catastrofice in legătură cu 
obiectul fobogen), afective (teamă intensă) şi fiziologice (palpitatii, 
transpiratii etc.). 3 

Aceste sisteme, deşi interdependente, în timpul terapiei nu se schimbă 
în acelaşi timp, în aceeaşi măsură ori în aceeaşi direcţie ; de aceea, ele 
pot fi considerate nonsincrone. Această perspectivă unitară asupra 
problemelor psihologice a avut un rol important atât în descrierea şi 
conceptualizarea unui număr mare de simptome raportate de pacienţi, 
cât şi în dezvoltarea unor instrumente de-evaluare sistematică a rezul- 
tatelor terapiei. l 

Terapia cognitivă este, după cum consideră A. Beck, o sinteză a 
unor aspecte ale psihanalizei şi terapiei comportamentale Influenţa 
psihanalizei se exprimă prin accentul pus pe identificarea temelor 
importante şi latente ale gândirii pacientului („schemele cognitive”), 
precum si prin evidenţierea interrelatiilor subtile dintre gândire, senti- 
ment şi comportament. Influenţa terapiei comportamentale se regăseşte 
în structurarea sistematică a interviului terapeutic, în definirea scopu- 
rilor şi a proceselor care permit atingerea acestora, în operationalizarea 
tehnicilor terapeutice şi a evaluării. + 

Precursorul cel mai apropiat de terapiile cognitive actuale este A. Ellis, 
autorul terapiei rational-emotive (RET) ale cărei începuturi se găsesc in 
anii '50. Astăzi, A. Ellis îşi numeşte sistemul terapeutic dezvoltat de el 
terapie rational-emotiv comportamentală, fapt ce consfinteste integrarea 
abordărilor comportamentale şi cognitive în domeniul psihoterapiei. 

Terapia cognitivă s-a dezvoltat îndeosebi datorită cercetărilor asupra 
depresiei realizate de A. Beck începând din 1959. În prezent, terapia 
cognitivă este indicată într-o multitudine de stări psihopatologice : 


anxietate, atacuri de panică, obsesii, tulburări alimentare (anorexie şi 
bulimie), alcoolism etc. 

lată cum rezumă A. Beck, într-o lucrare recentă, terapia cognitivă: 
„Terapia cognitivă se bazează pe o teorie a personalităţii care afirmă că 
felul în care cineva gândeşte determină în mare măsură felul în care 
simte şi se comportă. Terapia este un proces colaborativ, între terapeut 
şi pacient, de cercetare empirică, testare a realităţii şi rezolvare de 
probleme. Interpretările şi concluziile neadaptative ale pacientului sunt 
considerate ipoteze testabile. Pentru examinarea unor interpretări alter- 
native şi generarea unor argumente contrare ce stimulează credinţe mai 
adaptative şi conduc la schimbare terapeutică sunt utilizate experimente 
comportamentale şi proceduri verbale” (Beck, Weishaar, 1995, p. 229). 


1.3. Caracteristici generale ale relaţiei 
terapeutice în TCC 


Spre deosebire de relaţia terapeutică dezvoltată de celelalte terapii, 
unde predomină caracterul nondirectiv al acesteia, în cazul terapiilor 
cognitiv-comportamentale avem de-a face cu oyelație directivă; de 
fapt, mai potrivită ar fi noţiunea de relație de ghidare, deoarece tera- 
peutul ajută pacientul să ia anumite decizii, nu hotărăşte în locul lui. 

"Dacă în psihanaliză terapeutul îşi propune să fie o „oglindă perfectă”, 
care să-i ofere pacientului o imagine ce conţine în egală măsură lumini 
şi umbre, iar în terapia rogersiană terapeutul doreşte să fie şi el o 
oglindă ce oferă pacientului „o imagine pozitivă necondiționată”, in 
terapia cognitiv-comportamentală terapeutul are un rol mai activ, directiv, 
ce implică, în egală măsură, procese precum: orientarea, ghidarea, 
colaborarea, parteneriatul. Putem sintetiza rolul şi atitudinea tera- 
peutului în terapia cognitiv-comportamentală astfel : 


1. Culege datele şi efectuează analiza funcţională a comportamentelor. 
2. Explică, informează, dedramatizează. 

3. Defineşte simptomul-ţintă, identifică factorii de pr ee şi cer- 
cetează beneficiile secundare ale acestuia. 

Alege strategia terapeutică. 

Stimulează motivaţia de participare la terapie a pacientului. 
Aplică tehnica terapeutică. 

Pune capăt relaţiei terapeutice (conform contractului terapeutic). 


asus 

Nu ne propunem să analizăm toate aceste dimensiuni ale relaţiei 
terapeutice, dar facem totuşi câteva consideraţii asupra acţiunilor men- 
ționate mai sus, la punctul 2. 

Terapeutul furnizează, în principal, explicaţii asupra dobândirii 
răspunsurilor şi a comportamentelor inadaptate, menţinerii acestora, 
precum şi asupra tehnicilor terapeutice care pot fi utilizate pentru 
schimbarea lor. El răspunde, astfel, aşteptărilor clienţilor ce doresc să 
înţeleagă, să fie securizati cu privire la viitor şi să fie deculpabilizati. 
Explicatiile terapeutului au un rol important in crearea unei alianţe. 
active între acesta şi pacient. Ele reiau într-un limbaj coerent, com- 
prehensibil, experienţele emoţionale şi comportamentale trăite până 
atunci ca iraționale ; de asemenea, explicaţiile permit numirea acestor 
experienţe, evidenţierea unor relaţii cauzale, fapt ce are consecinţe 
asupra nivelului general al anxietăţii, deoarece ele fuseseră trăite ca 
invadatoare şi indefinibile. Astfel, explicaţiile pot stimula, la pacient, 
sentimentul controlului, favorizează intrarea în terapie şi cresc încre- 
derea în terapeut. Se trece, în acest mod, de la a suferi la a acţiona, 
ajungându-se la o relaţie de parteneriat între pacient şi terapeut. 


1.4. Interviul de evaluare cognitiv-comportamentală 


Interviul de evaluare are un rol important în demararea procesului 
terapeutic. În mod frecvent, pacientul prezintă o arie problematică 
nediferentiatá. Terapeutul ajută la clarificarea şi diferenţierea pro- 
blemelor reducând astfel dificultăţile la proporţii abordabile, fapt ce are 
consecinţe importante asupra implicării pacientului în procesul tera- 
peutic, el începând să creadă că schimbarea este posibilă. 

Procesul evaluativ se va centra pe ceea ce poate fi schimbat şi pe 
formarea unor aşteptări rezonabile în legătură cu terapia. În timpul 
evaluării, pacientul ajunge la o imagine diferită despre problemele sale : 
unele modificări comportamentale pot fi anticipate (cunoscându-le cau- 
zele) şi, prin urmare, pot fi controlate. O funcţie importantă a evaluării 
este şi aceea de a stabili dacă se impune vreo măsură de urgenţă (de 


pildă, în ce măsură există riscul unui comportament suicidal la un 
pacient depresiv). 

În afara interviului, TCC utilizează şi alte metode de evaluare: 
autoobservarea, completarea de chestionare şi rapoarte, obţinerea de 
informaţii de la persoanele apropiate pacientului, observarea directă a - 
comportamentului în mediul clinic etc. 

Interviul de evaluare cognitiv-comportamentală este, în general, unul 
semistructurat şi implică din partea terapeutului atitudini şi compor- 
tamente specifice abordării clinice. 

Vom prezenta, în continuare, ghidul de interviu de evaluare cognitiv- 
-comportamentală propus de J. Kirk (1991) (fig. 3). 

În cele ce urmează, vom expune câteva consideraţii referitoare la 
punctele principale ale acestui ghid de interviu. 


1. Etapa inițială. Scurtă descriere a problemei. Ascultarea activă a 
pacientului favorizează, încă din primele momente, stabilirea unei bune 
relaţii terapeutice. De cele mai multe ori, pacienţii îşi planifică din timp 
ceea ce au de pând să spună terapeutului; a nu-i asculta înseamnă a 
le induce anumite frustrări şi a le da un semnal negativ privind capa- 
citatea noastră de a-i înţelege. Este posibil ca pacientul să ne dea 
şi informaţii inutile în această etapă. Oricum, relatarea lui ne infor- 
mează despre cadrele de referinţă interne ce dau sens problemelor lui 
(explicaţii cauzale, soluţii aşteptate etc.) şi l-au determinat să se prezinte 
la noi. 

Terapeutul rezumă şi reformulează ceea ce-i spune pacientul, dove- 
dindu-i că a înţeles corect problema şi-l încurajează, verbal şi nonverbal, 
să exploreze diverse aspecte ale problemelor sale. În cazul în care 
pacientul are dificultăţi în descrierea lor, îi putem adresa întrebări 
precise : momentul apariţiei problemei, împrejurări, simptome, schim- 
bări în viaţa lui de când a apărut problema, soluţii încercate până în 
prezent etc. 

În această etapă, care durează 5-10 minute, este necesară doar o 
schitare generală a problemei. Terapeutul reţine informaţii despre ante- 
cedentele posibile şi factorii de menţinere pentru a le utiliza mai târziu 
în interviu -Este util să se furnizeze pacientului un rezumat al problemei 
şi să se obţină un feedback privind corectitudinea lui. Când sunt 
prezentate mai multe probleme, terapeutul şi pacientul vor colabora 
pentru a stabili asupra căreia se va centra iniţial intervenţia. 

1. Scurtă descriere a problemei. 
2. Dezvoltare: 
— factori precipitanti; 
— evoluţie în timp; 
~ factori predispozanti; 
3. Descrierea problemei in termeni: 
— comportamentali Ce? 
Cand ? 
— cognitivi Unde? 
Cât de des ? 
— afectivi Cu cine ? 
Cát de stresant ? 
— fiziologici Cát de brusc ? 
4. Variabile de context şi modulatorii: 
— situationale; 
— comportamentale; 
= cognitive; 
— afective; 
— interpersonale; 
~ fiziologice. 
5. Factori de menţinere: 
— situationali; 
— comportamentali; 
— cognitivi; 
— afectivi; : 
— interpersonali; 
-= fiziologici. 
6. Comportamente de evitare. 
7. Resurse de adaptare si control, alte resurse. 
8. Istoria medicală şi psihiatrică. 
9. Tratamente anterioare: 
— răspuns; 
- medicatie curentă. 
10. Credinţe despre problemă. 
11. Angajare, motivație. 
12. Situaţie psihosocialà: 
= familie; 
- relaţii psihosexuale; 
- condiţii de locuit; 
— ocupaţie; 
- relaţii sociale; 
— pasiuni, interese, 
13. Formularea preliminară a evaluării în termeni cognitiv-comportamentali. 


Figura 3. Ghidul de interviu de evaluare cognitiv-comportamentală (J. Kirk) 


P 


ere... — ^ DN. os 


TERAPIA COGNITIV-COMPORTAMENTALĂ - CADRU GENERAL 25 


2. Dezvoltarea problemei. Deoarece incursiunea în trecutul pacien- 
tului se realizează doar pe dimensiunile relevante pentru problema 
abordată, această etapă este mult mai scurtă decât în alte terapii. 

Debutul problemei poate fi uşor determinat - de pildă, fobia de a 
conduce automobilul cauzată de un accident auto - sau, dimpotrivă, 
pacientul a conştientizat gradual că are anumite probleme (cum ar fi 
neînțelegerile repetate Ja serviciu, pentru a ajunge la concluzia că are 
dificultăţi de stabilire a unor relaţii ierarhice). În acest din urmă caz 
este utilă trecerea în revistă a unor evenimente tipice de viaţă: boală, 
moartea unor persoane apropiate, ruperea unor relaţii, mutatul în altă 
casă sau în altă localitate etc. 

În ceea ce priveşte evoluția problemei trebuie să ne întrebăm: 
problema a evoluat constant, s-a agravat, a avut fluctuații? ; de ce 
solicită tocmai acum ajutor? (motivul solicitării poate să evidentieze 
informaţii deosebit de utile). Pentru înţelegerea evoluţiei problemei şi 
stabilirea unor eventuale relaţii cauzale este utilă punerea într-o relaţie 
cronologică a momentelor principale în evoluţia problemei cu princi- 
palele evenimente din viata individului. Uneori, este util să evidentiem 
că evenimentele care au declanşat problema nu mai există, aceasta fiind 
întreţinută de alti factori. Întrebări de forma: „Ce anume a fost dificil 
pentru tine în situaţia respectivă ? ”, „Cum ai reuşit să rămâi calm într-o 
astfel de situație?” pot oferi informaţii suplimentare utile. 

Factorii predispozanji trebuie căutaţi în istoria familială, în caracte- 
risticile de personalitate (de pildă, labilitatea emoţională), atitudinile 
unor persoane semnificative din jurul pacientului (de exemplu, atitu- 
dinea părinţilor faţă de sex ar putea influenţa apariţia frigidităţii etc.). 


3. Descrierea problemei sau analiza funcțională. Scopul acestei 
etape este acela de a găsi răspunsuri la următoarele întrebări : „Cum se 
menţine problema? ", „Care este locul ei în viaţa pacientului ? ”, „Care 
este utilitatea acesteia pentru pacient? ". 

Fiecare problemă poate fi descrisă în termenii a ceea ce O’Leary 
şi Wilson (1975) au numit A - B - C (Antecedents - Behaviours 
and beliefs - Consequences), adică Antecedente - Comportamente 
- $i credinţe - Consecințe. Fiecare dintre aceşti factori creşte sau des- 
creşte probabilitatea apariţiei problemei. Schimbarea terapeutică poate 
fi declanşată prin intervenţii fie la nivelul antecedentelor, fie la nivelul 

comportamentelor şi credintelor, fie Ia cel al consecinţelor. Vom prezenta, 
mai târziu, câteva modele de analiză funcţională ce utilizează in prin- 
cipal acest tip de raţionament. 

Interviul pe care îl prezentăm acum pune accentul mai degrabă pe 
analiza contextului în care se manifestă problema. | 

Nu întotdeauna pacientul poate realiza o descriere detaliată a pro-- 
blemei sale ; în acest caz este util să-l invităm să ne descrie cel mai 
recent eveniment-problemă. Dacă această descriere întâmpină difi- 
cultáti, putem apela la tehnica imageriei mintale — pacientul închide 
ochii, îşi imaginează scena trăită şi ne descrie evenimentul, inclusiv ce 
a simţit şi a gândit. Pentru fiecare problemă, terapeutul trebuie să 
ajungă la o imagine clară privind : natura problemei (când, unde, cât de 
des şi cu cine se manifestă); cât de stresantă este, cât de brusc se 
instalează. 


4. Variabile de context şi modulatorii. Evaluarea variabilelor de 
context este necesară pentru că planul de tratament include deseori 
influențarea contextelor în care apare problema (de pildă, fumatul numai 
la cafea, creşterea senzatiei de foame — pentru bulimici - când trec pe 
lângă un restaurant sau când intră în bucătărie etc.). Uneori, pacientul 
nu este conştient de aceste variabile ; în acest caz se prescrie realizarea 
unui jurnal pe baza autoobservării zilnice. 

Întrebările terapeutului vizează, în această etapă a interviului, identi- 
ficarea situaţiilor şi a comportamentelor ce pot declanşa comportamen- 
tul-simptom. Identificarea factorilor cognitivi este mai dificilă decât a 
celor externi (situationali, comportamentali), deoarece pacienţii au 
tendinţa de a face atribuiri externe pentru problemele lor şi, pe de altă 
parte, ei acordă o mică atenţie gândurilor care le trec prin minte înainte 
sau în timpul situaţiei-problemă. Identificarea gândurilor disfunctionale 
este un moment important în orice terapie cognitivă. 

Alţi pacienţi sunt pe deplin conştienţi de faptul că gândurile lor 
joacă un rol major în apariţia simptomului, se blamează, dar consideră 
situaţia lor fără speranţă. În acest caz, putem evidentia posibilitatea 
realizării unui anumit control asupra simptomului, din moment ce 
cunoaştem cauza lui. 

Stările afective pot favoriza, şi ele, apariţia simptomului. Depresia şi 
anxietatea sunt cele mai frecvente, dar şi alte stări, precum iritabilitatea, 

excitarea, veselia pot fi relevante. De pildá, frigiditatea se poate mani- 
festa mai intens in stări de depresie; ín acest caz, terapia va viza 
diminuarea stárilor depresive. 

Relaţiile interpersonale, comportamentul membrilor familiei şi al 
altor persoane semnificative pot avea un efect notabil asupra problemei. 
De exemplu, criticismul exagerat al unei persoane .apropiate poate 
accentua apariţia ticurilor sau a unor ritualuri obsesive, după cum 
prezenţa unui copil poate facilita un răspuns controlat din partea unui 
adult fobic. Credintele membrilor familiei privind natura bolii (fizică/ 
psihică, curabilă/incurabilă etc.) sunt deosebit de importante pentru 
desfăşurarea terapiei. 

Şi factorii fiziologici sunt elemente importante ale contextului în 
care se manifestă problema. Astfel, palpitatiile pot creşte anxietatea 
unui pacient centrat asupra funcţionării cardiace, iar hiperventilatia, 
respiraţia în exces, declanşează o serie de manifestări fiziologice cu un 
impact deosebit asupra trăirilor anxioase. Există şi factori fiziologici 
mai generali care pot fi puşi în relaţie cu comportamentul-simptom : 
oboseala, fazele ciclului menstrual, consumul de cafea sau alcool etc. 

Terapeutul trebuie să ştie permanent că identificarea indicatorilor 
menţionaţi este utilă doar în măsura în care se obţine un feedback 
pozitiv din partea pacientului privind natura şi rolul lor în manifestarea 
simptomelor. În caz contrar, pacientul nu va adera la nici un program 
terapeutic ce îşi propune să influenţeze factori care, pentru el, nu au 
nici o relevanţă în raport cu problema sa. 


4, 5. Factori de menţinere. Interviul trebuie să se focalizeze asupra 
consecinţelor imediate ale problemei comportamentale. Teoriile învăţării 
care fundamentează intervenţiile cognitiv-comportamentale au eviden- 
(iat, într-o manieră indubitabilă, faptul că orice comportament urmat 
de consecinţe neplăcute are o mai mică probabilitate de a se repeta, în 
timp ce comportamentele urmate de evenimente plăcute au o mai 
mare probabilitate de a se manifesta în viitor. Consecințele ce menţin 
Problema trebuie identificate în domenii deja menţionate în schema 
iniţială : situational, comportamental, cognitiv, afectiv, interpersonal şi 
fiziologic. Consecințele imediate sunt mult mai importante decât cele 
îndepărtate deoarece au un afect motivational mult mai mare asupra 
individului. 

6. Evitarea. Evitarea şi, prin aceasta, scăderea în intensitate a unor 
emoţii stresante sunt frecvent unele dintre efectele imediate ale pro- 
blemei comportamentale şi, deseori, cei mai importanţi factori de . 
menţinere. Multe planuri de tratament vor include etape de depăşire a 
evitării şi, de aceea, terapeutul va solicita o descriere detaliată a ceea ce. 
este evitat. Discutarea evitării pasive poate fi începută cu o întrebare 
generală de forma: „Ce lucruri aţi încetat să mai faceţi sau ce locuri aţi | 
încetat să mai vizitaţi din cauza problemei? ”. Evitarea activă poate fi 
abordată prin întrebări de tipul: „Sunt lucruri pe care aţi încetat să le 
faceţi sau le faceţi altfel din cauza problemei?” sau „Ce aţi înceta să 
mai faceţi dacă problema ar dispărea ? ”. 

Dacă problema este cronică, pacientul poate să nu mai conştientizeze | 
evitarea. În astfel de cazuri, întrebările utile pot lua forma următoare : 
„Cum altfel ar fi viaţa dumneavoastră dacă nu ar exista problema ? ” sau 
„Într-o lume ideală, unde problema dumneavoastră nu ar mai exista, ce 
anume ati face din ceea ce nu puteţi face acum ?”. 

Uneori, pacienţii ajung la evitári subtile; de pildă, o persoană cu 
sociofobie nu evită contactul cu ceilalţi, dar evită contactul vizual. 

Consecințele îndepărtate pot fi abordate dacă felul in care pacientul 
descrie evitările sale ne conduce la ideea că problema prezentată ar 
putea fi parte a unei dificultăţi generale. În acest caz putem întreba: 
„Există vreo modalitate generală în care viaţa dumneavoastră s-ar 
schimba dacă nu ati mai avea mult timp această problema? ”. Ráspun- 
surile obţinute ar putea să ne conducă la obiective mai îndepărtate, în 
plan personal, familial, profesional (de natură psihologico-afectivă, 
comportamentală, materială, interpersonală etc.). Aceste informaţii 
trebuie avute in vedere în momentul formulării preliminare a problemei. 


7. Resurse de adaptare şi control, alte resurse. Fiecare persoană îşi 
rezolvă problemele în felul său, iar în strategia adoptată apelul la 
resursele proprii sau ale persoanelor apropiate variază de la un om la 
altul. Este util ca terapeutul să identifice cum anume s-a descurcat 
pacientul în situaţii similare — pentru a evidentia orice capacitate demon- 
strabilă de autocontrol şi deprinderile concrete ce au fost utilizate. Pot fi 
puse întrebări de forma: „Aş fi interesat să ştiu ce faceţi pentru a vă ajuta 
să vă controlati problema, chiar dacă aceasta are un efect foarte mic. 
Puteţi să-mi spuneţi ce lucruri aţi găsit utile pentru dumneavoastră ? ”. 

Interviul poate viza identificarea atât a resurselor din mediul socio- 
profesional şi cel familial (de pildă, sprijinul sotului/sofiei, un serviciu 
care îi oferă satisfacţii, posesia unui automobil ce-i favorizează depla- 
sările rapide etc.), cât şi a resurselor personale ce pot favoriza schim- 
barea (sensibilitate, bună capacitate de învăţare, stabilitate etc.), dar şi a 
altor capacităţi precum simţul umorului, voinţa de a tolera disconfortul, 
perseverenta etc. 


8, 9. Istoria medicală şi psihiatrică anterioară. Descrierea unor 
episoade similare, atitudinea pacientului cu privire la felul în care s-a 
adaptat la acestea, tratamentele urmate, gradul de compliantá la trata- 
ment şi efectele acestuia sunt deosebit de utile pentru stabilirea strategiei 
terapeutice prezente. Amintim, cu această ocazie, necesitatea de a evita 
„terenul minat al soluţiilor deja încercate” (Watzlawick) atunci când 
proiectăm noua strategie terapeutică. 


10. Credinfe despre problemă şi tratament. Există o mică şansă ca 
pacientul să se angajeze în terapie dacă demersul pe care terapeutul îl 
propune nu este congruent cu credinţele lui despre natura problemei. 
Este important ca terapeutul să afle cum a ajuns pacientul la el: 
credinţele celui care a orientat pacientul spre psihoterapie pot influenţa 
atitudinile, motivaţia, credinţele pacientului. Este trimis de un alt pacient 
ce a urmat cu succes o psihoterapie, este trimis de un medic sau de 
persoane apropiate lui? 


1l. Angajarea în tratament. Majoritatea terapiilor cognitiv-compor- 
tamentale necesită un nivel crescut de implicare din partea pacientului ; 
sarcinile privind automonitorizarea şi completarea unui jurnal zilnic, 
aplicarea sistematică a unor tehnici nu pot fi duse la bun sfârşit fără o 
motivaţie deosebită din partea pacientului. De aceea, terapeutul trebuie 
să exploreze dorinţa de schimbare a pacientului, să corecteze orice idee 
greşită despre terapie care ar putea influenţa ulterior implicarea acestuia 
în relaţia terapeutică. Un predictor util privind motivaţia de participare 
a pacientului la terapie este raportul dintre stresul sau dezavantajele 
asociate problemei şi inconvenientele rezultate din participarea la terapie. 
Acest raport nu este stabil, el evoluează pe durata terapiei şi, evident, 
aceasta va înceta în momentul în care beneficiile ei vor fi mult mai mici 
decât investiţia de timp, efort şi bani realizată de pacient. 

Oricât de repede progresează pacientul în rezolvarea problemelor . 
sale, evoluţia lui nu este, de foarte multe ori, atât de rapidă pe cât şi-o 
doreşte. Totuşi, se poate întâmpla ca, după un progres rezonabil, 
pacientul să întrerupă aplicarea prescriptiilor terapeutice, să nu-şi mai 
efectueze „temele pentru acasă”. În cazul în care pacientul nu-şi reali- 
zează „temele” pe care le are de făcut între şedinţele de terapie, 
terapeutul trebuie să identifice cauzele acestui fapt. Pentru aceasta, el 
trebuie să-şi pună câteva întrebări: , Tema pentru acasă a fost doar 
sugerată sau expusă explicit? ”, „Realizarea temei a fost verificată de 
fiecare dată la începutul şedinţei de terapie sau nu?” (dacă tema este 
verificată doar ocazional, pacientul o percepe ca fiind fără o prea mare 
importanţă), „Pacientul a înţeles argumentele ce fundamentează nece- 
sitatea realizării temelor pentru acasă sau nu? ". 

Dacă tema pentru acasă a fost corect şi explicit formulată, neefectua- 
rea ei se poate datora fie faptului că pacientul nu crede în relevanta ei 
în raport cu obiectivele terapiei, fie nu crede în capacitatea lui de 
realizare a temei. În ambele cazuri, terapeutul trebuie să acţioneze 
într-o manieră adecvată pentru corectarea acestor credinţe sau pentru 
reformularea temei. 


12. Situaţia psihosocială a pacientului. Adoptând modelul psihiatric, 
medical sau psihanalitic, pacienţii se aşteaptă să fie invitaţi să poves- 
tească în detaliu despre viaţa lor. Terapia cognitiv-comportamentală 
este centrată, îndeosebi, pe situaţia prezentă şi, de aceea, în general, 
terapeuţii descurajează subtil pacienţii care încep să vorbească prea 
mult despre trecutul lor; alti terapeuti utilizează chestionare stan- 
dardizate pentru obţinerea rapidă a unor date precise privind aspectele 
sociodemografice ale pacientului, informaţii referitoare la religie, sexua- 
litate, sănătate, educaţie etc. 


13. Formularea preliminară. În acest stadiu al interviului, terapeutul 
trebuie să poată furniza pacientului o formulare preliminară a problemei 
sale. Aceasta va cuprinde, într-o manieră sintetică, o scurtă descriere a 
problemei, o explicaţie privind evoluţia acesteia (factori predispozanti 
şi precipitanti, resurse etc.) şi o prezentare a E ce favorizeazá 
menţinerea acesteia. 

Este foarte important ca pacientul să nu fie supraîncărcat cu infor- 
matii şi să i se ofere posibilitatea de a da terapeutului un feedback 

privind corectitudinea formulării. O regulă utilă este şi aceea ca terapeutul 
să folosească un vocabular accesibil pacientului şi să se exprime mai 
degrabă în propoziţii scurte decât în fraze lungi. 

Este posibil ca formularea cu care se încheie primul interviu să 
evidentieze nevoia obţinerii ulterioare de informaţii suplimentare fie 
prin autoobservare, fie din alte surse. De asemenea, terapeutul poate 
amâna formularea problemei până când aceste informaţii vor fi obţinute. 

Terapeutul trebuie să nu uite niciodată că această primă formulare 
nu este altceva decât o ipoteză de lucru ce poate fi modificată în orice 
stadiu al terapiei, în funcţie de noile informaţii obținute. 


1.5. Tehnici specifice interviului de evaluare 
cognitiv-comportamentală 


Interacțiunea verbală în cursul interviului cognitiv-comportamental 
implică atât tehnicile generale de formulare a întrebărilor, de ordonare 
a acestora şi de realizare a unui control adecvat al situaţiei de interviu, 
cât şi tehnici specifice. Vom prezenta, în continuare, tehnicile specifice 
interviului în TCC, aşa cum sunt ele rezumate de C. Mirabel-Sarron şi 
B. | Riviere (1993). 


Proceduri generale : 
“Colaborarea şi comprehensiunea reciprocă : 


- ‘terapeutul lucrează cu pacientul, adoptând un rol educativ ; 

- terapeutul şi pacientul îşi furnizează reciproc mesaje tip feedback ; 

- terapeutul solicită sugestii ; 

- pacientul propune sugestii sau alternative ; 

- terapeutul răspunde la feedback-ul pacientului şi la sugestiile lui ; 

- terapeutul verifică periodic aspectele importante ce apar în discursul 
pacientului : , Vreti să spuneţi că... alls 

- terapeutul realizează periodic rezumatul aspectelor importante pentru 
a se asigura de existenţa unei înţelegeri corecte. : 


Stabilirea agendei şedinţei (cu excepţia primei şedinţe) : 
- pacientul şi terapeutul stabilesc, împreună, agenda viitoarei şedinţe 
de terapie ; 

subiectele incluse pe agendă vor fi formulate într-o manieră specifică 
şi se vor referi la un domeniu precis ; 
agenda şedinţei va fi organizată în funcție de priorități ; 


agenda va fi adaptată în funcție de timpul necesar desfăşurării 


şedinţei. 


Reacţiile obţinute în timpul şedinţei : 
feedback cu privire la şedinţa precedentă. 


Un timp terapeutic eficient structurat : 


terapeutul va aborda majoritatea subiectelor incluse în agendă şi va 


replanifica sarcinile neefectuate ; 


terapeutul este suficient de flexibil pentru a integra elemente impor- 
tante neprevăzute in agenda. 


Centrarea asupra problemei adecvat stabilite : 

terapeutul identifică problemele specifice ce urmează să fie abordate ; 
problemele alese sunt esenţiale pentru pacient ; 

problema care constituie principala sursă de disconfort pentru pacient 
este abordată cu atenţie ; 


terapeutul îşi consacră timpul unui număr de 1-2 probleme, evitând 
să treacă rapid prin prea multe subiecte. 


Formularea întrebărilor şi adresarea lor: 


terapeutul îşi orientează întrebările cu competenţă pentru a evidentia 
elementele clinice, experienţa prezentă şi trecută; 

utilizează întrebări deschise ; 

foloseşte la minimum întrebări închise ; 

nu adresează întrebările într-un ritm rapid, lăsând suficient timp 
pentru reflecţie ; 

utilizează exemple ce ilustrează propunerile sale ; 

se foloseşte de întrebări pentru a ajuta pacientul să exploreze diferite 
aspecte ale unei probleme ; 

utilizează întrebări pentru a evalua certitudinile şi predicțiile pacien- 
tului ; 


întrebările puse permit apariţia unor soluţii diverse la problema 
pacientului ; 

_ întrebările permit anticiparea consecinţelor pozitive şi negative ale 
unei acţiuni. 


Terapeutul furnizează periodic pacientului formulări rezumative : 


— terapeutul reformulează cu regularitate problemele asupra cărora s-a 
lucrat în timpul şedinţei ; 

- terapeutul explică tehnicile specifice ce vor fi utilizate pentru rezol- 
varea unei anumite probleme ; 

-~ terapeutul rezumă progresele realizate in legáturá cu problemele 
identificate. 


Prescriptiile „temelor pentru acasă": 


- terapeutul trece in revistă sarcinile, temele prescrise pentru săptă- 
mâna în curs. 


1.6. Modele de analiză funcţională în TCC 


După cum am văzut şi din prezentarea anterioară a ghidului de interviu, 
obiectivul principal al terapeutului este acela de a obţine informaţii care 
să permită elaborarea unor ipoteze privind factorii de apariţie şi men- 
tinere a comportamentelor-problemă ale pacientului. Analiza pe care o 
permite un astfel de interviu este ,,functionala” deoarece îşi propune să 
precizeze cât mai Clar posibil funcţia pe care O are comportamen- 
tul-problemă în sistemul psihocomportamental al pacientului. Analiza 
funcţională propune modele interactive ce relationeaza comportamen- 
tul-problemă de cognitiile si emoţiile pacientului, ca şi de antecedentele 
şi consecinţele sale. 

Alăturăm, în rândurile ce urmează, analizei funcţionale realizate cu 
ajutorul ghidului de interviu deja prezentat şi alte modele de analiză. 


1.6.1. Modelul SORC 


Este cel mai simplu model, dar care descrie, într-o manieră evidentă, 
principiile de bază ale terapiei comportamentale, aşa cum au fost ele 
prezentate de unul dintre fondatorii săi - B.F. Skinner (fig. 4). 

Figura 4. Modelul SORC 


S: Stimulul ; de exemplu, pentru 
într-un loc public aglomerat. 

O: Organismul şi ceea ce se petrece în interiorul 
reacţii fiziologice) ; 
anxietate intensă. 

R: Răspunsul; pacientul X va începe să caute, într- 
o persoană cunoscută (soţul, soţia etc.) care îl securizează. 

C: Consecințe; anxietatea pacientului scade imediat ce găseşte per- 
soana căutată, ritmul cardiac se normalizează etc. 


pacientul X, faptul de a se afla singur 


său (emoţii, cognitii, 
în exemplul nostru, pacientul X trăieşte o 


o stare de agitaţie, 


În această situaţie, consecința (scăderea anxietatii) va întări pozitiv 
răspunsul (căutarea unui ajutor extern), adică îi va mări frecvenţa. 
Această formulare îi va permite terapeutului să stabilească strategia 
terapeutică gândind în termenii consecinţelor : vindecarea de agorafobie 
ar avea drept consecinţe contacte mai scăzute cu persoana apropiată 


respectivă (sot/sotie, prieten etc.), respectiv trăirea unui sentiment de 
abandon. 


1.6.2. Modelul BASIC IDEA 


Acest model a fost propus de Lazarus în 1976 şi a fost completat de 
Cottraux în 1985 cu ultimele două litere ale acronimului, E şi A. 
Iniţialele au următoarele semnificaţii : 


- B pentru behaviour (comportament) — comportamentul observabil al 
pacientului, cel pentru care solicită ajutor terapeutului ; 

- A pentru afect - emoţii precum anxietatea, tristeţea, vinovăția etc. ; 

- S pentru senzaţii — senzațiile corporale, în general semnele neuro- 
vegetative ale manifestărilor depresiv-anxioase (tahicardie, ameteli, 
parestezii etc.) ; 


- I pentru interpersonal - calitatea, numărul şi stilul relaţiilor inter- 
„personale ale pacientului ; 


cw 

- Cpentru cognitii - aşa cum apar ele în monologul interior al pacien- 
tului („Sunt un nimeni”, „Dacă voi eşua, va fi o catastrofă” etc.) ; 

- ] pentru imagerie - acest item sugerează necesitatea de a explora 

. atât imaginea mintală habituală a pacientului (de pildă, imaginea 
scenelor umilitoare, referitoare la insucces în cazul unui pacient 
deprimat), cât şi capacitatea sa de a produce aceste imagini, fapt 
care va permite alegerea unor tehnici precum desensibilizarea în 
plan imaginar ; 

- D de la droguri (medicamente) - terapeutul va evalua impactul pe 
care substanţele psihotrope terapeutice sau neterapeutice îl au asupra 
comportamentului pacientului (alcoolul la o persoană cu anxietate 
socială, antidepresivele la un pacient obsesional etc.) ; 

- E pentru expectatii - ceea ce aşteaptă pacientul de la terapie, 
aşteptările şi rezervele sale. Deoarece ele au un impact major asupra 
terapiei, trebuie cunoscute pentru a fi stimulate sau modificate ; 

- A pentru aşteptări - de data aceasta este vorba despre aşteptările 
terapeutului ; ce anume aşteaptă de la terapie? Pentru a răspunde la 
această întrebare, terapeutul trebuie, pe de o parte, să evalueze 
problemele pacientului, iar pe de altă parte, să fixeze, în raport cu 
acestea, obiective terapeutice foarte clare. 


1.6.3. Grila SECCA 


Această grilă a fost propusă de Cottraux (1985, 1990) şi ea vizează 
următoarele elemente : 

S - stimul, situaţie 

E - emoție 

C - cognitii (gânduri, imagini mintale, sisteme de credinţe) 

C - comportament 

A - anticipare 


Această grilă cuprinde o parte sincronică (actuală) ce permite anali- 
zarea unei secvenţe comportamentale : situaţie - emoție - cognitie - 
comportament — anticipare şi relaţiile acestor elemente cu anturajul pacien- 
tului. Pe de altă parte, grila SECCA permite şi o abordare istorică a 
pacientului. Schemele care urmează permit o mai bună înțelegere a 

aspectelor sincronice si diacronice ale analizei functionale realizate cu 


aceastá grilá (fig. 5, 6). 4 


Diacronie 
1. Date structurale posibile : 
- genetice... 
- de personalitate... 
2. Factori istorici de menţinere posibili... 


3. Factori declanşatori iniţiali invocati... 
4. Evenimente precipitante ale tulburărilor... 


Alte probleme : Tratamente anterioare : 


Figura 5. Grila SECCA - analiza funcțională diacronică 
Problema abordată 
Sincronic: 


— —»  Anticipare — 
Situaţie 


Emotie (1) 


(3) Comportament 
manifest Bests ' 


' , (2) Cognitie 
Anturaj Imagerie 


Consemn: descrieti fiecare item cu ajutorul a 5 elemente. 


Figura 6. Grila SECCA - analiza funcţională sincronică (după Cottraux, 1990) 

1.6.4. Caracteristicile interviului clinic destinat analizei 


funcţionale în TCC 


O retrospectivă asupra ghidului de interviu prezentat, asupra tehnicilor de 
interacţiune verbală pe care acesta le implică, precum şi asupra modelelor 
de analiză funcţională ne permite să desprindem câteva caracteristici : 


a) 


b) 


d) 


Caracterul directiv. Interviul este orientat spre culegerea unor infor- 
matii precise privind comportamentele-problemă ale pacientului : 
durata comportamentului problemă, unde ?, când?, cum?, frec- 
venta, cu cine sau cu ce?, ce anume precedă comportamentul- 
-problemă ? , ce anume diminuează comportamentul-problemă ? , ce 
amplifică problema comportamentală ?, ce inhibă comportamen- 
tul-problemă ? 

Aceste întrebări 'vizează principalele relaţii dintre mediu şi com- 
portament. 

Caracterul experimental. Informaţiile solicitate au ca scop formu- 
larca unei ipoteze de lucru privind apariţia, dezvoltarea şi menţinerea 
problemei, precum şi strategia terapeutică. Aceste informaţii conduc 
la un acord privind obiectivele terapiei şi rezultatele concrete ale 
acesteia. 

Căldura afectivă, ascultarea activă, toleranța, empatia şi obiecti- 
vitatea sunt, în mod frecvent, calităţi pe care terapeutul le manifestă 
în situaţia de interviu. 

Terapeutul îşi propune să stimuleze asumarea de către pacient a 
unui rol activ în raport cu problemele sale. Terapeutul precizează, 
cu fiecare ocazie, că acestea sunt reversibile şi stimulează la pacient 
un comportament asertiv, combate credinţele iraționale, îndeosebi 
cele referitoare la atotputernicia trecutului asupra prezentului („Orice 
învăţ are şi dezvát! ”) si cele cuprinse in monologurile interioare 
(„Nu voi ajunge nicăieri ! ", „Nu valorez nimic ! z^ 

În relaţia cu pacientul, terapeutul se centrează pe aici şi acum. 
Prezentul este cel care face obiectul analizei şi al intervenţiei, deşi 
trecutul nu este total neglijat. Se pot căuta factori declanşatori, 
situaţii traumatice repetitive..., dar cercetarea trecutului este strict 
subordonată modificării prezentului. 

f) Accent pe motivaţie. Este vorba de motivaţia ambilor actori sociali - 
terapeut şi pacient. Clarificarea aşteptărilor acestora are ca efecte 
promovarea unei atitudini active din partea pacientului, definirea 
unei ipoteze de lucru eficiente şi punerea în practică a unui demers 
terapeutic într-un climat relational pozitiv. 


A . é a pat me Puer e he p ae 
â pt CE IT OR IR d o It a + 
=) eee! II ks eee ee T Pe ee ee 


Capitolul 2 


Tehnici psihoterapeutice 
cognitiv-comportamentale 


Terapia cognitiv-comportamentală debutează deseori cu analiza 
funcţională a comportamentului-simptom. După ce a construit o imagine 
coerentă a acestuia şi a identificat resursele psihocomportamentale ale 
pacientului, terapeutul selectează cele mai adecvate tehnici ce urmează 
a fi integrate în demersul terapeutic utilizat. Prezentăm, în continuare, 
câteva dintre tehnicile, procedurile şi modelele specifice terapiei cogni- 
tiv-comportamentale. 


2.1. Relaxarea 


Multi dintre pacienţii care solicită ajutor psihoterapeutic prezintă o 
tensiune fizică mărită a corpului. Această tensiune se poate exprima în 
multe feluri: teamă şi încordare excesivă în situaţii sociale, acuze 
directe de tensiune musculară, impotenţă şi frigiditate, dificultăţi legate 
de somn, hipertensiune arterială etc. 

În mod surprinzător, doar învățând pacienţii cum anume să se 
relaxeze este, deseori, suficient pentru ameliorarea multor probleme. 
Decât să caute motivele insomniei unui pacient, de pildă, terapeutul 
poate descoperi, în multe cazuri, că este mai eficient să-l înveţe câteva 
tehnici de relaxare. Simpla procedură a antrenării pacienţilor in obti- 
nerea stării de relaxare poate fi o importantă cale de a-i conduce spre o 
imagine nouă despre ei înşişi şi despre ceea ce-i înconjoară. Descoperind 

că-şi pot controla corpul, pacienţii pot începe să-şi rezolve problemele 

personale mai complexe. 

De aceea, mulţi terapeuti sunt din ce în ce mai bine pregătiţi în 
antrenarea pacienţilor lor pentru obţinerea relaxării. Într-un mic manual 
despre relaxare destinat pacienţilor trataţi cu ajutorul terapiei cogni- 
tiv-comportamentale, J. van Rillaer prezintă, în afara unui program de 
relaxare, şi câteva informaţii referitoare la utilitatea şi inconvenientele 
creşterii tonusului muscular, precum şi câteva dintre obiectivele antre- 
namentului pentru relaxare. Deoarece aceste informaţii pot stimula 
participarea activă a pacienţilor la propria terapie, considerăm util să 
prezentăm câteva dintre acestea. = 

In privinţa utilității şi a inconvenientelor creşterii tonusului muscular, 
pacientul trebuie să ştie că: 

- tonusul muscular creşte imediat ce noi percepem o ameninţare sau o 

frustrare, simţim teamă sau iritare. Acest proces este un element al 
reacției de alertă a cărei funcţie este esenţială pentru supraviețuirea 
noastră în caz de pericol. Această reacţie pregăteşte organismul 
pentru acţiuni de luptă sau fugă, ceea ce cunoscutul fiziolog W. Cannon 

a numit fight or flight reaction. Cu cât angoasa, frica, iritarea sau 

mânia se intensifică, cu atât tonusul muscular creşte, în aşa fel încât 

dispunem de resurse musculare crescute pentru a acţiona rapid şi 
energic ; 

- există totuşi un revers al acestui proces. În situaţii care nu sunt în 
mod real periculoase, dacă suntem „în alarmă” şi nu avem o activi- 
tate motrice importantă, tonusul nostru devine excesiv, disfunctional. 
Dacă această stare este frecventă sau cronică, hipertonia musculară 
poate deveni o cauză sau un factor de intensificare a tulburărilor 
somatice, cum ar fi oboseala cronică, durerile musculare, crampa 
scriitorului, torticolis spasmodic, cefaleea provocată de creşterea 
tensiunii arteriale, tulburările de vedere, dispneea (care determină 
oboseală şi iritabilitate), tulburările cardiovasculare şi gastrointestinale. 


Pe de altă parte, creşterea tonusului muscular antrenează o inten- 
sificare a tensiunii psihice şi a emoţiilor. Acest proces constituie o 
verigă esenţială în următorul lanţ cauzal circular : 


Situaţie stresantă c» anxietate şi/sau iritare © creşterea tonusului 
muscular şi respirator © senzaţie de rău fizic sau senzaţii corporale 
neplăcute c» intensificarea angoasei etc. 

Urmând un program de relaxare, pacientul învaţă : 


- să recunoască starea de tensiune ; 
- să-şi relaxeze corpul într-o manieră generală şi totală ; 
- să lase tensiunea să se orienteze spre anumiţi muşchi. 


Lucrarea The Treatment of Anxiety Disorders (Andrews et al., 1994) 
prezintă într-o manieră detaliată integrarea relaxării in programele de 
psihoterapie destinate diferitelor tulburări anxioase. 

În continuare, vom prezenta un scurt exerciţiu de relaxare conceput 
după principiile tehnicii „relaxării musculare progresive” dezvoltate de 
E. Jacobson. Acest exerciţiu conduce pacientul la obţinerea şi conştienti- 
zarea relaxării prin contrast cu starea de tensiune musculară. 


2.1.1. Relaxarea musculară progresivă 


Mulţi oameni trăiesc un nivel atât de ridicat de tensiune, încât consideră 
că este foarte dificil pentru ei să înceapă să se relaxeze. Contrastul 
tensiune — relaxare evidenţiază pentru începătorii în învăţarea relaxării 
ce anume este starea de tensiune şi cum poate fi ea controlată sistematic. 

Pentru început, persoana care urmează să se relaxeze trebuie să fie 
aşezată confortabil într-un fotoliu sau să stea întinsă. 


1. Începeţi procedura recomandându-i pacientului să închidă ochii şi să 
inspire de câteva ori profund, expirând de fiecare dată treptat, 
prelung. 

2. Spuneţi pacientului: „Sunteţi pe cale să începeţi un program siste- 
matic de relaxare. Veţi descoperi că este ceva plăcut şi vom desfăşura 
exerciţiul în ritmul dumneavoastră. Dacă veţi considera că ritmul 
meu este prea rapid sau prea lent, spuneti-mi. În general, eu voi şti 
cum vă simtiti pe măsură ce vă voi observa reacţiile. Mai întâi, aş 
dori să vă incordati mâna dreaptă - foarte bine - strangeti pumnul 
pentru aproximativ cinci secunde - unu, doi, trei, patru, cinci. 
Acum relaxaţi-o şi observați diferenţa dintre relaxare şi tensiune. 
Observati sentimentul de uşurare pe măsură ce relaxaţi mâna. Ceca 
ce urmărim este să actionim asupra corpului dumneavoastră într-o 
manieră asemănătoare, încordând şi relaxând alternativ fiecare grup 

" muscular. Să incepem...”. 

Continuati solicitându-i pacientului să încordeze şi să relaxeze mâna 


dreaptă încă o dată. Nu uitaţi să-i spuneţi pacientului să observe 
diferenţa dintre stările de încordare şi relaxare ale corpului. Con- 


ştientizarea tensiunii musculare este unul dintre obiectivele i impor- 


tante ale antrenamentului. După efectuarea celui de-al doilea ciclu 
încordare-relaxare cu mâna dreaptă, se continuă cu restul corpului 
în ordinea indicată la punctul 4. De fiecare dată, pacientul trebuie 


- (a) să încordeze grupa musculară, (b) să păstreze tensiunea aproxi- 


mativ cinci secunde, (c) să se relaxeze şi (d) să observe diferenţa 
dintre tensiune şi relaxare. Pe măsură ce antrenamentul progresează, 
nu este necesar vreun comentariu privind conştientizarea fiecărei 
grupe musculare, dar trebuie să menţionăm necesitatea de a conştien- 
tiza sentimentele contrastante (tensiune - relaxare) din când în când. 
Contracţia unei grupe musculare coincide cu inspiraţia urmată de 
o scurtă apnee. Contractia musculară: şi apneea durează între 5 şi 


12 secunde (este mai bine totuşi să nu fim preocupaţi de crono-. 


metru). Decontractarea se efectuează destul de repede. Ea se face în 
acelaşi timp cu o expiratie (realizată mai lent) şi cu enuntarea, în 
gând, a unui cuvânt-cheie ce evocă relaxarea (,,relaxare”, „calm”, 
„destindere” etc.). 


. Ordinea grupelor musculare care vor fi încordate-relaxate succesiv — 


poate fi următoarea: 
- mâna dominantă si antebrat ; 
— brat dominant; 


 — cealaltă mână şi antebrat ; 


— celălalt brat ; 

- gamba şi picior dominante (dacă pacientul este aşezat pe scaun — 
apasă puternic piciorul pe sol cu gamba contractată ; dacă este 
culcat- contractează coapsa, apoi pulpa piciorului, cu piciorul 
orientat în prelungirea gambei, degetele îndreptate spre sol) ; 

— cealaltă gamba şi celălalt picior ; 

- stomac; 

- umeri şi partea superioară a spatelui ; 

— ceafa şi partea din spate a capului; 


— gat; 


- gură şi obraji; 
- ochi şi pleoape; 


| 

- frunte; 
- întregul corp. 


Şedinţa de relaxare se poate termina cu un exerciţiu de imagerie 
mintală în care pacientul se lasă absorbit de imagini şi experienţe 
mintale plăcute. 


2.1.2. Antrenamentul autogen 


O altă tehnică de relaxare frecvent utilizată este cea a antrenamentului 
autogen dezvoltată de J.H. Schultz. Antrenamentul autogen este astăzi 
una dintre tehnicile de psihoterapie cele mai utilizate, verificată experi- 
mental şi clinic, caracterizată prin simplitate şi economicitate. 

Fundamentarea acestei metode de către J.H. Schultz, în Germania 
începutului de secol XX, se află într-o strânsă relaţie cu dezvoltarea 
hipnozei medicale, cu observaţiile lui Oskar Vogt despre hipnoza fractio- 
nată şi „autohipnoză”. Acesta nota că majoritatea subiecţilor hipnotizafi 
raportau reacţii psihofiziologice de genul senzaţiilor de greutate şi 
căldură, modificări ale ritmului cardiac şi respirator, precum şi faptul 
că anumiţi subiecţi erau capabili să intre în transă hipnotică repetând ei 
înşişi în gând formulele utilizate de terapeut. 

- Pornind de la aceste idei, Schultz a elaborat un procedeu special, 
denumit de el „antrenament autogen” şi calificat drept „autorelaxare 
concentrativă”. În această concepție, relaxarea nu mai este rezultatul 
unui proces pasiv, ci al unei concentrări dirijate, selective asupra unor 
funcţii şi părţi ale corpului. Subiectul ajunge astfel, în urma unui 
antrenament, să trăiască senzaţii de greutate şi căldură, funcţionarea 
benefică a sistemului cardiovascular. Pe acest fundal, cu ajutorul unor 
„formule intentionale” se ajunge la dezvoltarea eficienţei proceselor 
psihice, disciplină personală, spirit autocritic, autocontrol. 

Meritul deosebit al lui Schultz constă în ideea de a supune învăţării 
procesul de decontractare a funcţiilor fiziologice, de a utiliza auto- 
sugestia pentru a învinge bariera autoridicată subconştient în numele 
libertăţii în faţa heterosugestiei hipnotice. Propunând un al doilea ciclu 
de exerciţii, Schultz îşi manifestă speranţa că, prin antrenamentul 
autogen, subiectul va ajunge nu doar la un echilibru psihofiziologic 
eficient, ci şi la restructurarea profundă a personalităţii, reuşind, in 

urma unui proces meditativ la graniţa dintre raţionament şi imaginaţie, să-şi 
domine masa reprezentărilor, a sentimentelor şi chiar a evaluărilor etice. 

Experienţa clinică obţinută demonstrează importanţa deosebită a 
convorbirii introductive cu subiectul (subiecţii), în care se explică 
principiul şi scopul metodei, se explorează resursele reprezentativ- 
-imaginative susceptibile să fie utilizate în alcătuirea formulelor inten- 
tionale, autosugestive. Persoana care solicită psihoterapie are nevoie de 
ajutor. În aceste condiţii, a spune din capul locului că va practica o 
tehnică în care rolul principal îl va juca ea, a transfera adică, de la 


început, responsabilitatea vindecării asupra ei, care se simte slabă şi | 


dezorientată în faţa problemelor cu care se confruntă, ne conduce la 


riscul de a împiedica din start formarea unei motivații adecvate de . 


practicare a antrenamentului autogen. De aceea, prezentarea antre- 


namentului autogen trebuie transformată, încă de la început, într-un fel - 


de demers. inductiv-sugestiv care, prin claritate şi expunere logică (sau 
doar aparent logică), să satisfacă „prejudecata hiperpozitivistă” a subiectu- 
lui, să-i ofere certitudinea unei relaţii indubitabile între comportamentul 
prescris şi efectele anticipate. În acest sens, G. Klumbies (1974) propune 
o prezentare care, în linii generale, are în vedere următoarele aspecte : 


— sistemul nervos al fiecărui om are două mari părţi componente: 

“sistemul nervos de relaţie şi sistemul nervos vegetativ; sistemul 
nervos de relaţie coordonează funcţii aflate în sfera controlului 
voluntar, adică acţiunile pe care dorim să le facem intenţionat; 
sistemul nervos vegetativ coordonează acele funcţii ale corpului 
nesupuse controlului voluntar ; 

- tulburările, problemele pe care le aveţi dumneavoastră se datorează 
faptului că sistemul nervos vegetativ nu reacţionează în concordanţă 
cu împrejurările în care vă găsiţi la un moment dat (de pildă, aveţi 
stări de încordare, tensiune, nelinişte în situaţii care nu le justifică 
sau aveţi palpitatii, senzaţii de sufocare, deşi inima şi plămânii nu 
sunt bolnavi şi nici nu faceţi eforturi deosebite etc.) ; 

— desi funcţiile sistemului nervos vegetativ nu pot fi controlate volun- 
tar, ele pot fi totuşi influențate, pe o cale ocolită. Astfel, desi nu 
putem saliva la comandă, vom saliva cu siguranţă dacă ne gândim 
intens la o masă copioasă. Rezultă, de aici, că pentru a influenţa 
funcţiile sistemului nervos vegetativ trebuie să apelăm la un releu de 
autosugestii şi imagini ; 

-areae autogen se bazează pe acest principiu, el fiind o 
succesiune de imagini şi sugestii adecvate, care vă vor conduce la 
realizarea unui autocontrol eficient al sistemului nervos vegetativ ; 

- după cum observați, tehnica are în titlu cuvåntul „antrenament” ; 
pentru a obține efectele dorite trebuie deci să vă antrenați - eu voi 
fi antrenorul dumneavoastră -, să exersați consecvent o perioadă 
mai lungă de timp 


În afara exerciţiilor fundamentale de obţinere a senzatiilor de greutate 
şi căldură - expresii subiective ale relaxării exemplificate, ca atare, 
pacientului prin referirea la anumite situaţii cotidiene sau utilizând 
reprezentarea unor întâmplări deosebite trăite în copilărie - antre- 
namentul autogen cuprinde exerciţii pentru cord, plămâni, abdomen, 
cap. Menţionând că antrenamentul autogen se desfăşoară într-o cameră 
cu un bun confort termic şi senzorial, într-o poziţie comodă (pe pat - în 
decubit dorsal, pe scaun - în „poziţia birjarului" sau într-un fotoliu), 
vom prezenta mai jos un model de antrenament autogen, ciclul inferior 
(model adaptat după tehnica lui Schultz). 


I. Exercifiul de greutate 


„Sunt în întregime liniştit şi cu desăvârşire calm.” 

„O linişte plăcută mă înconjoară.” 

„Totul trece pe lângă mine ca pe lângă un copac: neutru, absent, 
indiferent.” 

„Braţul meu drept devine din ce in ce mai greu.” 

„Greutatea de plumb se furigcazá irezistibil cuprinzându-mi umărul, 
braţul, mâna, degetele.” 

„Inert, braţul adormit se lipeşte de patul pe care stau întins, atras ca de 
un magnet uriaş.” 

„Linişte, greutate, repaus.” 


Folosind formule asemănătoare, subiectul se concentrează pentru 
inducerea progresivă a senzaţiei de greutate la braţul stâng, la piciorul 
drept şi apoi la cel stâng. | 

Pentru generalizarea senzaţiei de greutate : 


„O linişte plăcută mă înconjoară”. 
„Sunt cu desăvârşire calm, profund liniştit”. 

„Am senzaţia că imi privesc corpul din exterior: imi văd picioarele 


inerte, braţele încremenite, faţa adormită”, 
„Corpul întreg, greu, liniştit, adormit intră în ordinea şi echilibrul 

firesc al nefiintei obiectelor ce mă înconjoară”. 
„Linişte, greutate, repaus”. 


II. Exercitiul de căldură 


»O căldură plăcută îmi cuprinde braţul drept.” 
„Căldura odihnitoare se furişează din umăr până în vârful fiecărui deget.” 


„Fluidul greu şi cald al stării de repaus inundă fiecare fibră, fiecare 
articulaţie a braţului adormit.” l i 


Pentru generalizarea senzatiei de căldură: 


„Mă las legănat de foşnetul monoton al valurilor ce mângâie nisipul 
fierbinte al plajei pe care stau întins”. | 

„Corpul întreg este îmbrăţişat de razele fierbinţi ale soarelui, toropit de 
nisipul fierbinte ce mă înconjoară” etc. 


III. Exercifiul pentru cord 


,Inima bate ritmic, egal, liniştit.” 

Inima pompeazá linistit sángele cald in tot corpul asemenea celui mai 
desăvârşit mecanism care există.” 

„Inima funcţionează de la sine, ritmic, egal, liniştit.” 


IV. Exercifiul pentru controlul respirației 


„Aerul intră şi iese în voie din plămâni.” 
„Plămânii respiră singuri, întregul corp respiră prin toţi porii săi.” 
„Respir liber, de la sine, aerul curat ce mă înconjoară.” 


V. Exercifiul pentru plexul solar 


„Plexul solar, soarele corpului meu, centrul in care este concentrată 
acum căldura întregului corp.” l 

„Inima pompează sângele cald în primul rând spre abdomenul adormit.” 

»Muschii abdomenului sunt destinşi, orice tensiune dispare.” 


VI. Exercifiul pentru cap 


„Îmi simt capul liber şi liniştit.” 
„Pleoapele adormite acoperă globii oculari absenţi la tot ce mă încon- 
joará, toropiti de linişte şi amintiri.” 

„O boare uşoară adie răcorindu-mi fruntea.” 
„Tâmplele sunt cuprinse de aerul rece ce mă impresoară.” 


Practicarea acestor exerciţii va fi însoţită de explicaţiile necesare în 
scopul unei raţionalizări pozitive, ce va sustine apariţia efectelor scon- 
tate. Astfel, senzaţia de greutate este expresia subiectivă a relaxării 
musculare pe care o trăim ; vasele de sânge ce conţin fibre musculare se 
dilată în urma relaxării; vasodilataţia periferică înseamnă mai mult 
sânge în periferie, deci mai multă căldură ; redistribuirea masei sangvine 
în timpul relaxării conduce la apariţia senzaţiei de căldură in membre şi 
zona plexului solar, dar şi a senzatiei de răcoare în zona temporofrontală. 
Relaxarea profundă şi de durată, prin vasodilataţia periferică ce o 
presupune, poate conduce la pierderea excesivă a căldurii, fapt ce poate 
activa un mecanism reflex de contracție în scopul limitării acestei 
pierderi. Acest fenomen este în măsură să explice contracţiile cataleptice 
care pot apărea spontan. 

Pentru practicarea antrenamentului autogen trebuie evitate poziţiile 
asociate de subiect cu situaţiile anxiogene (de exemplu, „poziţia mortu- 
lui”) sau sugestiile care pot antrena trăirea unor senzaţii neplăcute. 
Antrenamentul autogen se desfăşoară în perioada de învăţare sub îndru- 
marea unui specialist (psiholog, medic) de 2-3 ori pe săptămână, 
subiectul practicând individual, zilnic, şedinţe scurte de câteva minute, 
care, după însuşirea temeinică a tehnicii, pot ajunge până la 15 minute. 


2.2. Desensibilizarea sistematică 


2.2.1. Definiţie 


Terapia comportamentală a fobiilor derivă direct din cercetările lui 
J. Wolpe (1958, 1961) asupra desensibilizării sistematice. Atât Mowrer, 
cât şi Wolpe au considerat comportamentul de evitare responsabil pentru 
menţinerea fobiei. Dacă acesta este eliminat, şi pacientul reuşeşte să 
intre în contact cu stimulul fobogen, atunci el învaţă că stimulul nu este 
de fapt periculos, invalidează credinţele iraționale, imaginea sa despre 
el. Terapia implică un contact repetat cu stimulul fobogen până când 
anxietatea începe să se diminueze. Expunerea la stimulul anxiogen 

întrerupe cercul vicios ce menţine simptomele şi facilitează învăţarea 

unor noi comportamente mai adaptative. Problema centrală ce trebuie 

rezolvată de terapeut este aceea de a convinge pacientul. să intre în 

contact cu situaţiile care, pentru el, sunt neplăcute şi generatoare de 

teamă. Problema poate fi rezolvată dacă expunerea se face treptat la 

stimuli cu potenţial fobogen progresiv, iar pacientul învaţă să producă 

un răspuns comportamental incompatibil cu teama — de exemplu, rela- 

xarea. Acestea sunt ideile de forţă ale desensibilizării sistematice. Ea 

conţine trei paşi importanţi : 

1. Antrenament în relaxarea musculară profundă. 

2. Construcţia listelor ierarhice cu situaţiile anxiogene. 

3. Expunerea la stimulii din listele ierarhice concomitent cu inducerea 
unei stări de relaxare. 


Deoarece am prezentat deja câteva tehnici de obţinere a relaxării în 
paragraful precedent, vom expune, în continuare, câteva consideraţii 
despre celelalte etape ale desensibilizării sistematice. 


2.2.2. Construirea listelor ierarhice cu situaţii anxiogene 


Alcătuirea acestor liste este probabil cel mai important pas al tratamen- 
tului prin expunere, deoarece o bună ierarhizare a situaţiilor anxiogene 
asigură succesul exerciţiilor practice. O astfel de listă trebuie să reflecte 
întreaga gamă de situaţii evitate de pacient, începând cu cele care 
provoacă o anxietate uşoară până la cele ce induc o anxietate puternică. 
Practica evidenţiază că pacientul enumeră mai uşor aceste situaţii 
anxiogene, dar îi este mai greu să le ierarhizeze. Pentru a le ierarhiza, 
el poate folosi o scară cu 11 trepte (0-10) sau o evaluare procentuală 
(0-100), în funcţie de nivelul anxietátii indus de situaţia respectivă sau 


al tendinței de evitare a acesteia. - 


Iată procedeul sugerat de Wolpe şi Lazarus (1966): „Gândiţi-vă la 
cea mai intensă anxietate pe care aţi trăit-o vreodată sau pe care puteţi. 
să v-o imaginati şi atribuiti-i acesteia numărul 100. Acum gánditi-vá la 
starea de calm absolut pe care ati putea să o trăiţi şi notati-o cu 0. Acum 


aveţi o scală. Pe această scală cum vă evaluati starea actuală ? ”. 


De multe ori, pacientul poate identifica mai uşor situaţiile extreme 
ale acestei ierarhii. Sarcina terapeutului este de a provoca pacientul să 

identifice cât mai multe situaţii intermediare, deşi nu este obligatoriu să 
se identifice câte un item pentru fiecare punct al scalei. Trebuie să ştim 
însă un lucru: cu cât „paşii” pe care ni-i propune această scală în 
procesul desensibilizării sunt mai mici, cu atât succesul exerciţiilor de 
expunere este mai sigur. 

Listele ierarhice - adevărate scări personalizate de anxietate - pot 
conţine atât stimuli anxiogeni interni (de exemplu, o boală anume), cat 
şi stimuli anxiogeni externi (aglomeraţia, un animal oarecare etc.). 

Construirea listelor ierarhice poate fi uşurată prin adoptarea unor 
strategii specifice. Astfel, dacă fobia este bine circumscrisă la un obiect 
sau situaţie (cum ar fi teama de un animal, de o boală etc.), se poate 

utiliza ca bază a exerciţiilor practice orice mijloc de comunicare ce 
asigură legătura cu obiectul fobogen. Pacientul ar putea, de exemplu, să 
citească, să scrie, să vorbească despre obiectul fobogen sau să privească 
fotografii ori imagini filmate ale acestuia. 

O altă strategie este aceea de a identifica factorii care mediază 
nivelul anxietăţii trăite. De exemplu, în cazul unei fobii sociale, situaţiile 
sociale fobogene pot varia în dificultate în funcţie de numărul oamenilor 
prezenţi, vârsta, sexul şi nivelul lor de autoritate în raport cu pacientul, 
ori în funcţie de caracterul formal al situaţiei, momentul zilei, condiţiile 
ambientale etc. 

Uneori, situaţiile evitate ar putea fi văzute ca nefiind relaţionate, 
neavând o temă comună (de pildă, a vorbi la telefon, a mânca la 
„cantină, a face cumpărături etc.). În acest caz se va decide dacă se vor 
alcătui liste ierarhice pentru abordarea fiecărei fobii sau dacă ele vor fi 
incluse pe aceeaşi listă. 

Cu cât situaţiile de desensibilizare sunt mai variate, cu atât este mai 
bine pentru pacient. Practica desensibilizării este o întreprindere difi- 
cilă, poate plictisi sau poate ea însăşi provoca anxietate. O mai mare 
varietate creşte motivaţia de participare, increderea, precum şi proba- 
bilitatea ca ameliorarea unor aspecte ale fobiei să se generalizeze şi 
asupra altora. | 

Strategiile menţionate mai sus pot fi utilizate şi pentru a segmenta 
unele sarcini de expunere în paşi mai mici atunci când următoarea 
sarcină din ierarhie este prea dificilă ; de exemplu, un pacient agorafobic 
poate face mai uşor cumpărături într-un mare magazin dacă va fi 
aşteptat, în maşină sau la ieşirea din magazin, de un prieten. 

2.2.3. Expunerea sistematică a pacientului la situaţiile 
anxiogene din lista ierarhică 


Precizăm cá prin ,expunere" vom înţelege contactul cu ceva (obiect, 
situaţie etc.) care este în mod obişnuit evitat, deoarece este provocator 
de teamă. Pentru a fi eficientă, expunerea trebuie să fie gradată, 
repetată, prelungită, iar sarcina practică trebuie foarte clar specificată 


„pacientului. 


Prima sarcină de expunere trebuie să fie suficient de "nas pentru | 
a putea fi realizată de pacient, dar suficient de dificilă pentru a provoca 
o anumită anxietate. Sarcinile neanxiogene nu sunt utile deoarece nu 
provoacă un context adecvat achiziţiei unor noi comportamente. Sarci- 
nile de expunere trebuie repetate frecvent şi regulat până când vor fi 
asociate cu un grad de anxietate din ce în ce mai mic sau cu lipsa 
acesteia, iar progresul va fi în funcţie de intervalul dintre exerciţiile de 
expunere. În general, cu cât exerciţiile sunt mai frecvente, cu atât 
dispariţia tulburărilor anxioase va fi mai rapidă. 

De asemenea, cu cât este mai complexă fobia, cu atât terapia va fi 
mai lungă. În general, 8-10 şedinţe sunt suficiente pentru ca pacientul 
să-şi însuşească metoda expunerii, urmând apoi să o aplice singur, cu 
un ajutor minim din partea terapeutului. Oricum, pacientul trebuie 
încurajat să ajungă cât mai repede la sarcinile din vârful ierarhiei 
situaţiilor anxiogene, imediat ce anxietatea s-a diminuat în prezenţa 
sarcinilor mai uşoare. | 

În continuare, prezentăm schema unui exerciţiu de expunere care 
respectă filosofia desensibilizării sistematice : 

1. Pacientului i se spune că va trebui să-şi imagineze (sau să se gân- 
dească la) diverse situaţii din lista ierarhică. Se va lucra asupra 
acestor situaţii separat, succesiv, începând cu elementele cele mai 
puţin anxiogene ale fiecărei teme sau situaţii. 


2. Pacientului i se spune - dacă devine anxios în timp ce-şi imaginează 


stimulii anxiogeni - să ridice degetul arátátor. 
3. Pornind de la o temă anume, pacientului i se spune să-şi imagineze 
^ cel mai putin anxiogen stimul (Situaţie) al temei respective ; apoi să 
se gândească sau să intre imaginar într-un contact strâns cu stimulul 
respectiv, după care să se relaxeze ; acest ciclu, contact imaginar cu 

stimulul anxiogen - relaxare, va fi repetat de mai multe ori până 
când pacientul învaţă să răspundă la imaginea stimulului anxiogen 
prin relaxare. Dacă începe exerciţiul cu situaţia notată cu 0 (zero) - 
adică aceea care îi sugerează liniştea şi calmul desăvârşit, atunci i se 
cere să conştientizeze sentimentul de linişte şi relaxare, apoi să se 
deplaseze treptat spre celelalte situaţii din lista ierarhică, vizuali- 
zându-le ; vizualizând aceste situaţii anxiogene, pacientul învaţă să 
conştientizeze apariţia tensiunii şi a încordării musculare şi să se 
relaxeze utilizând tehnica de relaxare însuşită anterior. 

4. Când pacientul indică dispariţia anxietăţii in contact cu o anumită 
temă (Situaţie) din lista ierarhică, atunci se trece la următoarea. 


Avantajul desensibilizării sistematice prin contactul imaginar cu 
stimulii anxiogeni îl constituie reglarea nivelului anxictăţii cu care este 
confruntat pacientul; expunându-se la situaţii cu potential anxiogen 
crescător, probabilitatea ca pacientul să nu-şi mai poată controla com- 
portamentul scade semnificativ. Această tehnică s-a dovedit utilă în 
terapia multor fobii şi stări anxioase determinate de situaţii diverse: 
animale, examene, evenimente sociale ; de asemenea, desensibilizarea 
sistematică a fost utilizată şi în terapia impotentei si a frigidităţii 
(Ivey et al., 2002). 

Tehnica desensibilizării sistematice poate fi utilizată şi pentru reali- 
zarea desensibilizării in vivo, în care pacientul intră în contact real cu 
stimulii sau situaţiile fobogene. Desensibilizarea sistematică in vivo este 
organizată într-o manieră asemănătoare desensibilizării în plan imaginar. 
Totuşi, alcătuirea unei ierarhii corespunzătoare a situaţiilor reale fobo- 
gene şi utilizarea terapeutică a acesteia se poate dovedi o sarcină mult 
mai dificilă decât alcătuirea listei ierarhice utilizate în desensibilizarea 
în plan imaginar. În plus, există riscul ca pacientul să dezvolte un 
sentiment de dependenţă securizant în raport cu persoana (terapeut, 
rudă, prieten) care îl asistă în timpul exerciţiilor practice de desensi- 
bilizare ; de aceea, terapia poate fi considerată încheiată doar atunci 
când pacientul va putea intra singur, fără a fi asistat de o altă persoană, 
în contact cu situaţiile anxiogene. 

Terapia prin expunere trebuie adaptată la fiecare pacient. De obicei, 
ea se practică în şedinţe de 45 de minute fiecare, timp in care sunt eva- 
luate rezultatele obținute de pacient, se practică exerciţii de desensibilizare 


|! 


32 . PSIHOTERAPII SCURTE. 


sistematicá in plan imaginar, se organizeazá sarcinile de expunere pe - | 
care pacientul le are de îndeplinit în afara şedinţei. Uneori, partenerul 
(soţul, soţia) pacientului ori o rudă apropiată a acestuia pot colabora 
la efectuarea tratamentului în afara cabinetului terapeutului. Aceste 
persoane vor învăţa să recompenseze corespunzător comportamentele 
pacientului, să-l sfătuiască şi să-l motiveze. 


2.3. Antrenamentul asertiv 


2.3.1. Definitie 


Prin comportament asertiv, sau comportament prin care cineva se afirmă 
pe sine însuşi, înţelegem „un comportament ce îi permite unei persoane 
să acţioneze cât mai bine în interes propriu, să îşi apere punctul de 
vedere fără o anxietate exagerată, să-şi exprime sentimentele în mod 
sincer şi să se folosească de propriile drepturi fără a le nega pe ale 
celuilalt” (J. Cottraux, 2003). 
Pe scurt, comportamentul asertiv se caracterizează prin: 
-  autovalorizare, credinţă în dreptul de a-ţi exprima propriile opinii şi 
‘de a acţiona pentru satisfacerea propriilor nevoi ; 
- capacitatea de a comunica, de a împărtăşi propriile experienţe cu 
ceilalţi, mai degrabă decât de a păstra totul în tine ; 
- respectarea drepturilor şi a nevoilor celorlalţi ; 


. - capacitatea de a alege cum să răspunzi oamenilor şi situaţiilor ; 


- sentimente confortabile în legătură cu propria persoană, cu nevoile 
şi acţiunile personale. 


Tehnicile antrenamentului asertiv îşi au originea în scrierile lui 


Wolpe (1958), Wolpe şi Lazarus (1966) şi Salter (1949). Wolpe, fonda- 


torul desensibilizării sistematice, diferenţiază între comportamentul 
asertiv şi cel agresiv şi utilizează jocul de rol ca tehnică de bază a 
antrenamentului asertiv. Ulterior, Wolpe şi Lazarus descriu şi alte tehnici 
utile în acest domeniu : modelarea, autofeedback-ul, prescriptii compor- 
tamentale care trebuiau realizate de pacienţi între şedinţe. Salter a 
descris şase „exerciţii stimulative” pe care pacienţii săi trebuiau să le 

practice cu regularitate. Acestea sunt şi astăzi utilizate în diverse programe 
de dezvoltare a asertivitatii. Iatá-le in continuare: 


- exercitii de exprimare a diverselor sentimente ; 

- exerciţii de exprimare a opiniilor contrare ; 

- exercitii de exprimare a unor sentimente diferite doar prin utilizarea 
mimicii ; 

- exercitii de realizare a unor afirmaţii la persoana întâi - ,Eu" 
(vorbirea la persoana întâi şi asumarea sentimentelor şi a compor- 
tamentelor proprii mai degrabă decât indicarea lor într-o manieră 
impersonalá - „în general, oamenii vorbesc... gândesc... simt...”); 

- exercitii de adresare/primire de complimente ; 

- exercitii de improvizare de răspunsuri verbale si nonverbale în situaţii 
interpersonale. 


Majoritatea programelor de antrenament al asertivităţii cuprind 
următoarele aspecte importante : 


- identificarea aspectelor verbale şi nonverbale ale comportamentului 
asertiv şi diferenţierea acestora de cele ale comportamentelor agre- 
sive şi pasive; 

- identificarea gândurilor automate iraționale asociate comportamen- 
tului nonasertiv ; 

- dezvoltarea unor deprinderi asertive ; 

- integrarea informaţiilor şi a deprinderilor cu caracter asertiv în 
comportamentul interpersonal cotidian. 


Vom prezenta în continuare un astfel de program care valorifică infor- 
maţiile prezentate în câteva lucrări importante din domeniu (Bedell şi 
Lennox, 1997 ; Cottraux, 2003 ; Andrews et al., 1997 ; Ivey et al. 2002). 


2.3.2. Aspecte verbale si nonverbale ale comportamentelor 
asertive, agresive şi pasive 


Asertivitatea, agresivitatea şi pasivitatea reprezintă forme diferite de 
manifestare în relaţiile interpersonale, fiecare dintre acestea expri- 
mându-se verbal şi nonverbal într-o manieră specifică. Cunoaşterea lor 
reprezintă o primă condiţie a dezvoltării capacităţii de autocontrol în 

situaţii sociale. Ştim cu toţii situaţia în care un timid, încercând să-şi 


controleze emotivitatea, devine obraznic; el trece de la un compor- 


tament pasiv la unul agresiv, între altele pentru că nu diferenţiază bine 
între aceste manifestări şi cele specifice comportamentului asertiv. 


In continuare, prezentăm rezumativ aspectele verbale şi nonverbale 
ale comportamentelor asertive, agresive şi pasive (Bedell şi Lennox, 


1997). 


a) Aspecte verbale 
Comportament asertiv 


comportament verbal ce reflectă decizia de a ţine cont de dorinţele . 


celorlalţi concomitent cu promovarea dorințelor proprii. Poate să 


- implice compromisul, decizia unei părţi de a sacrifica partial dorin- 


tele, proiectele sale, astfel încât ambele părţi să aibă un anumit 
beneficiu ; 

comportament verbal, care exprimă direct dorinţele, aşteptările şi 
sentimentele ; 

comportament verbal socialmente adecvat. 


Comportament agresiv 


comportament verbal ce reflectă decizia de a nu ţine cont de dorinţele 
celorlalţi, concomitent cu tendinţa de a-şi impune dorinţele si pro- 
jectele proprii; nu ia deloc în calcul compromisul ; 

cel mai adesea nu implică o exprimare directă a dorințelor, aşteptă- 
rilor şi sentimentelor ; 

comportamentul verbal este frecvent inadecvat din punct de vedere 
social. 


Comportament pasiv 
comportament verbal ce exprimă decizia de a nu ţine cont de dorin- 
tele personale concomitent cu permisiunea acordată celorlalţi să-şi 


promoveze dorinţele şi proiectele ; 
implică fie (a) incapacitatea de a exprima dorinţele, aşteptările şi 


„sentimentele, fie (b) exprimarea indirectă a acestora, fapt ce poate 


să determine comunicarea lor într-o manieră defensivă, parcă cerând 
scuze, ori la minimizarea importanţei lor. 

Deşi toate aceste manifestări pot conduce la atingerea obiectivelor 
personale, pe termen lung comportamentele agresive şi pasive pot avea 
consecinţe negative asupra relaţiilor interpersonale. 

Interacțiunile sociale presupun nu numai manifestări verbale, ci şi 
nonverbale. Cunoaştem toti cât de important este cum spunem ceca ce 
spunem; de asemenea, incongruenţa dintre mesajele verbale şi cele 
nonverbale poate fi sursa unor probleme relaţionale importante. 

Indicatorii nonverbali ai comportamentului care completează conți- 
nutul verbal al mesajelor transmise includ : contactul vizual, distanţa dintre 
părţi, postura corpului, gesturile mâinilor, expresiile faciale, mişcările 
corpului şi aspecte ale vocii (tonul, volumul, intonaţia etc.). 


b) Aspecte nonverbale 
Comportamentul asertiv 


— contact vizual: contact vizual direct fără a fixa interlocutorul. 

- postura: cu faţa orientată spre interlocutor, cu fata orientată 
spre interlocutor sau aşezat oblic, păstrând o poziţie asimetrică ; 
braţele şi picioarele relaxate; corpul poate fi înclinat uşor spre 
interlocutor. 

- gesticá: relaxată, mişcări calme ce accentuează comunicarea verbală ; 

- distanţă: menţinerea unei distanţe adecvate conversaţiei, aproxi- 
mativ 0,5-1 m; 

- latenti: răspunsuri formulate fără ezitare după ce interlocutorul a 
terminat de vorbit ; 

- vocea: fermă; volum suficient fără a fi prea ridicată; bine modu- 
lată, viteză normală. 


Comportament agresiv 

- contact vizual: fără expresie, strâns, rece, care fixează interlocu- 
torul ; 

- postură: rigidă, încordată, corp tensionat, picioare depărtate, poziţie 
asimetrică ; 

- gesticá: mâini încleştate sau pe şolduri ; gesturi abrupte sau largi ; 
gesturi directive ; 

- distanța: mai mică decât 0,5 m; 

- latenté: latentá foarte scurtă, întreruperi frecvente ; 
- voce: foarte ridicată, ritm rapid. 


Comportanient pasiv 


„— contact vizual: priveşte în jos sau aiurea ; 


- postura: nu stă în fata interlocutorului ; rigidă, simetrică sau înco- 
voiată ; defensivă; 

- gesticá: mâini neliniştite; mişcări ezitante, neliniştite ; gesturi de 
mică anvergură orientate spre propriul corp; 

- distanță: mai mare de 1 m; 

- latentá: pauze mari între momentul în care interlocutorul a terminat 
ceea ce a avut de spus şi răspuns; 

- voce: volum foarte :scăzut; monotonă, ritm scăzut. 


Indicatorii verbali şi nonverbali ai comportamentului trebuie inter- 
pretati ţinând cont de contextul social si cultural al interactiunii. Ceea 
ce este considerat asertiv într-un context poate fi apreciat ca agresiv in 
altul. De aceea, pentru a defini corect un comportament asertiv, trebuie 
să luăm în calcul trei factori (Cottraux, 2003, p. 142): 


- descrierea comportamentului verbal şi nonverbal ; 
- intenţia subiectului şi sistemul său de credinţe ; 
- contextul social în care se desfăşoară comportamentul. 


' Jocurile de rol utilizate în antrenamentul asertiv pot dezvolta deprin- 
derile necesare exprimării verbale şi nonverbale adecvate contextului : 


c Exemplu : 
Şeful iese din biroul lui şi iti pune în faţă ultima ta lucrare: „Este o 
mizerie ! ” — spune el. Cum îi răspunzi ? 
` Nonasertiv: Îmi pare rău — este aşa de rea? 
Agresiv : Bine, dacă este aşa de rea, nu ai decât să o faci tu din nou. 
Asertiv: Cred că ar putea fi mai bună dacă ai putea să-mi spui ce-i 
greşit şi cum aş putea să o îmbunătăţesc. 

2.3.3. Identificarea credinfelor asociate comportamentului 
nonasertiv 


A. Gavin (1997) prezintă câteva „mituri” care subminează comporta- 
mentul asertiv al oamenilor. Credintele menţionate de acesta sunt numite 
„mituri” deoarece rareori oamenii le verifică prin confruntarea cu 
realitatea. Cunoaşterea şi testarea lor de către o persoană nonasertivă 
reprezintă o modalitate de schimbare a interacțiunilor sociale într-o 
direcţie care să-i permită afirmarea de sine. 


1. Mitul „bunului prieten”. Are la bază ceea ce se numeşte „lectura 
gândurilor” sau „divinaţie”. Ceilalţi, cu atât mai mult dacă imi sunt 
buni prieteni, ar trebui să ştie ce-mi place sau ce mă deranjează : 
„Dacă m-ar iubi cu adevărat, ar şti ce-mi place (ce mă deranjează) ! ”. 
În realitate, ce este important pentru mine ar putea fi mai puţin 
important pentru unul dintre prietenii mei (de pildă, punctualitatea 
la o întâlnire ! ) şi acest fapt este ceva normal, care nu trebuie să-mi 
determine interogatii fundamentale cu privire la valoarea propriei 
persoane, la calitatea de prieten a celuilalt. 

2. Mitul anxietăţii. Influenteazá viata celor care îşi spun: „Este ruşinos 
şi un semn de slăbiciune să fii anxios în orice moment”. Acest tip de 
afirmaţie trece cu vederea faptul că există situaţii în care oricine 
devine anxios. Cine crede în acest „mit” va evita orice situaţie în 
care există posibilitatea de a deveni anxios şi, de aceea, se privează 
de foarte multe lucruri. Orice situaţie nouă poate fi, într-un anumit 
grad, anxiogenă ; a evita astfel de situaţii înseamnă a te izola, a lăsa 
viaţa să fie invadată de rutina lucrurilor obişnuite. 

3. Mitul obligaţiei. Persoanele care se conduc după acest mit isi spun : 
„Dacă prietenul meu imi cere ceva, eu trebuie să spun da dacă ii 
sunt un bun prieten”. În aceeaşi măsură, pentru astfel de persoane 
este valabilă şi afirmaţia inversă, conform căreia un bun prieten nu-i 
va refuza niciodată o favoare. Acest mit induce trăirea unui sentiment 
de obligaţie în relaţiile interpersonale care va bruia manifestările 
autentice: pe de o parte, obligaţia de a spune da la orice cerere 
făcută de un prieten, pe de altă parte, disconfortul determinat de 
ideea că prietenii te ajută din obligaţie! 

4. Mitul „rolurilor sexuale”. Li conduce pe unii oameni să se comporte 
nu în acord cu ceea ce simt şi gândesc cu adevărat, ci în funcţie de 


ceea ce cred ei că ceilalţi consideră că ar trebui să facă un bărbat : 
„adevărat” sau o femeie adevărată” ! De câte ori nu auzim îndemnul - 


artus 


—[ PG ee EE 


„Comportă-te ca un bărbat!” sau „In orice familie, soţiile...”. ' 


Reproşurile sau indemnurile de acest fel îşi au originea in unele. 
prejudecăţi şi stereotipuri sociale şi au, de cele mai multe ori, un - 


scop manipulativ. 


La acestea putem adăuga alte două credinţe (postulate) menționate ` 


de Cottraux (2003). | 


5. Supunerea pentru a obține afecțiune. „Oriunde m-aş afla, trebuie să 
fiu iubit cu sinceritate şi aprobat de toţi cei pe care îi consider | 


importanţi, dacă nu, nu valorez nimic.” Persoana nonasertivă care 
se conduce după acest postulat va dezvolta, în orice relaţie inter- 


personală in care există riscul pierderii aprobării şi a afecțiunii. 


celorlalţi, o atitudine defensivă şi conformistă exagerată. 


6. Postulatul perfectionist. „Trebuie să dovedesc întotdeauna că sunt 


competent, adaptat şi performant ; trebuie să am talent şi să realizez 


lucruri importante în viaţă, altfel nu valorez nimic.” Teama de a fi. 


evaluat negativ este una dintre temele fundamentale ale subiectivititii 
pacientului cu fobie socială. Dominat de ideea performanţei, el 
dezvoltă o anxietate anticipativá care, fie declanşează o cauzalitate 


circulară ce întreţine insuccesele, fie se exprimă în comportamente 
de evitare. 


2.3.4. Drepturi asertive 


A fi asertiv înseamnă să ai capacitatea de a-ţi promova propriile drepturi, 
luând în consideraţie, în acelaşi timp, şi drepturile celorlalți. „Drepturile 
asertive” enumerate mai jos pot fundamenta relaţii interpersonale mai 


sănătoase, dacă ne vom aminti întotdeauna că şi interlocutorul nostru 
are aceleaşi drepturi ca şi noi. 


Prin urmare, fiecare dintre noi are dreptul de: 
- a fi propriul judecător a ceea ce face şi spune ; 
- a nu oferi motive şi scuze pentru propriul comportament ; 


- a nu fi responsabil pentru descoperirea soluţiilor la problemele 
celorlalţi ; 


: a E t ttm menm 

- ase rázgándi; 

- a face greşeli; 

- a spune „nu ştiu”; 

- “a lua propriile decizii ; 

- a spune „nu înţeleg”; 

- a spune „nu-mi pasă”; 

- a spune „nu” fără sentimente de vinovăţie. 


2.3.5. Deprinderi protective 


Deprinderile protective descrise în continuare sunt utile pentru protecţia 
pacientului, dar şi a noastră, a tuturor, in situaţii sociale în care 
interlocutorul /interlocutorii răspund la un comportament normal, asertiv, 
printr-un comportament nonasertiv, irațional. Prin urmare, recomanda- 
rea este ca, mai întâi, să răspundem asertiv, într-o manieră constructivă 
şi doar când interlocutorul se comportă nerezonabil, irațional ori agresiv 
să apelăm la comportamentele protective descrise mai jos. 


1. Tehnica „discului defect”. Atunci când este clar că celălalt iti refuză 
dreptul de a spune nu sau de a-ţi exprima propria opinie, este 
timpul să întrerupi orice explicaţie şi să răspunzi la orice între- 
bare repetandu-ti răspunsul fără întrerupere (aşa cum se întâmplă 

"atunci când acul se blochează pe un disc de patefon defect). Răs- 
punsul va fi repetat liniştit, fără schimbări de ritm, fără justificări 
sau sentimente agresive. Această tehnică întrerupe ciclul intrebare- 
-răspunsuri (argumentare) ce poate escalada până la nivelul unui 
conflict. 

2. Ignorarea selectivă implică nefurnizarea nici unui răspuns la anumite 
aspecte ale mesajului transmis nouă de interlocutor. Acest compor- 
tament este util în situaţia în care cineva continuă să provoace o 
dispută în legătură cu un eveniment din trecut, în ciuda unui mesaj 
clar că noi nu mai dorim să mai discutăm despre el. Dacă nu 
răspundem criticilor lui referitoare la acest eveniment, continuând 
în acelaşi timp să răspundem la alte aspecte ale conversaţiei, inter- 
locutorul probabil va obosi să ne tot critice. Desigur, nu întotdeauna 
este uşor să ignorăm criticile, mai ales cele incorecte. Uneori, este 
bine să ne adresăm interlocutorului utilizând o formulă precum : 

„Aud ceea ce-mi spui, dar am de gând să nu-ți mai răspund de acum 
înainte. Am discutat aceste aspecte mai înainte, şi-mi cunoşti punctul 
de vedere. Dacă le vei mai aduce în discuţie, le voi ignora. Asta nu 
înseamnă că nu sunt gata să discut cu tine despre orice altceva”. 


. Mânia dezarmantă. Această tehnică implică un schimb. Când cineva 


este în mod nejustificat agresiv cu noi, este posibil să-i potolim 
mânia refuzând să mai continuăm discuţia. De pildă, îi putem spune: | 
„Pot discuta despre orice vrei, dar nu pot atât timp cât esti mânios. 

Calmează-te şi apoi vom discuta”. Dacă, în timpul disputei, şi noi, 
şi partenerul suntem la fel de mânioşi, este mai bine să-i sugerăm 
acestuia că amândoi avem nevoie de un time out, fără să ne învi- 
novátim reciproc pentru starea noastră: „Uite, amândoi suntem 


prea enervati. De ce să nu lăsăm subiectul acesta la o parte si să-l 


reluăm când vom fi mai calmi? ". 


. Separarea problemelor. Deseori, oamenii amestecă lucrurile, pentru 


a ne convinge să actionám aşa cum doresc ei. Nu trebuie să ne lăsăm 
cuprinşi de stări de confuzie ! Ne putem concentra asupra aspectelor 
importante pentru noi. De pildă, dacă cineva apropiat ne spune: 
„Este clar că nu-ţi pasă de mine din moment ce nu vrei să-mi 
imprumuti bani ! ", putem separa cele două aspecte — sentimentele 
noastre faţă de interlocutor şi împrumutul banilor - şi să răspundem 
la fiecare pe râad. Astfel, putem formula următorul răspuns: „Nu 
este vorba de sentimentele mele faţă de tine, ci, pur şi simplu, nu 
doresc să-ţi împrumut bani! ”. 

Managementul vinováfiei. Ni se reproşează, deseori, lucruri mai mari 
sau mai mici. Dacă avem dorinţa iraţională de a fi perfecţi şi de a 
plăcea tuturor, atunci vom avea tendinţa de a ne cere imediat scuze. 
Procedând astfel, nu ne recunoaştem dreptul la propriile decizii. De 
aceea, este bine să ne cerem scuze doar când avem suficiente motive 
să credem că am greşit. Putem accepta o critică fără a ne simţi 
vinovaţi, întrucât suntem singurii judecători a ceea ce facem. 


c Exemplu: 


„Ştiu bine că vă irită faptul că nu pot veni la întâlnire, dar acesta este 


singurul lucru pe care îl pot face”, 


6. 


Cererea de scuze. Sunt împrejurări în care scuzele sunt adecvate. 
Toţi facem greşeli. De pildă, am uitat să facem ceea ce am promis. 
Dacă ni se reproşează acest fapt, trebuie să recunoaştem dreptul 


\ 

interlocutorului de a fi supărat, dar nu trebuie să acceptăm să ni se 
reproseze şi alte fapte. Să observăm că un comportament asertiv din 
partea interlocutorului nostru ar trebui să includă exprimarea senti- 
mentelor negative determinate de greşeala noastră, precum şi sugestii 
în legătură cu ceea ce am putea face pentru a o îndrepta. 


2.3.6. Dezvoltarea comportamentului asertiv 


Informaţiile prezentate până în prezent urmează să fie oferite şi pacien- 
tului. Ele vor trebui să conducă la achiziţii comportamentale de tip 
asertiv. Aceste comportamente vor fi învăţate de pacient utilizând 
tehnica jocului de rol în cursul terapiei şi vor fi practicate de acesta în 
afara terapiei, în situaţiile sociale curente. Pacientul trebuie să conştien- 
tizeze că schimbarea terapeutică este un proces de durată; transformarea 
pacientului va determina, mai devreme sau mai târziu, şi schimbări în 
“comportamentul celor cu care acesta interacționează. 

Dezvoltarea comportamentului asertiv implică următorii paşi 
(Andrews, 1994). 


1. Conştientizarea sentimentelor — ele sunt primul indicator că trebuie 
să facem ceva anume. Totuşi, sentimentele nu ne oferă o imagine 
corectă despre situaţia în care ne aflăm. 

-2. Schimbarea credințelor iraționale - prin testarea validității lor şi 
dezvoltarea de alternative raţionale. 

3. Conştientizarea drepturilor şi a consecinţelor posibile ale compor- 
tamentului nostru pe termen scurt şi pe termen lung (cei din jurul 
nostru au şi ei nevoie de timp pentru a se schimba ; folosim compor- 
tamente asertive sau protective ? ). 

4. Comunicarea eficientă - dacă luăm decizia de a vorbi, atunci este bine : 
- să alegem mometul potrivit ; 

- să utilizăm pronumele „eu” mai degrabă decât pronumele „tu” 
(să vorbim despre noi) ; 

- mesajele verbale să fie congruente cu cele nonverbale ; 

- să fim cât mai specifici în legătură cu felul în care comporta- 
mentul celorlalţi ne deranjează ; 

- să recunoaştem sentimentele celorlalţi când sunt adecvate şi să 
verificăm acurateţea percepţiei acestora prin solicitarea unui 
feedback. 

5. Dezvoltarea capacităţii de a negocia — păstraţi sintagma „noi” in. - 


timpul interacțiunii cu ceilalţi şi fiti pregătit pentru o anume flexi- 
bilitate. 


2.4. Psihoterapia depresiei - modelul lui A. Beck 


2.4.1. Modelul cognitiv al depresiei 


În contrast cu perspectiva psihiatrică tradiţională asupra depresiei, 
A. Beck a emis ipoteza că gândurile negative, atât de evidente în 
această tulburare, nu sunt doar un simptom, ci au un rol central în 
menţinerea depresiei. Această idee implică faptul că depresia poate fi 
tratată ajutând pacienţii să identifice şi să modifice gândurile negative. 

Modelul propus de Beck poate fi ilustrat cu ajutorul unei scheme 
(fig. 7). 

Conform acestui model, gândurile negative din depresie îşi au. 
originea în atitudinile (postulate disfunctionale) dobândite in prima 
copilărie şi ulterior. În multe situaţii, aceste idei pot fi utile şi pot 
orienta comportamentul în vederea obţinerii de performanţe. De pildă, 
o afirmaţie precum: „Pentru a fi demn de încredere, trebuie să am 
succes” pare să motiveze considerabil o activitate pozitivă. Totuşi, 
această idee face individul vulnerabil la anumite evenimente critice. În 
cazul unui insucces, acesta poate fi interpretat ca o pierdere majoră şi 
conduce la producerea unor gânduri negative automate cum ar fi: „Nu 
sunt demn de încredere! ", „Ca persoană sunt un nimeni! " etc. Astfel 
de gânduri vor scădea dispoziţia generală, care, la rândul ei, creşte 
probabilitatea apariţiei automate a unor gânduri negative, producând un 
cerc vicios ce tinde să menţină depresia. O dată devenit depresiv, un set 


de distorsiuni cognitive exercită o influenţă generală asupra funcţionării 


cotidiene a persoanei. 


Terapeutul cognitiv rupe acest cerc vicios, învățând pacientul să 
pună sub semnul întrebării gândurile automate negative, apoi să testeze 
postulatele disfunctionale care le determină. Menţionăm că modelul 
propus de Beck nu este valabil doar pentru depresie sau tulburările 
emoţionale cu intensitate clinică; el evidenţiază rolul cognitiilor în 
interacţiunea complexă a acestora cu stările afective şi comportamentale 

Experienta (primară, timpurie) 


M 


Formarea unor idei, postulate disfunctionale 


Y 


Incidente critice (evenimente deosebite) 


Y 


Idei disfunctionale activate 


Gánduri negative automate 


Y Y 


Simptome ale depresiei 


comportamentale x afective ja somatice 


motivationale cognitive 


| 
Figura 7. Modelul cognitiv al depresiei 


în general. De asemenea, acest model nu implică faptul că gândirea 
negativă determină depresia. Depresia poate fi văzută ca rezultat final 
al unor variabile complexe - biologice, developmentale, sociale şi 
psihologice. Gândirea depresivă nu este cauză a depresiei, ci o parte a 
ei. Deoarece în psihogeneza depresiei cogniţiile au o anume prioritate 
temporală - intervenţiile sistematice asupra lor se pot dovedi deosebit 
de utile aşa cum confirmă deja practica clinică. ! 

Ínainte de a prezenta acest proces vom face o trecere în revistă a 
tuturor distorsiunilor cognitive implicate în depresie. 

Alterările funcţionale ale capacităţii cognitive apar, după A. Beck, 
la următoarele trei niveluri psihologice : cogniţii, procese cognitive, 
scheme cognitive depresogene. 

Nivelul cognifiilor. Cognitiile, numite şi gânduri automate sau gân- | 
duri disfunctionale, alcătuiesc un monolog interior specific pacienţilor 
cu depresie majoră. Indiferent de tema lor, ele sunt plauzibile, repetitive, 
dureroase, spontane şi involuntare — subiectul nu poate controla apariţia 
lor; nefiind produsul unei prelucrări rationale, ele constituie ceea ce — 
s-ar putea numi o gândire automată. k 

Gândurile automate sunt greu de identificat de către pacient deoarece .] 
au un caracter habitual, fiind într-o relaţie strânsă cu sistemul personal 
de credinţe. 

Cognitiile deprimatilor au ca principale teme autodeprecierea, senti- 
mentul eşecului, respingerea de către ceilalţi, exagerarea dificultăţilor, - 
hiperexigentá faţă de sine (standarde personale foarte ridicate). Aceste 
gânduri automate, întotdeauna cu polaritate negativă, au fost siste- 
matizate de Beck într-o triadă cognitivă: „imagine negativă de sine 
(«Sunt un nimeni! »), experienţă curentă negativă («Nimic din ceea ce 
fac nu iese bine! »), viitor negativ («Niciodată nu-mi va fi mai bine ! »)". 

Gândurile automate pot fi identificate, în cursul interviului tera- 
peutic, utilizând diverse liste de control sau chestionare. 


Nivelul proceselor cognitive. Gândurile negative automate sunt pro- | 


dusul unor erori în procesarea informaţiei care conduc la distorsionarea — 
imaginii individului despre el însuşi şi despre realitatea înconjurătoare. 
Beck enumeră şase tipuri de erori : suprageneralizarea, abstractia selectivă, 
inferenta arbitrară, personalizarea, maximizarea şi minimizarea. La 
acestea se adaugă un stil de gândire specific persoanelor depresive, 
definit printr-un caracter dihotomic şi autocomenzi imperative. 


1. Suprageneralizarea. Deseori, pacientul depresiv face generalizări 
exagerate, ridicând la rangul de regulă sau lege generală un singur - 
incident sau experienţă personală. Suprageneralizarea are la bază . 
mecanisme afective, deşi ia deseori o formă silogistică: „Dacă . 
ceilalţi nu mă iubesc, sunt un nimeni ! Ion nu mă iubeşte. Deci, sunt 
un nimeni”. 

Suprageneralizarea are un caracter foarte limitativ, deoarece ne 
împiedică să vedem diferenţele, să identificăm excepţiile. Desigur, 
în mod natural, avem tendinţa de a introduce informaţiile şi expe- 
rientele noastre în categorii generale, dar acest proces de inducţie are 

la bază, cel puţin iniţial, un proces de reflecţie asupra diferenţelor. 
Suprageneralizările ne oferă o „hartă” a realităţii, uneori nebuloasă 
şi inexactă, care ne împiedică să vedem copacii din cauza pădurii şi 
în baza căreia avem tendinţa să luăm decizii de tipul „totul sau 
nimic”, „a fi sau a nu fi", incapabili sá vedem nuantele. 
Prizonier al unei astfel de erori logice, pacientul depresiv, pornind 
de la experiente neplácute singulare, va face afirmaţii şi predicții 
negative privind prezentul şi viitorul. Astfel, o persoană depresivă 
care greşeşte ceva va spune: „Tot ce fac iese prost” - sau, după o 
vizită nereuşită la nişte prieteni: „Nu voi mai merge niciodată în 
vizită la nimeni ! ”. 

. Abstractia selectivă presupune extragerea unui detaliu negativ dintr-o 
situaţie, apoi utilizarea lui într-un alt context, fără a ţine cont de 
toate elementele situaţiei iniţiale. De fapt, investiţia afectivă negativă 
realizată într-un anumit detaliu îl conduce pe pacient la generalizári 
nejustificate. Aceastá eroare logicá il poate determina pe un bărbat 
să devină gelos, după ce şi-a văzut prietena aplecándu-si capul spre 
un alt bărbat pentru a-l auzi mai bine în timpul unei petreceri 
zgomotoase. 

. Inferenja arbitrară este un raţionament ce utilizează premise arbi- 
trare, nefundamentate, de cele mai multe ori „lecturi ale gândurilor” 
şi care, evident, conduc la concluzii greşite. De pildă: „Stiu că mă 
dispretuieste, deşi când ne întâlnim se poartă amabil”. („Ştiu că mă 
disprețuiește...” este o „lectură a gândurilor” - pacientul este con- 
vins că ştie exact ce simte şi gândeşte celălalt, deşi faptele nu susţin 
această idee.) / 

. Personalizarea este autoatribuirea responsabilităţi unor evenimente 
nefaste ; ea are la bază un mecanism de atribuire cauzală descris de 
Abramson (1978). Astfel, o persoană depresivă care nu a putut 
„prinde” privirea prietenului pe lângă care a trecut pe o stradă 
aglomerată ar putea gândi : „Sigur l-am supărat cu ceva. Nici nu mă 
mai priveşte... ! ". 

. Maximizarea este exagerarea unui eveniment minor. De pildă, o zi 
poate căpăta o nuanţă dramatică pentru că pacientul a uitat cheile de 
la birou acasă. De obicei, pacientul depresiv maximizează eveni- 
mentele negative şi insuccesele. 

. Minimizarea constă în deprecierea resurselor personale şi a reuşitelor ! 

Gândirea caracterizată prin stil dihotomic determină persoana să . 
evalueze situaţiile în termeni extremi şi absoluti. Această percepţie 
rigidă şi simplificată a evenimentelor conduce la atitudini radicale : 
„totul sau nimic”, „alb sau negru”, „a fi sau a nu fi”, Incapacitatea de 
a medita asupra diferenţelor, asupra nuantelor, face ca persoana: să 
dezvolte un comportament rigid, neadaptativ. 

Autocomenzile imperative, specifice stilului de gândire depresiv, sunt 
introduse prin expresii precum: „Este necesar să...”, „Trebuie să...” 


Gândurile şi acţiunile sunt formulate ca obligaţii sau datorii. Pacientul se ^ 


constrânge să realizeze acţiuni care nu-i provoacă plăcere ; acest fapt poate 
conduce la sentimente de culpabilitate, incapacitate şi autodevalorizare. 
Întregul monolog interior poate fi punctat de expresii precum : „Trebuie 
să mă scol...”, „Trebuie să mă îmbrac...”, „Trebuie să merg la...”. 


Nivelul schemei cognitive depresogene. Beck izolează acest al treilea 
nivel care stă la baza primelor două şi este responsabil de vulnerabili- 
tatea la depresie. El numeşte acest nivel „schemă”, „postulat silențios” 
sau „atitudine disfuncţională”, În această conceptualizare, tulburarea 
cognitivă precedă tulburarea afectivității. Schema este o structură cogni- 
tivă sensibilă, intolerantă, care, inactivă o bună parte din viaţă, este 
reactivată de anumite evenimente. O dată Schema activată, ea modifică 
percepţia realităţii : depresivul vede evenimentele, le traduce, le inter- 
pretează cu ajutorul acestor scheme ; este vorba de o lectură a realităţii 
filtrată de acest postulat silențios (de exemplu, schema „Nu merit să fiu 
iubit” — activată de comportamentul negativ al persoanei X). 

Pentru identificarea schemelor, Beck şi Weissman propun în 1978 
scala de atitudini disfunctionale (DAS). Ea cuprinde Sapte clase de 
Scheme depresogene : aprobarea, dragostea, reuşita, perfectionismul, 
exigenta, omnipotenta si autonomia, fn total 40 de afirmaţii. În practică, 
acest chestionar are o dublă utilitate : mai întâi, scorul global obţinut 
este un indicator al intensității depresiei, apoi el permite evidenţierea 
unor scheme de gândire ce vor deveni tinta intervenţiei terapeutice. 

Beck insistă asupra importanţei schemelor de autonomie (necesitatea 
oricărei persoane de a se centra pe realizarea obiectivelor sale fără 
control sau constrângere din partea celorlalţi), şi sociotropie (nevoia 
individului de a primi încurajări şi atenţie din partea celorlalţi) pe care 
le evaluează cu ajutorul unui chestionar specific. 

Importanţa acordată schemelor rezidă în faptul că ele determină un 
comportament rigid. Individul amplifică evenimentele care sunt în acord 
cu schema sa şi le minimizează pe cele care nu sunt. Se iniţiază astfel 
un lanţ cauzal circular ce îl disociază din ce în ce mai mult de realitate 
şi-i transformă credinţele în predicții ce se autoimplinesc. 

Rezumând, putem spune că schema este o credinţă foarte puternică 
în legătură cu propria persoană care a fost interiorizată la o vârstă 
precoce. Ea este, atât de puternică, încât este trăită ca adevărată. 


2.4.2. Procesul schimbării terapeutice 


2.4.2.1. Obiectivele terapiei cognitive 


Obiectivele terapiei cognitive sunt acelea de a corecta prelucrarea 


„distorsionată a informaţiilor şi de a ajuta pacientul să-şi modifice 


credinţele ce menţin comportamentul şi emoţiile neadaptative. Pentru 
atingerea acestor obiective sunt utilizate o serie de tehnici cognitive şi 
comportamentale cu ajutorul cărora sunt testate şi modificate credinţele 
disfunctionale şi este promovată o gândire realistă, mai adaptativă. Deşi 
este o terapie centrată pe simptom, terapia cognitivă vizează şi obiectivul 
mai general de a corecta erorile sistematice ale gândirii. 

Schimbarea cognitivă se manifestă la mai multe niveluri. În funcţie 
de accesibilitatea şi dificultatea schimbării lor, intervenţia terapeutică 
începe prin abordarea gândurilor voluntare, continuă cu identificarea şi 
modificarea gândurilor automate şi se finalizează cu identificarea şi 
contracararea efectelor negative ale schemelor cognitive disfunctionale 
profunde. 


2.4.2.2. Relaţia terapeutică 


Relaţia terapeutică este de tip colaborativ. Terapeutul evaluează sursele 
problemelor şi-l ajută pe pacient să-şi clarifice obiectivele. În cazul 
depresiei şi al anxietăţii severe, terapeutul va fi nevoit să adopte o 
atitudine mai directivă. Oricum, terapeutul poate fi mai directiv pe 
parcursul învăţării tehnicilor de identificare şi de evaluare a cognifiilor 
şi emoţiilor; din momentul în care pacientul va începe să utilizeze, 
într-o manieră mai spontană, aceste tehnici, terapeutul va fi mai puţin 
incitativ şi, mai degrabă, îl va asista pe acesta în demersul său explorativ. 

Beck consideră că relaţia terapeutică şi atitudinea generală a terapeu- | 
tului pe parcursul terapiei cognitive pot fi descrise cu ajutorul a trei 
concepte fundamentale : colaborare empirică, dialog socratic, desco- 
perire ghidată (Beck şi Weishaar, 1995). 


Colaborarea empirică. Relaţia terapeut-pacient se situează dincolo 
de simplul consimtámánt de participare a celui din urmă la terapie ; ea 
este - într-o terapie eficientă - o relaţie colaborativă în care schimburile 
verbale interactive fac din pacient un participant activ ce transformă 
relaţia de ajutor, pe măsura evoluţiei terapiei, într-un proces complex de 
autoajutor. 

Stabilirea colaborativă a obiectivelor, identificarea comportamen- ` 
telor si a cognitiilor disfunctionale, testarea acestora prin confruntarea 
cu realitatea, dezvoltarea unor cognitii alternative rationale si a unor 
comportamente mai adaptative sunt principalele aspecte ale terapiei, in 
care terapeutul şi pacientul se întâlnesc ca adevăraţi parteneri. 


Dialogul socratic. Interviul este instrumentul principal al terapiei 
cognitive, iar în cadrul acestuia dialogul socratic este metoda cea mai 
utilizată. Terapeutul formulează cu atenţie o serie de întrebări, cu scopul 
de a crea cadrul arlecvat unor clarificări şi unei noi invátári. Obiectivele 
întrebărilor terapeutului sunt, în general, următoarele : (1) clarificarea 
sau definirea problemelor, (2) asistarea pacientului în identificarea 
gândurilor, imaginilor şi a schemelor cognitive, (3) examinarea sensu- 
rilor evenimentelor pentru pacient, (4) evaluarea consecinţelor menti- 
nerii gândurilor şi a comportamentelor neadaptative. 

Dialogul socratic conduce pacientul spre concluzii logice bazate pe 
propriile răspunsuri la întrebările terapeutului. Întrebările nu sunt utili- 
zate pentru a întinde ,capcane" pacientului, nici pentru a-l constrânge 
să ajungă la anumite concluzii sau pentru a-l „ataca”. Ele îl ajută pe 
terapeut să înţeleagă punctele de vedere ale pacientului şi sunt puse 
într-o manieră sensibilă, empatică, astfel încât pacientul să ajungă să-şi 
examineze credinţele într-o manieră cât mai obiectivă, nu defensivă. 


Descoperirea ghidată. Aceasta este calea care asigură, într-o manieră 
colaborativă, modificarea comportamentelor şi a credințelor neadaptative. 
Terapeutul joacă rolul de „ghid” care clarifică problemele comportamentale 


E 


— 


aa 

si erorile logice prin planificarea unor noi experienţe (experimente 
comportamentale) ce conduc la achiziţionarea de noi deprinderi şi 
perspective asupra realităţii. Descoperirea ghidată nu implică îndemnul 
şi „seducţia” pacientului de a adopta noi credinţe, ci, mai degrabă, 


încurajarea acestuia de a utiliza informaţii şi fapte pentru obţinerea unei 
perspective realiste. 


2.4.2.3. Tehnici de restructurare cognitivă 


Restructurarea cognitivă - obiectiv major al terapiei cognitive - cuprinde 
mai multe etape succesive: observarea şi identificarea gândurilor dis- 
funcţionale şi a schemelor cognitive, evaluarea şi modificarea acestora. 
Vom prezenta în continuare structura unei cure psihoterapeutice care 
utilizează tehnici de restructurare cognitivá. 


Pa 


a) Explicarea demersului terapeutic pacientului 
"4 


Credibilitatea demersului terapeutic utilizat este o condiţie indispen- 
sabilă asigurării caracterului colaborativ al relaţiei terapeutice şi a 
succesului terapiei. De aceea, terapia începe încă din momentul prezen- 
tării tehnicii, iar aceasta este în funcţie de problemele pacientului şi de 
nivelul cultural al acestuia. 

Propunem, în continuare, un model de prezentare a tehnicilor de 
restructurare cognitivă utilizate în tulburări depresiv-anxioase. 

Ne putem adresa pacientului astfel: „Sunteţi deprimat şi trist şi 
vedeţi totul în negru. Majoritatea specialiştilor au ajuns la concluzia că 
o astfel de stare are la bază un sistem de gânduri, de reguli nefunda- 
mentate ce vă fac să priviţi situaţiile zilnice dintr-un anumit punct de 
vedere. Făcând o analogie cu calculatorul, am putea spune că dumnea- 
voastră actionati conform unui «program» care, de cele mai multe ori, 
vă face să vedeţi doar «gaura covrigului» («partea goală a paharului», 
«găurile din caşcaval» etc.). Gândurile vă vin automat, conform acestui 
program, fapt ce vă împiedică să vă utilizaţi în întregime capacitatea de 
a gândi”. De cele mai multe ori nici nu suntem conştienţi de aceste 
automatisme mintale. Cele mai evidente moduri de acţiune automată 
sunt cele care se referă la mişcări. Acest fel automat de a acţiona poate 
fi evidenţiat în felul următor : 

c Exemplu: 

T (terapeutul): ,Asezati-vá comod pe fotoliu. Vă rog acum să 
incrucisati braţele la piept! Observati care brat este deasupra! Vă voi 
ruga imediat să încrucişaţi încă o dată braţele. Vreau însă să vă atentio- 
nez că s-ar putea să puneţi acelaşi brat deasupra. Incrucisati braţele ! 
Observati dacă ati pus acelaşi brat deasupra! ”. 

(De cele mai multe ori, pacientul reacţionează identic în cele două 
încercări.) 

T: „Ştiaţi că ori de câte ori incrucigati braţele le puneţi la fel?”. 

C (clientul): „Nu!” 

T: „Vă rog acum să iile Săi repede braţele încercând să puneţi 
celălalt braţ deasupra ! ". A 

(De cele mai multe ori, pacientul va reuşi această încercare într-o 
manieră stángace.) 


Ce concluzii putem trage? La fel ca în domeniul acţiunilor, şi în 
domeniul mintal nu suntem întotdeauna conştienţi de „programul” după 
care ne comportám ; de asemenea, putem retine că atunci când actionim 
sau gândim altfel decât am fost obişnuiţi, această schimbare nu ni se 
pare uşoară şi comodă. 

Să revenim la felul dumneavoastră de a vedea lucrurile (se poate da 
un exemplu din automatismele mintale ale pacientului). Gândurile ce vă 
trec rapid prin minte si în care credeţi nu sunt totuşi decât una dintre ` 
multiplele interpretări posibile ale unei situaţii concrete. Putem exem- 
plifica printr-o metaforă : se întâmplă ca atunci când ochii sunt orbiti 
de razele de lumină reflectate de o fatetá a unei pietre preţioase şi nu 

mai puteţi vedea şi celelalte fațete. Ar fi suficient să invártiti piatra in 
máná pentru a putea sá-i admirati toate suprafetele. 

Ín cadrul terapiei vom proceda in mod asemănător, adică vom privi 
situaţiile concrete din cát mai multe unghiuri posibile. Învăţarea acestei 
strategii de deschidere a gândirii vă va oferi o imagine mai completă 
asupra situaţiilor cu care vă confruntati şi, prin aceasta, o modificare a 
stării dumneavoastră afective. Ultimele şedinţe ale terapiei vor avea ca 
obiectiv dezvăluirea »programelor” profunde, a credințelor care vă 
determină depresia şi modificarea lor. 

Aceste explicaţii trebuie furnizate într-o manieră empatică, mani- 
festând respect şi încredere în resursele pacientului. Nu trebuie să uităm 

niciodată un lucru care mi se pare deosebit de important: imaginile 
pacientului despre el insusi si déspre lume nu sunt niciodată greşite, ele 
sunt doar parțiale ! 


~ a 


-b) Observarea gandurilor-automate 


Gindurile automate sunt dificil de observat, pentru că se desfăşoară 

rapid, sunt spontane, involuntare, dificil de oprit şi atât de evidente, 

încât este foarte uşor să crezi în ele. Identificarea gândurilor disfunctio- 
nale aflate în legătură cu simptomele este primul obiectiv al terapiei. 

Înaintea demarării unor tehnici mai specifice este necesară 0 auto- 

evaluare cognitivă prelungită (3-4 şedinţe). 

În cursul terapiei,-obseryarea cogniţiilor se poate realiza prin: 

r Ráspunsuri la întrebări directe. Am amintit deja că, de cele mai 
multe ori, pacientul este doar partial constient de gándurile automate 
ce îi trec prin minte. Interviul terapeutic poate permite conştien- 
tizarea, descrierea şi evaluarea lor. Chiar situaţia terapeutică poate 
declanşa la pacient un monolog interior de tip depresiv. Întrebările 
directe ale terapeutului pot să-l evidenţieze : „Ce simţiţi acum când 
vă aflaţi în fata unui-terapeut?”, „Ce gânduri vă trec prin minte? ”, 
„Cum v-aţi imaginat această întâlnire venind spre cabinetul meu? ". 
Starea depresiv-anxioasá a pacientului determiná, de obicei, rás- 
punsuri precum : „Mi-am spus cá această terapie nu-mi poate fi de 
nici un folos. Ce caut eu aici?”. Terapeutul subliniază că tocmai 
aceste gânduri sunt materialul de bază al terapiei şi le notează pe o 
fişă ce va fi „model” pentru sarcina terapeutică pe care o va îndeplini 
pacientul între şedinţe (tabelul 1): 


Tabelul 1. Fişa pacientului 


12.10.2003 ora 16 | În cabinetul | Tri “Îmi spun că această terapie 


terapeutului Depresie | nu-mi este de nici un folos. 
/ Ce caut eu aici?” 


pr a] 


y 20 By à ; , 
2. (Vizualizarea mintală a unor evenimente ce au provocat stări afective 


— 


negative. De obicei, pacienţii descriu mai uşor situaţiile şi emoţiile 
asociate acestor evenimente şi mai greu gândurile, deoarece nu sunt 

încă obişnuiţi să se întrebe ce gândesc atunci când trăiesc emoţii 
negative. Tehnica imageriei mintale este utilă cu pacienţii care 
relatează că nu au putut identifica gândurile din timpul unui eveni- 
ment petrecut în afara şedinţei de terapie. Tehnica se bazează pe 
reconstituirea mintală a unei situaţii puternic încărcate emoţional şi 
pe verbalizarea de către pacient a monologului său interior. De cele 
mai multe ori, pacientul se angajează în această imagerie fiind într-o 
stare de relaxare, în timp ce terapeutul îi descrie scena care face 
obiectul acestei proceduri terapeutice. 

3. Jocul de rol. Această tehnică poate fi utilizată atunci când dorim să 
identificăm gândurile disfunctionale manifestate de pacient în cursul 
unei Situaţii interpersonale trecute. Terapeutul şi pacientul reproduc 
situaţia în cursul unui joc de rol. Şi în acest caz, pacientul va 
exprima verbal monologul său interior. 


Sarcina terapeutică principală a pacientului va fi în această perioadă 
înregistrarea gândurilor asociate unor situaţii depresogene sau anxio- 
gene. Terapeutul ajută pacientul să deosebească gândurile automate de 
celelalte gânduri reflexive mai elaborate. Criteriul principal este acela 
că gândurile automate nu sunt rezultatul unui discurs reflexiv ori a unui 
raţionament conştient. 


c Exemplu : 
C: „Sinuciderea este singura soluţie! ”. 


T: „Cum aţi ajuns la această concluzie? Ce alternative aţi luat în 
calcul? >. . scat : 


Pacientul va fi încurajat să-şi noteze gândurile automate pe o foaie 
de înregistrare care conţine rubricile deja menţionate. Această procedură 
se numeşte autoînregistrarea gândurilor automate. 


€). Autoinregistrarea gándurilor/automate 


Realizarea acestei prescriptii are ca efect adoptarea de cátre pacient a 
unui punct de vedere mai obiectiv în raport cu procesul său de gândire. 
Efortul de sistematizare logică a gândurilor în procesul transcrierii, 
precum şi faptul că, o dată scrise, ele pot deveni obiect extern al unei 
analize logice cresc probabilitatea ca pacientul să le invalideze. Dacă la 

începutul terapiei pacientul nu-şi pune întrebări în legătură cu validitatea 
pândurilor sale, pe măsură ce terapia evoluează el adoptă o poziţie din 
ce în ce mai critică în raport cu ele. În realizarea acestei sarcini, 
terapeutul trebuie să ia în consideraţie următoarele aspecte : 


- pentru a facilita identificarea gândurilor negative, pacientul poate 
primi o listă de astfel de gânduri disfunctionale ce apar în timpul 
stărilor depresive ; pacientul va consemna frecvenţa zilnică a acestor 
gânduri negative; adăugând la ele şi propriile gânduri ; 

- când gândurile negative sunt foarte multe şi se succedă cu mare 
viteză, pacientul poate înregistra pe o bandă sonoră acest monolog 
interior; nu este necesară o înregistrare continuă, sunt suficiente 
câteva eşantioane din acest monolog interior, care vor fi analizate în 
timpul şedinţelor de terapie ; 

— centrarea excesivă pe gândurile automate disfunctionale prezintă 
riscul agravării depresiei ; dacă starea pacientului evoluează în acest 
sens, terapia se va orienta cât mai repede posibil spre descoperirea 
alternativelor raţionale la gândurile negative raportate de acesta. 


După prezentarea acestor etape ale restructurării cognitive, putem 
deja să observăm că o astfel de terapie este potrivită pacienţilor cu o 
anumită capacitate de introspectie şi foarte motivaţi. Realizarea pre- 
scriptiilor terapeutice necesită timp şi efort şi, deseori, este frustrantă 
întrucât pacienţii nu percep de fiecare dată relaţia dintre realizarea 
acestora şi problemele lor. De aceea, interviul terapeutic destinat identi- 
ficării gândurilor automate trebuie condus într-o manieră deschisă, 
incurajatoare şi recompensativa. 


( d) Confruntarea cu realitatea 


n această etapă, terapeutul, în colaborare cu pacientul, confruntă 
pees sau concluziile continute de gandurile automate cu realitatea. 
n timpul şedinţelor, întrebările terapeutului permit evaluarea validității 
unei gândiri globale şi abstracte care, pe măsura dezvoltării de către 
pacient a unei capacităţi de reflecţie din ce în ce mai raţionale, devine 
mai specifică şi mai concretă. Această investigaţie progresivă eviden- 
țiază pacientului elementele realităţii pe care le-a luat în consideraţie, 
cele pe care le-a ignorat, erorile logice comise în timpul prelucrării 
acestor informaţii etc. 

În unele manuale destinate pacienţilor incluşi în programe de terapie 
cognitivă sunt enumerate o serie de întrebări pe care aceştia şi le 
pot pune pentru provocarea şi invalidarea gândurilor negative. Pre- 


zentăm câteva dintre aceste întrebări (Fennell, 1991 ; Mirabel-Sarron şi - 


Rivière, 1993): 


- nu cumva văd doar partea. rea a lucrurilor? (abstracţie selectivă) ; 

- nu-mi asum responsabilitatea pentru lucruri care nu au stat în puterea 
mea? (personalizare) ; 

- nu cumva mă condamn în baza unui singur eveniment? (supra- 
generalizare) ; 

- nu cumva privesc situatia în termeni opusi si extremi ? („totul sau 
nimic”, „alb sau negru” - stil dihotomic) ; 

- nu cumva exagerez situaţia, nu dau oare o importanţă prea mare 
lucrurilor? (maximizare) ; 

- nu sunt şi alţi factori responsabili pentru situaţia X ? (personalizare ; 
stilul atribu(ional al pacientului se caracterizează prin atribuiri nega- 
tive interne, stabile şi globale) ; 

- nu cumva am sărit direct la concluzii? (inferentá arbitrară) ; 

- nu cumva îmi pun întrebări care nu au răspuns ? (de exemplu: „cum 
aş putea reîntoarce trecutul? ", „De ce sunt altfel decât ceilalţi ? ”, 
„De ce viata este atât de incorectă cu mine?”); 

- nu cumva mă concentrez doar asupra slăbiciunilor şi a defectelor 
mele şi-mi uit calităţile şi resursele ? ; 

- nu cumva mă zbat prea mult gándind la felul în care ar trebui să fie 
lucrurile, în loc să le accept aşa cum sunt şi să mă descurce cu ele? ; 

- nu cumva mă aştept să fiu perfect? 


Provocarea gândurilor negative şi invalidarea lor nu-şi propune să 
creeze pacientului o imagine „roz” despre viaţă. Desigur, paharul are şi 
o jumătate goală, caşcavalul are găuri, dar este alegerea noastră să 
privim partea plină sau goală a lucrurilor. Scriind aceste cuvinte îmi 
vine în minte o cugetare zen: „Spaţiul gol din interiorul vasului este cel 
care îi dă utilitate acestuia” (D. Bell, 2003, p. 143). 

Pentru „normalizarea” problemelor cu care vin pacienţii la mine 
utilizez, deseori, EN a eae „Viaţa este asemenea unei simfonii scrise 
cu toate notele gamei” ; „Unde este stânga - întreabă copilul; ca să-ţi 
pot răspunde - spune tatăl - trebuie să fixăm mai întâi unde este 


—— E O 

dreapta, pentru că nu există dreaptă fără stângă, sus fără jos, bucurie 
fără tristeţe... noapte fără zi, şi o noapte, oricât ar fi de lungă, tot se 
termină cu o dimineaţă...”. 

Uneori, pentru testarea gândurilor negative, terapeutii prescriu pacien- 
tilor adevărate experimente comportamentale. Iată recomandările pe 
care M. Fennell (1991) le face pacienţilor depresivi pentru realizarea 
unor astfel de experimente : 


1. Formulati-vá predicția clar (gândul negativ automat). 
2. Revedeti argumentele existente pentru şi împotriva ci. 
3. Alcătuiţi un plan de acţiune care să vă ajute să descoperiţi dacă 
predicția este corectă sau nu. 
4. Notati rezultatele. Există două posibilităţi : 
- predicția nu este confirmată ; 
- predicția este confirmată : gândiţi-vă la ceea ce trebuie schimbat. 
5. Trageti concluziile adecvate pe baza rezultatelor obţinute. 


Confruntarea cu realitatea se poate practica diferit când se abordează 
subiecte sensibile pentru pacient sau care sunt trăite ca amenințătoare. 
În acest caz, in loc de a arăta pacientului că predicțiile sale nu sunt 
fondate, terapeutul va evalua reprezentările sale catastrofice. De îndată 
ce această viziune catastrofică asupra lumii nu va fi confirmată de 
realitate, convingerea pacientului în credinţele sale se va diminua. 


\ 


\ 
e) Producerea de răspunsuri cognitive alternative 


Obiectivul restructurării cognitive este de a provoca o mai mare deschi- 
dere a gândirii pacientului, făcându-l să-şi utilizeze cât mai bine capa- 


citatea de elaborare logică a răspunsurilor cognitive. 


Ca şi în cazul identificării gândurilor disfunctionale, şi în cel al 
provocării de răspunsuri cognitive alternative pacientul începe această 
activitate în timpul şedinţei cu terapeutul, urmând să o continue singur 
acasă. De acum înainte, foaia de înregistrare a gândurilor ce trebuie 
completată de către pacient între şedinţe va conţine următoarele rubrici : 
data, situaţia, emoţii, gânduri disfunctionale asociate, gânduri raţionale 
posibile. În general, aceste răspunsuri raţionale ar putea fi provocate 
învățând pacientul să-şi pună următoarea întrebare : „Ce altceva aş 
putea gândi în situaţia X ?”..Provocarea unor răspunsuri cognitive 

rationale la un pacient profund absorbit in gándurile sale negative nu 
este o intreprindere ugoará. Cu cát pacientul are o mai mare capacitate 
de elaborare cognitivă, si rationalizarea situaţiei în care se aflá este mai 
bine organizatá, cu atát existá riscul ca ráspunsurile alternative identi- 
ficate să fie doar variante mai elaborate ale gândurilor disfunctionale 
anterioare. Oricum, pentru stimularea unor ráspunsuri alternative, tera- 
peutul poate sugera pacientului să-şi pună si alte întrebări: „Ce altceva . 
aş putea gândi într-o situaţie asemănătoare? ", „Ce altceva ar putea 
gândi altcineva într-o situaţie asemănătoare (mama, tata, soţia, soţul, 
prietenii etc.) ? ". Această întrebare facilitează identificarea alternativelor 
prin provocarea unei „decentrări”. „Ce gândeam eu într-o astfel. de 
situaţie înainte de a fi depresiv ?” 

În cazul în care pacientul nu se poate implica în producerea de 
alternative, terapeutul poate utiliza un demers provocativ prin sugerarea 
unor soluţii evident inadecvate sau extreme. Pacientul poate reacţiona la 
acestea propunând el însuşi alternative mai realiste. 


f) Autoevaluarea gândurilor şi a emoțiilor 


"Această tehnică are ca scop să arate pacientului că restructurarea cogni- 
tiv’ permite modificarea nivelului credințelor asociate cognitiilor nega- 
tive iniţiale şi, mai ales, că se ajunge, în final, la modificarea progresivă 
a trăirilor emoţionale. 

Ideea generală a acestei tehnici este că, după dezvoltarea alter- 
nativelor rationale, nivelul de încredere în gândurile disfunctionale 
initiale scade, fapt ce va conduce si la micşorarea intensității stărilor 
afective negative. În acest stadiu al terapiei, pacientul este încurajat 
să evalueze gradul său de convingere sau de adeziune la gândurile 
disfunctionale utilizând procente, o scară cu 5 trepte ori un vector 
grafic ; va proceda asemănător şi cu gândurile alternative raţionale. 
Pentru evidenţierea efectului procesării mai raţionale a situaţiei în care 
se află - prin identificarea alternativelor -, pacientul va evalua din nou 
gradul de adeziune (convingere) la cognitiile iniţiale. 

Pacientul va proceda într-o manieră asemănătoare pentru evaluarea 
stărilor afective iniţiale şi a celor trăite după dezvoltarea alternativelor 
raţionale. Astfel, foaia de înregistrare pe care pacientul o va completa între 
şedinţe va avea următoarele rubrici : data, situaţia, emoţiile, cognitiile 

asociate, gândurile rationale alternative, noua estimare a credințelor 
asociate cognitiilor iniţiale, noua estimare a nivelului emoţional. 

Iată, pentru ilustrarea structurii foii de autoinregistrare, un exemplu 
(fig, 8): 


— 


„ Data: 12.10.2003 
2. Situaţia: După prezentarea unui dosar profesional, şeful mi-a spus că 
acesta este necorespunzător. 
Emotii: Tristete (100%); neînțelegere (40%). 
. Gânduri asociate: „Nu ştiu să fac nimic” (convingere - 80%). 
. Alternative: 
am făcut şi alte dosare, care au fost bine apreciate (80%) ; 
_ în serviciul anterior am fost felicitat pentru munca mea (80%) ; 
- şeful de serviciu este nou si preferă, poate, o altă formă de prezentare 
a datelor (40%) ; 
- probabil m-am înşelat şi am inclus în dosar aprecieri necorespunză- 
toare (20%) etc. 
6. Noua estimare a credințelor asociate cognifici iniţiale: „Nu ştiu să fac 
nimic ! " (25%). | 
. Noua estimare a nivelului emotional; tristeţe (20%), iritabilitate (20 %). 


tA UO 


Figura 8. Foaie de autoínregistrare 


Reamintim cá o astfel de fişă trebuie completată de pacient între 
şedinţele de psihoterapie. Pe măsură ce terapia progresează, pacientul 
îşi va dezvolta capacitatea de a analiza mai raţional din ce în ce mai 
multe situaţii cotidiene. El este încurajat să se angajeze în diverse 
situaţii, iniţial depresogene, exersându-şi capacitatea de a dezvolta 
puncte de vedere raţionale în legătură cu acestea. 

Dacă pacientul prezintă un blocaj în fata realizării unui exerciţiu în 
ciuda abordării sale graduale, putem apela la tehnica repetiţiei în plan 
imaginar: în cursul şedinţei, pacientul se vizualizează realizând sarcina 
respectivá; scena este revizualizată până când pacientul constată că ea 
nu mai induce gânduri disfunctionale şi atitudini defensive. 


8) Utilizarea altor tehnici cognitive 


1. Reatribuirea responsabilitáfilor. Această tehnică poate fi utilizată pentru 
a facilita sarcina pacientului în identificarea alternativelor raţionale la 

gândurile automate care sunt efectul erorii logice numită de Beck 
personalizare. Prin această tehnică, terapeutul îşi propune să influenţeze 
stilul atributional al pacientului în direcţia externalizării atribuirilor. 
Seligman şi Abramson (1978) consideră că stilul atributional al depre- - 
sivului este intern, stabil şi global. 

În virtutea imaginii negative de sine, depresivul are tendinţa de a 
atribui propriilor deficienţe evenimentele negative pe care le trăieşte. 
Scopul tehnicii este acela de a-l ajuta pe pacient să identifice diverşi 
factori ce ar putea contribui la o experienţă negativă. Se ajunge, astfel, 
la o diminuare a responsabilităţii personale a pacientului, cu consecințe — 
pozitive asupra imaginii de sine a acestuia. 

De pildă, pacientul X a ratat un concurs din cauza unei lucrări slabe 
la matematică. Acest eveniment determină gânduri disfunctionale precum : 
„Sunt incapabil în tot ceea ce fac! ”. Acest mod de atribuire este intern 
pentru că eşecul este atribuit unei incompetente personale; de aseme- 
nea, atribuirea este stabilă întrucât este pusă în legătură cu o trăsătură 
de personalitate stabilă; ea este şi globală deoarece subiectul o utili- — 
zează pentru a explica eşecurile într-un număr mare de situaţii. Dacă - 
acelaşi pacient ar fi avut succes, atunci el s-ar fi datorat „subiectelor de 
examen prea uşoare” ; în această situaţie funcţionează o atribuire externă, 
instabilă, specifică. Acest stil atributional va minimiza de fiecare data 
valoarea succesului şi va contribui la menţinerea disperării şi a depresiei. 
Pacientul depresiv dezvoltă o percepţie selectivă asupra experienţelor 
proprii, construindu-şi imaginea despre sine doar pe baza insucceselor. 
Ilustrez această situaţie pacienţilor mei utilizând metafora conform 
căreia cineva, dorind să-şi construiască o casă, alege cu grijă doar 


pietre negre; după ce a terminat construcţia, se plânge că i-a ieşit o 
casă neagră! 


2. Redefinirea este o cale de a mobiliza pacientul, care crede că o 
problemă se află în afara domeniului pe care îl poate controla. De pildă, 
se recomandă ca oamenilor singuri care cred că „Nimeni nu-mi acordă 
atenţie ! ” să li se redefinească problema ca „Ain nevoie să întâlnesc alte 
persoane şi să fiu atent cu ele” (cf. Beck şi Weishaar, 1995). 


3. Decentrarea este utilizată îndeosebi cu pacienţii anxioşi care cred 
că sunt în centrul atenţiei cuiva. După examinarea ,logicii" ce stă la 

baza ideii că toţi ceilalţi îi observă cu atenţie şi a capacităţii de a şti ce 
gândesc ceilalţi, terapeutul, împreună cu pacientul, schiteazá un expe- 
fiment comportamental pentru testarea acestei credinţe. De exemplu, in 
cazul unui student care avea retineri de a vorbi în clasă considerând că 
toti colegii îl privesc şi-i observă anxietatea, terapeutul i-a prescris să-şi 
observe colegii în timp ce vorbeşte pentru a-şi verifica respectiva 


_credinţă.. Procedând astfel, el a observat cá unii studenţi luau notițe, 


alţii se uitau la profesor, alţii erau într-o stare de reverie etc. Concluzia 
lui a fost că majoritatea colegilor aveau alte preocupări decât aceea de 
a-l observa pe el (Beck şi Weishaar, 1995). 


. h) Abordarea schemei cognitive 


Ca şi în cazul abordării gândurilor automate, o primă etapă de identi- 
ficare va fi urmată de o fază de evaluare, apoi de modificare. 

Pentru atingerea obiectivelor primei etape - identificarea schemelor 
cognitive — se pot utiliza mai multe tehnici : 


1. Căutarea „numitorului comun" al gândurilor disfunctionale înre- 
gistrate. Terapeutul solicită pacientului să alcătuiască, utilizând fişele 
de autoînregistrare a gândurilor automate, lista celor mai importante 
gânduri pentru el sau a celor mai frecvente. Pornind de la această listă, 
pacientul va alcătui o sinteză, punându-şi, eventual, o intrebare de 
tipul: „Care este factorul comun al tuturor acestor gânduri ? ". 

Evidenţierea acestui factor comun va fi clarificată, rafinată de-a 
lungul mai multor şedinţe de terapie. Pacientul va învăţa să descopere în 
ce măsură unele reacţii emoţionale, gânduri automate sunt în relaţie cu 
acest factor, schemă mintală, credinţă disfunctionalá. Schema va fi 
prezentată sub forma unei fraze sau a unui ansamblu de fraze şi ia, 
deseori, forma unei condiţii („Dacă nu fac lucrurile perfect, nu valorez 
nimic!”) sau a unui imperativ („Trebuie să am întotdeauna succes 
pentru a păstra respectul celorlalţi! "). Dincolo de cele nouă teme 


propuse de A. Beck (dragoste, aprobare, omnipotenţă, perfectionism, 


reuşită, dreptul la respect, cod moral propriu subiectului, autonomie, 
sociotropie), experienţa clinică arată că există o mare varietate a credin- 


telor şi cá, pe cât formularea lor este mai personalizată, pe atât mai 


bună este distanţa critică, reflexivă care se obţine în raport cu ea. 

2. Tehnica ságe[ii descendente se concretizează într-un dialog de 
inspiraţie socratică ce evidenţiază contradicţiile cuprinse în rationa- 
mentele pacientului. Săgeata descendentă merge în sensul gândurilor 
automate, în loc să-şi propună să le corecteze; astfel, este posibilă 
evidenţierea postulatului, a schemei disfuncţionale. Apoi, în urma unui 
dialog rational, terapeutul şi pacientul vor pune sub semnul întrebării 
schema personală inflexibilă a pacientului. 

Iată un exemplu (fig. 9): 


„Mă simt foarte obosită ! " 
Consecințe ? 

„Nu-i mai pot ajuta pe ceilalţi! ” 
Consecințe ? 

„Nu mai am nici un obiectiv important în viaţă!” 
Consecințe ? 


„Viaţa mea nu mai are sens!” 


Consecințe ? 
„Nu are rost să mai trăiesc!” 


Figura 9. Schema disfuncțională 


Schema disfuncţională pusă sub semnul întrebării va fi: „Dacă nu-i 
pot ajuta pe ceilalţi, nu are rost să mai trăiesc! ”. 


3. Schemele disfunctionale mai pot fi identificate cu ajutorul scalei 
de atitudini disfunctionale (D.A.S. - Weisman şi Beck, 1978). Aceasta 
cuprinde cele mai frecvente credinţe disfunctionale întâlnite la pacienţii 
depresivi. Acest instrument poate servi ca ghid şi poate orienta pacientul 
spre tema (temele) credințelor sale. 


Pentru modificarea schemelor cognitive se pot utiliza mai multe 
tehnici. Dintre acestea menţionăm : 


- Metoda autoexpunerii. Ea este eficientă mai ales în cazul credințelor 
formulate într-o manieră imperativá: „Trebuie să...” . În primul 
rând, pacientul descrie consecinţele pe care le-ar avea încălcarea 
acestor reguli şi este evaluată probabilitatea producerii lor. Apoi, în 
urma unui proces de negociere între terapeut şi pacient, va fi stabilită 


m 

o ierarhie a situaţiilor in care aceste reguli vor fi încălcate, pentru a 
fi verificate consecinţele reale ale nerespectării schemei. 

În final, se va proceda la negocierea şi experimentarea unui nou set 
de reguli şi comportamente pentru situaţiile respective. 

- Tehnica analizei alternativelor. După ce pacientul şi-a formulat 
credinţa, schema, sunt evaluate avantajele şi dezavantajele ei în plan 
comportamental. Fiecare argument - pro şi contra - va fi însoţit 
de aprecierea în procente a gradului de convingere al pacientului 
faţă de acesta. Se procedează astfel si cu alternativele compor- 
tamentale propuse. Această sarcină poate fi propusă pacientului ca 
temă pentru acasă. 


2.4.2.4. Alte tehnici cognitive şi comportamentale utilizate 
în terapia depresiei 


În afara restructurării cognitive şi a tehnicilor asociate ei, în terapia 
depresiei sunt utilizate şi alte tehnici cognitive şi comportamentale. 
Majoritatea sunt prezentate pacientului ca mijloace de întrerupere a 
monologului interior care conduce la accentuarea depresiei mai degrabă 
decât ca mijloace de rezolvare a problemelor acestuia. Acestea sunt 
utile mai ales la începutul terapiei, când pacientul nu a dezvoltat, încă, 
deprinderile necesare identificării alternativelor rationale posibile la 


gândurile automate. Ele nu produc o schimbare cognitivă fundamentală, 


dar, prin reducerea frecvenţei gândurilor depresive, conduc la imbuná- 
tăţirea dispozitiei afective — fapt cu consecinţe pozitive asupra utilizării 
ulterioare a tehnicilor de restructurare cognitivă. 


Tehnici cognitive. Majoritatea îşi propun refocalizarea atenţiei pacien- 
tului spre alte activităţi cognitive, cu scopul de a întrerupe monologul 
interior de tip depresiv. „Nu putem să nu gândim ! " - putem considera, 
parafrazându-l pe P. Watzlawick, care spunea : ,Nu putem sá nu comu- 
nicăm ! " Gándim tot timpul. Tocmai de aceea, dacă dorim să nu ne mai 
gândim la ceva, trebuie să ne gândim la altceva. Nu putem să nu ne 
gândim la nimic ! 

Prezentăm mai jos câteva dintre aceste tehnici : 

a) Concentrarea asupra unui obiect. Pacientul este învăţat ca, atunci 
când mintea îi este invadată de gânduri şi stări afective negative, 

b) 

să-şi focalizeze atenţia asupra unui obiect pe care şi-l va descrie în 
cele mai mici amănunte. 


Exerciţii de conştientizare senzorială. Pacientul este învăţat să-şi — 


focalizeze atenţia asupra mediului înconjurător, în general, utili- 
zându-şi toate simţurile şi punându-şi o serie de întrebări precum: 
„Ce pot vedea dacă mă uit în jurul meu? ”, „Ce altceva ?”, „Ce pot 
auzi?” (in camera in care stau, afară, în corpul meu etc.), „Pot să 
simt contactul dintre haine şi propriul meu corp? ", „Pot să-mi simt 
părul, ochelarii, incáltámintea ? ". 

Exerciţii mintale. Acestea pot fi in funcţie de preferinţele subiectului : 
numărarea până la 1.000 din 7 în 7, enumerarea unor obiecte sau 
fiinţe al căror nume încep cu o anumită literă, amintirea, în cele mai 
mici detalii, a unei plimbări, excursii plăcute. În general, este vorba 
despre activităţi mintale ce pot capta atenţia pacientului, întrerupând 
astfel şirul de gânduri negative automate, involuntare. 


Tehnici comportamentale. Scopul acestora este maximizarea anga- 


jării pacienţilor în activităţi cu efecte pozitive asupra stării afective. 


a) 


b) 


C) 


Monitorizarea activităţilor. Li se cere pacienţilor să noteze ce au 
facut în cursul zilei — oră cu oră - şi să evalueze gradul de satisfacţie 
şi plăcere „P”, precum şi nivelul calitativ al realizării activităţii „C” 
cu note de la 1 la 10. „P” şi „C” sunt utile pentru verificarea 
unor gânduri automate precum: „Nu fac nimic”, „Orice fac, mă 
simt la fel! ". 

Planificarea activităților. Având informaţii despre activităţile pe care 
le face pacientul şi gradul de satisfacţie pe care acestea îl determină, 
se poate organiza o schemă, un orar al activităţilor zilnice. Scopul 
este acela de a stimula activismul şi gradul de satisfacţie al pacien- 
tului. Avantajele unei astfel de planificări sunt multiple: reduce 
mulţimea „copleşitoare” de activităţi la un număr rezonabil, înlătură 
momentele anxioase de indecizie („Ce să fac?”, „De ce să mă 
apuc ? ^), creşte probabilitatea efectuării unor activităţi, încurajează 
creşterea ponderii activităţilor plăcute şi a sentimentelor securizante 
de autocontrol şi satisfacţie. 

Împărțirea activităților în sarcini concrete mai mici. Acest procedeu 
măreşte probabilitatea succesului, prin împărţirea sarcinilor în paşi 
mai mici, controlabili, îndeplinirea fiecăruia constituindu-se într-o 

recompensă. Împărţind activităţile zilnice în sarcini mici, pacientul 
depresiv depăşeşte mai uşor sentimentul de neajutorare, iar succesele 
obţinute pot fi utilizate pentru combaterea unor gânduri negative 
precum: „Nu sunt în stare de nimic!", „Este prea mult pentru 
mine !” etc. Pentru a mări probabilitatea succesului, terapeutul 
trebuie să orienteze pacientul spre o dimensionare adecvată şi pro- 
gresivá a sarcinilor, precum şi spre standarde de performanţă in 
acord cu resursele prezente ale acestuia. 


Capitolul 3 


Terapia centrată pe persoană 


Terapia centrată pe persoană a fost iniţial numită terapie nondirectivă 
deoarece terapeutul avea mai ales rolul de a încuraja şi a asculta. 
Ulterior a fost utilizată sintagma terapie centrată pe client, datorită 
responsabilitátii complete atribuite clienţilor pentru propria lor dezvol- 
tare şi maturizare. După 1961 (Ivey et al., 2002) se preferă sintagma 
terapie centrată pe persoană. Spre deosebire de formulările iniţiale, în 
această ultimă etapă a dezvoltării teoriei sale, C. Rogers recomandă o 
mai mare implicare a terapeutului, inclusiv o anumită autodezvăluire în 
relaţia cu clientul. 


3.1. Caracteristicile terapiei centrate pe persoană 


În lucrarea sa La relation d'aide et la psychothérapie (1974), C. Rogers 
punctează următoarele aspecte distinctive ale metodei pe care o propune : 


l. Are un scop diferit de al celorlalte terapii. Este centrată asupra 
individului, şi nu a problemei; scopul urmărit nu este rezolvarea 
problemei, ci ajutarea clientului să atingă o anumită maturizare care 
să-l conducă la o adaptare superioară. „Terapia - spune C. Rogers - 
nu constá in a face ceva pentru individ si nici in a-1 conduce pe 
acesta să facă ceva pentru el insusi; ea constă în a-l elibera pentru 
a putea să-şi desăvârşească maturizarea şi dezvoltarea normală.” 

2. Pune accent pe elementul trăit, pe aspectul afectiv al situaţiei mai 
degrabă decât pe aspectul intelectiv ; majoritatea inadaptărilor, 

problemelor, nu sunt determinate de lipsa informaţiilor ; dacă ar fi 
asa, atunci problemele s-ar rezolva simplu prin furnizarea de infor- 
matii, dar viaţa arată cá sfaturile ,istete" nu rezolvă întotdeauna 
problemele. 

3. Pune accentul pe situația actuală mai mult decât pe trecutul indi- 
vidului. Spre sfârşitul relaţiei de ajutor, trecutul ar putea fi util 
pentru înţelegerea genezei unui comportament, dar nu este în mod 
necesar important pentru atingerea obiectivelor terapeutice. 


3.2. Cadrul teoretic al terapiei centrate pe persoană 


Terapia centrată pe client are la bază un model al personalităţii care 
accentuează rolul deosebit al dezvoltării sau autoactualizării. Obiectivul 
ideal al actualizării este dezvoltarea deplină a personalităţii şi tendinţa 
de a evolua în direcţia maturizării. Această dezvoltare este rezultatul 
experienţelor personale (,,self” — eu) care pot apărea doar în relaţiile cu 
ceilalţi. Multe experienţe au un caracter simbolic, deşi ele pot fi 
constientizate. 

Adaptarea psihologică se află într-o strânsă coevolutie cu imaginea 
de sine (,,self-concept”). Aceasta înseamnă că toate experienţele fizice 
şi senzoriale ale organismului sunt asimilate la un nivel simbolic, aflat 
într-o relaţie congruentá cu imaginea de sine. Oamenii vor deveni din ce 
în ce mai securizati şi congruenti, dacă în relaţiile lor cu celelalte 
persoane se simt acceptaţi şi intelesi. , 

Dimpotrivă, dacă o persoană trăieşte ignorarea sau neacceptarea 
universului său interior, ori chiar lipsa de respect, acest fapt îi va afecta 
funcţionarea sa psihologică. Dacă un individ este continuu confruntat 
cu această atitudine, de exemplu la şcoală, la serviciu, acasă, atunci el 
va dezvolta o scăzută stimă de sine şi o imagine negativă de sine. 
Imaginea de sine a individului va avea, astfel, la bază evaluarea pro- 
priilor experienţe de către ceilalţi. Deoarece evaluările celorlalţi interio- 
rizate de către individ nu se află într-o relaţie necesară cu experienţa 
factuală a acestuia, ele vor fi exprimate din ce în ce mai intens sub 
forma sentimentelor de tensiune, durere, suferinţă. : 

Íntrucát fiecare are nevoie de o imagine pozitivá in tranzacţiile cu 
ceilalti, persoana aflatá in aceastá situa(ie dezvoltá ceca ce C. Rogers 


86 PSIHOTERAPII SCURTE 


numeşte o imagine pozitivă condiționată prin interiorizarea unor condiţii 
ale demnităţii : ea se simte demnă de respect numai în anumite condiţii, 
în funcţie de valorile impuse din exterior, valori care nu au nici o 
legătură cu ceea ce simte persoana cu adevărat. 

Experiențele aflate în dezacord cu aceste valori introiectate („condiţii 
ale demnităţii”) pot fi percepute ca amenințătoare şi de aceea vor fi 
ignorate, dezavuate şi respinse. Dacă acest fapt se întâmplă in mod 
repetat, atunci structura eului devine inflexibilă pentru a rezista acestor 
ameninţări, ajungându-se astfel la un fel de barieră în calea dezvoltării 
personalităţii. Dezintegrarea şi dezorganizarea se manifestă când persoana 
aflată în această stare de incongruentá se confruntă cu un eveniment 
important („momentul adevărului”). Comportamentul dezorganizat al 
persoanei este expresia pendulării între direcţiile de acţiune dictate de 
„condiţiile demnităţii” impuse din exterior şi cele indicate de ceea ce 
simte aceasta cu adevărat. Scopul terapiei centrate pe client este dimi- 
nuarea acestei dezorganizări şi depăşirea rezistenţei. Se poate ajunge la 
o autoperceptie realistă, care va schimba structura eului şi-i va mări 
autoacceptarea. 


3.3. Procesul terapeutic 


Deoarece relaţiile interpersonale sunt considerate a fi cheia dezvoltării 

individului, terapia oferă o relaţie astfel structurată încât va permite 

actualizarea resurselor, facilitarea dezvoltării şi a maturizării. Rogers 

consideră că, pentru a-şi atinge aceste obiective, relaţia terapeutică 

trebuie să se conformeze unor principii. Astfel, el descrie următoarele 

şase condiţii necesare şi suficiente pentru schimbarea personalităţii : 

1. Două persoane intră într-o relaţie semnificativă pentru fiecare dintre 
ele. | 

2. Clientul se află într-o stare de incongruentá, adică vulnerabil si 
anxios ; el trăieşte sentimentul că nu corespunde imaginii pe care o 
are despre sine. | 

3. Terapeutul furnizează clientului o relaţie congruentă şi integrată ; 


adică, terapeutul este el însuşi congruent cel puţin în relaţia. cu 
clientul. 

4. Terapeutul acordă clientului o atenţie pozitivă necondiționată si 
acceptă toate experienţele acestuia, întrucât ele alcătuiesc persoana 
unică pe care o are în faţa sa. 

5. Terapeutul retrăieşte universul interior al clientului într-o manieră 
empatică şi încearcă să returneze către acesta experienţele astfel 
receptate. 


6. Clientul are disponibilitatea de a accepta, cel putin în principiu, 


mesajul terapeutului în legătură cu atitudinea pozitivă necondiționată 
a acestuia faţă de el şi cu felul cum înţelege situaţia sa. 


Punctele 3, 4 şi 5 evidenţiază principalele caracteristici terapeutice 
ale relaţiei dintre terapeut şi client, descrise de terapia rogersiană ca 
fiind condiţiile congruenfei, atenţiei (imaginii) pozitive necondiționate 
şi empatiei. Relaţia terapeutică este înţeleasă ca o alianţă activă în care 
terapeutul nu are alt obiectiv decât de a stabili o relaţie care să satisfacă 
cerințele menţionate. În cazul în care clienţii pot accepta oferta unei 
relaţii empatice, necondiționate şi congruente, atunci aceasta va preciza 
şi clarifica comportamentul lor, precum şi răspunsurile consecutive ale 
terapeutului. Rogers sugerează că eficienţa terapeutică nu constă în 
construirea unei relaţii terapeutice eficiente, ci în efortul continuu al 
terapeutului de a menţine această relaţie. 


Congruenfa terapeutului nu este expresia interpretárii unui rol; 
terapeutul, pur si simplu, exprimá deschis sentimentele pe care le 
trăieşte în momentul interactiunii sale cu clientul. El conştientizează 
aceste sentimente şi are capacitatea de a le comunica acestuia într-o 
manieră adecvată. Dacă, de pildă, terapeutul se simte plictisit în relaţia 
cu clientul său, aceasta nu înseamnă că el ii va vorbi imediat despre 
acest sentiment ; dar în cazul în care clientul continuă să fie plictisitor, 
terapeutul îşi va exprima acest sentiment cu speranţa că vor vorbi 
deschis şi constructiv despre el. Totuşi, terapeutul nu trebuie să rănească 
sau să acuze pacientul, motivându-şi comportamentul prin invocarea 
spontaneitátii şi a congruentei. De aceea, atunci când terapeutul exprimă 
sentimente negative, ele sunt prezentate ca reacţii personale, şi nu ca 
indicatori ai vreunei trăsături de personalitate a clientului. Rămânând la 
exemplul anterior, terapeutul poate spune : „Trăiesc un sentiment de 
plictiseală ! ”, şi nu: „Sunteţi o persoană plictisitoare ! ”. Dacă dorim ca 

pacientul să se comporte sincer, autentic în relaţia terapeutică, şi noi, în 
calitate de terapeuti, trebuie să avem capacitatea de a ne comporta astfel. 
. . Terapeutul se poate comporta liber şi natural doar într-o relaţie bine 

definită. Această idee ne permite să aducem în discuţie limitele pe care 
le presupune o bună relaţie terapeutică. 

În orice situaţie terapeutică sunt adresate cereri, sunt exprimate 
dorinţe în fata cărora terapeutul trebuie să adopte o anumită atitudine. 
Terapeutul începător, fără experienţă, susţinut de intenţii bune şi grijuliu 
să nu rănească clientul, ar putea avea tendinţa să împlinească aceste 
cereri până când solicitările de timp, afective sau de reponsabilitate | 
cresc intr-o astfel de másurá incát el nu le mai poate satisface. Afectiu- 
nea şi dorinţa iniţială de a-l ajuta se pot transforma treptat in evitare si 
aversiune, terapeutul ajungând să-şi condamne şi să-şi respingă clientul. 
Rezultatul final va fi că şi clientul va trăi sentimentul că „încă o persoană 
în care a crezut” l-a trădat, iar acest sentiment ar putea avea consecinţe 
importante asupra evoluţiei sale psihologice şi implicării într-o altă 
posibilă relaţie terapeutică. 

Prin urmare, orice terapie are limite. Singura problemă este de a şti 
dacă aceste limite sunt clar definite, clar înţelese şi pozitiv utilizate, sau 
dacă pacientul, într-un moment de mare nevoie, întâlneşte dintr-o dată 
aceste limite ca nişte bariere ridicându-se în faţa lui. 

Iată câteva dintre aceste limite : 


- limitarea responsabilitáfii — terapeutul nu rezolvă problemele clien- 
tului ; terapia creează un cadru care-i permite acestuia să descopere 
propriile soluţii la propriile probleme ; 

- limitarea timpului = pacientul nu poate cere timp mai mult invocând, 
de pildă, faptul că a ajuns cu întârziere la terapeut ; 

- limitarea agresivitatii - clienţii au voie să-şi exprime sentimentele 
agresive, dar fără a pune în pericol viaţa terapeutului sau propria 
viaţă şi fără a distruge obiecte de mobilier ! í 

- limitarea afecțiunii — trebuie bine definită, mai ales în cazul copii- 
lor; cererile suplimentare de afecțiune ale acestora prin solicitarea 
de cadouri, dorința de a depinde de terapeut, dorința de a continua 
relația socială în afara orelor de terapie etc. 


Definirea clară a limitelor influențează pozitiv şi comportamentul 
terapeutului. Acesta devine mai relaxat, mai natural şi mai eficient. 

Când relaţia nu este bine definită, este posibil ca persoana ajutată să 
ceară prea mult de la terapeut. Rezultatul este că acesta din urmă 
rămâne subtil în defensivă, pentru ca dorinţa sa de a-l ajuta să nu-l 
antreneze într-o capcană. Dar când relaţia terapeutică este bine definită, 
terapeutul poate abandona atitudinea sa defensivă, poate fi mai atent la 
nevoile şi sentimentele clientului şi poate juca rolul de facilitator, 
stabilizator, de la care poate porri clientul pentru a-şi reorganiza eul. 


Atenţia pozitivă necondiționată se manifestă prin exprimarea conti- 
nuă a unui sentiment pozitiv, fără rezerve şi fără evaluări. Ea înseamnă 
să nu faci judecăţi de valoare (Rogers, 1974). Terapeutul nu trebuie să 
accepte anumite sentimente ale clientului şi să respingă altele, ci să-l 
valorizeze într-o manieră totală, necondiționată. O posibilă excepţie se 
poate admite când terapeutul lucrează cu pacienţi schizofrenici. „În 
astfel de cazuri - spune C. Rogers - terapeuţii sunt mai eficienţi când 
se manifestă într-o manieră conditionalá, adică atunci când nu acceptă 
manifestările lor bizare de tip psihotic.” 


Înțelegerea empatică a clientului. Are la bază întâlnirea celuilalt în 
baza unor dimensiuni sau puncte comune. Deseori, pentru descoperirea 
acestora, terapeutul apelează la o activitate sau un obiect intermediar : 
un joc cu un copil, o problemă profesională cu un salariat, auditia unui 
fragment muzical cu un psihotic etc. 

„A fi empatic înseamnă - spune C. Rogers - a percepe cu acuratețe 
Cadrul intern de referinţă al altuia, cu toate componentele sale emo- 
tionale şi semnificaţiile care-i aparţin «ca şi cum» ai fi cealaltă persoană, 
dar fără a pierde condiţia de «ca si cum».” (cf. Marcus, 1997, p. 13) 

Înțelegerea empatică are la bază o pendulare continuă a terapeutului 
în câmpul intersubiectiv al relaţiei sale cu clientul, în timpul căreia se 
apropie de cadrul de referinţă intern al acestuia până la identificare, 
după care se depărtează din nou, conştientizând propria sa identitate. 

eci, empatia nu este o stare, ci, mai degrabă, o mişcare perpetuă, o 
oscilație între diferenţă si similitudine. DFE 

Căutând să înțeleagă sensul limbajului interlocutorului, utilizând 
Cuvintele sale şi reprezentându-şi mediul fizic şi social în care trăieşte, 
Istoria acestuia, terapeutul va reuşi, în cele din urmă, să intre in 
Universul interior al clientului şi să perceapă realitatea prin lentilele 
aceloraşi ochelari. 

Comportamentul empatic al psihologului poate stimula clientul să 
ceară sfaturi utilizând formula: „Dacă ati fi în locul meu, ce ati face ? ”, 
Deseori, răspunsul care începe cu „Dacă aş fi în locul dvs., eu aş: 
face...” denotă o credinţă naivă şi inadecvată despre capacitatea pe care 
o are respectiva persoană de a se transpune în locul cuiva; în plus, 
„soluţia” furnizată astfel întreţine iluzia unei identități comune celor 
doi protagonişti. 

Deşi ceilalţi sunt făcuţi din acelaşi „aluat” ca şi noi (pot fi trişti sau 
veseli, gândesc la diverse lucruri etc.), sunt totuşi atâtea diferente pe 
care noi, în calitate de terapeuti, trebuie să le avem mereu în vedere: 
sexul, vârsta, mediul cultural, statutul social, profesia, trăsăturile de 
personalitate, sistemul de defense etc. De aceea, terapeutul trebuie să 
evite angajarea într-o identificare activă cu clientul său - „Ce aş face în- 
locul lui?” -, antrenándu-si, mai degrabă, sensibilitatea de a măsura - 
realitatea cu unitatea de măsură utilizată de client — „Ce aş putea face 
dacă aş fi el pentru a rezolva această problemă? ”. Astfel, identificarea 
terapeutului cu interlocutorul său nu conduce la pierderea identităţii 
primului, ci la „introiectarea unui număr suficient de părţi ale celuilalt 
pentru a lucra împreună asupra aceluiaşi material” (Poussin, 1992, - 
p. 43). 

În timpul terapiei, terapeutul trebuie să controleze procesul de 
identificare în aşa fel încât să poată face acest fapt fără a trăi iluzia 
identităţii pacientului. Efectele acestei iluzii pot fi observate în relaţiile 
cu anumiţi pacienţi faţă de care este greu de găsit distanţa psihologică 
adecvată. Am putea să ne gândim, de exemplu, la pacienţii diagnosticati 
cu boli foarte. grave, precum cancerul sau' SIDA: apropierea lor ne 
confruntă pe noi înşine cu propriile angoase ale morţii. , 

Probabil cel mai important concept al terapiei rogersiene este incre- 
derea - încrederea că indivizii şi grupurile pot să-şi stabilească propriile — 
obiective şi să-şi controleze calea până la atingera acestora. Raportată la 
procesul terapeutic, acest concept are doi versanţi: unul orientat spre 
clienţi, vizând capacitatea acestora de a-şi „alege terapeutul, frecvenţa 
şi durata terapiei, de a vorbi sau de a tăcea, de a decide care probleme 
să fie explorate, de a dezvolta propriul lor insight şi de a fi arhitecţii 
propriilor lor vieţi” (Raskin şi Rogers, 1995, p. 129); celălalt versant 
este orientat spre terapeut. Terapeutul sau mediatorul într-un grup 
terapeutic manifestă continuu o atitudine empatică în raport cu imaginile 


ee 


TERAPIA CENTRATA PE PERSOANA 91 


despre lume, discursul verbal şi sentimentele clienţilor săi. Într-unul 
dintre studiile sale recente (1986), C. Rogers îşi exprimă increderea în 
valorile profunde şi autentice ale terapeutului ca factori sanogenetici : 
„Când sunt în cea mai bună formă, ca mediator într-un grup sau ca 
terapeut, descopăr o altă caracteristică. Am constatat că atunci când 
sunt într-o strânsă relaţie cu universul meu interior, cu eul meu sensibil, 
când într-un anume fel sunt în contact cu inconştientul meu, când poate 
sunt într-o uşoară stare modificată a conştiinţei în timpul relaţiei tera- 
peutice, atunci indiferent ce fac pare să aibă efecte terapeutice depline. 
Atunci prezenţa mea alină şi oferă ajutor” (cf. Raskin şi Rogers, 1995, 
p. 129). 

În concepţia lui C. Rogers, procesul terapeutic are mai multe etape 
(Rogers, 1974). Aceste etape evidenţiază în egală măsură atât aspectul 
nondirectiv şi umanist al intervenţiei terapeutice, cât şi drumul parcurs 
de client pe calea maturizării sale psihosociale. 


1. Clientul vine şi solicită un ajutor. Decizia de a se prezenta la terapeut 
este un act de independenţă responsabilă - clientul vine singur, nu 
este adus. Acceptând responsabilitatea solicitării ajutorului tera- 
peutic, clientul acceptă şi responsabilitatea de a se ocupa de proble- 
mele sale. 

2. Situaţia de ajutor este normal definită. Încă de la început, clientul 

„este avertizat de faptul că terapeutul nu are răspunsuri la problemele 
- sale. Psihoterapia furnizează un cadru în care clientul poate desco- 
peri, cu ajutor, propriile răspunsuri la propriile întrebări. Terapeutul 
comunică pacientului verbal şi nonverbal ideea şi sentimentele de 
libertate şi autenticitate, încurajându-l să se manifeste în acord cu 
ceea ce simte şi gândeşte pe toată durata şedinţei de psihoterapie. 
Terapeutul acceptă chiar şi ca pacientul să nu fie prezent la terapie 
~ dacă are lucruri mai importante de facut (el va plăti totuşi şedinţa de 
terapie conform contractului terapeutic). 

3. ncurajarea exprimării libere a sentimentelor în ceea ce priveste 
problema sa. Dacă am reuşit să-l facem pe client să simtă că ora de 
terapie îi aparţine cu adevărat şi că o poate utiliza cum doreşte, 

“atunci el va începe să-şi exprime liber ostilitatea şi anxietatea, 
sentimentele de îngrijorare si culpabilitatea, ambivalenţa şi indeci- 
ziile. Atitudinea de înţelegere empaticá a clientului de către terapeut 

facilitează o comunicare terapeutică autentică şi neevaluativa. 


92 


10. 


PSIHOTERAPII SCURTE 


Terapeutul acceptă, recunoaşte şi clarifică sentimentele negative. 
Acceptând sentimentele clientului, el trebuie să fie pregătit să ris. - 
pundă nu la conţinutul intelectual al celor spuse de client, ci la 
sentimentele pe care acestea le implică. În mod frecvent, terapeutul 
clarifică verbal aceste sentimente, nu încearcă să le interpreteze | 
cauza şi nici să le discute utilitatea — el pecunoaste pur şi simplu că 
ele există şi le acceptă. 

Când persoana a exprimat complet sentimentele negative, ea încearcă 
timid exprimarea tendinţelor pozitive ce favorizează maturizarea sa. _ 
Cu cât exprimarea sentimentelor negative este mai violentă şi mai 
profundă (întrucât ele sunt acceptate şi recunoscute), cu atât este . 
mai sigur că vor urma manifestări pozitive de dragoste, tendinţe 
sociale de amor propriu fundamental, dorinţa de maturizare. Con- - 
trazicând pe cineva, nu facem altceva decât să-l provocăm la o 
argumentare excesivă a propriei credinţe, fapt ce scade probabilitatea 
modificării ei ulterioare ; acceptând sentimentele negative ale cuiva 
despre el însuşi, accentuăm dezechilibrul psihologic al acestuia, 
fapt ce determină creşterea probabilității manifestării unor tendinţe 
contrare (în virtutea nevoii naturale de homeostazie). 

Terapeutul acceptă şi recunoaşte sentimentele pozitive exprimate, în 
aceeaşi manieră în care a recunoscut şi acceptat sentimentele nega- 
tive. Aceste sentimente pozitive nu sunt acceptate cu aprobări şi 
elogii. Valorile morale nu intră în acest tip de terapie. Sentimentele 
pozitive sunt acceptate ca o parte nici de mai mare, nici de mai mică 
importanţă a personalităţii decât sentimentele negative. 


„ Această nouă percepţie, înţelegere şi acceptare de sine constituie 
cel mai important aspect al întregii metode. Ea asigură baza de la 


care individul poate să meargă spre noi niveluri de integrare. 
Clarificarea deciziilor şi a modurilor de acțiune posibile conco- 
mitent cu creşterea autointelegerii şi a autoacceptării. Ca urmare a 
reducerii disocierii dintre imaginea de sine şi experienţa curentă, 
clientul îşi dezvoltă capacitatea de a-şi asuma propriile decizii. 


. Iniţierea acţiunilor pozitive, adaptative minore care dezvoltă un 


ciclu al schimbării ce-l conduce pe pacient spre niveluri superioare 
de adaptare. 


Înţelegere de sine mai completă şi mai precisă pe măsură ce individul 
dobândeşte curajul de a scruta mai profund propriile sale acţiuni. 


SS 

ll. Acţiuni pozitive integrate din ce în ce mai importante ; deşi anumite 
simptome persistă, clientul are o cu totul altă imagine despre acestea ; 
ele nu-i mai ameninţă respectul de sine. 

12. Descresterea nevoii de ajutor şi recunoaşterea de către client că 
relaţia trebuie să înceteze. Ca şi iniţiativa începerii terapiei, şi cea 
privind terminarea terapiei aparţine clientului ; terapeutul nu face 
presiuni nici pentru întreruperea terapiei, nici pentru continuarea 
ei. Deseori mă adresez pacienţilor mei astfel: „Preţul pe care îl 
plătiţi pentru terapie vă va determina să faceţi mereu un bilanţ cost/ 
beneficii. Pe măsură ce terapia evoluează, beneficiile psihologice 
pe care le veţi obţine vor fi din ce în ce mai mici, astfel încât veţi 
ajunge într-un moment în care veţi considera că este mai bine să 
intrerupeti terapia. Când va sosi acest moment, vă rog să-l discutăm 
împreună”. 


3.4. Competenţe interpersonale ale terapeutului 
(consilierului) centrat pe persoană 


Demersul terapeutic fundamentat de C. Rogers este, probabil, cel mai 
frecvent ingredient al abordărilor terapeutice de tip eclectic ; de aseme- 


nea, multe dintre conceptele rogersiene cu privire la personalitate şi 


relaţia terapeutică formează cadrul general al consilierii psihologice. 
De aceea, considerăm necesar să detaliem câteva dintre conceptele ce 
se referă la principalele competenţe interpersonale ale terapeutului 
(consilierului), care adoptă o abordare de tip nondirectiv: compor- 
tamentul participativ, reflectarea sentimentelor, reformularea. 


3.4.1. Comportamentul participativ 


Actul terapeutic se desfăşoară într-un climat relational comprehensiv şi 
pe fondul unei dorinţe reciproce de colaborare. Deseori, ni se întâmplă 
să observăm că, deşi se află foarte aproape unii de ceilalţi din punct de 
vedere fizic, unii oameni rămân destul de străini, de îndepărtați si 
inaccesibili din punct de vedere psihologic. Indiferent dacă este vorba 
de o situaţie de terapie sau consiliere, armonia şi empatia sunt esenţiale 

pentru stabilirea unei atmosfere de încredere şi participare în care 
interlocutorii pot reacţiona liber. Ce facem pentru a stabili o relaţie 
empatică? Cum construim o relaţie deschisă, de încredere ? 

Pentru a da un răspuns util practicii clinice ar trebui, mai întâi, să ne 
punem o altă întrebare: cum ştim dacă două persoane se află într-o 
relaţie empatică ? Dacă, într-adevăr, într-o relaţie de comunicare cuvin- 
tele contează foarte puţin (7%, conform cercetării lui Mehrabian şi 
Ferris, 1967, apud Févre, Soto, 1995), înseamnă cá, în bună măsură, 
răspunsul la întrebarea noastră trebuie căutat în domeniul comunicării . 
nonverbale şi paraverbale. Limbajul corpului şi tonalitatea vocii par să 
joace rolul cel mai important în crearea unui raport psihologic. 

Participarea şi ascultarea sunt considerate a fi deprinderi funda- 
mentale ale oricărui bun consilier. Definind aceste concepte, Egan 
(1994) consideră că participarea se referă la orientarea fizică a consi- 
lierului (terapeutului) către client, în timp ce ascultarea înseamnă 
capacitatea de a capta şi înţelege mesajele pe care clienţii (pacienţii) le 
comunică, verbal sau nonverbal, clar sau vag. 

Comunicám cu ajutorul cuvintelor, modulaţiilor vocii, corpului, 
posturilor, gesturilor şi al expresiilor mimice. Nu putem să nu comu- 
nicăm. Chiar când nu spunem nimic şi rămânem imobili, transmitem un 
anumit mesaj. 

Mesajul transmis celorlalţi depăşeşte conţinutul semantic al cuvin- 
telor pe care le utilizăm. Cercetările au evidenţiat că în timpul unui 
discurs prezentat în fata unui grup, 55% din impactul acestuia se 
datorează limbajului corporal (postură, gesturi, contact vizual), 38% 
tonului vocii şi doar 7% conţinutului verbal al mesajului transmis 
(Mehrabian şi Ferris, 1967, apud Févre, Soto, 1995). Aceste procente 
diferă de la o situaţie la alta: limbajul corpului şi tonul vocii schimbă 
enorm impactul şi semnificaţia mesajului. În foarte multe situaţii este 
mai important cum spunem decât ceea ce spunem ! De câte ori un da nu 
înseamnă nu, sau invers, în funcţie de felul în care aceste cuvinte sunt 
spuse? Dacă cuvintele sunt conţinutul „digital” al mesajului, atunci 
posturile, gesturile, expresiile mimice formează contextul acestuia ; iar 
acestea împreună - conţinut si context — asigură semnificaţia comunicării. 

Vom prezenta în continuare câteva dintre elementele cele mai impor- 


tante incluse în ceea ce majoritatea manualelor de consiliere numesc 
comportament participativ. 

3.4.2. Tipuri de comportament participativ 


3.4.2.1. Utilizarea spațiului 


Spaţiul intim. Distanţa fizică existentă între două persoane care comu- 
nică traduce destul de bine distanţa psihologică dintre interlocutori : 
spunem un secret unei persoane de încredere apropiindu-ne de urechea 
ei, dar comunicăm o dispoziţie oficială cuiva plasându-ne la o distanță 
socială, adică 1-1,5 m). În general, menţinem în jurul nostru un spațiu 
intim care ne permite libertatea mişcărilor şi ne asigură un sentiment de 
securitate. Când, în anumite situaţii sociale - in lift, metrou etc. -, 
acest spaţiu intim este violat, oamenii apelează automat la gesturi de 


.maximizare a distanţei psihologice : evitarea privirii celuilalt, o mimică 


neutră, imobilă etc. 
Mărimea spaţiului intim - in general sub 1 m - variază de la un 


-individ la altul, şi invadarea lui are efecte psihologice diferenţiate. 


Persoanele timide sau cu o anume fragilitate psihologică preferă să-şi 
tind interlocutorul la distanţă. Ele resimt mai mult decât altele intru- 
ziunile în spaţiul lor intim. 


Poziţia spaţială. Despre relaţia de ajutor (în terapie sau consiliere) 
se vorbeşte, deseori, ca despre o situaţie „faţă în faţă”. Totuşi, poziţia 
de faţă în faţă indică, mai degrabă, o relaţie de opoziţie, de apărare-atac. 
Situaţia în care interlocutorii sunt aşezaţi într-un unghi de 45°-90° 
acordă o mai mare libertate şi un confort sporit fiecăruia, deoarece 
întâlnirea privirii celuilalt devine oarecum opţională. 

În mod spontan, în cursul unei discuţii, interlocutorii îşi schimbă 
poziţia şi distanţa în funcţie de obiectivele şi încărcătura afectivă a 
mesajelor transmise. 


Contactul corporal. Maniera în care corpurile se ating, se întâlnesc, 
se îndepărtează sau se evită este influenţată de stările emotive şi de 
habitudinile socioculturale. Prin atingerea corpului transmitem diverse 
stări emotive (nelinişte, prietenie, siguranţă, relaxare etc.), deoarece 
contactul corporal este una dintre formele primare ale comunicării. 

Atingerea pacienţilor poate avea efecte pozitive asupra lor, făcându-i 
să se simtă intelesi şi implicaţi in relaţia terapeutică, dar poate avea şi 

efecte negative dacă aceştia trăiesc sentimentul că spaţiul lor intim a 
fost violat. De aceea, atingerile pacienţilor trebuie făcute cu prudenţă. 


Postura. Postura, echilibrul corpului şi al coloanei vertebrale exprimă 
atitudinile noastre fundamentale. De la primul contact simţim o atitudine 
deschisă, primitoare sau, dimpotrivă, de respingere, dispreţ sau supu- 
nere. Cineva cu o atitudine de supunere evidentă este descris, în mai 
multe culturi, ca neavând coloană vertebrală ! Nu ne propunem aici să 
decodificăm manifestările posturale specifice principalelor atitudini ce 
pot apărea într-o situaţie de comunicare. Subliniem doar că terapeutul, 
clinicianul, trebuie să adopte, în general, o atitudine deschisă, menită 
să stimuleze contactul psihologic cu clienţii săi: capul uşor aplecat 
într-o parte, corpul aplecat în faţă, postura suplă şi destinsă. 


Gesturile. Gesturile însoțesc, subliniază şi punctează discursul nostru. 
Ele exprimă maniera noastră de a gândi, de a resimti lucrurile; ele 
traduc realitatea noastră profundă, o fac vizibilă unui observator atent şi 
avizat. Mişcările corpului pot fi împărţite în câteva tipuri, fiecare având 
o funcţie diferită (Ekman si Friesen, 1969). Emblemele sunt substitute 
pentru cuvinte (de pildă, degetele în V - emblema victoriei). //ustratorit 
acompaniază vorbirea (pescarii ilustrează mărimea peştilor prinşi cu 
mâinile). Regulatorii (de exemplu, mişcările capului) monitorizează 
fluxul conversatiei, în timp ce adaptorii sunt gesturi care, la fel ca 
majoritatea celorlalte categorii, scapă controlului conştient şi nu au, în 
general, un scop comunicativ (cum ar fi muşcarea buzelor, mişcarea 
automată a creionului aflat în mână sau desenarea automată a unor linii 
neregulate, figuri etc.). Dacă emblemele, ilustratorii şi regulatorii înso- 
tesc şi completează mesajul verbal, adaptorii ne pot informa, mai ales, 
despre contextul emoţional în care se realizează comunicarea. 

Incongruenta dintre mesajul verbal şi cel al corpului poate fi o 
importantă sursă de informaţii. Este deja banală situaţia în care gura 
spune da, iar întregul corp spune nu! Mişcările corpului furnizează 
informaţii care, deseori, nu pot fi obţinute prin analiza conţinutului 
verbal sau a expresiei faciale. Cercetările în acest domeniu au evidenţiat 
că mişcările picioarelor trădează cel mai uşor realitatea psihologică 
profundă a interlocutorilor, deoarece ele sunt mai puţin conştientizate şi 
controlabile voluntar. În acest clasament urmează mâinile şi faţa ca 
surse de indicatori nonverbali ai stării psihice. 


m eds cost 

Utilizarea adecvată a mişcărilor capului de către terapeut (consilier) 
îi poate face pe pacienţi (clienti) să se simtă ascultați si urmăriţi cu 
atenţie atunci când vorbesc. Deseori, intervenţiile verbale sunt inlocuite 
cu uşoare mişcări ale capului, ce semnalizează interlocutorului că 
suntem cu el şi-l încurajăm să continue. Totuşi, utilizarea exagerată a 
acestor mişcări poate avea efecte contrare. 


Faţa şi mimica. Există fete care atrag şi inspiră încredere, altele pe 
care nu am dori să le mai revedem vreodată, mai ales când suntem 
singuri ! Există fete nervoase, crispate, flegmatice, senzuale, voluntare, 
sangvine etc. Trăsăturile sunt dilatate sau retractate. Caracterologia a 
încercat să acorde diverse semnificaţii trăsăturilor feței: partea de sus 


- a acesteia s-ar afla în relaţie cu intelectul, partea de jos ar exprima forţa 


instinctelor, în timp ce partea mediană ar reflecta viaţa emoţională. 
Totuşi, nici o clasificare nu a reuşit să ofere explicaţii valide pentru 
marea diversitate a fetelor pe care le întâlnim. Pentru a evita erorile în 
interpretarea acestor indicatori, trebuie să avem permanent în vedere 
contextul în care apar, precum şi considerarea expresiilor faciale în 
dinamica lor. Deseori, microexpresiile ce apar în cursul conversaţiei 
constituie cele mai bune coduri pentru o analiză validă: o uşoară 
tensiune în privire, o ridicare a sprancenelor, 0 grimasă a gurii etc. 

O trăsătură facială importantă este zâmbetul. Deşi, in general, 
zâmbind părem prietenoşi şi-i încurajăm pe ceilalţi să comunice cu noi, 
atragem atenţia că zâmbind prea mult atunci când subiecţii sau clienţii 
noştri ne vorbesc despre probleme serioase am putea părea neserioşi, 
superficiali, iar zâmbetul - un comportament peautentic, artificial. 


Privirea. A intra în relaţie cu o persoană înseamnă, mai întâi, a 
realiza un schimb de priviri. A-l accepta pe celălalt presupune a-i 
accepta privirea. A vedea şi a fi văzut sunt acţiuni primare într-o relaţie 
conversationalá. Cu ajutorul privirii transmitem cele mai subtile nuanţe 
ale emoţiilor şi gândurilor noastre. Privirea poate fi directă, increzá- 
toare, veselá, ipocritá, goalá etc. De altfel, se spune deseori cá „ochii 
sunt oglinda sufletului”. 

Durata contactului vizual în cursul unei interacțiuni variază între 
28% şi 70% din durata acesteia (Kendon, 1967), iar fixarea reciprocă a 
privirii nu depăşeşte, în general, o sec'::dă. La începutul unei interacțiuni, 

cuplul intervievator-intervievat declanşează o „negociere” inconştientă 
privind durata şi frecvenţa contactului vizual. Un contact vizual minim 
semnalează un interes scăzut pentru mesajul transmis de interlocutor, în 
timp ce un contact vizual prelungit poate induce acestuia sentimente de 
disconfort, ideea că celălalt doreşte să-l controleze, să-l evalueze, să-l 
domine. 

Contactul vizual este influenţat şi de alti factori : distanţa spaţială, 
mimica, postura, conţinutul verbal, contextul. Astfel, o persoană care 
vorbeşte despre probleme personale, intime, importante, va avea tendinţa 
de a scădea frecvenţa privirilor adresate interlocutorului. În general, 
privim interlocutorul mai mult atunci când ascultăm decât atunci când 
vorbim. În acest context, subliniem că privirea consilierului (terapeu- 
tului) poate încuraja sau descuraja clienţii (pacienţii) să abordeze unele 
probleme. 

În sfârşit, felul în care persoanele se privesc variază în funcţie de 
diverse coduri socioculturale. 


Vocea. Ascultarea vocii cuiva ne furnizează informaţii privind starea 
emotivă, intenţiile, atitudinea şi diverse alte caracteristici ale acestuia. 


Timbrul. EL dă culoare unei voci. O voce poate fi armonioasă, 
agreabilă sau, dimpotrivă, metalică, seacă, spartă. 


Înălțimea sunetelor. Este în funcţie de frecvenţa lor. În plan psiho- 
logic, înălţimea sunetelor vocii ne furnizează informaţii referitoare la 
registrul emotiv al unei intervenţii. În general, vocea devine ascuţită în 
accesele de mânie şi tensiune şi coboară în frecvenţă, devenind gravă, 
în cazul depresiei. Intensitatea sunetelor ne va indica energia şi vigoarea 
unei voci sau, dimpotrivă, oboseala şi epuizarea sa. Întreaga noastră 
existenţă este racordată la un anumit ritm. Ritmul vorbirii exprimă o 
atitudine existenţială tipică, este maniera fiecăruia de a se situa în 
discurs, felul în care oamenii reacţionează la stimuli interni sau externi. 
Când ritmurile se opun fundamental în cadrul unei convorbiri, comu- 
nicarea devine deseori foarte dificilă. Ritmul este suportul fundamental 
al atenţiei. Monotonia şi repetiţia plictisesc. O convorbire eficientă 
menţine un bun echilibru între repetiţia unui ritm de bază si variatiile 
diverse ce capteazá atentia interlocutorilor. 


TERAPIA CENTRATĂ PE PERSOANĂ 99 


Într-o convorbire, terapeutul trebuie să fie foarte sensibil la muzica 
vocii: fie pentru a-şi modula propriile intervenţii, fie pentru a-şi 
cunoaşte mai bine propriul interlocutor. El trebuie să înregistreze modi- 
ficările tonului, ale debitului, accentele puse pe anumite cuvinte sau pe 
o anumită frază şi să încerce să le raporteze la conţinutul mesajului şi 
contextul comunicării. 


3.4.2.2. Utilizarea comportamentului participativ 
pentru crearea unui bun raport psihologic 


Pentru descrierea unui bun raport psihologic se utilizează deseori metafora 


dansului. La fel ca într-un dans, persoanele aflate într-o bună relaţie de 
comunicare răspund la sau reflectă mişcările celuilalt utilizând propriile 
mişcări. Limbajele corporale ale persoanelor respective sunt comple- 


mentare. Când suntem într-o relaţie empatică cu cineva, corpul nostru | 


adoptă o postură asemănătoare corpului celuilalt, facem gesturi similare, 
respirăm la fel, ritmul vorbirii şi intensitatea vocii se apropie de cele ale 
partenerului nostru. Dacă acceptaţi atmosfera de complicitate pe care 
v-o propune interlocutorul apropiindu-se şoptit, atunci veţi face şi 
dumneavoastră un pas spre el şi-i veţi răspunde cu aceeaşi intensitate a 
vocii. Dacă procedati altfel, înseamnă că refuzati „dansul” pe care vi-l 
propune partenerul. 

Comportamentul nonverbal bine sincronizat cu cel al interlocutorului 
creează o relaţie armonioasă ce alimentează sentimentul de încredere 
reciprocă. Putem stabili o relaţie armonioasă cu aproape oricine, per- 


. fectionándu-ne în mod conştient tehnicile de empatizare pe care le 


utilizăm spontan, cotidian. 

Multe manuale referitoare la interviul psihologic (terapeutic sau de 
consiliere) evidenţiază necesitatea ca terapeutul (consilierul) să adopte 
o poziţie deschisă, relaxată. Este posibil însă ca această poziţie să 
mărească distanţa psihologică dintre noi şi clientul nostru, dacă acesta 
din urmă continuă să rămână cu corpul crispat, aşezat pe marginea 
Scaunului, cu braţele încrucişate, ori mişcându-le ca şi când nu ştie 


„ce să facă cu ele, cu picioarele strânse sau aşezate unul peste celălalt. 


n acest caz, este mai bine să ne sincronizăm noi cu clientul, să adoptăm 
0 poziţie asemănătoare, să respirám într-un ritm similar şi, după stabi- 
lirea unui bun raport psihologic, putem să ne schimbăm poziţia corpului, 

adoptând o postură relaxată, ce exprimă acceptare şi deschidere ; de 
cele mai multe ori, pacienţii ne vor urma inconştient ! 

Pentru a intra în rezonanţă cu celălalt nu trebuie să-i copiem într-o 
manieră perceptibilă, exagerată şi fără discriminare fiecare mişcare. O 
astfel de atitudine poate avea efecte contrare, sau poate fi considerată o 
insultă! Putem să reflectăm mişcările braţului prin mişcări uşoare ale 
mâinii, mişcările corpului prin înclinări ale capului; respiraţia foarte 
rapidă a pacientului poate fi reflectată prin mişcări ritmice ale mâinii 
aşezate pe braţul fotoliului, iar ticurile - prin uşoare balansări ale 
corpului. Acest mod de reflectare se numeşte „sincronizare încrucişată” 
şi constă în utilizarea unor comportamente analoage, mai degrabă decât 
identice celor pe care dorim să le reflectăm. 

Utilizând sincronizarea nonverbală creăm un pod între noi şi ceilalţi — 
avem mai multe lucruri în comun cu celălalt, mai multe puncte de 
contact. Putem, astfel, să ne înţelegem mai bine interlocutorul, să-l 
provocăm la răspunsuri care, într-un alt context, ar fi puternic cenzurate. 
Nu putem invita pe nimeni să vină spre noi, dacă, mai întâi, nu am 
construit „podul” ! 


Desincronizarea este, şi ea, o tehnică utilă. Mijlocul cel mai elegant 
de a sfârşi o conversaţie este acela de a ieşi din „dans”. Nu vom putea 
face acest lucru decât dacă vom schimba, evident, „paşii”, dacă vom 
proceda altfel, uneori chiar invers, decât atunci când am invitat persoana 
la „dans”. Ce faceţi atunci când cineva întâlnit întâmplător pe stradă 
începe să vă povestească lucruri plictisitoare ? Cum procedati pentru a-i 
refuza politicos „invitaţia la un dans” care nu vă interesează? 


Sincronizarea paraverbală este un alt mijloc pentru stabilirea unui 
bun raport psihologic. Putem să ne armonizăm cu ceilalţi adaptând 
tonalitatea, debitul, volumul şi ritmul discursului nostru. Este ca şi cum 
am cânta împreună cu cineva aceeaşi partitură muzicală. Convorbirea 
telefonică cu un prieten poate fi un bun exemplu de sincronizare verbală. 
Putem, de asemenea, să punem capăt acestei convorbiri, desincroni- 
zându-ne, schimbând tonalitatea sau ritmul; desincronizarea este 0 
tehnică utilă şi, nu întotdeauna, uşor de practicat: este foarte dificil să 
închei firesc o convorbire telefonică prelungită peste limitele pe care 
eşti dispus să le accepti ! 

Pentru stabilirea unui bun raport psihologic şi pentru menţinerea lui 
este util să ne sincronizăm cu interlocutorul nostru, respectându-i astfel 
„harta”, imaginea pe care acesta o are despre el însuşi şi despre situaţia 
în care se află. Utilizarea sincronizării trebuie să fie totuşi subordonată 
obiectivului terapiei (consilierii). Astfel, trebuie să ne întrebăm dacă nu 
cumva interlocutorul nostru devine prizonierul unui monolog repetitiv 
sau are un scop mai mult sau mai puţin conştient ce intră în dezacord cu 
obiectivul explicit al interviului - de pildă, prelungirea nedefinită a 
convorbirii asupra unui subiect pentru a evita abordarea unor teme mai 
„fierbinţi”. În acest caz, putem introduce în „melodie” un contratimp, 
desincronizându-ne. De cele mai multe ori, efectele acestei desincroni- 
zări apar imediat. Desincronizarea produce o „întrerupere a patternului” 
(Fevre şi Soto, 1995), permițând relaţiei comunicative să evolueze. 


3.4.3. Reformularea 


Dacă principiul fundamental al terapiei centrate pe client este cel al 
nondirectivitatii, atunci ce fel de ajutor îi oferă terapeutul clientului 
său ? El doar îi reflectă sentimentele şi îi propune reformulări a ceca ce 
clientul tocmai i-a spus. Tipul de influenţă pe care psihologul il exercită 
astfel este numit facilitare. Reformularea facilitează evoluţia, deoarece 
permite conştientizarea treptată a ceea ce se produce, ea fiind un factor 
stimulativ (un feedback pozitiv). 

A reformula înseamnă a spune cu alţi termeni într-o manieră mai 
concisă sau mai explicită ceea ce clientul (pacientul) tocmai a exprimat. 
O reformulare este corect efectuată şi devine eficientă doar în măsura în 
care întruneşte acordul celui căruia îi este destinată. 

A considera acordul clientului criteriul principal al validității refor- 
mulării înseamnă a-l considera pe acesta „expert” în problema sa: 
clientul este cea mai informată persoană în legătură cu situaţia pe care 
o trăieşte. Prin urmare, el ştie exact despre ce vorbeşte. Această con- 
ceptie se situează la polul opus concepției psihanalitice conform căreia 
subiectul este inconştient de adevărata natură a problemei sale. De altfel, 
pe această idee promovată de psihanaliză se bazează ideea atotputerniciei 
intuitiei psihologului. 

În acord cu ideea că terapeutul trebuie să adopte o atitudine pozitivă 
necondiționată în relaţia sa cu clientul - una dintre condiţiile necesare 

ale unei terapii eficiente in concepţia lui C. Rogers -, reformularea: - 

implicá credinta cá orice comportament uman are o logicá specificá si 
cá toate reactiile afective, comportamentale, verbale etc. au o semnifi- 
catie anume ce se dezváluie doar in cadrul universului intim al fiecáruia 
dintre noi. De aceea, sarcina terapeutului este aceea de a asculta, a 
intelege si a returna clientului un mesaj care sá fie expresia acestei 
intelegeri. e 

Astfel, terapeutul face din client un partener deoarece reformularea 
implică deopotrivă reflecţie activă din partea terapeutului, dar şi a 
clientului. Acest tip de relaţie are la bază încrederea în capacitatea de 
autocunoaştere şi în puterea de autoreglare finală a omului prin el 
însuşi. 

Reamintind că o reformulare validă este cea care întruneşte acordul 
clientului, am putea rezuma astfel consecinţele imediate ale acesteia : 


- terapeutul este sigur că nu a introdus nimic în plus de natură 
interpretativă în mesajul pe care i l-a transmis clientul ; 

- cu cât clientul se recunoaşte mai uşor în reformularea terapeutului, 
cu atât mai mult va avea sentimentul că este ascultat şi înţeles şi se 
va angaja mai activ în relaţia terapeutică ; 

- o bună reformulare este o bună dovadă şi că terapeutul însuşi este 
activ implicat în relaţia terapeutică, ascultă şi înţelege. 


Analizând reformularea în concepţia lui C. Rogers, R. Mucchielli 


(1994) evidenţiază trei procedee principale ale acesteia, cu efecte 
progresive. 


3.4.3.1. Reformularea-reflectare. 


Ea reia o secventá importantá a discursului ori ultimele cuvinte ce sunt 
urmate de o pauză mai lungă. Putem, astfel, să evidentiem ideile impor- 
tante şi să facem o invitaţie la continuarea discursului. Procedând astfel, 
dovedim clientului că înţelegem şi gândim împreună cu el. 

Modul cel mai simplu al acestui tip de reformulare este răspunsul-ecou. 


c Exemplu : 


C: ...Şi eram foarte deprimat... (pauză) 
T: ...Inteleg... Erati foarte deprimat... 

Utilizarea lui în exces ar putea sfârşi prin a crea clientului impresia 
unui efort superficial de înţelegere. De aceea, reformularea care utili- 
zează alți termeni, considerati echivalenți, este superioară în măsura în 
care evidenţiază un efort real de înţelegere, este vorba de solicitarea 
unui feedback, de verificare a unei informaţii. Terapeutul stabileşte 
dacă a înţeles bine sau nu: astfel..., după dumneavoastră..., vreți să 
spuneţi că..., cu alţi termeni... 


c Exemplu : 

C: ...Si eram foarte deprimat... (pauză) 

T: ...Vreti să spuneţi că felul cum v-a privit v-a necăjit foarte 
mult...? 


Însă modul cel mai complex al acestui tip de reformulare este 
reformularea-rezumat care îşi propune să evidentieze, pentru client, 
aspectele esenţiale ale mesajului său. Există riscul ca rezumând să 
interpretăm ! De aceea, terapeutul trebuie să sublinieze aspectele esen- 
tiale, păstrând cadrul de referinţă propus de client. 


c Exemplu : 

C: Problema, cu acest gen de sentimente plăcute, este că mă simt 
nefericit pentru că ştiu că, după aceste extraordinare momente de 
împrospătare a forţelor, voi recădea în starea de depresie. 

T: Dacă înţeleg bine, vă spuneţi că aceste reacţii tonice sunt pasa- 
gere şi acest fapt va interzice orice satisfacţie. 


3.4.3.2. Reformularea ca inversare a raportului figură-fond 


Acest procedeu îşi are originea în teoria gestaltistă şi exprimă foarte 
bine concepţia rogersiană privind „restructurarea câmpului”. La fel ca 
în percepţia figurilor duble în care, în funcţie de focalizarea atenţiei, 
alternativ, obiectul percepţiei devine fond, iar fondul obiect al percepţiei, 
acest tip de reformulare inversează raportul „figură-fond” al unei situaţii. 
Ea evidenţiază aspectele implicite ale unei propoziţii : 


c Exemplu : us 
C: ...Sunt singurul din clasă care nu face niciodatá ceva bine ! 


T: ...Dupá părerea dvs. toţi ceilalţi reuşesc mai bine decât dumnea- 
voastră? 

Această intervenţie, deşi nu scoate şi nu introduce nimic nou în 
mesajul iniţial, provoacă clientul să-şi perceapă situaţia sub un alt unghi, 
să-şi precizeze sau să-şi modifice ideile. De câte ori nu se spune că nu 
„vedem pădurea din cauza copacilor, ori copacul din cauza pădurii ! De 
câte ori oamenii nu rămân prizonierii unui anumit punct de vedere, al 
unui anumit aspect al situaţiei! 

Apariţia bruscă a unui alt raport între elementele situaţiei poate 
provoca stări afective intense şi accentuează o priză de conştiinţă 
mai reflexivă asupra situației. Având în vedere stările afective ce pot 
însoţi acest tip de reformulare, şi care nu întotdeauna pot fi benefice . 
pentru evoluţia terapiei, terapeutul trebuie să aibă o atitudine şi un 
ton empatice. 


3.4.3.3. Reformularea-clarificare 


De foarte multe ori, „povestea” pacientului este confuză, fără sens, 
neorganizată. Prin clarificare — tipul cel mai complex, dar şi cel mai 
dificil de reformulare - terapeutul evidenţiază şi returnează spre client 
sensul mesajului pe care acesta l-a emis. Mucchielli dă un bun exemplu 
de astfel de reformulare. 


c» Exemplu : 

C: Cumnatul meu este un tip literalmente plin de pretenţii. După el, 
numai persoana lui contează. Numai el are ceva de spus. Imediat ce 
apare, conversaţia este monopolizată de el. Pot să urez bună seara la 
toată lumea şi să plec. 

T: Nodul problemei nu sunt atât aceste maniere..., cât faptul că ele, 
într-un fel sau altul, vă deranjează, ajung să vă elimine. 


Reformularea favorizează un dialog autentic între doi actori sociali, 
dialog ce se desfăşoară într-un deplin respect faţă de punctul de vedere 
al celuilalt. Terapeutul trebuie să fie capabil să recunoască sentimentele 
sau semnificaţiile exprimate de client în cadrul unui discurs liber, fără 
constrângeri impuse de terapeut în ceea ce priveşte durata, tema dialogu- 
lui etc. Ele sunt recunoscute şi acceptate ca exprimând un punct de vedere 
subiectiv, şi tocmai acest punct de vedere trebuie înţeles ; înţelegerea 
lui implică şi acceptarea responsabilitatii clientului referitoare la situaţia 
descrisă, concomitent cu păstrarea de către terapeut a unei atitudini 

pozitive necondiționate asupra acestuia, care se simte astfel înţeles şi 
neacuzat, neevaluat. 

După această scurtă trecere în revistă a tehnicilor de reformulare 
. putem rezuma astfel utilitatea lor (Mucchielli, 1994, p. 50). Deşi utilă, 
simpla reflectare este insuficientă; ea dovedeşte centrarea atenţiei 
asupra clientului şi este, în calitate de oglindă, o reflexie obiectivată. În 
măsura în care reformularea este corectă, clientul este obligat să se 
recunoască în această imagine ce-i este furnizată din exterior; acest 
fapt are un impact reflexiv şi-i dă sentimentul că este înţeles şi ascultat. 
Reformularea ca inversare a raportului figură-fond este, de fapt, o nouă 
formulare ce evidenţiază aspectele implicite ale mesajului ; ea realizează 
un pas înainte faţă de tehnica precedentă, deoarece dă un nou sens 
aceloraşi fapte subiective şi păstrează clientul în centrul acestui nou 
sistem de semnificaţii. În sfârşit, reformularea-clarificare, cu ajutorul 
unui rezumat clar, coerent, extrage din discursul clientului aspectele 
experientiale esenţiale pe care acesta le recunoaşte ca fundamentale 
pentru el, deşi nu le-a formulat niciodată ca atare. 


3.4.4. Reflectarea sentimentelor 


3.4.4.1. Definiţie 


Dacă reformularea furnizează un feedback cu privire la conţinutul 
intelectiv al mesajului clientului, reflectarea sentimentelor îşi propune 
„furnizarea unui feedback referitor la conţinutul afectiv explicit sau 
implicit al acestuia. „Reflectarea sentimentelor înseamnă o repetare sau 
o reformulare a afirmațiilor clientului care accentuează sentimentele 
acestuia. Sentimentele pot fi numite de client (cu aceleaşi cuvinte sau 
cu cuvinte asemănătoare) sau consilierul le poate infera din conţinutul 
nonverbal al mesajului.” (Hill şi O'Brien, 1994, p. 121) 

În spatele cuvintelor şi al comportamentelor clientului se află emo- 
tiile. Scopul reflectării este acela de a face aceste emoţii implicite, 
uneori ascunse, explicite şi clare pentru pacient. Favorizând identifi- 
carea, clarificarea şi exprimarea sentimentelor, terapeutul facilitează 
travaliul autoexplorativ al clientului, promovează capacitatea de auto- 
control a acestuia, precum şi descărcarea cathartică a tensiunii afective. 

'3.4.4.2. Funcţiile reflectării sentimentelor 


Reflectarea sentimentelor asigură: 


a) O mai bună înţelegere a clientului. Sentimentele sunt cel putin la fel 
de importante ca şi conţinutul semantic al mesajelor clienţilor. 
Cunoaşterea şi înțelegerea lor îl ajută pe terapeut să acceadă la 
cadrele de referinţă interne ale clienţilor, care dau sens tuturor 
comportamentelor acestora. Se vorbeşte deseori de o „logică afectivă” 
a comportamentelor, iar terapeutul trebuie să descifreze această 
„logică” dacă doreşte să ajungă la o înţelegere deplină a clientului său.. 

b) Validarea şi „normalizarea ” sentimentelor clientului. Deseori, emo- 
tiile şi sentimentele oamenilor sunt confuze, greu de definit, alteori 
sunt contradictorii, ambivalente. Încurajarea exprimării lor conduce 
la un proces de clarificare şi autoacceptare. | 
Reflectând sentimentele clientului, terapeutul le validează, le ,,norma- 
lizează”. Întrebând pe cineva „Ce simţi în legătură cu... ? ”, acesta-ar 
putea fi neliniştit gândindu-se dacă simte ceea ce în „mod normal ar 
trebui” să simtă în situaţia respectivă. Spunându-i însă „Situaţia X 
pare să te fi supărat” facilităm exprimarea sentimentelor şi-l încu- 
rajăm pe client să se angajeze în explorarea lor. 

c) Modelarea exprimării sentimentelor. Reflectarea sentimentelor de 
către terapeut poate, de asemenea, modela exprimarea acestora, mai 
ales în cazul pacienţilor ce nu au constientizat suficient de bine ceea 
ce simt în legătură cu un anumit eveniment. Spunând, de pildă, „Mă 
întreb dacă în situaţia X ai trăit un sentiment de frustrare”, terapeutul 
sugerează că frustrarea ar putea fi un sentiment normal în situaţia 
respectivă, fără însă a afirma că doar acest sentiment ar fi singura 
reacţie afectivă posibilă. 

d) Crearea unui climat securizant. Numind sentimentele, seta pu dă 
semnalează clientului că nu se teme de acestea, că îi sunt familiare 
şi că îl respectă, indiferent de ele. Reflectarea sentimentelor, mai 
ales într-o formă ipotetică („S-ar părea că ati simţit...”), creează 0 
atmosferă securizantă, de înţelegere, deoarece furnizează exemple 
de stări afective „normale”, în timp ce întrebările directe privind 
trăirile afective ar putea provoca clientul să se îndoiască în legătură 
cu „normalitatea” lor. 

e) Stimularea autoexplorárii afective. Receptând reflectările terapeu- 


tului, clientul se poate angaja într-o reexaminare a trăirilor sale 
afective, întrebându-se dacă simte cu adevărat ceea ce a afirmat că 
simte sau ceea ce terapeutul crede că el simte. 

Participarea activă a terapeutului la actul terapeutic. Reflectarea 
sentimentelor angajează terapeutul într-un proces activ, continuu de 
înţelegere a clientului. Dacă, după ce afirmă „Înţeleg ceea ce simţi”, 
terapeutul adaugă şi mesaje ce reflectă sentimentele manifestate de 
client, atunci acesta va dezvolta convingerea că este cu adevărat 
ascultat şi înţeles. 


Contraindicaţii. Brammer şi MacDonald (1996) consideră că incu- 


rajarea exprimării sentimentelor poate fi problematică atunci când 
clientul : 


- 


- 


are o tulburare emoţională severă, gândire delirantă sau anxietate 
extremă ; 

traversează crize emoţionale severe şi discutarea sentimentelor ar 
putea creşte presiunea psihologică dincolo de limitele peste care el 
o poate controla ; 

a avut dificultăţi majore privind controlul crizelor emoţionale în 
trecut; | 

manifestă o rezistenţă puternică în exprimarea sentimentelor ; 

nu există suficient timp pentru a lucra asupra sentimentelor. 


3.4.4.3. Sursele reflectării sentimentelor 


Ce anume reflectă terapeutul ?. Cum identifică acesta sentimentele pe 
care doreşte să le reflecte? Hill şi O'Brien (1999) menţionează patru 
surse importante ale reflectării sentimentelor : 


a) Exprimarea directă a sentimentelor de către client. Deseori, clienţii 


sunt conştienţi de sentimentele lor şi le exprimă deschis. De pildă, 
clientul poate spune: „Am fost cu adevărat supărat pe şeful meu. 
Nici nu a vrut să audă ce gândesc! ". În această situaţie, terapeutul 
poate utiliza un sinonim (de exemplu, „furios”) pentru a reflecta 
sentimentele clientului său ; nu există sinonime perfecte şi, de aceea, 
utilizarea unui sinonim poate provoca clientul să exploreze şi alte 
fatete ale sentimentului menționat inițial. Oricum, stările afective 

b) 


c) 


d) 

sunt procese aflate intr-o continuá schimbare, iar terapeutul trebuie 
sá fie constient de faptul cá reflectarea sentimentelor intr-un anumit 
moment al terapiei poate fi doar începutul intrării într-un proces 
experiential. 

Confinutul mesajelor verbale ale clientului. Deseori, clientul verba- 
lizeaza doar faptele, fără a face o referire explicită la reacţiile lui 
afective faţă de acestea. În această situaţie, reflectarea sentimentelor 
se realizează, de cele mai multe ori, cu ajutorul unor formule 
ipotetice: „Se pare că...”, „Probabil ai simţit...”, „Ceea ce-mi spui 
sună destul de trist! ” etc. Desigur, în general, oamenii se bucură 
când au succese, se întristează când pierd ceva sau se sperie în 
situaţii periculoase. Totuşi, nu putem şti exact care sunt reacţiile 
afective ale clientului pe care îl avem în faţa noastră ; pentru cineva, 
un examen poate fi o situaţie anxiogenă, iar pentru altcineva, o 
provocare. Tocmai de aceea terapeutul trebuie să formuleze reflectă- _ 
rile sale într-o manieră ipotetică, fiind dispus să le schimbe în 
funcţie de feedback-ul primit din partea clientului său. 
Comportamentul nonverbal. Se vorbeşte deseori despre „limbajul 
corpului” sau se spune despre ochi că sunt „oglinda sufletului”. . 
Tocmai de aceea un bun terapeut este înainte de toate un bun obser- 
vator. Mimica, postura, gesturile clientului ne pot informa despre 
starea afectivă a acestuia. Şi în această situaţie, reflectarea se realizează 
cu ajutorul unor formulări ipotetice: „După gesturile tale, s-ar 
părea că nici acum nu (i-a trecut supărarea despre care mi-ai vorbit”. 
Proiectarea sentimentelor terapeutului. Întrebându-se „Ce aş fi simţit 
dacă aş fi fost în situaţia clientului meu”, terapeutul poate identifica 
într-o manieră ipotetică sentimentele posibile trăite de client. Capa- 
citatea empatică a terapeutului are un rol important, totuşi acesta 
trebuie să fie permanent conştient de limitele acestei identificări 
parţiale cu clientul său, de faptul că sentimentele descoperite prin 


egs w,’ 


realitatea afectivă a clientului. 


3.4.4.4. Recomandări practice 


identificați indicatorii (verbali şi nonverbali) ai stărilor afective 
importante ; nu uitaţi de limitele inferentelor care utilizează astfel 
de indicatori ; 

dacă sunteţi începător în domeniul reflectării sentimentelor, utilizaţi 
formula: „Simţiţi... pentru că...”, pentru a fi sigur că surprindeti 
atât sentimentele, cát şi argumentele afirmației dumneavoastră. Nu 
interpretati! Folosiţi ca argument doar ceea ce vă oferă clientul ! 
Ulterior, puteţi utiliza doar formularea „Simţiţi...”, fără a mai invoca 
argumente ; 

reflectati sentimentele prezente mai degrabă decât pe cele trecute. 
Focalizarea pe sentimentele prezente stimulează pacientul să vor- 
bească păstrând o anumită distanţă afectivă faţă de trecut. Astfel, in 
loc să spunem: „Te-ai simţit furios în situaţia X”, putem spune: 
„Pari furios şi acum când imi povesteşti despre situaţia X" ; 

fiti conştienţi de aproximările pe care le implică formulările dumnea- 
voastră. În cazul în care cuvintele dumneavoastră reflectă destul de 
apropiat ceea ce simte clientul, acesta vă va corecta şi vă va furniza 
informaţii suplimentare ; dacă ceea ce spuneţi este mult prea departe 
de ceea ce simte clientul, atunci acesta se va simţi neînțeles şi relaţia 
terapeutică s-ar putea întrerupe ; 

formulati reflectări scurte şi clare. Vorbind prea mult, există riscul 
de a face interpretări sau de a vorbi despre altceva decât despre ceca 
ce simte clientul ; 

utilizaţi un ton empatic, neevaluativ ; 

tonul utilizat să fie cel al unei propuneri sau sugestii, astfel încât 
clientul să poate respinge sau modifica formulările dumneavoastră ; 
concentraţi-vă asupra clientului mai degrabă decât asupra altor 
persoane, chiar dacă acesta se focalizează asupra altor persoane 
(de exemplu: „Trăiţi un sentiment de furie în raport cu mama 
dumneavoastră”, mai degrabă decât „Se pare că mama dumnea- 
voastră era furioasă”) ; i 
în formularea reflectărilor utilizați formule variate : „Ceea ce spuneţi 
sună ca şi cum v-aţi simţi...”, „Probabil simtiti...”, „Mă întreb dacă 
simtiti...", „...Şi aceasta v-a facut să vă simţiţi...” etc. ; 

utilizaţi, pentru descrierea sentimentelor, un vocabular variat şi pe 
înţelesul clientului ; 

dacă pacientul începe să plângă, nu vă neliniştiţi. Aşteptaţi Câteva 
minute permițându-i să se descarce, apoi reflectaţi-i sentimentele pe 
un ton empatic, ajutându-l să verbalizeze ceea ce simte. Deseori, mă 
adresez pacienţilor mei astfel: „Plânsul este un act intim. Pentru 


110 PSIHOTERAPII SCURTE 
mine este o favoare să-mi permiteti să asist la această exprimare a 
sentimentelor dumneavoastră...” ; 

- daca reflectati într-o manieră inadecvată sentimentele clientului sau 
dacă el nu răspunde aşa cum vă aşteptaţi la formularea dumnea- 
voastră, nu vă cereti scuze, ci, mai degrabă, solicitati-i informaţii 
suplimentare pentru a înţelege mai bine ce simte el cu adevărat (Hill 
şi O’Brien, 1999). 1 


3.5. Schema generală a abilităţilor necesare 
conducerii unui interviu nondirectiv 


Analizând problemele specifice pe care le au consilierii/terapeutii debu- 
tanti (şi nu numai), putem face o foarte utilă trecere in revistă a 
principalelor abilităţi ce trebuie puse în act cu ocazia realizării unui 
interviu nondirectiv într-o relaţie de ajutor. Prezentăm pe scurt aceste 
abilităţi : 


1. Introducerea - primele câteva minute ale interviului în care 
întâlneşti clientul şi initiezi conversaţia şi relaţia de ajutor. 
a) Abilități : 
Trebuie să: 
- te prezinti (numele) ; 
- afli numele clientului; 
- indici scopurile şi obiectivele interviului ; E 
- faci clientul să se simtă confortabil prin punerea in act a abilităţilor 
anterioare într-o manieră relaxată, prieteneascá ; 
- propui un mod deschis de a vorbi. 


b) Greşeli : 
Absenta oricáreia dintre abilităţile de mai sus. 


2. Aşteptarea - comportamentul nonverbal si verbal care suscitá 
interesul si atentia clientului. 


a) Abilităţi : 
- pauză de 2 până la 5 secunde se interpune între sfârşitul unei 
intervenţii a clientului şi începutul unei intervenţii a consilierului ; 

- pauza urmeazá dupi o intervenţie a consilierului, dând posibilitate 
clientului de a avea suficient timp pentru a-şi formula confortabil 
răspunsurile - în general, de la 3 la 5 secunde ; 

_ consilierul foloseşte o varietate de procedee verbale ce încurajează, 
dar nu cer clientului să continue să vorbească şi nu implică acordul 
sau judecarea/evaluarea celor spuse ; 

_ consilierul foloseşte o varietate întreagă de procedee nonverbale ; 

_ consilierul menţine un contact vizual adecvat ; 

- consilierul are o voce clară, inteligibilă. 


b) Greşeli: 

- consilierul întrerupe conversaţia cu clientul ; 

- nu există nici o pauză între intervenţiile clientului şi cele ale consi- 
lierului ; : 

- pauza de 5 secunde sau mai lungă, apărută în orice moment al 
interviului, provoacă anxietăţi inutile sau disconfort ; 

- consilierul nu încurajează clientul să vorbească; 

- procedeele folosite de consilier in mod neadecvat - fie ele verbale 
sau nonverbale - întrerup intervenţia clientului. Propoziţiile plate 
sau neterminate sunt exemple de procedee verbale inadecvate. Privi- 
rea fixă, lipsa contactului vizual, neastámpárul sunt exemple de 
procedee nonverbale inadecvate. 


3. Întrebările - o sondare al cărei scop este de a dobândi sau 
clarifica informaţii. | 
a) Abilităţi : 
- majoritatea întrebărilor exploratorii sunt deschise ; 
- se pune doar o singură intrebare o data ; 
- întrebările sunt clare şi succinte ; 
- întrebările contin cuvinte care sunt in vocabularul clienţilor ; . 
- întrebările închise sunt diseminate printre cele deschise pentru doban- 
direa de informatii specifice. 


b) Greşeli: 
- se pun două întrebări deodată; 
- întrebarea este o afirmaţie deghizată ; 
- sunt puse trei întrebări închise la rând; 
- întrebarea este neclară. 

4. Urmărirea verbală — un răspuns al consilierului la o intervenţie a 
clientului care este direct legată de ceea ce tocmai a fost spus. 
a) Abilităţi : 
Consilierul trebuie : 
- să răspundă printr-o parafrazare a conţinutului sau o reflectare a 
sentimentelor ; | 
- să specifice deschis/clar schimbarea bruscă a subiectului (introdu- 
cerea unui subiect nou în discuţie) ; 
- sa coreleze materialul vechi dé cel nou atunci când introduce un 
subiect nou în discuţie ; 
sau 
— să ceară clientului să continue discuţia folosind încurajările deschise 
precum : „Spune-mi mai multe despre...” sau „Ce s-a întâmplat ?”. 


b) Greşeli : 
Consilierul : 
- introduce un nou subiect de discuţie fără să specifice deschis acest 


lucru sau fără să-l coreleze cu materialul anterior ; 
- schimbă subiectul de la tema centrală la una periferică. 


5. Căutarea concretefei - încercarea de a dobândi informaţii mai 
detaliate, mai specifice, legate de persoana respectivă. 
a) Abilităţi : 
Consilierul: 
- caută informaţiile detaliate, folosind întrebările: „Cum ?”, „Ce?”, 
„Unde? ” şi „Cât de des?”; 
- aduce discuţia abstractă, filosofică, la dimensiuni mai concrete, mai 
relevante pentru persoana în cauză. 


b) Greşeli : 

- se permite clientului să vorbească despre un subiect relevant într-o 
manieră impersonală ; s. 

- detaliile relevante nu sunt urmărite ; P 

- se permite ca exprimarea clientului să rămână vagă, abstractă. 


6. Rafionament neevaluativ — un răspuns al consilierului, fără nici o 
componentă evaluativă. 

a) Abilităţi : 

Consilierul : 

răspunde la verbalizările clientului prin întrebări sau afirmaţii desemnate 
să exploreze sensul comportamentului sau al evenimentelor ; 
foloseşte confruntarea pentru a indica discrepantele dintre senti- 
mentele sau percepțiile clientului şi cele ale consilierului. 


b) Greşeli: 

Consilierul: 

enunţă o judecată morală negativă sau critică verbalizările clientului. 
De exemplu, consilierul poate ameninţa, preveni, dojeni, dăscăli, 
minimaliza ; 

sfătuieşte direct clientul ce să facă sau oferă o soluţie, fără o 
explorare extensivă a problemei. 


7. Reflectarea sentimentelor — abilitatea consilierului de a fi sensibil 


şi de a transpune în cuvinte experienţa subiectivă a clientului. 


a) Abilități : 

Consilierul : 

reflectă sentimentele pe care clientul încă nu le-a identificat; 
reflectă cu acuratețe intensitatea sentimentelor ; 

identifică stimulii din mediu ce provoacă/determină sentimentele ; 
reflectă sentimentele subintelese ce transpar în urma afirmațiilor 
făcute de client. 


b) Greşeli: 
Consilierul : 
ignoră sentimentele ; 


eticheteazá/numeste/identificá greşit sentimentele ; 
etichetează/numeşte/identifică greşit intensitatea sentimentelor ; 


sau 


se angajează în rezolvarea problemei fără identificarea sentimentelor. 


8. Implicarea — cât timp vorbeşte consilierul sau clientul. 


a) Abilităţi : — clientul vorbeşte majoritatea timpului. 
b) Greşeli: — consilierul vorbeşte majoritatea timpului. 


Capitolul 4 


Terapia centrată pe obiective şi soluţii 


În mod tradiţional, terapia s-a orientat îndeosebi asupra trecutului, 
căutând în copilăria clientului originea simptomelor/problemelor sale 
actuale. După 1960, o dată cu dezvoltarea terapiei comportamentale, a 
terapiei gestaltiste şi a terapiei familiale etc., centrul atenţiei terapeutilor 
a devenit prezentul „aici şi acum”. Se consideră din ce în ce mai evident 
că angajarea într-un travaliu de „arheologie psihologică” face din psiho- 
terapie un proces lung, costisitor, speculativ şi cu rezultate incerte. 

Astăzi, terapia este pe cale să-şi schimbe ţinta temporală a analizei şi a 
intervenţiei, trecând de la focalizarea asupra prezentului la centrarea pe 
viitor. Această orientare nu se interesează de felul în care au apărut 
simptomele, nici chiar de factorii ce intretin aceste simptome, ci se centrează 
îndeosebi asupra mijloacelor de rezolvare a acestora, pe obiective şi soluţii. 

Terapia centrată pe soluţii şi pe viitor îşi are originile în lucrările lui 
Milton Erickson, echipa terapeutică a Institutului de Cercetări Mintale 
(Mental Research Institute - „MRI”) de la Palo Alto şi echipa Centrului 


de Terapie Familială Scurtă (Brief Family Therapy Center), condusă de 
Steve de Shazer. 


4.1. Principiile fundamentale ale terapiei centrate 
pe soluţie | 


Până în prezent, majoritatea terapeutilor au dezvoltat diverse modele de 
intervenţie, pornind de la anumite principii sau întrebări iniţiale. Cea 
mai frecventă întrebare care a generat modele terapeutice a fost „Care 

este cauza problemei ? ”. Punándu-si această întrebare, terapeutii afirmă 
implicit că există o problemă bine definită şi o cauză a ei care poate fi 
descoperită şi descrisă. De asemenea, această întrebare este justificată 
şi de credinţa că există o relaţie între cauză şi rezolvarea problemei, 
respectiv înlăturarea cauzei conduce la rezolvarea problemei. 

Există multe demersuri terapeutice care au la bază identificarea 
cauzelor: psihanaliza, behaviorismul, modelul psihiatric (ce afirmă 
existenţa unor cauze organice) etc. Este surprinzător să constaţi că, 
pentru aceeaşi problemă, fiecare „descoperă” alte cauze! 

În ultima vreme s-a pus o nouă întrebare: „Cum construim solu- 
(iile? ”. Supozitiile acestei întrebări sunt (Walter, Peller) : 

— că există soluţii; 

- că există mai mult decât o singură soluţie; 

- cá soluţiile sunt construibile ; 

- că noi (terapeut si client) putem face construcţia ; 

- că noi construim şi/sau inventăm soluţii, mai degrabă decât le 
descoperim. 


Terapia centrată pe soluţie oferă un model coerent care ne permite să 
răspundem eficient la întrebarea „Cum construim soluţiile? ”. Acest 
demers cuprinde, în linii mari, trei etape importante : 


1. Definirea mai degrabă a ceea ce vrea clientul, decât a ceea ce nu vrea. 

2. Identificarea a ceea ce merge bine, funcţionează, şi dezvoltarea de 
comportamente orientate în această direcţie. 

3. Dacă ceea ce face clientul nu conduce la soluţie, atunci trebuie făcut 
altceva. 


Deşi simplă, la prima vedere, punerea în act a acestor etape nu este 
întotdeauna uşoară deoarece : 

- de cele mai multe ori, pacientul se prezintă la terapie cu plângeri şi 
acuze care exprimă ceea ce nu vrea să i se mai întâmple mai degrabă 
decât ceea ce vrea; a 

- investigatia clinică cu scop diagnostic îşi propune, în mod tradiţional, 
să evidentieze „mecanismele psihopatologice”, aspectele slabe, insu- 
ficienta şi neputinta clientului ; educat în spiritul abordării medicale, 
conform căreia doar o bună cunoaştere a problemei poate conduce la 

o soluţie eficientă, chiar pacientul va avea tendinţa să-şi centreze 
discursul pe problemele lui, ignorând ceea ce merge şi funcţionează 
bine ; 

- oamenii devin uşor prizonierii „soluţiilor care menţin problema” 
(Watzlawick), ce au la bază principiul multiplicării a face mai mult 
din acelaşi lucru. E greu să facem ceva diferit când auzim mereu în 
jurul nostru: „Dacă nu ţi-a reüsit prima dată, încearcă, încearcă din 
nou, perseverează ! ”. „Această conduită îşi are originea, spune P. 
Watzlawick, în credinţa stupidă că prima idee privind soluţia care ne 
vine în minte este şi cea mai bună; dacă nu am reuşit, de vină este 
doar lipsa de efort, de implicare sau de aplicare corectă a soluţiei!” 


Centrarea pe problemă, pe lipsuri şi puncte slabe ~ întrucât eviden- 
tiazá doar ceea ce nu merge si nu funcţionează -, nu ne spune nimic sau 
aproape nimic despre soluţie, în timp ce focalizarea pe soluţie înseamnă 
focalizarea pe resurse. De aceea, multi terapeuti care au adoptat modelul 
centrării pe soluţie afirmă că informarea despre problemă nu este 
necesară şi că, de fapt, ea poate fi eliminată în multe cazuri. 


Practicarea terapiei şi consilierii centrate pe soluţie presupune abando- 
narea vechilor credințe cultivate de terapiile centrate pe problemă, 
dezvoltarea unei noi „filosofii” despre oameni şi problemele lor şi 
abordarea lor în spiritul unor noi principii. Vom analiza, în continuare, 
cele mai importante dintre principiile acestui demers terapeutic. 


1. Centrarea pozitivă, pe soluţie şi pe viitor, facilitează schimbarea 
în direcția dorită. Clientul vine la consilier (terapeut) într-un moment 
dificil al existenţei sale. Decizia de a apela la un specialist pentru 
rezolvarea problemelor sale nu a fost una uşoară: mai întâi, persoana 
din faţa noastră a recunoscut că are o problemă, apoi, după un număr 
de încercări nereuşite, a recunoscut că pentru rezolvarea problemelor 
sale este nevoie să apeleze la un specialist. Acest fapt trebuie subliniat 
în faţa clientului : prezenţa la terapie implică curaj, sinceritate, capaci- 
tate de autoreflectie, refuzul de a accepta pasiv greutăţile şi dificultăţile 
vieţii. Scott Peck afirma că pacienţii nu sunt persoane slabe, „în căutarea 
unui tutore exterior”, ci „oameni care au decis să-şi ia în serios destinul, 
oameni hotărâți să ducă o viaţă mai bună” (P. Traube, 2001, p. 16). 

Centrarea pe problemă prezintă riscul amplificării şi al perenizării 
problemei. Povestindu-şi toate insuccesele, dificultăţile şi renunţările 
sale, pacientul îşi alimentează o imagine negativă de sine, îşi diminuează 
sentimentul respectului de sine şi capacitatea de autocontrol. Fiecare 
dintre noi trăieşte nevoia unei imagini pozitive de sine în tranzacţiile cu 
ceilalți (C. Rogers). Imaginaţi-vă deci ce simte un pacient când tera- 
peutul îi cere să povestească în detaliu toate insuccesele si neputintele 
lui! Relaţia terapeutică devine puternic asimetrică, clientul „anormal” 
plasându-se într-o poziţie pasivă, de subordonare, în fata terapeutului 
„expert” în problemele celorlalţi! Explicatiile şi interpretările tera- 
peutului riscă să perenizeze problema, deoarece stabilesc o relaţie 
necesară între mecanismele psihopatologice evidenţiate şi problemele 
prezente ale clientului, prezentul problematic fiind efectul necesar al 
unui trecut ce nu mai poate fi schimbat. 

Dacă se adoptă modelul centrării pe soluţie, interviul terapeutic va 
evidentia resursele clientului, succesele lui, ceca ce merge bine şi 
funcţionează corespunzător în toată activitatea sa. 

Povestindu-şi succesele, clientul dezvoltă imagini şi emoţii pozitive, 
iar comportamentul lui devine din ce în ce mai evident influenţat de 
acest univers interior pozitiv. Când, în discursul clientului referitor la 
viitorul lui, verbele trec de la conjunctiv şi conditional la indicativ, este 
evident că el vorbeşte din interiorul acestui univers pozitiv despre 
soluţionarea problemei (se trece de la „intenţionez să fac”, „aş face” la 
„Voi face”!). | 

De fapt, soluția problemei nu este altceva decât extensia arici de 
manifestare a strategiilor de succes pe care clientul le-a utilizat deja. 
Puneţi, de exemplu, un elev cu probleme la matematică să vă poves- 
tească cum reuşeşte să obțină succese la orice alt obiect de studiu şi veţi 
identifica, iar el va constientiza ce strategie de succes trebuie să utilizeze 
pentru rezolvarea problemelor sale. 

Centrarea pe aspectele pozitive face din client un partener, favori- 
zează dezvoltarea unei relaţii terapeutice de tip colaborativ. 

Imaginaţi-vă că părinţii ne povestesc despre problemele copilului în 
prezenţa acestuia. De cele mai multe ori, copiii sunt aduşi la consilier 
(terapeut) ca „vinovaţi”, iar cuvintele cu care sunt descrise problemele 
acestora micşorează dramatic probabilitatea stabilirii unei bune relaţii 
terapeutice. În astfel de situaţii, întrerup discursul părinţilor şi-i rog 

să-mi povestească despre succesele copilului, ce face el bine, care sunt 
pasiunile şi interesele lui. În primele momente, copilul rămâne surprins, 
apoi, pe măsură ce aude din gura părinţilor cuvintele care-i descriu 
succesele, îşi schimbă poziţia pe scaun şi mă priveşte altfel. De cele mai 
multe ori, copilul continuă spontan lista succeselor lui. Evident, am 
stabilit deja o relaţie de parteneriat. Ulterior, în cadrul unei convorbiri 
individuale doar cu copilul, realizez o recadrare a situaţiei, spunându-i : 
„Ce crezi că-i îngrijorează cel mai mult pe părinţii tăi în legătură cu 
, tine?”, „Cum altfel te-ai putea comporta pentru ca îngrijorarea lor să 
se diminueze ? ". bs 
2. Excepfiile sugerează soluţii. Exceptiile de la fiecare problemă 
sunt expresia resurselor constiente sau inconstiente ale pacientului. 
Sarcina principală a terapeutului este aceea de a identifica sau de a crea 
împreună cu clientul excepţii de la problema acestuia. Încercând să-şi 
rezolve problemele, oamenii se centrează asupra lor şi sunt incapabili să 
sesizeze momentele în care acestea nu se manifestă. Este ca atunci când 
priveşti un obiect de la o foarte mică distanţă, obiectul ocupând astfel 
întregul ecran vizual. De aceea, unii pacienţi ar putea fi surprinşi de 
întrebarea: „Există momente când problema ta nu se manifesti? ". 
Clientilor care fac afirmaţii categorice privind permanenta problemei le 
pun întrebări surprinzătoare cu scopul de a-i orienta spre identificarea 
excepțiilor. 


c Exemplu: 
C: - Mă cert tot timpul cu soţia! 
T: - Si când dormi? 
. C: - Evident, nu! 
T: - Dar când esti la serviciu ? 
C: - Nu, avem locuri diferite de muncă. 
T: - Dar când mâncaţi? 
C: - Nul... 


Astfel, se poate constata cá, de fapt, ,tot timpul" nu inseamná 
altceva decât câteva episoade conflictuale într-o săptămână. 

„Problema este redusă în acest mod la dimensiuni care dau clientului 
speranţa controlului lor şi, pe de altă parte, excepţiile de la problemă 

sugerează soluţii deoarece, în linii mari, obiectivul terapiei este de a 
maximiza excepţiile de la problemă. Descoperirea, provocarea şi con- 
struirea ,exceptiilor" este un proces colaborativ, dezvoltat între client şi 
terapeut. Prin provocarea excepțiilor de la problemă şi încurajarea 
manifestării acestora din ce în ce mai frecvent, terapeutul activează 
resursele clientului şi-i dezvoltă sentimentul de autocontrol în raport cu 
ceea ce initial părea o problemă insurmontabilá. 

Walter şi Peller (1992) fac o distincţie între excepţiile deliberate şi 
excepţiile spontane : 

Exceptiile deliberate se manifestă când oamenii fac ceva care în mod 
evident influenţează problema, în sensul atenuării sau al eliminării ei pe 
termen scurt, iar.acel ceva este reproductibil. Ceea ce ei au făcut sau au 
încetat să facă a fost un „experiment” ce a modificat situaţia proble- 
matică în sens pozitiv şi merită să fie încercat din nou. Clienţii ce 
provoacă aceste excepţii deliberate se află în situaţia în care, după cum 
spun Peller şi Walter, se găsesc deja în posesia soluţiei, dar vin la 
terapeut pentru a cere permisiunea să o folosească. Desigur, pacienţii 
nu trebuie să repete mecanic ceea ce a fost util la un moment dat; 
împrejurările se pot schimba, iar repetiţia ,solutiei” iniţiale poate fi 
sursa problemelor. 

Excepţiile spontane sunt acele ocazii în care, din motive inexplicabile 
sau aflate în afara controlului conştient al clientului, problema nu se 
mai manifestă sau se manifestă cu intensitate scăzută. Clientul simte că 
aceste momente nu sunt în legătură cu ceea ce a făcut el sau crede că ele 
se datorează unor circumstanțe ce nu pot fi repetate. El este chiar 
surprins de apariţia unor astfel de exceptii. Exceptiile spontane sunt 
utile în strategia terapeutică deoarece, prin conştientizarea şi clarificarea 
mecanismelor producerii lor, se ajunge la formularea unor obiective 
terapeutice utile. 

Istoria pacientului, aşa cum o expune el terapeutului, este „povestea 
sa” (history = his story). Pacientul vine la terapeut cu o „poveste” 
centrată pe problemă. Prin încurajarea lui, într-un proces de supra- 
elaborare a poveştii centrate pe problemă, pacientul începe să se simtă 
din ce în ce mai neajutorat, se identifică el însuşi cu problema şi devine 
progresiv mai dependent de ceea ce terapeutul face pentru el. În terapia 
centratá pe solutie, terapeutul faciliteazá generarea unor „poveşti alter- 
native”, centrate pe soluţii şi resurse, fapt ce orientează persoana spre 

afirmarea unei noi identități. Procesul este similar cu perceperea imagi- 
nilor duble, instabile, în care figura şi fondul devin reversibile, în 
funcţie de felul în care le priveşti ; la fel, metaforic vorbind, povestea 
clientului se referă iniţial doar la o parte a imaginii. Noi îl provocăm să 
vadă ambele părţi ale imaginii, să-şi completeze povestea cu partea ce 
se referă la resurse ! 


3. Schimbarea se manifestă tot timpul. Nimic nu este întotdeauna la 
fel, lucrurile şi oamenii se schimbă mereu. Heraclit a evidenţiat acest 
fapt cu multe secole înainte: „Totul curge ; nu poţi face baie de două 
ori în aceeaşi apă a râului”. Dacă schimbarea este permanentă, atunci 
ea este inevitabilă! Şi orice schimbare poate oferi ocazia rezolvării 
problemei. Utilizez frecvent cu pacienţii mei metafora uşii: „Mai uşor 
deschizi o uşă care se balansează înainte-înapoi decât una aflată într-un 
moment de imobilitate ; este suficient să prinzi momentul în care ea se 
balanseazá în direcţia care te interesează pentru ca să o deschizi larg, 
împingând-o fără un efort prea mare”. 

În acest context, putem spune că sarcina terapeutului este aceea de 
a-l orienta pe client să sesizeze schimbările pozitive, să le maximizeze 
sau, utilizând prescriptii adecvate, să-l provoace pe client la noi schimbări 
comportamentale. Dacă trecutul problematic al pacientului nu mai poate 
fi schimbat, viitorul are un grad suficient de nedeterminare, pentru a 
oferi multiple căi de a-l construi. De aceea, orice schimbare poate fi 
utilizată pentru construirea unor noi aşteptări privind viitorul nonpro- 
blematic, aşteptări care vor avea tendinţa să se transforme în predicții ce 
se autoimplinesc. La limită, am putea spune cá nu contează dacă după 
prima şedinţă de terapie pacientul se simte mai bine sau mai rau, 
important este să se simtă altfel decât înainte de a veni la terapeut: 
„Orice schimbare poate deveni parte a construcţiei unui nou set de 
aşteptări, ce va fi parte a procesului creării. soluţiei” (De Shazer, 1985, 
p. 77). Dacă schimbarea este pozitivă, atunci evident clientul va avea 
certitudinea unei terapii de succes; dacă schimbarea este negativă, 
atunci ea poate fi resemnificată în sens pozitiv : „Deseori, pentru a face 
un salt mare înainte, trebuie să facem câţiva paşi înapoi”. 

Schimbările ce apar după iniţierea terapiei sunt semnul indubitabil 
că terapia conţine un „principiu activ”. Întrucât schimbarea este inevi- 
tabilă (,,...terapeutul nu poate să nu influenţeze procesul schimbării, 

deoarece observatorul influenţează pe cel observat...”, De Shazer, 1985, 
p. 69), sarcina terapeutului este aceea de a modela schimbarea in 
direcţia dorită. Scriind aceste rânduri mi-am amintit de afirmaţiile 
făcute pe un post de radio de un „specialist în medicină neconven- 
tional” cu câţiva ani în urmă. Acesta afirma cá multe dintre problemele 
pacienţilor lui se datorau faptului că dormeau într-un pat care nu era 
orientat conform „vectorilor energiei terestre”. De cele mai multe ori, 
verificările la domiciliu confirmau această ipoteză şi, într-o anumită 
perioadă de timp, după ce schimbau poziţia patului conform indicajiilor, 
multi dintre ei se simțeau mai bine. Desigur cá nu contest faptul că 
multi începeau să se simtă mai bine. Nimeni nu poate contesta faptele, 
dar putem să ne îndoim de explicaţiile ce le fundamentează. Evident, 
după schimbarea poziţiei patului, cei mai mulţi dintre pacienţi aveau 
două posibilităţi: să doarmă mai bine şi atunci confirmau ipoteza 
„specialistului” sau să doarmă mai prost şi iar confirmau ipoteza lui ; 
el le explica faptul cá trebuie să treacă un anumit timp până când 
modificările induse de poziţia anterioară, greşită, a patului vor dispărea 
sub influenţa corectivă a energiei terestre bine orientate ! 

Din nefericire, etichetele diagnostice utilizate în psihiatrie oferă o 
imagine statică asupra problemelor pacientului, afectează imaginea de 
sine a acestuia şi blochează valorificarea resurselor existente. Un bolnav 
„depresiv” nu este întotdeauna depresiv, are momente în care compor- 
tamentul său este normal, adecvat situaţiei, sau când depresia sa este pe 
deplin justificată de evenimentele trăite. Or, eticheta diagnostică împie- 
dică şi pe pacient, şi pe terapeut să sesizeze acest fapt şi prescrie 
ambilor roluri care perpetuează simptomul. Echipa terapeutică de la 
. Milano (Palazzoli, Cecchin, Boscolo, Prata), sesizând acest aspect, 
propune înlocuirea afirmației „este depresiv”/ „sunt depresiv” cu expresia 
„se comportă ca un depresiv”. Înlocuirea lui „a fi” cu verbe precum 
„arată”, ,pare", „devine” şi „se comportă ca şi cum” promovează 
credinţa (speranţa) că aceste comportamente sunt temporare $1 supuse 
schimbării (Walter şi Peller, 1992). 


4. Schimbarea mică duce la schimbări mai mari. Acest principiu se 
află în strânsă relaţie cu principiul permanentei schimbării. In faţa unui 
pacient ,multidisfunctional", ,complex” etc., multi terapeuţi formu- 
leazá cu prudenţă un prognostic pozitiv, gândindu-se la volumul deosebit 

de muncă ce trebuie investit, la dificultatea găsirii unei soluţii la fel de 
complexe, pe măsura problemei etc. Nici pacienţii nu au prea multe 
speranţe dacă li se comunică faptul că obiectivul terapiei este rezolvarea 
tuturor problemelor lor. 

Afirmația „schimbarea mică duce la schimbări mai mari” stă la baza 
strategiei de împărţire a problemelor mari în probleme mai mici şi de 
abordare a lor separat şi succesiv. Schimbarea terapeutică este astfel - 
divizată în paşi mici, controlabili. Rosenbaum, Hoyt nd Talmon (1990) 
evidenţiază trei avantaje ale acestei abordări : 


a) Diminuează presiunea exercitată de obiectivele prea mari asupra 
terapeutului şi clientului. A încerca din greu, a face eforturi prea 
intense s-ar putea dovedi a fi sursa unor probleme. Există situaţii în 
care este mai înţelept să faci mai puţin decât mai mult. 

b) Clientul se angajează cu o mai mare probabilitate în realizarea unei 
schimbări mici decât în realizarea unei schimbări mari. Există 
întotdeauna excepţii de la aceasta şi, de aceea, terapeutul trebuie să 
fie pregătit să răspundă adecvat pacienţilor, care sunt pregătiţi pentru 
o schimbare rapidă şi radicală. 

c) Orice schimbare, chiar mică, poate alimenta speranţa şi credinţa în 
capacitatea de autocontrol. Stimularea speranţei şi a încrederii este 
un element important al terapiei scurte. Clienţii ce se simt depăşiţi 
de problemele lor şi indecişi în legătură cu schimbarea trăiesc deseori 
începutul terapiei într-o manieră descurajantă. Terapia centrată pe 
soluţie îşi propune să găsească aspecte mici, dar semnificative, 
pentru iniţierea schimbării terapeutice. 


5. Cooperarea este inevitabilă — nu există eşec, există feedback. 
Terapia centrată pe soluţie subliniază caracterul colaborativ al relaţiei 
terapeutice in care „clientul este expertul” (De Shazer, 1985 ; Walter şi 
Peller, 1992 etc.). Încercarea terapeutului traditional de a construi o 
soluţie la problema pacientului, fără a ţine seama de aşteptările acestuia, 
ne aduce în minte vechiul proverb conform căruia „Drumul spre iad 
este pavat numai cu intenţii bune”. Terapeutul „expert”, singurul posesor 
al „adevărului” ştiinţific în domeniul problemelor celorlalţi, devine 
uşor prizonierul imaginii proprii despre soluţie, incapabil să observe ce 
aşteaptă celălalt de la el. În acest context, ,,rezistenta” pacientului, 
interpretată ca incapacitate de schimbare, refugiu în boală, determinat 

. de beneficiile secundare ale bolii, trebuie considerată mai degrabă o 
metaforă ce-şi evidenţiază sensurile în cadrul de referinţă creat de 
teoria expectaţiei : „Trebuie ţinut minte că rezistenţa este doar o meta- 
foră ce descrie anumite comportamente în contextul terapiei şi că alte 
metafore pot fi mult mai utile. Rezistenţa nu este ceva concret. Relaţia 
dintre conceptul de rezistenţă şi conceptul cooperării poate fi văzută 
astfel : dacă terapeutul alege să considere comportamentul clienţilor ca 
rezistență, atunci încercările lor de a coopera nu pot fi văzute, din 
moment ce fiecare perspectivă o exclude pe cealaltă ; dacă terapeutul 
este orientat spre un comportament cooperativ, atunci el nu va fi capabil 
să vadă rezistenţa” (De Shazer, 1985, pp. 72-73). Situaţia este similară 
celei create de percepţia figurilor duble: aceeaşi realitate ne oferă 

“imagini diferite, în funcţie de aşteptări şi perspective. 

Credem că pacientul iniţiază terapia dorind să se schimbe. Dacă o 
soluţie nu merge, nu pacientul este rezistent; mai probabil, terapeutul 
nu a găsit încă direcţia schimbării aşteptate de pacient. Această idee 
este bine surprinsă de Walter si Peller: „Nu există eşec, există doar 
feedback” (1992, p. 40). Dacă suntem pregătiţi să receptăm com- 
portamentul verbal şi nonverbal al clientului, atunci vom avea toate 
informaţiile necesare construcţiei soluţiei pe care el o aşteaptă. 


6. Oamenii au resursele necesare rezolvării problemelor lor. Terapia 
ericksoniană subliniază ideea că fiecare persoană are resursele si aptitu- 
dinile necesare rezolvării problemelor sale. Adoptând o perspectivă 
paradoxală, M. Erickson spunea deseori pacienţilor săi în timpul transei : 
„Există lucruri pe care le ştiţi, dar nu ştiţi că le ştiţi. Când veţi şti ceca 
ce nu ştiţi că ştiţi, atunci vă veţi schimba”. Acest tip de formulare 
provoacă pacientul să caute în el însuşi resursele necesare schimbării 
aşteptate. Schimbarea terapeutică este, din această perspectivă, o exten- 
sie a ceea ce pacientul ştia deja. „Terapeutul - spune J. Zeig - porneşte 
de la principiul că pacientul, în istoria sa, a făcut dovada unei functionári 
adecvate şi eficiente. Prin urmare, terapeutul nu trebuie să-şi propună 
să înveţe pacientul cum să se comporte adecvat. Mai degrabă, munca 
terapeutului este aceea de a ajuta pacientul să-şi deblocheze istoria 
constructivă adormită. Terapia devine procesul de stimulare a resurse- 
lor existente — resurse care au rămas mult timp închise” (Zeig, 2000, 
p. 144). 

Perspectiva medicală, precum şi cea a psihoterapiei centrate pe 
problemă evidenţiază aspectele patologice, insuficientele si disfuncţiile -- 


responsabile de apariţia problemei. Diagnosticul clinic ce rezumă cauzele 
problemei influenţează prognosticul — cu cât mai sever este diagnosticul, 


cu atât mai rezervate sunt aşteptările terapeutilor si ale clienţilor lor 


privind o posibilă evoluţie favorabilă a acestora din urmă. Centrarea pe 
aspectele patologice prezintă riscul patologizării unor comportamente 
normale şi al iatrogeniei. Studiul lui D. Rosenhan, „Etre sain dans un 
environnement malade", evidenţiază bine acest proces. Aşteptările 
negative ale terapeutilor şi pacienţilor au tendinţa de a se transforma în 
predicții ce se autoiniplinesc. Această idee, exprimată plastic de zicala 


„De ce ţi-e teamă nu scapi”, a fost confirmată de studii de referinţă în . 
domeniul psihologiei (Rosenthal, 1967 ; Barber şi Silver, 1968 etc.). În 
aceeaşi măsură, aşteptările pozitive vor initia un ciclu al schimbării în - 


direcţia dorită. Intâmplarea povestită de G. Allport ilustrează foarte 
bine acest fapt: „Intr-un spital provincial din Austria, un bărbat zăcea 


grav bolnav - era practic pe patul de moarte. Echipa medicală i-a spus - 


acestuia, direct, că ei nu pot diagnostica boala, dar că, în cazul în care 
ar cunoaşte diagnosticul, ar putea, probabil, să-l vindece. În continuare, 
i-au spus că un diagnostician faimos va vizita curând spitalul şi că, pro- 
babil, el va reuşi să-i pună diagnosticul corect. După câteva zile, diagnosti- 
cianul a sosit şi a început consultatia bolnavilor. Ajuns la patul bărbatului 
respectiv, abia privindu-l, a murmurat: «Moribundus» şi a plecat. 


Câţiva ani mai târziu, pacientul l-a sunat pe diagnostician şi i-a 


spus: «Doresc să vă mulţumesc pentru diagnostic. Cei din spital mi-au 
spus că, dacă dvs. îmi veţi pune un diagnostic, mă voi face bine şi, din 
momentul în care ati spus: ‘Moribundus’, am ştiut că mă voi însă- 
nătoşi»” (cf. Watzlawick, 1990, p. 56). 

Ideea că oamenii au tot ce le trebuie pentru a-şi rezolva problemele 


o întâlnim şi în zicala : „Fiecare om are probleme pe măsura lui”. Dar, 


dacă oamenii au resursele necesare rezolvării problemelor lor, de ce 
mai vin atunci la terapeut? ! Trebuie să spunem, mai întâi, că toţi 
oamenii au probleme, că viaţa însăşi este o problemă! Viaţa are sens 
doar în măsura în care zilele se scurg una după alta, apropiindu-ne de 
un obiectiv plasat în viitor. Dar a avea un obiectiv în viitor înseamnă 
a crea o problemă în prezent — problema atingerii obiectivului. Pre- 
zentându-i clientului situaţia sa ca făcând parte din dificultăţile obişnuite 


! 

ale vieţii de zi cu zi -, şi nu ca problemă psihologică sau psihopatolo- 
gică -, realizăm ceea ce frecvent se numeşte „normalizare”, „depato- 
logizare". 

„ Desi toti oamenii au probleme, la terapeut se prezintă doar cei care 
nu şi le rezolvă într-un timp rezonabil. În ciuda resurselor existente, 
aceştia nu-şi rezolvă problemele cel puţin din două motive : 


- oamenii nu formulează corect problema. În acest caz, scopul terapiei 
este de a-l ajuta pe client să dezvolte alternative la formularea 
iniţială a problemei cu care s-a prezentat la terapeut. Şi se ştie: 
„O problemă bine formulată este pe jumătate rezolvată ! " ; 

- oamenii devin deseori prizonierii unei singure imagini privind solu- 
tia: „Problema X se rezolvă numai asa! ". Sarcina terapeutului va 
fi, de această dată, stimularea clientului să dezvolte alternative la 
formularea iniţială a soluţiei. Dacă în matematică o problemă are 
mai multe soluţii, cu atât mai mult acest lucru se întâmplă în viaţă ! 
Imaginati-vá un copil care învaţă cá, pentru a-l obţine pe opt, are 
nevoie de doi de patru. Dacă rămâne în acest stadiu, în situaţia când 
are oricare alte cifre, dar nu doi de patru, el se va confrunta cu o 
problemă extrem de dificilă. Abia mai târziu, când copilul va învăţa 
că îl poate obţine pe opt dintr-o infinitate de combinaţii de cifre şi 
operaţii, putem spune că ştie cu adevărat matematică ! La fel şi în 
viaţă — experienţa se exprimă prin capacitatea de a dezvolta alterna- 
tive. După cum observăm, sarcina terapiei este aceea de a crea un 
cadru care să-l stimuleze pe client să dezvolte formulări alternative, 
fie în raport cu problema, fie în raport cu soluţia. Aceste alternative 
îi vor permite să descopere sau să utilizeze mai eficient resursele de 
care dispune. 


Pentru a ilustra această idee, putem propune un exemplu simplu: 
dacă un părinte etichetează comportamentul copilului cu termenii obrăz- 
nicie, neascultare, atunci soluţia pe care o va utiliza va fi pedeapsa; 
dacă formulează altfel problemele copilului - ca „trăiri adolescentine”, 
„tulburări de creştere” etc. -, atunci, evident soluţia va fi alta. 

4.2. Caracteristicile unui scop bine definit 


„Când nu ştim în ce port dorim să ancorăm, nici un vânt nu ne este 
prielnic ! ”, se spune deseori. Mulţi dintre pacienţii mei se plâng de - 
„lipsă de voinţă”. Dacă definim voinţa simplu, ca „energie orientată 
spre scop”, putem, relativ repede, să ne dăm seama că aceste persoane 
nu de energie duc lipsă, ci de scopuri - scopuri credibile şi realizabile - 
într-o perioadă rezonabilă de timp. 

Psihoterapia este un efort orientat către un anumit scop sau soluţie, . 
având clientul ca expert (Walter si Peller, 1992). Scopurile diverselor : 
terapii variază considerabil. Din acest punct de vedere există două mari 
orientări terapeutice: unele îşi propun „vindecarea” clientului sau 
dezvoltarea lui personală, iar altele au ca scop să ajute clientul să-şi 
rezolve anumite probleme sau să-şi atingă anumite scopuri. 

Terapiile aparţinând primei orientări plasează responsabilitatea schim- 
bării terapeutului „expert” (el fixează obiectivele şi mijloacele necesare 
atingerii acestora), în timp ce terapia centrată pe soluţie plasează această 
responsabilitate la celălalt pol al relaţiei, respectiv la client. În acest 
model, ţinta este de a ajuta clienţii să-şi definească scopurile cât mai precis 
posibil ; ei sunt experţi în problemele lor, ştiu ce doresc să schimbe. 

Deseori, dorinţa de schimbare a clienţilor se manifestă sub forma 
unor plângeri sau acuze ce nu sunt totuşi veritabile scopuri pentru o 
terapie eficientă. De aceea, interviul terapeutic îşi propune să provoace 
clientul la transformarea acestor acuze în scopuri care, pentru a stimula 
şi orienta acţiunile ulterioare, trebuie să respecte anumite criterii. 
Acestea îşi au originea în cercetările efectuate în domeniul programării 
neurolingvistice, precum şi în experienţa terapeutilor care practică 
deja modelul terapiei centrate pe soluţie (Shazer, Walter si Peller, 
O’Connell etc.). ; 

Terapeutul are responsabilitatea de a negocia cu clientul scopuri 
realizabile. Atunci când urmărim scopuri nerealizabile, facem imposibil 
de atins şi ceea ce era realizabil. Cineva mi-a povestit o întâmplare care 
ilustrează perfect această idee: „O doamnă grăbită intră în clădirea 
aeroportului, se îndreaptă spre primul ghişeu şi-i spune funcţionarului 
că ar dori un bilet pentru avionul ce tocmai decola în direcţia dorită. 
Funcţionarul, format în spiritul respectului faţă de clienţi, i-a răspuns 

amabil că este greu să-i îndeplinească dorinţa, dar că îşi va contacta 
superiorii pentru a-i rezolva cererea. Doamna a rămas la ghişeu, asteptand 
destul timp, perioadă în care şi alte avioane au mai decolat în direcţia 
dorită de ea. Când funcţionarul s-a întors, i-a spus doamnei, la fel de 
politicos, că îi pare rău, dar superiorii lui i-au spus că nu mai poate 
zbura cu avionul care decolase cu aproximativ o oră în urmă! Nici nu 
şi-a terminat mesajul, şi funcţionarul s-a trezit cu geanta doamnei în 
cap, evident, iritată”. Vă întreb, la fel cum am fost şi eu întrebat: „Cine 
este vinovat de incidentul final: doamna, care şi-a exprimat o dorinţă, 
sau funcţionarul, care a acceptat să negocieze această dorinţă ?”. 


1. Scopul trebuie formulat într-o manieră pozitivă, într-o formă 
afirmativă din punct de vedere gramatical. De foarte multe ori, clienţii 
spun mai degrabă ceea ce nu vor să li se mai întâmple decât ceea ce 
vor: „Nu mai vreau să fiu timid! ”, „Nu mai vreau să fiu depresiv ! ” etc. 
Aceste formulări sunt centrate pe problemele persoanelor, precizează ce 
trebuie evitat, dar nu oferă nici o idee despre direcţia în care trebuie 
acţionat, despre ceea ce doreşte de fapt clientul să obţină la sfârşitul 
terapiei. Formulările negative îmi amintesc de fiecare dată de situaţia 
turistului care, hotărând să facă o excursie deosebită care să-i alunge 
monotonia vieţii de zi cu zi, s-a prezentat la o agenţie specializată 
pentru a-şi rezerva biletele de avion. Problemele au început să apară în 
momentul în care a trebuit să precizeze destinaţia excursiei sale: 
„Desigur, nu doresc să merg la Moscova, Paris sau Londra...! Dacă mă 
gândesc mai bine, nici vreun oraş din America de Nord nu mă atrage...”. 
După mai multe întrebări ale funcţionarului de la ghişeu, turistul şi-a 
dat seama că se află într-un impas şi a hotărât să se întoarcă acasă. În 
noaptea următoare a visat că se afla pe un mare aeroport privind 
plecările succesive ale avioanelor. Dintr-o dată s-a aflat faţă în faţă cu 
Lindberg, primul pilot care a traversat Atlanticul, în 1927, care i s-a 
adresat astfel: „Avioanele pot zbura oriunde ; pilotul este cel care va 
hotărî unde vor ateriza ele ! ”. A doua zi şi-a dat seama cat de important 
este să ştii unde vrei să ajungi atunci când porneşti într-o călătorie. 

Inconştientul nostru operează doar cu afirmaţii, nu şi cu negaţii. Nu 
este un mijloc mai bun de a aduce în mintea cuiva o imagine sau o idee 
decât negánd-o, spunea M. Erickson. „Nu vă gândiţi la o prăjitură 

mare!” — în urma acestei prescriptii, evident în mintea noastră apare 


mai întâi imaginea prăjiturii, apoi declanşăm o luptă pentru eliminarea j 
ei. Si, cu cát lupta este mai intensá, cu atát prezenta opozantului se - 


perpetuează pentru cá - nu-i aşa? - lupta presupune prezenţa i 
párti aflate in conflict. 


Când un pacient spune: „Nu mai vreau să fiu depresiv! ", AW. 
formulare actualizează toate situaţiile in care acesta se simte astfel, 
insuccesele lui, lipsa de speranţă etc. Pentru a-l provoca la formulări. 


pozitive, întrebările-cheie sunt următoarele : „Cum altfel te vei comporta 
când nu vei mai fi depresiv ? ", „Ce alte comportamente, activităţi vei face 
în locul celor pe care le practici acum ? ”. Răspunsurile la aceste întrebări 
vor descrie comportamentele care - din perspectiva clientului -, îndată 
ce vor fi puse în act, vor fi semnalul clar al dispariţiei problemei. e 

Descriind aceste comportamente, clienţii dezvoltă imagini pozitive 
despre viitorul lor, creează un context favorabil acţiunilor lor. E suficient 
să ne amintim că un sportiv ce îşi imaginează acţiunile pe care urmează 
să le facă activează într-o manieră inconştientă micromişcări corespun- 
zătoare acestor acţiuni (ideomotricitate). La fel, descriind viitoarele 
acţiuni pozitive, clienţii îşi planifică, într-o manieră inconştientă, compor- 
tamentul, iar viitorul astfel descris are tendinţa de a se transforma în 
»predictie ce se autoimplineste”. 


2. Scopurile trebuie exprimate mai degrabă în termenii acțiunii 
decât în termenii unor stări interne. Mulţi oameni doresc să fie fericiţi, 
curajoşi, siguri pe ei. Şi totuşi, exprimarea unei astfel de dorinţe nu ne 
informează deloc despre cum anume pot obţine fericirea aceste persoane, 
curajul sau încrederea în ele însele. | 

De aceea, dacă o persoană timidă spune că la sfârşitul terapiei 
doreşte să fie curajoasă şi cu mai multă încredere în ea însăşi, trebuie 
să punem următoarea întrebare : „Cum anume te vei comporta cánd vei 
fi curajoasă? ", „Cum anume, altfel decât până acum, te vei comporta 
când vei avea mai multă încredere in tine?” 

Aceste întrebări vor genera răspunsuri ce vor descrie comportamente 
concrete, observabile şi uşor de evaluat. Astfel, dorinţele exprimate 
în termenii unor stări greu de observat şi evaluat vor fi operationalizate 
in comportamente specifice care vor jalona, asemenea unei harti, trava- 
liul terapeutic. 

3. Scopurile trebuie formulate în termenii „aici şi acum”. Doar în 
măsura în care scopurile declanşează imediat acţiunile rezolutive, acestea 
sunt, cu adevărat, eficiente. În afara unui cadru spatio-temporal adecvat, 
scopurile nu pot activa resursele necesare atingerii lor. Plecând din 
cabinetul terapeutului sau consilierului, clientul trebuie să ştie ce anume 
trebuie să facă (şi să fie capabil să facă) pentru a-şi rezolva problemele. 
Scopurile prea îndepărtate, prin chiar faptul că sunt îndepărtate, nu 
dezvoltă la client sentimentul că le poate controla ; în plus, cu cât sunt 
prea îndepărtate, cu atât imaginea despre ele este mai confuză. 

Dacă un elev spune: „În următoarele zile voi lua o decizie în 
legătură cu examenele mele (sau privind relaţiile mele cu părinţii etc.)...", 
este aproape sigur că întotdeauna vor fi găsite motive pentru amânarea 
deciziei. Terapeutul/consilierul nu ia decizii pentru client; el creează 
doar un context ce declanşează procesul deciziei la client. Pentru a 
iniţia acest proces, putem pune următoarea întrebare : „Dacă aţi fi pe 
cale să luaţi o decizie acum, ce anume ati face sau ce altceva, diferit în 
raport cu ce aţi făcut până acum, ati face ?”. O întrebare cu obiective 
similare este: „Părăsind cabinetul meu şi fiind pe cale să-ţi rezolvi 
problema, ce anume ai face altfel sau cum altfel te-ai adresa tie însuţi ? ". 

Mulţi elevi, gândindu-se la examenele ce îi aşteaptă peste câteva 


. luni, isi spun: „Voi învăţa ! ". Fără menţionarea unor termene exacte, 


referitoare la acţiunile specifice pe care le presupune ,invajatul”, a 
contextului în care se vor desfăşura aceste acţiuni, angajamentul va 
influenţa în mică măsură comportamentul elevilor respectivi. Necesi- 
tatea angajării imediate in acţiunile necesare atingerii obiectivelor este 
evidenţiată şi de zicala „Nu lăsa pe mâine ce poti face azi! ". 

Dacă un pacient obez spune : „În următoarea perioadă voi slăbi 
10 kg”, obiectivul său are puţine şanse să fie atins, deoarece nu este 
formulat într-o manieră „aici şi acum” ; şansele sale de a slăbi cresc 
dacă, de exemplu, obiectivul său va fi formulat astfel : „Începând din 
acest moment, la fiecare masă voi mânca o felie de pâine mai puţin! ". 
O astfel de formulare menţionează clar acţiunea, termenul şi contextul 
în care ea va fi realizată. 


4. Scopurile eficiente sunt formulate cât mai specific posibil. Cu cât 
scopurile sunt mai specific descrise, cu atât ele orientează mai bine 
comportamentul clientului. E la fel ca atunci când cálátorim: cu cât 

utilizăm o hartă ce conţine mai mulţi indicatori, cu atât probabilitatea 
de a ajunge unde dorim este mai mare! Imaginati-vá că vă aflaţi într-un 
oraş necunoscut şi doriţi să ajungeţi la primărie. Puteţi merge la întâm- 
plare, sperând că una dintre străzile principale vă va conduce la primă- 
rie, sau puteţi să solicitati oamenilor pe care îi întâlniți descrieri cât mai 
exacte ale traseului şi ale clădirii pe care vreţi să o găsiţi; pentru că, 


nu-i aşa, nu veţi şti niciodată că aţi găsit ceea ce căutaţi decât dacă aveți 


o imagine foarte clară a ceea ce căutaţi! De câte ori nu auzim : „Nici 
nu mai ştiu cum este când este bine! ”. Implicatia acestei afirmaţii este 


că acestor persoane ar putea să le fie bine, dar să nu-şi dea seama de 


acest fapt! Nu vom putea oferi niciodată cuiva ceea ce îşi doreşte, dacă 
nu vom şti exact ce anume îşi doreşte, dacă nu vom avea o descriere cât 


mai specifică a ceea ce îşi doreşte. Povestea care urmează ilustrează 
această idee : 


A fost odată un rege puternic şi bogat căruia ii plăcea să facă cât mai: 


mult bine posibil supuşilor şi celor apropiaţi, rudelor şi copiilor săi. Îi 
copleşea cu cadouri, savurând manifestările lor de recunoştinţă. 


Una dintre fiicele regelui se numea Maria. Ea se deosebea mult de fraţii 
şi surorile sale. Se simţea deja copleşită de cadourile tatălui său. Hainele 


scumpe, parfumurile rare şi bijuteriile o lăsau aproape indiferentă. Ea se” 


bucura, în schimb, de lectura poeziilor, de plimbările făcute seara sub clar 
de lună.. 

Intro zi tatăl ei o întrebă: „Ce-ţi doreşti cu ocazia aniversării vârstei de 
18 ani? Aş dori să-ţi ofer un cadou regal! ”. Iar Maria a răspuns: „Mă 
coplesiti cu atâta atenţie încât nici nu ştiu ce aş putea să vă cer”. După mai 
multe insistente din partea regelui, Maria a spus: „Visul meu este aproape 
imposibil de îndeplinit! ”. - Şi, cum tatăl ei aştepta cu nerăbdare exprimarea 
dorinţei, ea a continuat: „Aş dori... luna!”. 

Regele s-a întristat când a Suzit această cerere. A trimis astronomul 
curţii să-i explice Mariei că regelui îi era imposibil să ia luna de pe cer şi 


să i-o ofere. Utilizând hărţile cerului şi arătându-i cât de departe este luna, - 


astronomul s-a achitat foarte bine de sarcina sa. 

Maria, indiferentă la cursul de astronomie, începuse deja să-şi reproşeze 
că-şi mărturisise dorinţa, iar regele regreta şi el atât insistenţele cu care 
solicitase fiicei sale exprimarea dorinţei, cât şi lipsa de realism a acesteia. 

În timpul unor astfel de momente de frământare, bufonul curţii, care 
cunoştea problema, l-a privit ironic pe rege. Regele, iritat, l-a întrebat: 
„Ştii cumva cum poate fi îndeplinită dorinţa Mariei ? ". „Poate ! ”, i-a răspuns 
bufonul. „Eşti suficient de puternic pentru a găsi cadoul care o va impresiona.” 


ee O —— 

În aceeaşi seară, în timp ce luna lumina splendid ferestrele camerei sale, 
Maria a fost vizitată de un nou trimis al regelui. „Descrie-mi luna pe care 
o doreşti şi spune-mi mărimea ei”, i-a cerut acesta. Privind pe fereastră, 
spre astrul preferat, Maria şi-a depărtat palmele, cuprinzând între ele o 
distanţă de aproximativ 20 cm. „Bine! Acum precizează-mi culoarea şi 
locul unde vei dori să o punem!” „Alb, cu reflexe argintii! Aş dori să o 
fixati deasupra comodei ! ” „În trei zile o vei avea! ", a încheiat trimisul. 

Înţelegând că este vorba de o ofertă reală, Maria a aşteptat cu nerăbdare 
momentul îndeplinirii dorinţei sale. După trei zile, unul dintre curteni i-a 
plasat deasupra comodei un disc de argint (de 20 cm), confecţionat în 
atelierele palatului, dotat cu o candelă care-l făcea să strălucească dulce ! 

Când Maria a alergat la tatăl său să-i mulţumească pentru marca bucurie 
pe care i-a făcut-o, acesta, uimit, nu putea înţelege cum un disc oarecare, 
chiar dacă este din argint, poate înlocui luna de pe cer. Dar bufonul, 
care era mult mai puţin scrântit decât părea, i-a spus: „Dacă doriţi să 
faceţi o plăcere cuiva, cereti-i să descrie ceea ce vrea şi încercaţi să priviţi acel 
lucru cu ochii lui. Fără îndoială, veţi găsi mijlocul de a-i satisface cererea rs 


De câte ori nu auzim părinţii spunând: „Nu mai înţeleg nimic! 
Deşi Gigel stă toată ziua cu cartea în mână, are note slabe! ”. Evident, 
pentru părinţi „a sta cu cartea în mână” şi a „învăţa” înseamnă acelaşi 
lucru. Pentru a stimula performanţa şcolară, verbul „a învăţa” trebuie 
operationalizat în acţiuni cât mai specifice : „a citi un număr de pagini, 
zilnic”, „a face conspecte”, „a face schiţe”, „a reproduce textul citit, 
oral sau scris etc." ! În plus, aceste acţiuni trebuie însoţite de repere 
orare precise. 

Pentru a obţine descrieri cát mai specifice ale obiectivelor urmărite, 
putem utiliza mai multe tipuri de întrebări. Rămânând la exemplul 
anterior, aceste întrebări ar putea lua forma de mai jos: 


c Exemplu: 
„Cine va observa primul că te-ai apucat să înveţi ? " (părinţii, profe- 
sorii, colegii etc...) ; 
„Ce anume va observa fiecare ? » Care va fi reacţia lor?” ; 
„Ce vei gândi în legătură cu reacţia acestora?” etc. ; 
„Ce vei simţi când ceilalţi vor observa că te-ai schimbat?” ; 
„Cum altfel vei gândi despre tine? ". 


Aceste descrieri, după cum observați, pot contine, in afară de acţiuni : 
gânduri şi stări afective. Acestea din urmă nu sunt scopuri, ci reacţii 

pozitive la realizarea scopurilor. Descrierea detaliată a scopurilor favo- 
rizează transformarea acestora în predicții ce se autoîmplinesc. 

Am întrebat o pacientă care acuza tulburări depresive: „Ce schim- 
bări ar trebui să intervină în comportamentul dvs. pentru ca soţul şi 
copilul să spună «Mama se simte mai bine» ? ”. Răspunsul a fost: „Dacă 
aş face o prăjitură în casă, acest fapt sigur ar fi ceva deosebit! De când 
m-am îmbolnăvit, n-am mai făcut aşa ceva!”. Am provocat-o apoi 
să-mi povestească despre prăjiturile ei, despre cât de mult le plăceau 


soţului şi copilului prájiturile făcute de ea etc. La şedinţa următoare - 


mi-a spus că, după ce a ieşit din biroul meu, a intrat într-un magazin de 


unde a cumpărat tot ce-i trebuia şi a făcut acasă prăjitura preferată de 


soţ şi de copil. A avut o săptămână deosebită ! 


5. Scopul trebuie formulat în domeniul controlat de client. Acest 
criteriu este deosebit de important. Mulţi clienţi se prezintă la consilier 
sau terapeut plângându-se de comportamentul celorlalți faţă de ei sau 
manifestându-şi dorinţa ca toţi ceilalți din jurul lor să se schimbe! 
A accepta ca scop schimbarea comportamentului celorlalţi, a persoanelor 
absente la psihoterapie, înseamnă a ne angaja într-un efort pernețuu şi 
fără succes. 

Terapeutul îşi propune să-l ajute pe client să identifice acele compor- 
tamente — scop pe care il poate iniția şi menţine, începând chiar din 
momentul în care vorbeşte despre acestea. Un scop nu trebuie să depindă 
de ceea ce altcineva va face mai întâi. În cazul în care clientul doreşte 
să schimbe relatia.pe care o are cu cineva care nu participă la terapie şi 
consideră că mai întâi trebuie să se schimbe acea persoană, iar noi, ca 
terapeuti, acceptăm acest scop - adică mai întâi să se schimbe persoana 
absentă — evident, terapia se angajează pe un drum închis. 

Comportamentul nostru, al fiecăruia, este de cele mai multe ori un 
răspuns la comportamentul celorlalţi. Într-o relaţie, indiferent care 
persoană se schimbă, această schimbare va antrena, mai degrabă sau 
mai târziu, şi schimbarea celeilalte. De aceea, clientul poate fi ajutat să 
conştientizeze că schimbarea poate începe cu el; de altfel, nu este 
rezonabil să cerem altora să facă ceea ce nu vrem să facem noi. 

Din perspectivă sistemică, schimbarea oricărui element va antrena 
schimbări şi în alte părţi ale sistemului: dacă rotim o singură piesă a 
unui joc de puzzle, se va roti întreaga imagine ; dacă schimbăm o singură 
notă într-o melodie, obţinem o altă melodie. 


TERAPIA CENTRATĂ PE OBIECTIVE ŞI SOLUŢII 133 


În cazul unui bărbat care doreşte ca soţia sa să se schimbe, terapeutul 
trebuie să-l ajute să identifice comportamentele pe care le poate iniţia e/ 
pentru a declanşa această schimbare: „Cum altfel decât până acum te 
vei comporta tu când relaţia ta cu soţia va fi bună ? ”. „Îi voi povesti mai 
multe despre problemele mele de la serviciu..., îmi voi asuma respon- 
sabilitatea pentru unele probleme domestice, vom petrece vacanţa impre- 
ună...” Clientul va descoperi că, practicând el, mai întâi, astfel de 
comportamente, şi comportamentul soţiei sale se va schimba. 

Aceeaşi cauzalitate circulară este valabilă şi pentru schimbarea 
individuală. Multi clienti consideră deseori că, pentru a-l obţine pe B 
trebuie mai întâi să-l obţină pe A, şi cum A nu poate fi obținut, atunci 
nici B nu va fi realizat. De exemplu, un student poate spune că, pentru 
a avea „mai multe intervenţii la seminar” - B, trebuie mai întâi să aibă 
mai multă „încredere in sine” - A. În acest caz, clientul poate fi pus 
în situaţia de a conştientiza că, practicând mai întâi B, îl poate obţine 
pe A. 

Este reconfortant să constati că întotdeauna poţi face ceva pentru tine ! 


6. Cele mai bune formulări ale scopului sunt cele care utilizează 
cuvintele clientului. Acest criteriu ne securizează pe noi ca terapeuţi sau 
consilieri, deoarece, respectându-l, putem verifica pe parcursul terapiei 
dacă într-adevăr lucrăm în direcţia atingerii obiectivelor clientului. 
Întrucât clientul este „expert” in problema sa, el ştie, de asemenea, care 
sunt soluţiile care ar putea să-i rezolve problema. Desigur, interviul 
terapeutic ar putea să-l conducă pe client la reformularea obiectivelor 
iniţiale, dar, de fiecare dată, noile formulări trebuie făcute în limbajul 
clientului. 

Atunci când terapia bate pasul pe loc, când clientul este din ce în ce 
mai puţin motivat pentru realizarea prescriptiilor terapeutice, trebuie să 
ne întrebăm dacă nu cumva acestea se datorează faptului că terapia 
urmăreşte mai degrabă obiectivele noastre decât ale clientului. Mulţi 
terapeuti au fost învăţaţi să citească „printre rânduri” pentru a descoperi 
„adevăratele” probleme ale clientului şi a construi „adevăratele” soluţii 
la acestea. + d 

Dintr-o perspectivá constructivistá, problema isi are originea in 
imaginea pe care o au oamenii despre realitate, şi nu în realitatea insăşi. 
Întrucât terapeutul şi pacientul pot avea imagini diferite despre aceeaşi 

realitate, decizia terapeutului de a stabili singur adevărata problemă 
poate influenţa negativ relaţia terapeutică. 

Există numeroşi clienţi deceptionati de precedentele lor experienţe 
terapeutice datorită faptului că, indiferent de obiectivele fixate de ei, 
terapeutul afirma că el este cel care cunoaşte cel mai bine adevărata 
problemă şi, prin urmare, obiectivul real al terapiei. Un astfel de 
exemplu ni-l furnizează O’Hanlon şi Weiner-Davis (1995): „Am venit 
cu fiul nostru la terapie pentru a obţine câteva sfaturi deoarece compor- 
tamentul său ne creează probleme ; dar terapeutul anterior ne-a spus că, 
de fapt, noi suntem cei care avem o problemă, conjugală, şi că ar trebui 
să lucrăm mai degrabă asupra relaţiei noastre de cuplu. Acest fapt ne-a 
iritat şi nu ne-am mai dus la terapeut”. 

Soluţiile, rezultatele terapiei nu sunt produse statice, finite, ele se 
află într-o continuă construcţie. Transformarea afirmațiilor, a dorințelor 
clienţilor în scopuri veritabile, eficiente, poate fi realizată prin rapor- 
tarea acestora la criteriile menţionate. Întrebările pe care le adresăm lor 
declanşează un proces constructiv, iar construcţia finală, flexibilă, se 
realizează cu „materialul clienţilor” (Vezi tabelul 2.). 


Tabelul 2. Criterii pentru un scop bine definit (adaptare după Walter 
şi Peller, 1992, p. 60) 


Cuvinte-cheie 


1. Formă pozitivă, | „Altfel” „Ce vei face în loc de... ?” 
afirmativă. „În locul” „Ce altceva vei face?” 


2. În termenii Cum” „Cum altfel te vei comporta ?” 
acţiunii. Y 


" „Părăsindu-mi cabinetul acum, şi 
3. In termenii „aici fiind pe cale să-ţi rezolvi problema, 
şi acum”. ce anume vei face diferit, ce 
altceva diferit iti vei spune ? " 
„Ce anume altceva vei face... ? 
Altceva...?” 


altceva” : ye : 

; . Mai specific, ce anume vei 

„Mai specific...” p DA. 
face... ? 


5. Ín domeniul Tu" „Ce anume vei face tu când 
controlat de client. | ”: obiectivul va fi atins?” 

6. În limbajul Utilizează cuvintele 

clientului. clientului. 


„Pe cale să...” 


4. Cât mai specific „Altceva..., 


posibil. 

4.3. Interviul terapeutic centrat pe soluţie 


1. Crearea colaborativă a unei noi realităţi psihologice. Se utilizează 
sintagma „boală iatrogenă” pentru a desemna problemele medicale deter- 
minate sau agravate de abordarea terapeutică a medicului. M. Erickson 
utilizează expresia „sănătate iatrogená" - cu referire la starea de sănătate 
determinată sau favorizată de relaţia terapeutică : „În timp ce am citit 
numeroase articole asupra maladiilor iatrogene şi am asistat la nume- 
roase discuţii asupra acestui subiect, există ceva asupra căruia nu mi-a 
fost dat să citesc mare lucru - este vorba despre sănătatea iatrogenă. 
Sănătatea iatrogenă este o preocupare majoră, mult mai importantă decât 
maladia iatrogenă” (Rossi şi Ryan, 1986, apud O'Hanlon, Weiner-Davis, 
p. 61). 

Terapia centrată pe soluţie creează între terapeut $i client o realitate 
psihologică centrată pe aspectele pozitive ce favorizează emergen{a 
„sănătăţii iatrogene”. 

Ca terapeuti/consilieri influentám puternic, în cursul interviului, ima- 
ginea pe care clienţii noştri şi-o formează despre situaţia şi problemele 
lor. Ceea ce ne interesează, ceea ce ignorám, felul în care formulăm 
întrebările, faptul de a întrerupe clientul sau de a rămâne tácufi, toate 
acestea influenţează imaginea pe care clientul şi-o construieşte despre 
situaţia sa. 

De exemplu (O’Hanlon şi Weiner-Davis, 1995, p. 62), dacă o 
persoană spune: „Nu am pici un control asupra a ceea ce trăiesc”, 
terapeutul are mai multe alternative. El poate decide să rămână tăcut 
pentru a permite clientului să dezvolte această idee. Dar, de asemenea, 
poate decide să pună întrebări, iar alegerea întrebărilor pe care le va 
pune nu este ceva simplu. El poate solicita informaţii suplimentare 
asupra senzatiei lipsei de control, adică să se intereseze de simptome, 
de data apariţiei lor etc.... Aceste întrebări vor da problemei un anumit 
aspect de gravitate. De asemenea, ar putca întreba : „Ce anume îţi dă 
impresia că lucrurile par greu de controlat? ". Această întrebare poate 
introduce o notă de incertitudine în definirea problemei. O altă posibi- 
litate ar fi: „Ce anume este diferit în zilele în care ai senzaţia că 
lucrurile se află sub controlul tău ? ”. Această întrebare implică ideea că 
există zile în care problema nu se manifestă. 

 Respectivele tipuri de întrebări vor antrena discuţia în direcţii dife- 
rite, se vor finaliza cu imagini diferite asupra situaţiei clientului şi cu 
obiective şi soluţii diferite. l 

Analogia cu ceea ce se întâmplă la tribunal ilustrează foarte bine 
cum interviul poate - în funcție de obiectivele sale - să conducă la 


imagini uneori foarte diferite asupra aceleiaşi situaţii. Când avocatul - 


apărării îşi interoghează clientul, el are interesul să evidentieze faptele 
care-l pun într-o lumină cát mai favorabilă, sperând astfel să obțină un 
verdict favorabil. Vine apoi rândul procurorului care, şi el, pune între- 
bări asupra „faptelor”, dar obiectivul lui este acela de a construi o cu 
totul altă imagine despre acuzat. Cele două imagini sunt deseori atât de 
diferite, încât ne putem întreba dacă ele se referă la aceeaşi peas 

Adepții terapiei centrate pe soluţie se consideră „avocaţi ai apărării”. 
Întrebările lor evidenţiază punctele tari, aptitudinile şi resursele clien- 
tilor. Formularea problemelor clientului se face în funcţie de procesul 
de evaluare a acestuia. Centrarea pe aspectele slabe, pe lipsuri şi 
insuccese va conduce la o anumită formulare a problemei, după cum 
centrarea pe resurse şi pe puncte tari se va finaliza cu o altă formulare. 
E suficient să observăm cum aceleaşi plângeri şi acuze conduc, în 
funcţie de opţiunile teoretice ale terapeutilor, la diagnostice diferite, 
pentru a ne convinge de veridicitatea afirmației anterioare. 

Consecințele acestor observaţii sunt interesante şi utile. Pornind de 
la datele brute referitoare la plângerile şi acuzele clienţilor, formularea 
problemei este „negociată” între terapeut şi client. Dacă problema este 
negociată, atunci, evident, terapeutul va negocia o problemă care să 
poată fi rezolvată, iar soluţiile acceptate în cursul acestei negocieri vor 
fi cele care pot să înglobeze cel mai bine schimbările pentru care 
clientul are resurse. Am amintit deja în paginile anterioare că sarcina 
principală a terapeutului este aceea de a provoca clientul la descoperirea 
de alternative la formulările anterioare ale problemelor sau, după caz, 
-a soluţiilor. 

Terapia creează un context specific, ce poate premit imaginea 
persoanei despre situaţia sa şi, in consecinţă, comportamentul său. 
Exemplul următor poate ilustra bine această idee. 

Să ne imaginăm un copil care a căzut şi s-a rănit uşor la genunchi. 
Imediat va căuta cu privirea în jur, pentru a vedea cum reacţionează 


E s SEL IDEILE... ee eS Er. Sa M 

părinţii sau alti adulti. Trebuie să se alarmeze ? Dacă observă că oamenii 
din jur sunt îngrijoraţi, probabil va începe să plângă ; dacă, dimpotrivă, 
este ridicat şi lovit uşor peste fund, va suspina puţin şi-şi va continua 
joaca. 

În linii mari, situaţia terapeutică activează mecanisme asemănătoare. 
Dacă mesajele verbale sau nonverbale îi indică faptul că situaţia lui este 


“gravă şi trebuie, realmente, să fie îngrijorat de ceea ce se întâmplă, 


atunci el va trăi sentimente de nelinişte şi de depresie; dar dacă 
terapeutul „depatologizează” situaţia, „normalizează” problemele pacien- 
tului, atunci acesta va dezvolta alte reacţii afective şi comportamentale. 


2. Modalităţi de construcţie a soluțiilor. Obiectivele primei şedinţe 
de terapie/consiliere sunt următoarele (O’Connell, 1998): 


- formarea unei relaţii colaborative cu clientul ; 
- crearea unui climat favorabil schimbării ; 

- clarificarea obiectivelor terapiei; 

- descoperirea resurselor clientului; 

- formularea primelor prescriptii terapeutice. 


Înainte de a veni la noi, este posibil ca pacientul să fi solicitat 


ajutorul şi altor terapeuti. Insuccesele terapeutice pe care le-a trăit 


transformă, deseori, dificultatea, iniţial mică, într-o problemă gravă. 
De aceea, terapeutul trebuie să exploreze cu atenţie acest domeniu. 
Insuccesele anterioare, abordate adecvat, pol fi transformate într-un 
feedback util, ce poate evidentia atât drumurile închise, cât şi resursele 
pacientului. 

Schema ce urmează evidenţiază direcţiile posibile pe care le poate 
explora interviul terapeutic (cf. Walter şi Peller, 1992, p. 64) (vezi 
fig. 10). 

Această schiţă evidenţiază trei dintre principalele caracteristici ale 
terapiei centrate pe soluţie : 


a) Centrarea pe aspectele pozitive, pe soluţie şi pe viitor facilitează 
schimbarea în direcţia dorită. pa { 

b) Exceptiile de la fiecare problemă pot fi create de terapeut şi client şi 
pot fi utilizate în construirea soluţiilor. 


€) Schimbarea se manifestă tot timpul. 

Scop 


Cu ce scop aţi venit la terapie? Spur je] 


: Dorinte sau plángeri 
Ce doriţi să schimbaţi 
în legătură cu acestea? 


Excep(ii ^ 4———————— ——— Solutii ipotetice 
Cum anume se manifestá acestea acum ? Când problema va fi rezolvată 
Când anume problema nu se manifestă ? cum altfel te vei comporta? 


TEM 


Deliberate Spontane 


Prescriptii: fă mai mult descoperá cum Fá putin din acestea 
din acestea 


Figura 10. Direcţiile pe care le poate explora interviul terapeutic 


* Conform acestei scheme, există mai multe căi de construcţie a 
soluţiilor: 


- De la scop la excepţii. Această cale este utilizată atunci când pacien- 
tul, răspunzând la întrebarea : „Cu ce scop te-ai prezentat la tera- 

pie?”, formulează Scopuri ce întrunesc criteriile unui scop bine 

definit, apoi identifică în istoria sa recentă manifestarea unor com- 

portamente incluse în formulările scopului. 

De la scop la soluţii ipotetice. Această cale este utilizată în cazul in 

care pacientul nu poate identifica excepţii, când afirmă că toate 

comportamentele-scop nu s-au manifestat deloc în istoria sa recentă 
sau că problema se manifestă tot timpul. 
În afara acestora, există alte două căi în care construcţia soluţiei 
porneşte nu de la scopuri - deoarece, în ciuda provocărilor iniţiale, 
clientul nu formulează încă scopuri clare -, ci de la formularea 
problemei. 

- De la formularea problemei la excepții. . 

- De la formularea problemei la soluţii ipotetice. 


Aceste ultime căi sunt eficiente doar în măsura în care problema este 
formulată în termenii acţiunii, excepţiile sau soluţiile ipotetice fiind 
construite din acţiuni opuse actiunilor-problema. 


c Exemplu : 


„Când anume actiunea-problemá nu se întâmplă ? " ; 
„Când problema ta va dispărea, cum anume altfel te vei comporta ? ". 


Vom prezenta în continuare, conform schemei, fiecare etapă a inter- 
viului. 


a) Dorinţe şi plângeri. La întrebarea : „Cu ce scop v-aţi prezentat la 
terapie ? ", clienţii răspund frecvent prin plângeri, acuze sau dorinţe. 
Acestea sunt afirmaţii sau negatii puternic încărcate afectiv. Ele exprimă 
cum doreşte sau cum nu doreşte să se simtă clientul, dar nu ne infor- 
mează cu nimic despre acţiunile ce ar trebui initiate pentru a obţine sau 
a evita respectivele stări afective. Se întâmplă ca la întrebarea respectivă 
pacienţii să invoce un diagnostic psihiatric. Nici diagnosticul nu poate 
conduce la scopuri eficiente, deoarece el este o etichetă pentru proble- 
mele pacientului ; eticheta diagnostică prezintă riscul identificării per- 
Soanei cu problema si ne împiedică să identificăm resursele şi direcţia 
schimbării. i | 

Pentru a transforma aceste plângeri sau acuze in scopuri, putem 
formula mai multe tipuri de întrebări. 


> Exemplu: 


„Îmi pare rău să aud cum se petrec lucrurile. Poţi să-mi spui ce vrei 
Să schimbi în legătură cu aceasta; cum altfel ai dori să te comporti?" ; 

„Îmi pare rău... Cum aş putea să te ajut în legătură cu aceasta ?”; 

„Îmi pare rău... Poţi să-mi spui încă o dată ce rezultate aştepţi de la 
terapie? ” ; 

„Deşi s-ar putea să ti se pară ciudat, poti să-mi spui cum situaţia 
despre care îmi vorbeşti a devenit o problemă pentru tine ?”, 


Primele trei întrebări solicită răspunsuri orientate pozitiv, spre soluţie, 
în timp ce ultima cere o reformulare a problemei; dacă la această 
ultimă întrebare pacientul descrie problema în termenii acţiunilor pe 
care el le face, atunci, evident, acţiunile cu sens contrar ar putea 
conduce la soluţie. În acest caz, putem întreba in continuare : „Deci, ce . 
vei face în loc de... ? ". 


b) Scopul. Răspunsurile la întrebările care au ca obiectiv transfor- 
marea dorințelor sau acuzelor in scopuri trebuie confruntate cu criteriile 
unui scop bine definit. Dacă ele nu se conformează acestor criterii, 
terapeutul va continua interviul cu întrebări care să-] provoace pe client . 
să enumere cât mai multe comportamente, realizate în contexte diferite 
şi a căror punere în act să aibă pentru el semnificaţia redobândirii 
Jnormalitátii". 

În afara întrebărilor menţionate, cu ocazia descrierii criteriilor unui 
scop bine definit, putem utiliza şi alte întrebări orientate spre scop: 


c» Exemplu.: 


„Cât timp crezi că va trebui să treacă pentru a te simţi mai bine?”; 

„De câte ori te aştepţi să ne întâlnim pentru a te simţi mai bine?” ; 

„Cum vei şti că decizia de a te prezenta pentru terapie a fost o 
decizie bună?” ; 

„Cum crezi că terapia te-ar putea ajuta?” ; 

„Cum vei şti că lucrurile încep să meargă mai bine ? ". 


Răspunsurile referitoare la durata terapiei se pot transforma în 
predicții ce se autoimplinesc. Un pacient, elev în clasa a IV-a, care 
incepea terapia în luna iunie, la întrebarea: „Cât timp va trebui să 
treacă până te vei simţi mai bine? ”, mi-a răspuns: „Până în septembrie 
mă voi simţi bine, deoarece doresc să obţin rezultate bune la şcoală! ”. 
Şi aşa a fost! 


TERAPIA CENTRATĂ PE OBIECTIVE ŞI SOLUȚII 141 


c) De la excepții la prescriptii (soluţii). Am amintit deja că schim- 
barea este continuă, excepţiile de la problemă sunt aproape inevitabile, 
iar clientul are tot ce-i trebuie pentru a-şi rezolva problemele. Interviul 
terapeutic îşi propune să facă toate acestea cât mai evidente pentru 
client. De aceea, terapeutul utilizează o serie de întrebări ce vehiculează, 


“ într-o manieră implicită, indirectă, aspecte pozitive, credinţa în resursele 


clientului. Aceste întrebări îi provoacă pe clienţi să-şi privească situaţia 
dintr-un alt unghi. De exemplu, întrebarea: „Ai încetat să-ţi mai baţi 
copilul?” are, inevitabil, un caracter acuzator. Observaţi diferenţa pe 
care o introduce următoarea întrebare: „Poţi să-mi vorbeşti despre 
momentele în care ai comunicat bine cu copilul tău ? ”. Această întrebare 
vehiculează o idee aflată la polul opus în raport cu cea sugerată de 
prima. Întrebările ce contin presupozitii pozitive conduc clienţii in 
situaţia de a oferi răspunsuri autovalorizante. Prin însuşi faptul că 
răspund la astfel de întrebări, clienţii acceptă premisa implicită că 
schimbarea este inevitabilă. 

O regulă simplă pentru construirea unor astfel de întrebări este 
aceea de a le formula într-o manieră deschisă, evitând întrebările la care 
se poate răspunde doar prin Da sau Nu. În loc să întrebăm: „Nu ati 
făcut niciodată ceva care să funcţioneze, să meargă?”, e bine să 
formulăm întrebarea astfel: „Ce anume aţi făcut bine în trecut, ce 
succese ati avut? ". Dacă prima întrebare vehiculează o anumită îndoială 
cu privire la succesele clientului, a doua, dimpotrivă, transmite certitu- 
dinea terapeutului în legătură cu resursele lui. i 

Drumul cel mai scurt către resurse şi soluţii îl reprezintă - aşa cum 
am subliniat până acum - identificarea excepțiilor. 

Íntrebati cu privire la excepţii, clienţii rămân deseori tăcuţi, absorbiți 
în gândurile lor. Această tăcere se datorează, între altele, faptului că 


“Oamenii clasează evenimentele vieţii lor în albe/negre, bune/rele : 


„Gigel nu învaţă niciodată ! ”, „Soţul nu face niciodată proiecte referi- 
toare la viata noastră comună! " etc. 

O altă sursă a surprizei pacienţilor este faptul că ei se aşteaptă ca 
terapeutul să se intereseze de problemele, nu de succesele lor. 

Un fapt observat relativ frecvent este apariţia unor schimbări pozitive 
în perioada dintre obţinerea primei programări la terapie şi şedinţa de 
psihoterapie. Deşi clienţii consideră aceste schimbări întâmplătoare, 


evidenţierea acestora favorizează crearea unui climat favorabil schimbării 

terapeutice. Weiner-Davis şi De Shazer, care au studiat schimbările 

intervenite în viaţa clienţilor în intervalul dintre programarea la terapie 

şi prima şedinţă, au raportat că două treimi dintre pacienţi au semnalat 
schimbări pozitive în acest interval. Ei au adresat clienţilor următoarele 
trei întrebări : 

l. „Deseori, între programare şi prima şedinţă de terapie, oamenii 
observă că lucrurile li se par diferite. Ce anume ai observat cu 
privire la propria ta situaţie ? ”. 

2. (Dacă au fost observate schimbări :) „Aceste schimbări sunt în legă- 
tură cu problema ta ?”. 

3. (Dacă au fost observate schimbări :) „Acest fel de schimbări - car 
s-au produs - doreşti să continue să se producă ? ". 
Aceiasi autori noteazá cá restul pacienţilor care nu semnalaseră 

schimbări înaintea terapiei au observat astfel de schimbări mai târziu, 

în cursul primei şedinţe. Existenţa acestor schimbări ce precedă terapia 
evidenţiază şi mai pregnant ideea existenţei excepțiilor de la problemă. 

Este suficient ca terapeutul să utilizeze întrebări adecvate — deseori 

întrebări ce contin presupozitia excepţiei — pentru a le evidentia. Vom 

prezenta în continuare câteva tipuri de astfel de întrebări : 


* Ce anume este diferit în momentele în care... (te înţelegi bine cu 
sotul/sotia, Gigel merge la şcoală etc.) ? Cu ajutorul acestei întrebări 
explorăm toate diferenţele dintre situaţiile în care problema se produce 
şi cele în care nu se produce. Există situaţii în care clienţii sunt incapabili 
să identifice chiar şi cea mai mică excepţie. În astfel de cazuri este bine 
să ne arătăm puţin Surprinşi, menţionând că majoritatea clienţilor 
raportează că nu întotdeauna problema are aceeaşi intensitate sau că 
Sunt într-adevăr momente în care problema nu se manifestă. Pentru a 
stimula identificarea excepțiilor putem sugera unii factori ce ar fi putut 
face lucrurile mai suportabile (de exemplu, vizita unui prieten, o 
excursie etc.). 

Referitor la construcția întrebării, trebuie să observăm două aspecte : 


1. Intrebarea vehiculează certitudinea existenţei unor diferenţe. Noi nu 


întrebăm : „Există momente în Care... ?”, ci: „Ce diferente există 
între momentele în iae 2^ 

2. Obiectivul este exprimat întotdeauna în termeni pozitivi: „Când vă 
intelegeti bine...”, şi nu: „Când nu vă certati...". 


Când clienţii persistă în a nega existenţa unor momente în care 
problema nu se manifestă, putem căuta excepţiile apelând la întrebări ce 
au ca scop identificarea celor mai bune momente ale situaţiilor dificile : 
„Când anume acestea sunt mai puţin grave, mai puţin frecvente, mai 
putin intense sau de mai scurtă durată ? ”. Putem face şi sugestii absurde 
pentru a evidentia existenţa excepțiilor, întrebând de pildă: „Asta se 
întâmplă şi când dormiti ? ". 


e Cum afi procedat pentru ca aceasta să se producă ? Imediat ce 
clientul semnalează existenţa unei excepţii, întrebăm : „Cum aţi proce- 


. dat, ce anume aţi făcut pentru ca aceasta să se producă ? ". Ráspunzánd 


la această întrebare, clientul constientizeazá mai bine şi-şi organizează 
mai eficient diverse comportamente pozitive. În plus, punând această 
întrebare, îl provocăm pe client să-şi asume responsabilitatea schimbă- 


‘rilor pozitive. Chiar dacă el neagă, la început, această atribuire spu- 


nánd: „Nu am făcut nimic! Situaţia era pur şi simplu pregătită pentru 
schimbare”, noi putem sugera: „Probabil aţi făcut ceva care să fi 


"pregătit această situaţie pentru schimbare. Ce anume ar putea mn 


| 

o În ce fel anume ziua în care (excepția) se produce diferă de 
celelalte zile ? Această întrebare vizează identificarea elementelor pozi- 
tive ale contextului spatio-temporal. 

e Cine altcineva a remarcat că... (ai slăbit 5 kg, ţi-ai făcut temele, 
v-aţi înțeles bine în ultimul weekend etc.) ? Ce te face să crezi că 
Schimbarea a fost observată ? Cum anume altfel s-a comportat sau ce 
[i-a spus persoana care a observat că... ? Reacţiile pozitive ale per- 
soanelor semnificative din jur sunt recompense ce întreţin si amplifică 
Schimbările pozitive. 


e Cum ai reuşit să pui capăt... (mâniei, certurilor etc.) ? La o astfel 
de întrebare nu se răspunde uşor. Majoritatea oamenilor îşi amintesc mai 
bine cum a început o dispută şi mai puţin cum a fost ea rezolvată sau 
relativa linişte care a urmat. Într-un cuplu în care disputele sunt frecvente, 

acuza ce alimentează cearta este deseori : „Tu esti cel care a început... !”, 
Prin urmare, ne focalizăm atenţia mai degrabă asupra debutului pro- 
blemei, considerând că sfârşitul ei se datorează unor cauze fireşti. 

Întrebând o mamă care are frecvente certuri cu copilul său: „Cum 
faci să înceteze cearta? ”, există o mare probabilitate să primim urmă- 
torul răspuns: „După un timp, complet exasperată, las lucrurile baltă si 
mă comport ca şi cum el ar fi absent. Putin timp după aceea el se 
opreşte”. Deseori, oamenii nu consideră ignorarea celorlalţi ca pe 
o soluţie, ci mai degrabă ca pe un fel de capitulare frustrantă. Acest 
punct de vedere ar putea fi modificat punând o întrebare de tipul 
următor: „Cum aţi ajuns să vă daţi seama că, pentru a rezolva această 
problemă, cea mai bună soluţie este să-l ignorati? Este într-adevăr un 
lucru extraordinar ! ”. Chiar dacă persoana nu a ajuns la această soluţie 
intenţionat, întrebarea noastră o pune în situaţia autovalorizantă de a-şi 
asuma rezolvarea problemei. 


* [n ce fel maniera în care ai acţionat ultima dată diferă de felul în 


care ai putut face față unor situaţii similare... (cu o săptămână, cu o - 


lună în urmă) ? Prin această întrebare evidentiem apariţia unor compor- 
tamente pozitive ,noi", care ar fi trecut neobservate dacă nu am fi 


focalizat atenţia clientului asupra lor. Astfel îl provocăm pe client să 


realizeze mai multe autoatribuiri pozitive, deşi rareori un comportament 
»nou” este, cu adevărat, în întregime nou. 


e Ce faci pentru a te distra ? Cum îţi petreci timpul liber, ce anume 
te interesează cel mai mult ? Utilizând această întrebare, declanşăm o 


căutare şi in alte domenii: al resurselor, al aptitudinilor, al deprin- 


derilor, al cunoştinţelor necesare rezolvării problemelor. 


* Ai avut cumva această dificultate şi în trecut ? (Dacă Da) Cum ai 
rezolvat-o atunci ? De ce anume ai nevoie pentru a acționa la fel ? Cu 
această întrebare ne propunem să realizăm transferul soluţiilor trecute 
la problemele actuale. Mulţi oameni cred că dacă problema a reapărut, 
soluţia utilizată a fost una falsă. Adevărul este că deseori problema 
reapare pentru că, după ce am rezolvat-o, redevenim în scurt timp 
prizonierii vechiului mod problematic de a gândi şi acţiona. Întrebarea 
menţionată le reaminteşte clienţilor soluţia utilă uitată ! 

După ce am identificat excepţiile, întrebarea firească este ce facem 
cu ele. Pentru ca excepţiile să conducă spre soluţii, ele trebuie să 
îndeplinească trei condiţii: 


a) Să fie formulate astfel încât să satisfacă criteriile unui scop bine definit. 
b) Producerea lor să fie acceptată de client ca scop al terapiei. 
c) Clientul să aibă credinţa că poate face ca ele să continue, să persiste. 


Am amintit deja întrebările necesare provocării unor răspunsuri în 
termenii unui scop bine definit. De aceea, vom menţiona doar două 
întrebări pentru verificarea ultimelor două condiţii ale excepțiilor : 


- Deci, dacă vei continua să faci toate aceste lucruri, vei considera cá 
eşti pe cale să obţii ceea ce [i-am propus venind la terapie ? 

- Cum anume vei proceda pentru ca acestea (excepţiile) să continue 
să se manifeste? 


d) Soluţia ipotetică. Cadrul de referinţă al soluţiei ipotetice este 
utilizat atunci când pacientul are dificultăţi în găsirea unei perspective 
pozitive pentru formularea scopului sau când nu poate găsi excepţii, din 
cauză că rămâne centrat pe problemă. Pentru identificarea soluţiilor 
ipotetice se pun întrebări orientate spre viitor, cu scopul de a-l provoca 
| pe client să descrie cât mai clar şi mai specific posibil ce şi cum va fi 
viaţa lui după dispariţia problemei. Formula-standard pentru provocarea 
soluţiilor ipotetice este aşa-numita „întrebare-miracol” - formulată 
pentru prima dată de S. de Shazer (1988): „Imaginează-ţi că într-o 
noapte, în timp ce dormi, se întâmplă un miracol şi problema despre 
care mi-ai vorbit dispare. Deoarece erai adormit, nu ai cum Să ştii că 
miracolul a avut loc. Când te vei trezi, care vor fi pentru tine primele 
semne că miracolul s-a întâmplat? Ce anume va fi diferit? A 

Această întrebare este similară tehnicii bilei de cristal utilizate de 
M. Erickson, în care el invita pacienţii să privească in viitor şi apoi să 
explice cum anume s-a întâmplat ceea ce s-a întâmplat. Deseori, Erickson 
invita clienţii să-şi imagineze o dată în calendar când lucrurile vor fi 
mai bune, apoi să revină dinspre acest viitor spre prezent, pentru a 
vedea ce anume s-a întâmplat pe parcurs. 

Terapeutul ajută clientul să dezvolte răspunsuri la intrebarea-miracol, 
utilizând o ascultare activă, empatizând şi punând întrebări cu potenţial 
terapeutic. Iată câteva direcţii de acţiune : 

- invită clientul să descrie, în detaliu, prima zi după miracol şi - 


explorează cum diferenţele, comportamentele noi din prima parte a 
zilei influenţează ce se întâmplă după-amiaza şi seara ; 

- pune întrebări pentru a identifica cum anume influenţează Kihot 
comportamentul celorlalte persoane. 


c Exemplu : 


„Care va fi prima persoană din familie care va observa că s-a. 


întâmplat miracolul? Cum va reacţiona?” ; 
„Cum vei şti că cei din jurul tău au observat schimbările produse de 
miracol?” ; 


„Cum anume se va comporta partenerul tău (sot, soţie, colegi,. 


prieteni etc.), după ce miracolul va fi avut loc?” ; 
„Cum te vei simţi când vei face toate acestea ? ". 


- Utilizează diverse reformulări ale intrebárii-miracol : 


c Exemplu : 
„Dacă vei merge mâine la lucru (sau la şcoală, acasă ori în orice alt 


loc unde se manifestă problema) şi toate problemele tale vor fi rezolvate, - 


ce anume se va întâmpla? Cum anume altfel te vei comporta? ” ; 
„Presupunând că ai putea relua de la început slujba (sau relaţia cu... 
sau orice altceva) ce ai dori să se întâmple ? Cum altfel te-ai comporta ? ” ; 
„Dacă ai merge mâine la lucru (acasă, la şcoală etc.) şi situaţia care 
a determinat necazul tău va fi dispărut, ce crezi că ai observa? ". 


Intrebarea-miracol este utilă şi în terapia familiei şi a cuplului. 
Fiecare membru oferă versiunea sa despre cum ar fi viaţa lor fără 
problemă. Aceste răspunsuri pot fi utile celorlalţi membri ai familiei. 
Intrebarea-miracol poate fi combinatá cu tehnica chestionárii circulare ; 
astfel, clientul este provocat sá anticipeze cum va ráspunde alt membru 
al familiei la intrebarea-miracol. Întrebările de acest tip ar muta discuţia 
din domeniul blamului, al acuzelor ies tane intr-un cadru de referintá 
pozitiv. 

Cu clientii-copii care transgreseazá uşor graniţa dintre real si imagi- 
nar $i pentru care întâmplările fantastice din basme si filme sunt mult 
mai ,reale" decât pentru adulti, putem utiliza următoarea variantă a 
intrebárii-miracol : „Dacă as utiliza o baghetá magică cu care aş rezolva 


— — o mr cr t em 

problema ta, cum altfel te vei comporta ? Ce anume vei face altfel decât 
până acum ?”. Copiii au, de asemenea, o bună capacitate de a juca 
diferite roluri. De aceea putem utiliza şi o întrebare de tipul : „Hai să ne 
prefacem că problema ta este rezolvată şi că ai fi mai norocos cu privire 
la... (relaţiile cu colegii de şcoală, note mai bune la învăţătură etc.). 
Ce anume vei face altfel decât până acum? ". 

Deoarece scopul terapiei este producerea unor schimbări compor- 
tamentale prezente, trebuie să stimulăm clientul să exploreze dacă nu 
cumva soluţiile ipotetice se manifestă deja în prezent: „Povesteşte-mi, 
te rog, despre momentele în care, uneori, aceasta (soluţia ipotetică) se 
manifestă chiar în mică măsură în prezent ! ". Utilizând cuvintele uneori 


gi în mică măsură, este posibil să stimulăm clienţii să identifice mai 


uşor excepţiile de la problemă. În cazul în care clienţii reuşesc să 
identifice aceste excepţii (momentele în care soluția ipotetică se mani- 
festă deja), construcţia soluţiei va trece din cadrul de referinţă al 
soluţiilor ipotetice în cel al excepțiilor. 

Sunt autori (O’Hanlon si Weiner-Davis, 1995) care subliniază că, 
pentru identificarea soluţiei ipotetice, trebuie să utilizăm verbele mai 
degrabă la viitor decât la conditional : „Cum altfel te vei comporta când 
problema ta va dispărea? ”, şi nu: „Dacă problema ta ar dispărea, cum 
altfel te-ai comporta ? ". Utilizând verbele la viitor, exprimăm certitu- 
dinea în legătură cu schimbările ce vor apărea şi eliminăm orice îndoială 
pe care implicit o vehiculează construcţiile verbale ipotetice. 


e) Prescripții terapeutice. Conform schemei de construcţie a solu- 
tiilor, după identificarea excepțiilor sau a soluţiilor ipotetice, urmează 
stabilirea prescriptiilor terapeutice, prin a căror punere în act clientul 


îşi atinge scopurile pentru care s-a prezentat la terapie. 


Principalele prescriptii terapeutice sunt (Walter şi Peller, 1992) : 


Observă momentele pozitive ! 

Fă mai mult din comportamentele pozitive sau excepţii ! 
Descoperă cum apar exceptiile spontane ! 

Fă puţin din elementele soluţiei ipotetice ! 


A WN — 


1. Observă momentele pozitive ! Această prescripţie are un caracter 
Strict observativ şi-şi are originea in prescriptia formulată de S. de 
Shazer si Molnar (1984) : „Intre şedinţa de azi şi întâlnirea noastră 

viitoare aş dori să observi ce anume se petrece în viaţa ta (căsnicie, 
familie etc.) şi ai dori să continue să se petreacă şi în viitor”. 

Spun deseori pacienţilor mei că aştept de la ei Jurnalul evenimentelor 
pozitive. Sarcina poate fi formulată şi mai specific, pentru a include 
unele elemente ale scopului deja formulat: „Aş dori ca până data 
viitoare să observi momentele în care vorbeşti cursiv şi-ţi exprimi părerea 


atunci când ea diferă de opinia celorlalţi membri ai grupului”. Observati - 


că, deocamdată, nu cerem clienţilor să facă ceva anume, să schimbe 
ceva în comportamentul lor. Ideea că ar trebui să facă ceva diferit ar 


putea activa o anume teamă de schimbare, în timp ce prescriptia obser- 


vativă pare un pas mai simplu de efectuat. 


Punerea în practică a acestei prescriptii se poate finaliza cu schim- | 


barea imaginii clientului despre situaţia în care se află ; el poate vedea 
` acum si „partea plină a paharului”. Si, cum comportamentul este deter- 
minat de imaginea noastră despre realitate, această schimbare poate 
atrage după sine un ciclu al schimbărilor pozitive, care să-l apropie pe 
client de obiectivele propuse. În plus, centrarea pe viitor şi pe aspectele 
pozitive creează atitudini sanogenetice care pot deveni predicții ce se 
autoimplinesc. 

2. Fă mai mult din comportamentele pozitive sau excepții ! (atunci 
când acestea sunt percepute ca deliberate şi sub controlul clientului). 
Dacă interviul produce excepţii de la problemă sau identifică mani- 
festarea unor comportamente aflate în domeniul soluţiei — despre care 
clientul afirmă că le poate produce deliberat -, atunci instruim clientul 


să continue să producă aceste excepţii şi să observe ce se întâmplă. - 


Pentru a stimula clientul să-şi asume responsabilitatea şi controlul 
excepțiilor identificate în cursul interviului, terapeutul trebuie să-i 
furnizeze acestuia un feedback pozitiv şi să-l provoace prin întrebări. 


c Exemplu : 
„Cum ai hotărât să procedezi astfel?” ; 
„Cum explici ceea ce s-a întâmplat (momentele pozitive, excepţiile) ? ". 


3. Descoperă cum apar excepţiile spontane ! Această prescripţie 
este, şi ea, expresia principiilor centrării pe aspectele pozitive şi a 
permanentei schimbării. Primind o astfel de prescripţie, pacientul - la 
fel ca atunci când priveşte o imagine dublă — îşi schimbă perspectiva 

asupra situaţiei sale: în loc să se centreze asupra problemei, se va 
centra asupra aspectelor pozitive. La fel cum centrarea pe problemă 
poate induce şi agrava problema, centrarea pe aspectele pozitive şi pe 
excepţii poate declanşa şi accentua evoluţia pozitivă a clientului. Pentru 
a crea aşteptări pozitive, prescripjia poate lua următoarea forma: 
„Deoarece oricând pot apărea momente în care te simţi bine, trebuie să 
fii mereu atent la ceea ce faci şi gândeşti pentru a te simţi bine ; altfel, 
nu vei putea să-mi spui cum anume au apărut aceste stări sau comporta- 
mente pozitive”. 


4. Fă putin din elementele soluţiei ipotetice ! Se poate întâmpla ca, 
în cursul interviului, să nu identificăm excepţii de la problemă sau 
comportamente pozitive, şi singurele informaţii care să poată fi utilizate 
pentru continuarea terapiei să fie doar cele referitoare la soluţiile 
ipotetice. În acelaşi timp, nu putem trimite pacienţii acasă spunându-le 
să practice soluţiile ipotetice, deoarece acestea - după cum am văzut - 
sunt încă de domeniul miracolului. De aceea, trebuie să dezvoltăm 
cu clientul un proces de negociere şi „experimentare”. La întreba- 
rea-miracol sau la variante ale acesteia, clientul enumeră o serie de 
comportamente a căror manifestare va semnifica pentru acesta dispariţia 
problemei. Terapeutul trebuie să provoace descrieri cât mai detaliate ale 
acestui viitor fără probleme. Cu cât aceste descrieri sunt mai amănunțite 
şi cuprind comportamente mai variate, cu atât putem identifica mai 
uşor, împreună cu clientul, unul sau mai multe comportamente care să 
poată fi puse în act până la şedinţa următoare. Să presupunem că un 
elev - care are probleme cu colegii la şcoală — răspunde la întrebarea- 
-miracol enumeránd următoarele comportamente : „Aş discuta cu colegii 
în timpul pauzelor, aş împrumuta cărţi colegilor, mi-aş exprima uşor 
opinia atunci când ea diferă de cea a colegilor, i-aş invita pe unii dintre 
ei acasă, aş juca cu ei fotbal în timpul liber etc.”. in acest caz, terapeutul 
poate intreba: ,,Care dintre aceste comportamente crezi că ar putea fi 
puse în act, să le «experimentezi» până la viitoarea noastră întâlnire ? ". 

4.4. Intervenţii asupra schemelor 
comportamentelor-simptom 


Terapia centrată pe soluţie îşi propune, între altele, schimbarea felului 
în care clienţii acţionează în situaţii percepute ca problematice. Oamenii 
devin, deseori, prizonierii unor stereotipuri comportamentale inefi- 
ciente ; referindu-se la acest fapt, psihanaliştii vorbesc despre compulsia 


la repetiţie, iar reprezentanţii Şcolii de la Palo Alto, despre „soluţii ce _ 


menţin problema”. Schimbările în felul de a acţiona pot antrena o 
schimbare în cadrul de referinţă al clienţilor şi, prin aceasta, pot 
evidentia resurse noi uitate. În plus, o schimbare iniţială, chiar minoră, 
poate antrena un ciclu ulterior al schimbării, care să-l apropie pe client 
de obiectivul său. 


Iată câteva tipuri de intervenţii propuse de O’Hanlon şi Weiner-Davis 


(1995) pentru modificarea schemelor comportamentelor-problemă. Multe 

dintre acestea îşi au originea în teoria şi practica terapeutice, promovate 

de M. Erickson şi reprezentanţii Şcolii de la Palo Alto: 

a) Modificarea frecvenţei sau a ritmului. 

b) Schimbarea organizării simptomului în timp. 

c) Schimbarea locului de desfăşurare a simptomului. 

e) Introducerea unui element nou in schema de desfăşurare a simptomului. 

f) Schimbarea succesiunii elementelor sau a evenimentelor în schema 
de desfăşurare a simptomului. 

2) Divizarea schemei simptomului în elemente mai mici. 

h) Legarea desfăşurării simptomului de unele activităţi neplăcute. 


4.5. Mentinerea şi amplificarea schimbării 
terapeutice 


Am amintit deja că schimbarea se manifestă tot timpul ; sarcina terapiei 
este aceea de a orienta această schimbare într-un sens pozitiv, de a o 
mentine şi amplifica. Pentru atingerea acestui obiectiv, terapeutul/consi- 
lierul poate utiliza mai multe strategii (O’Connell, 1998). Strategiile pot 


Ls 

fi concretizate într-un număr de întrebări ce orientează comportamentul 
clientului spre atingerea scopului pentru care s-a prezentat la terapie : 


1. Strategii de menţinere: Ce anume trebuie să se întâmple pentru ca 
schimbările să continue să se manifeste? Ce ar putea să impiedice 
manifestarea lor? Cum ai putea depăşi aceste obstacole? Ce ar 
merita să faci din nou (poate într-o formă uşor schimbată)? Ce crezi 
că ar trebui să continue din tot ceea ce faci? Care ar fi primul lucru 
pe care îl vei face de îndată ce vor apărea primele semne că problema 
se manifestă din nou? Cine ar putea să te ajute să faci toate acestea ? 

2. Strategii de învățare: Cum te-ai hotărât să faci aceasta? Ce ai 
învăţat din tot ce ai făcut până acum? Ce ai învăţat să nu mai faci ? 
Ce faci pentru a rezista să nu mai faci acest lucru din nou? Ce vei 
câştiga când vei abandona „falsele soluţii”? Ce ai învăţat despre 
ceea ce ar trebui să faci în locul acestora? Cum vei fi în stare să-ţi 
aminteşti ceea ce ai învăţat dacă problema apare din nou? Există 
vreo strategie pe care te gândeşti să o experimentezi ? Există anumite 
aspecte ale problemei pe care simţi că trebuie să le ignori şi altele pe 
care crezi că trebuie să le schimbi? 

3. Strategii de evaluare : Consideri că această terapie te ajută? Schim- 
bările care apar sunt în direcţia dorită de tine? Scopurile tale au 
rămas aceleaşi ori s-au modificat? Ce ar trebui să facem noi mai 
mult sau mai puţin? Este ceva care lipseşte şi crezi că eu ar trebui să 
ştiu acest fapt? Ce altceva ar trebui să ştiu pentru a te ajuta mai bine? 


Structura celei de-a doua şedinţe de terapie şi a următoarelor depinde 
de natura, importanţa şi magnitudinea schimbărilor raportate de clienţi. 
Simplificând situaţia, aplicând criteriul amintit, pacienţii pot fi împărţiţi 
în trei mari grupe (O’Hanlon şi Weiner-Davis, 1995): 

- grupul ,miracol" ; 
- grupul „aşa şi aşa”; 
- grupul „la fel sau mai rău”. 


Strategia adoptată în a doua şedinţă se realizează în funcţie de 
grupul în care se plasează clientul. . 


Grupul „miracol”. Clienţii care fac parte din acest grup relatează în 
detaliu schimbările pozitive ce s-au produs de la şedinţa precedentă. 

Terapeutul va utiliza adecvat întrebări aparţinând strategiilor de menti- 
nere, de învăţare sau evaluare. De pildă, terapeutul poate întreba: „Ce 
ar trebui să faci pentru ca aceste schimbări să continue să se mani- 
feste? ”, Pentru a explora eventualele dificultăţi privind continuarea 
comportamentelor pozitive, terapeutul va folosi întrebarea : „S-ar putea 
produce ceva în săptămânile următoare care să pună sub semnul între- 
bării aceste schimbări pozitive? ”. In cazul unui răspuns afirmativ, 
terapeutul va continua: „Ce anume ar putea fi?” (se solicită descrieri 
detaliate), „Cum altfel vei reacţiona de această dată? ”. 

Grupul „aşa şi aşa”. Se poate întâmpla ca după întrebarea obişnuită : 
„Deci, ce lucruri pozitive s-au întâmplat în săptămâna care s-a scurs de 
la ultima noastră întâlnire? ”, clientul să înceapă să vorbească despre 
momentele dificile pe care le-a avut. În astfel de cazuri, terapeutul/ 
consilierul va întrerupe politicos clientul, asigurându-l că vor reveni 
asupra dificultăţilor mai târziu, şi-l va invita să-i relateze aspectele 
pozitive, chiar aparent minore. Discutarea aspectelor pozitive creează 


un climat favorabil abordării ulterioare a momentelor dificile. În plus, - 


clientul va învăţa că drumul cel mai scurt către soluţii îl reprezintă 
analiza reuşitelor lui, a momentelor pozitive pe care, într-un fel sau 
altul, le-a provocat. Revenind asupra momentelor dificile, putem evi- 
dentia apariţia unor schimbări: „Cum altfel decât până acum aţi facut 
fata acestor dificultăţi ? ”. 

Cu pacienţii aparţinând acestui grup putem utiliza aşa-numitele 
întrebări scalare (scaling questions), dezvoltate de Centrul de Terapie 
Familială Scurtă (Shazer). Acestea sunt utile pentru identificarea, menti- 
nerea şi amplificarea schimbărilor. Se cere clienţilor să evalueze, pe o 
scară de la unu la zece, situaţia lor înainte de debutul terapiei (sau când 
situaţia lor era dificilă). Apoi li se cere să-ţi evalueze starea din ultima 
săptămână cu ajutorul aceleiaşi scări. În sfârşit, sunt apoi întrebaţi ce 
notă i-ar mulţumi pentru săptămâna următoare. Această ultimă întrebare 
le permite clienţilor să realizeze că lucrurile nu trebuie să fie perfecte 
pentru a fi mulţumiţi. 

Astfel, dacă un client evaluează starea lui înainte de începerea 
terapiei cu „2” şi cea din săptămâna trecută cu „6”, el spune apoi că 
pentru a fi mulţumit ar trebui să-şi poată da nota „8”, putem continua : 
„Poţi descoperi unul, două lucruri pe care ai putea să le faci săptămâna 
viitoare şi următoarea pentru a ajunge la nota «7»?”. Trebuie să ne 


\ 

asigurăm că răspunsurile clientului se referă la comportamente posibile, 
apoi formulăm următoarea prescripţie : „Între întâlnirea de azi şi cea de 
săptămâna viitoare, remarcă şi notează toate lucrurile pe care le faci şi 
ce te-ar putea determina să-ţi atribui nota «7»". 

Grupul „la fel sau mai rău”. Când clienţii declară că lucrurile au 
rămas neschimbate — trebuie să ne amintim că schimbarea se manifestă 
tot timpul; dacă ei afirmă că situaţia lor s-a înrăutățit, este posibil ca 
doar unele elemente ale situaţiei lor să se fi agravat, în timp ce altele să 
fi avut o evoluţie pozitivă. De aceea, o descriere detaliată a eveni- 
mentelor din săptămâna precedentă este foarte utilă. Dacă situaţia 
terapeutică pare blocată, adoptând o perspectivă sistemică, trebuie să 
ne întrebăm dacă în cabinetul nostru se află persoana care trebuie ; 
deseori familia, de pildă, „desemnează” pe unul dintre membrii săi 
drept purtătorul problemei, deşi acesta afirmă că el nu are nici 
o problemă. Pentru a provoca o schimbare terapeutică, trebuie să se 
acţioneze asupra persoanelor care percep şi trăiesc problema ; ele sunt 
suficient de motivate pentru a se angaja într-un travaliu terapeutic 
eficient şi tot ele pot să ne semnaleze, corect, dacă terapia progresează 
sau nu. 

Dacă terapia bate pasul pe loc, trebuie să ne întrebăm : 


.8) „Cine este clientul nostru ?”, „Cine se plânge şi de ce anume ?”, 
„Cine doreşte schimbarea? ", „Cine percepe problema?” ; 
b) „Care este obiectivul?”, „Cum vom sti dacă l-am atins ? ". 


Între riscurile pe care le implică terapia este si cel care decurge din 
practicarea de către terapeut a unor „soluţii ce menţin problema”, adică 
perseverarea în aplicarea unor demersuri care nu s-au dovedit eficiente 
la primele încercări. În această situaţie trebuie să ne amintim ce spunea 
A. Watts (1966, apud O’Hanlon, Weiner-Davis, 1995, p. 184): „Pro- 
blemele ce rămân fără soluţie pe termen lung trebuie întotdeauna să ne 
facă să ne gândim dacă nu cumva este vorba de o întrebare prost pusă”. 

Desigur că, dacă nu obţinem rezultatele aşteptate într-un timp rezo- 
nabil, noi sau clienţii noştri trebuie să luăm decizia de a ne opri. 


Capitolul 5 


Psihoterapiile dinamice de scurtă durată 


5.1. Terapii psihodinamice scurte - perspectivă 
integrativă | 


În condiţiile in care categoria psihoterapiilor dinamice de scurtă durată 


ni se înfăţişează ca o entitate ce cuprinde forme de abordare multiple, 


fiecare dintre ele posedând o identitate distinctă, o fundamentare coerent- 


-teoretică, tehnici şi metode validate de practica clinică, autorul, care îşi : 
propune prezentarea acestora, se confruntă inevitabil cu o dilemă. Pe de - 
o parte există tentatia unei prezentări in paralel a acestor metode - : 


variantă imbrátigatá de altfel de majoritatea autorilor de manuale -, 
respectiv capitole ce au ca subiect aceste forme de psihoterapie, formulă 
care permite evidenţierea elementelor comune, respectiv a celor care 


asigură diferenţierea acestora. Rezultatul unui astfel de demers poate fi - 


un text elegant, bine documentat, presărat cu exemple clinice - clasice 
sau extrase din practica autorului -, ce îi va permite cititorului nefami- 


liarizat cu domeniul prezentat conturarea unei imagini asupra universului 
terapiilor dinamice scurte. Nu este mai puţin adevărat nici faptul că, 


optând pentru această soluţie, autorul îşi asumă inevitabil pentru moda- - 


lităţile de intervenţie prezentate în textul predat editurii soarta parale- 
lelor, condamnate la coexistentá veşnică în bagajul de cunoştinţe al 


- 


cititorului, dar excluzând întâlnirea. Or, asta echivalează cu căderea în 


păcatul prea frecvent comis de tratatele de psihoterapie, ce confundă - 


integrarea diferitelor metode de psihoterapie — deziderat al unui grup 
din ce în ce mai numeros de teoreticieni şi practicieni din domeniu - €! 

adunarea acestora „la grămadă”, lăsând astfel tocmai în sarcina celor 
pe care ar dori să-i (in)formeze (adică cititorilor) găsirea celor mai 
eficiente modalităţi de integrare a lor într-o strategie eficientă. 
Pe de altă parte, clinicianul confruntat cu sarcina prezentării unui 
domeniu atât de complex cum este cel al psihoterapiilor dinamice de 
scurtă durată poate fi atras de varianta mult mai nesigură a prezentării 
propriilor modalităţi de integrare a diferitelor abordări, strategii tribu- 
tare atât lecturilor sale, cât şi experienţei dobândite în cadrul practicării 
psihoterapiei. Riscurile de această dată sunt atât de evidente, încât nici 
‘nu surprinde reticenta majorităţii autorilor de a şi le asuma. Cele de 
ordin didactic sunt printre primele care pot fi invocate: prezentarea 
integrată ameninţă cu pierderea identităţii diferitelor metode ; astfel, 
cititorul nu se va mai alege cu o colecţie de cutiute meticulos ordonate, 
în care fiecare abordare, sistematic şi temeinic prezentată, îşi are locul 
binemeritat. Mai mult chiar, decuparea unor aspecte dintr-o metodă sau 
alta riscă să poarte amprenta subiectivitátii autorului, lăsând elemente 
importante, dar nesimpatizate sau neintelese în profunzimea lor de către 
"acesta, pe raftul bibliotecii şi favorizând eventual altele, mai puţin 
semnificative sau definitorii. În ceea ce priveşte acuzaţiile de „erezie” 
sau ,superficialitate", acestea sunt printre cele mai des vehiculate, la 
adresa nechibzuitilor autori, de către reprezentanţi mai ortodocşi ai 
metodelor ciopártite pe altarul integrării. Puţini dintre cei care s-au 
încumetat să adune elemente de ici-colo pentru a le integra într-un 
angrenaj construit strategic se pot lăuda că li s-ar fi rezervat un loc de 
cinste în fieful vreuneia dintre metodele din care s-au împrumutat. 
Avertizându-şi colegii să nu dea aurul psihanalizei pe metalul lipsit de 
nobleţe al psihoterapiei, Freud a iniţiat o tradiţie şi în domeniul atitudinii 
fată de cei ce se abat de la algoritmul unei metode (oricare ar fi 
` aceasta !). Adepții „terapiilor manualizate”, care prescriu pas cu pas ce 
ar trebui să facă terapeutul angrenat în tratamentul unei probleme - 
chiar dacă putem bănui că puțini dintre ei şi-ar asuma O comuniune cu 
fondatorul psihanalizei -, nu sunt decât continuatori, probabil chiar mai 
feroce, ai acestei tradiţii. Mai mult chiar, unele direcţii de dezvoltare 
Contemporană a psihoterapiilor - susţinute chiar de către o comisie de 
Tesort a Asociaţiei Psihologilor Americani (APA) - par a fi extrem de 
nefavorabile unei abordări integrative sau eclectice. Mişcarea ce-şi 
Propune să impună pe „piaţa” terapiilor forme de intervenţie validate 

empiric, prin demonstrarea eficienţei unui algoritm psihoterapeutie 
descris la modul precis, chiar rigid într-un manual, în tratarea unei 
tulburări riguros definite (de exemplu, prin criteriile DSM), a fost 
iniţiată de Comisia pentru Promovarea şi Diseminarea Procedurilor 
Psihologice, creată în cadrul Diviziei 12 (Psihologie clinică) aflate în 
componența APA (Division 12 Task Force on Promotion and Dissemination 
of Psychological Procedures). Eforturile comisiei au fost materializate 
până acum prin publicarea a două liste (Chambless et al., 1998: 


Chambless şi Ollendick, 2001) care cuprind, ambele, terapii a căror 


eficienţă a fost dovedită (Well-Established Treatments), respectiv care 
pot fi considerate „probabil eficiente” (Probably Efficacious Treatments). 
Cea de-a doua listă a fost completată, în urma luării în consideraţie a 
unor sugestii venite din partea mai multor specialişti care au elaborat la 
rândul lor clasificări alternative, cu categoria terapiilor ,promitátoare", 
Recent, procedura a fost propusă pentru adoptarea de către mişcarea 
psihanaliticá în discursul prezidenţial adresat de Gray (2003, p. 3) 
membrilor Academiei Americane de Psihanaliză, autoarea recunoscând 
deschis nevoia unei fundamentări empirice a eficienţei intervențiilor 
psihodinamice în condiţiile în care, în secolul trecut, acestea ar fi fost 
bazate mai mult pe convingere şi susţinând răspicat că aşteaptă ca 
secolul XXI să fie al psihanalizei fundamentate pe dovezi ştiinţifice ale 


eficacitátii („We may look forward to an evidence based psychoanalysis | 


in the 21* century"). 

Nu este mai putin adevárat nici faptul cá lucrările comisiei au stârnit 
un val de controverse cum nu mai cunoscuse de multă vreme ringul 
dezbaterilor din cadrul psihologiei. Exprimarea poziţiilor pro sau contra 
a îmbrăcat cele mai diverse forme pe scara reacţiilor, variind de la 
cele pur emoţionale la exprimarea pertinentă a argumentelor de ordin 
teoretic, metodologic sau practic. Legitimate de recunoaşterea faptului 
că, de multe ori, ideologii sau metode ale unor forme de psihoterapie 
nou create au fost acceptate şi imbrátisate înainte de a-şi fi demonstrat 
prin rezultate empirice superioritatea faţă de alte metode (vezi, de exemplu, 
Howard et al., 2000) sau, mai grav chiar, înainte de a se fi demonstrat 
că ar fi pur şi simplu eficiente, eforturile mobilizate în vederea identi- 
ficării intervențiilor validate empiric sunt bazate — în opinia multor 
practicieni, teoreticieni şi chiar cercetători - pe o viziune mult prea 
îngustă asupra domeniului péntru a putea discerne tratamentele cu 


PSIHOTERAPIILE DINAMICE DE SCURTĂ DURATĂ 157 


adevărat eficiente de cele ale căror promisiuni nu pot fi confirmate. Cea 
mai notabilă critică formulată la adresa rapoartelor Chambless este cea 
rezumată de Norcross şi Hill (2004), a cărei greutate se datorează 
faptului că vine din partea unei alte comisii formate în cadrul Diviziei 
29 (Psihoterapie) a APA, deci tocmai din partea acelor specialişti, care, 
dincolo de faptul că sunt cei ce practică în mod efectiv terapia, îmbrăți- 
şează în egală măsură standardele ştiinţifice ale APA. Apreciind efortu- 
rile comisiei conduse de Chambless ca „nobile” în intenţie şi demne de 
respect prin încercările de a „distila cercetarea ştiinţifică în aplicaţiile 
clinice, respectiv în ghidarea practicii şi formării”, autorii remarcă 
reuşita demersului menit să demonstreze faptul că psihoterapia se dove- 
deste - ca rezultat al scrutinului empiric - la fel de eficientă ca şi cele 
mai bune intervenţii din domeniul ocrotirii sănătăţii. Pe de altă parte 
însă, rezultatele sunt considerate incomplete şi potenţial înşelătoare, 
neajunsurile fiind puse cu eleganţă pe seama dificultăţilor întâmpinate 
de orice întreprindere cu caracter de pionierat. 
Un prim neajuns, semnalat de Norcross şi Hill (2004), l-ar constitui 
neglijarea relaţiei terapeutice, adică a acelei „calităţi interpersonale 
care conferă substanţă şi consistenţă contribuţiilor la rezultatele terapiei, 
independent de tipul specific al tratamentului”, şi se apreciază chiar, 
prin prisma unor cercetări de dată recentă, că ar deţine o pondere egală 
„cu Cea a tratamentului specific în determinarea rezultatelor intervenţiei. 
În al doilea rând, se reclamă că demersurile comisiei Chambless au 
omis să ia în calcul, dincolo de încadrarea diagnostică, potrivirea 
diferitelor forme de terapie cu caracteristicile clienţilor individuali, în 
condiţiile în care intervenţiile sunt selectate în practică nu doar pe baza 
diagnosticului DSM, ci şi pe cea a caracteristicilor personale ale poten- 
tialilor beneficiari, a înclinațiilor şi viziunii acestora asupra lumii. 
Răspunsul Diviziei 29 la sesizarea acestor neajunsuri a constat în 
crearea unei comisii ce a oferit ca alternativă identificarea, opera- 
lionalizarea şi diseminarea informaţiilor asupra relaţiilor terapeutice 
suportate empiric. Acest demers îşi propune să răspundă în egală măsură 
la întrebările: „Ce funcționează eficient - in general - în cadrul unei 
relaţii terapeutice?” şi „Ce funcţionează cel mai bine în cazul unor 
clienti particulari ? ". i 
Apariţia formelor de tratament standardizate a atras după sine formula- 
tea unor critici adesea întemeiate. Astfel, s-a invocat faptul că manualele 

ar exercita o constrângere asupra practicii clinice, reprezentând o piedică 
în luarea de către terapeuti a unor decizii importante, ca răspuns la 
nevoile particulare ale unor clienţi, respectiv în demersul adaptării 
intervenţiei la caracteristicile individuale ale persoanelor luate în trata- 
ment. Apreciind acest pericol ca fiind unul real în măsura în care 
terapeutii ce recurg la manuale de terapie nu sunt avertizaţi cu privire la 
utilizarea flexibilă a acestora, trebuie să remarcăm în egală măsură şi 
faptul că multe manuale formulează explicit indicaţii ce vizează tocmai 
adaptarea intervenţiei la realităţile imediate ale terapiei. Aceste indicaţii 
se referă la modul în care intervenţiile concrete pot fi selectate, aplicate 
la momentul oportun şi ajustate, astfel încât impactul lor să promită că 
va aduce un maximum de eficienţă, respectiv în care nevoile clientului 
pot fi identificate, iar obiectivele imediate ale demersului terapeutic, 
potrivite încât să răspundă în cea mai mare măsură acestora. Un exemplu 
concludent în acest sens este cel al manualului elaborat de Luborsky 


(1984), care sugerează deplasarea accentului dinspre tehnicile expresive. 
(interpretative) înspre cele suportive în cazul clienţilor ce prezintă: 


simptome mai accentuate, respectiv un istoric al funcţionării sociale 
precare. Două studii recente, semnate de Connolly Gibbons et al. 
(2002; 2003), au demonstrat cá terapeutii formati în tradiţia psiho- 


adaptarea intervenţiei la caracteristici ale clientului ce ţin de nivelul 
depresiei, al disconfortului trăit în cadrul interacțiunilor interpersonale, 
de perceperea empatiei terapeutului în cadrul şedinţelor terapeutice, 
respectiv de nivelul elaborării narative. În altă ordine de idei, aderarea 
terapeutilor luaţi în studiu la abordarea cognitiv-comportamentală, 
respectiv interpersonală, a fost decisivă în definirea modului concret în 
care aceştia şi-au ajustat intervenţia după nevoile concrete ale clienţilor, 
subliniind faptul că flexibilitatea terapeutului îşi găseşte expresia în 


cadrul şi limitele oferite de tradiţia în care a fost format. Rezultatele - 


studiului efectuat de Anderson şi Lambert (1995) sugerează de asemenea 
faptul că terapeutii ce îşi ghidează intervenţia după manuale s-ar distinge 
printr-o eficienţă superioară. 

Pe de altă parte, ne putem aştepta din partea manualelor de terapie 
să ofere o prezentare mai acurată a metodelor şi tehnicilor, să operatio- 
nalizeze mai precis termenii folosiţi pentru descrierea intervențiilor si 
să definească mai exact modurile cum pot fi identificate acele momente 

terapeutice în care recurgerea la acestea este indicată. Includerea unor 
scale de evaluare, atât ale clientului, cât şi ale intervențiilor terapeutului, 
prezintă nu doar avantajul posibilităţii de cuantificare a acestor aspecte, 
deşi acesta nu este deloc neglijabil în condiţiile în care accentul pus pe 
obiectivarea unor decizii terapeutice, respectiv pe eficienţa acesteia, 
este din ce în ce mai mare. Apreciem că, în egală măsură, itemii acestor 
scale pot reprezenta veritabile instrumente de orientare a atenţiei, 
respectiv a activităţii terapeutului, chiar în condiţiile în care nu găseşte 
oportună utilizarea acestora ca instrumente de măsurare. Printre meritele 
greu de contestat ale manualelor terapeutice putem aminti şi faptul că 
acestea asigură o practică solidă - în linii mari cel putin - a terapeutilor 
care se recomandă ca utilizatori ai aceleiaşi metode. Considerăm totodată 
că recurgerea la îndrumările unor manuale este perfect compatibilă şi 
cu abordarea strategică a psihoterapiei, în cadrul căreia intervenţiile 


concrete ale terapeutului nu sunt dictate de aderarea la o şcoală parti- 
 culará de terapie, ci de aprecierea faptului cá, in contextul momentului 


dat, o anumită „manoperă terapeutică” promite să furnizeze beneficii 
maxime prin raportarea la nevoile clientului. Ceea ce recomandă pentru 
aceste cazuri recurgerea la manuale este în egală măsură formularea 
unor indicaţii precise pentru momente ale terapiei similare celui cu care 
terapeutul se confruntă, cum ar fi descrierea acurată a modului în care 
poate fi efectuată intervenţia. 

Având în vedere considerentele expuse mai sus, credem că demersul 
nostru descriptiv va fi cu atât mai satisfăcător cu cât se va apropia mai 
mult de exigenţele unui manual de psihoterapie, în condiţiile în care 
Spaţiul limitat avut la dispoziţie nu ne permite să ne conformăm întru 
totul acestora. Astfel, ne-am străduit să oferim o descriere cât mai clară 
şi precisă a secventelor implicate de intervenţia terapeutică, recurgând, 
ori de câte ori acest lucru a fost posibil, la prezentarea lor algoritmizata. 
De asemenea, tot in vederea asigurarii unui spor de precizie a descrierii, 
respectiv a intervenţiei pe care o fundamentează, am anexat diferitelor 
secvenţe scale de evaluare, cu valoare în primul rând orientativă. 
Apreciind că nimic nu poate egala forţa de ilustrare a exemplelor clinice, 
vom recurge la ele de fiecare dată când vom considera că pot aduce o 
contribuție importantă la o mai bună înțelegere a intervenției descrise, 
la concretizarea acesteia. În altă ordine de idei, vom căuta să prezen- 
tím pe parcurs date referitoare la validarea unora dintre conceptele 

implicate, furnizate de cercetări ştiinţifice de dată recentă, dar şi concepții 
înrudite asupra fenomenelor avute în vedere, provenite din alte orientări 
decât cea psihodinamică sau psihanalitică. În sfârşit, sperăm să accen- 
tuăm în cât mai multe rânduri pe parcursul acestei lucrări principiul 
aplicării flexibile a tehnicilor prezentate. Dorim să introducem în acest 
context conceptul de „flexibilitate responsabilă”, menit să sublinieze 
faptul că ajustarea intervenţiei după nevoile clientului nu se face în 
cadrul unei „navigări” după inspiraţia de moment sau intuiţia liber 
flotantă, ci luând în calcul atât datele furnizate de persoana aflată în 
tratament, cât şi principiile fundamentale ale intervenţiei terapeutice. 


5.2. Elemente definitorii 


Psihoterapiile dinamice de scurtă durată îşi definesc identitatea atât prin 
limitarea în timp a intervențiilor, cât şi prin fundamentarea în psihanaliză 
a cadrului conceptual prin care filtrează problemele luate în tratament, | 
respectiv a principiilor pe baza cărora sunt elaborate strategiile terapeutice. 

Ursano şi Norwood (2000) atrag atenţia asupra faptului că, deşi 
multă vreme expresia psihoterapii scurte a fost utilizată ca sinonim - 
pentru tratamentele „suportive” — fiind deosebite astfel de cele de 

„lungă durată”, considerate echivalente ale „terapiilor de explorare” -, 
această viziune nu se mai justifică, întrucât încadrarea într-una sau alta 
dintre categoriile definite prin durata tratamentului nu prezintă nici o 
relevanţă din punctul de vedere al tehnicii utilizate, al temelor abordate . 
sau al obiectivelor vizate. Principala caracteristică distinctivă a psiho- 
terapiilor scurte fata de cele etichetate drept „lungi” o constituie limita- 
rea duratei intervențiilor, şi nu preferința manifestată în direcţia unui 
anumit tip de abordare a terapiei în defavoarea altora. Practic, foarte 
multe dintre marile şcoli psihoterapeutice şi-au dezvoltat propria variantă 
de scurtă durată, dacă nu s-au constituit chiar ele însele ca o formă de 
tratament limitată în timp. 

Psihoterapiile de scurtă durată sunt, în general, mai focalizate decât 
intervenţiile proiectate pe termen lung, fiind în mai mare măsură 
orientate pe „aici şi acum”. Din acest punct de vedere, cele de orientare 
dinamică se apropie categoric în mai mare măsură de „suratele” ce îşi 

propun şi realizarea obiectivelor terapeutice in condiţiile limitării în 
timp a intervenţiei, dar sunt ancorate în alte orientări teoretice. Psiho- 
terapiile dinamice de scurtă durată sunt apreciate în general ca fiind 
intervenţii utile pentru rezolvarea unor probleme oarecum precis circum- 
scrise, pentru înlăturarea unor simptome specifice sau pentru restaurarea 
nivelului funcţional al clientului. Astfel, Powers şi Alonso (2004) 
consideră că psihoterapiile dinamice de scurtă durată abordează arii 
bine circumscrise ale investigării şi nevoi tintite ale clienţilor, la un 
anumit moment. Totuşi, după cum constată Fosha şi Slowiaczek (1997), 
fundamentarea acestor forme de tratamente psihologice în teoria psih- 
analitică face ca practicienii lor să vizeze în egală măsură cu colegii lor 
angrenati în intervenţiile de mai lungă respiraţie modificări profunde 
ale personalităţii clienţilor. 

Pe de altă parte, psihoterapiile dinamice de scurtă durată adoptă un 
model teoretic şi o abordare metodologică ce le înrudeşte categoric cu 
terapiile de inspiraţie psihanalitică şi le deosebeşte în mare măsură de 
celelalte intervenţii de scurtă durată. Astfel, dacă acestea din urmă nu 
vizează de regulă reconstituirea originii conflictelor, ci caută mai degrabă 
să identifice tiparele defensive şi tulburările manifestate pe planul 
relaţiilor interpersonale, ce pot fi detectate atât în cadrul terapiei, cât şi 
în viata de zi cu zi a clientului, terapeutil angrenaji in practicarea 
psihoterapiilor dinamice de scurtă durată îşi fixează la modul explicit ca 
obiectiv explorarea rădăcinilor problemelor actuale ale clientului, locali- 
zate în trecutul persoanei. În cadrul altor forme ale terapiilor scurte, 
sarcina terapeutului constă în a depista elementele de continuitate ce 
sunt prezente, deşi sub o formă mascată, între şedinţele terapeutice, 
pornind de la ipoteza că fiecare dintre întrevederile cu clientul este 
legată de precedenta discuţie cu acesta, pe când practicienii psiho- 
terapiilor dinamice de scurtă durată caută să evidentieze continuitatea 
dintre relaţiile actuale ale clientului, a căror expresie nemijlocită poate 
fi desluşită chiar în cadrul relaţiei cu terapeutul, şi tiparele de relaţionare 
elaborate în cadrul interacțiunilor cu persoanele semnificative din primi 
ani de viaţă ai clientului. 

În accepțiunea lui Chessick (2000a), psihanaliza poate fi concepută 
ca un sistem de convingeri împărtăşite de un grup de terapeuţi, supus 
unui proces continuu de revizuire pe baza datelor acumulate de expe- 


rienta practică individuală a practicantilor ei şi pe cea a comunicării 

între aceşti specialişti. Anderson (2003) consideră asertiunea conform 
căreia ceea ce constituie o problemă într-un anumit domeniu - de 
exemplu, reacţiile faţă de stres sau de relaţiile interpersonale - se . 
transformă într-o problemă în orice sferă, ca fiind una dintre tezele 
fundamentale ale oricărei terapii de orientare psihodinamică. Astfel, 
aceste abordări sunt de acord în a susţine că sarcina terapeutului constă 
în identificarea conflictului central din viaţa clientului şi în focalizarea 
asupra rezolvării acestuia. Se aşteaptă totodată din partea acestei con- ` 
centrări a eforturilor terapeutice asigurarea încadrării în limitele de 
timp rezervate ameliorării globale sau, pentru a folosi formula propusă. 
de Gustafson (1984), „rezolvării problemei capacităţilor absente”. Se : 
speră că în urma intervenţiei încununate de succes, clientul va fi capabil 
să integreze eficient în viziunea sa psihologică noua înţelegere dobân- 
dită asupra problemelor sale şi a modului său de a funcţiona. 
Alexander (1967) întocmeşte următoarea listă a principiilor psiho- 
dinamice esenţiale ce posedă o fundamentare observationala solidă şi © 
reprezintă zona de consens pentru teoreticienii şi practicienii psihana- 
lizei, indiferent de orientarea acestora : | 


1. Pe parcursul tratamentului, materiale inconştiente (reprimate) devin. 
conştiente, fapt care contribuie la extinderea razei de acţiune a 
ego-ului conştient. În consecinţă, ego-ul dobândeşte cunoştinţe asupra 
impulsurilor inconştiente şi, implicit, capacitatea de a coordona 
integrarea acestora în restul conţinuturilor conştiente. 

2. Mobilizarea materialului inconştient se realizează in principal prin. 
doi factori fundamentali ai psihoterapiei: (a) interpretarea mate- 
rialului furnizat de asociaţiile libere şi (b) trăirea emoţională de 
către client a experienţei interpersonale furnizate de relaţia tera- 
peutică (transferul). | 

3. Clientul manifestă rezistenţă faţă de luarea la cunoştinţă a conţinuturilor 
inconştiente, învingerea acestor rezistenţe reprezentând una dintre . 
principalele provocări de ordin tehnic cu care se confruntă terapeutul. - 

4. În mod firesc, mai devreme sau mai târziu, clientul îşi îndreaptă 
atitudinile nevrotice tipice în direcţia terapeutului, mobilizând emoţii 
şi tipare (patternuri) comportamentale dezvoltate în perioada copi- 


láriei, rezolvarea acestor raportări disfunctionale devenind obiectivul 
tratamentului. 


PSIHOTERAPIILE DINAMICE DE SCURTĂ DURATĂ 163 


Apreciem ca demnă de interes din acest punct de vedere poziţia 
exprimată de Eissler, care definea metoda psihanalitică pornind de 
la obiectivele acesteia, considerând ca relevante nu atât modalităţile 
tehnice utilizate, cât mai degrabă deschiderea şi flexibilitatea orientate 
spre scop. În concepţia lui Eissler, poate fi considerată psihanalitică 
orice tehnică ce recurge la instrumente psihoterapeutice în vederea 
modificării structurale a personalităţii sau care reuşeşte să îndeplinească 
acest obiectiv. În acest context, autorul citat consideră că este lipsită 
de relevanţă programarea periodică sau ocazională a şedinţelor, res- 
pectiv recursul la canapea sau la discuţiile faţă in faţă (apud Thomă şi 
Kăchele, 1999). 

Considerăm relevante din punctul de vedere al viziunii pe care o 
datorăm psihanalizei lucrarea lui Goldfried (2004), care prezintă rezulta- 
tele unei investigaţii efectuate cu trei ani în urmă, în cadrul căreia 
reprezentanţi de marcă ai unor şcoli terapeutice diferite (psihanaliză, 
terapii cognitiv-comportamentale, respectiv experientiale) au fost invitaţi 
să reflecteze asupra dezvoltării personale ca exponenţi ai metodei in 
care s-au format, asupra punctelor forte ale orientării pe care o repre- 
zintă etc. Întrucât în cadrul prezentei lucrări suntem interesaţi de concluziile 
ce au putut fi desprinse cu privire la terapia psihanalitică, prezentăm în 
continuare sumarul acestora. Astfel, terapeutii în cauză s-au arătat de 
acord asupra faptului că metoda în care s-au format i-a învăţat că nu este 
posibil întotdeauna să luăm comportamentul manifestat de client ca atare 
şi că fiecare aspect subtil înregistrat de observaţia clinică se cere a fi 
investigat în profunzime. Chiar şi aceia dintre terapeuţii intervievaţi, care 
s-au format în psihanaliză şi au abandonat-o ulterior în favoarea unei 
alte orientări (de exemplu, cea comportamentală), au apreciat că pregăti- 
rea iniţială i-a ajutat să devină observatori sensibili ai comportamentului 
uman. S-a remarcat şi faptul că, datorită formării psihanalitice, au 
dobândit o recunoaştere a faptului că oamenii atribuie o semnificaţie 
unică întâlnirii unor persoane importante din viaţa lor şi că dezvăluirea 
istoriei timpurii a dezvoltării clienţilor contribuie la înțelegerea per- 
 ceptiilor şi a motivatiilor lor. În sfârşit, terapeuţii formaţi în tradiţia 
psihanalitică au devenit receptivi la faptul că tiparele comportamentale 
problematice ale clienţilor se exteriorizează frecvent in contextul rela- 
tiilor interpersonale şi cá modalităţile de rezistenţă faţă de schimbarea 
terapeutică prezentate de clienţi reflectă de regulă acest pattern. 

Pentru Gabbard (2001), abordarea informată psihanalitic a diagnosti- 


cului şi tratamentului implică recurgerea la un model conceptual parti. - 


cular, caracterizat prin gândirea în termeni de conflicte inconştiente, 
deficite şi distorsiuni ale structurilor intrapsihice, relaţii interne cy 


obiectul, transfer, contratransfer şi rezistenţă. In cazul fundamentării 


gândirii clinicianului pe elementele enumerate,. demersurile acestuia 
pot fi calificate ca informate psihanalitic chiar dacă el nu se angajează 


formal în practicarea psihanalizei. În acest sens considerăm şi noi 
justificată definirea modelului prezentat în cele ce urmează ca fiind - 
informat psihodinamic, chiar în condiţiile în care unele dintre elementele: 
intervențiilor pe care le vom descrie ar putea fi încadrate mai degrabă 


în categoria celor de suport. 
Cu adevărat relevante din punctul de vedere al operaţionalizării 
psihoterapiilor dinamice sunt acele studii care au recurs la o analiză 


comparativă a intervențiilor practicate în cadrul acestor forme de tera- ` 
pie. Astfel, Blagys şi Hilsenroth identifică şapte elemente ce disting © 
terapiile psihodinamice interpersonale de tratamentele cognitiv-compor- _ 
tamentale. Aceste elemente sunt următoarele : (1) focalizarea asupra - 


afectelor şi a exprimării emoţiilor de către client; (2) explorarea 
tentativelor clientului de a evita anumite subiecte sau de a se angaja în 
activităţi ce blochează progresul terapiei ; (3) identificarea patternurilor 


ce pot fi puse în evidenţă în acţiunile, gândurile, sentimentele, trăirile 
şi relațiile clientului ; (4) accentuarea experiențelor anterioare ale clien- 
tului; (5) focalizarea asupra experiențelor interpersonale ale clientului; 
(6) accentuarea rolului relației psihoterapeutice ; (7) explorarea dorin-  : 
telor, a viselor şi fanteziilor clientului (Blagys şi Hilsenroth, 2000; ' 


Hilsenroth et al., 2001). Pe de altă parte, Trijsburg er al. (2004) au 
aplicat Scala de evaluare comprehensivă a interventiilor psihoterapeutice 


(CPIRS) pe-un număr de 3.604 terapeuti olandezi, reuşind să identifice | 


7 factori specifici (intervenţii comportamentale, cognitive, experientiale, 
psihanalitice, psihodinamice şi strategice, respectiv proceduri experien- 
tiale) şi alti 5 factori consideraţi comuni (intervenţiile de tip facilitare; 
suport autoritativ, antrenare, proces directiv şi structurare). Intervenţiile 
considerate de către autori psihanalitice includ interpretarea reacţiilor 
defensive, stabilirea de conexiuni între relaţia terapeutică şi alte legături 


ale clientului, interpretarea dorințelor, a sentimentelor si a gândurilor : 


reprimate, stabilirea conexiunilor între trecut şi prezent, explorarea 


PSIHOTERAPIILE DINAMICE DE SCURTĂ DURATĂ 165 


experienţelor din trecut, atragerea atenţiei asupra sentimentelor inaccepta- 
bile şi tăcerea, în timp ce eticheta psihodinamică este rezervată stabilirii 
de legături între ipoteze, dezvăluirii unor patternuri în relaţii, con- 
fruntării şi evidentierii unor tipare în comportamentele sau experienţele 
clientului. Inclusă initial în categoria intervențiilor psihodinamice, refor- 
mularea unor secvenţe comportamentale într-o formă nerecunoscută 
explicit de către persoană este alăturată în urma analizei statistice a 
rezultatelor investigaţiilor acelor intervenţii care nu pot fi clasificate. 

În psihanaliza modernă, vindecarea se exprimă prin dobândirea 
maturității, ale cărei criterii, identificate de Liegner (2003b), sunt urmă- 
toarele : 


- clientul prezintă o bună stare de sănătate ; 

- clientul se foloseşte constructiv de şedinţele terapeutice pentru a 
înţelege modul de funcţionare a propriei persoane, respectiv a celorlalţi ; 

- acoperă confortabil toate temele relevante - trecutul, prezentul, 
visele, viata sexuală, tratamentul -, producând prin scrutarea acestora 
efectele terapeutice scontate ; 

- visele clientului reflectă probleme oedipale si preoedipale rezolvate ; 

- clientul prezintá capacitatea de a-şi trăi stările emoţionale, respectiv 
de a-şi utiliza sentimentele, judecata, educaţia şi experienţele perso- 
nale pentru a lua decizii constructive ; 

- in procesul comunicării, clientul spune ceca ce doreşte într-adevăr 
să transmită (clientul este congruent în comunicare) ; 

' — clientul şi-a dezvoltat capacitatea de a tolera în egală măsură bucuria 
şi suferinţa; snt ea iul 

- atât persoanele apropiate (partenerul, rudele, prietenii), cât şi tera- 
peutul apreciază clientul ca fiind o persoană matură. 


Chiar făcând abstracţie de imprecizia multora dintre criteriile de 
mai sus, Liegner recunoaşte că acestea definesc o stare de perfecţiune 
ce nu poate fi atinsă în mod real, planând chiar riscul ca o persoană care 
s-ar încadra în întregime în portretul de mai sus să difere in aşa măsură 
de toţi ceilalţi, încât să fie privită ca exponenta unei nedorite forme a 
deviatiei de la normalitate. În condiţiile în care terapeutul este nevoit să 
renunţe din start la pretenţiile sale de a asista clientul până la atingerea 
de către acesta a nivelului maturității psihice ideale, întrebarea referi- 
toare la momentul terminării tratamentului devine una deosebit de 

importantă. Una dintre posibilele modalităţi de a rezolva problema 
constă în adoptarea politicii promovate de psihanaliza contemporană, 
care îşi focalizează atenţia cu precădere asupra rezistentelor ce exercită 
un efect distructiv asupra terapiei şi descurajează întreruperea trata- 
mentului în primii doi ani, clientul fiind susţinut în eventuala sa decizie 
de a pune capăt intervenţiei după trecerea acestei perioade. Totuşi, nu 
este clar ce se întâmplă în cazurile în care rezolvarea rezistentelor 
amintite are loc cu câtăva vreme înaintea scurgerii celor 24 de luni sau, 
dimpotrivă, se prelungeşte peste doi ani. În mod paradoxal, situaţia 
pare a fi cea mai limpede pentru acei clienţi la care terapia continuată 
pe o durată nedefinită poate reprezenta chiar un element „salvator al 
vieţii” (Liegner, 2003b). La aceste cazuri se referea Freud (1937; 
1981) în mult citatul lui studiu asupra analizei terminate şi „nesfârşite”. 

Pe de altă parte, este demnă de luat în consideraţie observaţia lui . 
Fosha (2004), care remarcă faptul că, în condiţiile confruntării cu 
caracterul finit al existenţei, eforturile depuse pentru a face ca fiecare 
clipă să conteze reprezintă o caracteristică fundamentală a naturii umane. 
Laor şi Granek (1997) arată, de asemenea, că, dată fiind propensiunea 
puternică a persoanei către obiectivele considerate cu adevărat impor- 
tante (cum sunt cele urmărite în cadrul oricărei intervenţii psiho- 
terapeutice), rezultată din nevoile a căror satisfacere este vizată de 
atingerea scopurilor în cauză (în cazul psihoterapiei, cea de reducere a 
disconfortului sau chiar a suferinţei), persoana va căuta să imprime o 
viteză cât mai mare acţiunilor sale menite să o apropie de tel. Dacă 
timpul necesar atingerii obiectivului se prelungeşte, viteza va fi apreciată 
la modul subiectiv ca fiind mică. Acesta este frecvent cazul terapiilor de 
lungă durată, în cadrul cărora clientul poate aprecia că ritmul pro- 
greselor înregistrate este unul mult prea lent. Dintr-o perspectivă dina- 
mică, percepţia timpului este o importantă componentă a ceea ce 
Winnicott desemna prin termenul realizare, descris ca un proces de 
luare progresivă în stăpânire realităţii. Freud definea, la rândul său, 
timpul ca fiind un concept a cărui dezvoltare este asociată cu cea a 
conştiinţei si a ego-ului, fiind legat organic de principiul realităţii şi de 
timpul cronometrat obiectiv. Nu întâmplător, simţul timpului evoluează 
din copilărie până la vârsta adulti, o dată cu capacităţile planificării, 
ale gândirii logice şi ale tolerării frustrărilor. Ocazional, se poate 
observa o regresie a aprecierii mature a timpului, ce funcţionează ca 0 

formă de apărare împotriva unor reacţii emotionale faţă de presiunea 
timpului. Astfel, procrastinarea (tendinţa spre amânarea excesivă a 
- mobilizárii pentru realizarea sarcinilor cu care se confruntă persoana) 
poate fi concepută ca o regresie la nivelul simțului acestuia, ce îmbracă 
forma dilatării timpului, persoana apărându-se astfel de anxietatea 
generată de apropierea unui deadline. Abordând dimensiunea timpului 
dintr-o perspectivă psihodinamică, Molnos (1997) identifică timpul ca 
reprezentând - alături de spaţiu, comportamentul dorit şi relaţie - una 
dintre cele mai importante limite între psihoterapie şi viaja de zi cu zi, 
situată ca grad de complexitate între primele două pomenite. Prin 
asigurarea limitelor, terapeutul îşi exercită, în accepțiunea lui Molnos, 
dublul rol de participant activ în procesul tratamentului şi de garant al 
cadrului acestuia. Chiar dacă sunt terapeuti care, mânaţi de teama că ar 
putea limita libertatea clientului, întâmpină dificultăţi în impunerea 
acestor limite — mai ales atunci când sunt confruntati cu presiuni venite 
din partea persoanei tratate pentru depăşirea lor -, este important să se 
înțeleagă că eficienţa intervenţiei nu este posibilă în absenţa unui cadru 
terapeutic structurat ferm sau în condiţiile în care limitele asupra cărora 
s-a căzut de acord prin contractul terapeutic se dovedesc a fi permeabile. 
Pe de altă parte, autorii de orientare psihodinamică sunt aproape unanimi 
în a aprecia că estimarea realistă a duratei implică nu doar frustrări, ci 
şi posibilitatea trăirii sentimentelor de uşurare, satisfacţie şi de imbo- 
gitire a realităţii interioare. 

Din punctul de vedere al psihoterapiilor scurte, © importanţă aparte 
este conferită controlului personal asupra timpului, element indi- 
solubil legat de etapele dezvoltării personale. Capacitatea pe care o 
avem în vedere se dezvoltă practic până la vârsta adultă, astfel incat 
maturul ajunge la un control satisfăcător asupra dimensiunii temporale 
a propriei existente. Acest control implică în egală măsură capacitatea 
de a suporta cu răbdare timpul obiectiv necesar pentru realizarea unei 
aspirații sau tolerarea unui disconfort inevitabil pentru moment (de 
exemplu, durere), dar şi darul de a accelera acele procese care sc 
pretează la acest lucru. Este lesne de remarcat faptul că, dacă cea dintâi 
variantă a controlului asupra timpului ocupă primul plan în cadrul 
terapiilor de lungă durată, ce] de-al doilea este exploatat cu precădere în 
intervenţiile de scurtă durată. 

Criteriul limitei de timp impune terapiilor dinamice ce se vor a fi de 
scurtă durată încadrarea intervenţiei în limitele ce nu pot depăşi - in 

cazul formulării celei mai relaxate - 40 de şedinţe, în condiţiile în care 
majoritatea autorilor recomandă chiar un maximum de 25 de întrevederi 
terapeutice. Clientul este informat asupra proiectării pe un astfel de 
termen scurt a intervenţiei chiar din momentul în care terapeutul optează 
pentru o terapie limitată în timp. După cum vom arăta în paragraful 
dedicat selectării clienţilor pentru psihoterapiile dinamice de scurtă 
durată, această decizie este precedată de evaluarea potenţialului care 
recomandă persoana pentru acest gen de abordare. În mod obişnuit, 
terapeutii angrenati in acest tip de intervenţii nu precizează din start 
numărul exact de şedinţe, apreciind ca fiind mai recomandabilă o 
atitudine flexibilă, adaptată ritmului fiecărui client în parte. Cea mai 
notabilă excepţie în acest sens este reprezentată de terapia dinamică de 
scurtă durată preconizată de Mann, autor care apreciază că fixarea unei 
limite stricte, rigide chiar (12 şedinţe), constituie unica modalitate ce ne 
permite eliminarea oricărei ambiguitáti referitoare la momentul înche- 
ierii tratamentului (Flegenheimer, 1982 ; Anderson, 2003). Cele până 
la patru sedinte terapeutice destinate aprecierii indicatiei prezentate de 
client pentru aceastá formá de terapie nu sunt contabilizate printre cele 
12, considerate ca apartinánd tratamentului propriu-zis. 

Cursul relativ rapid imprimat de psihoterapiile dinamice de scurtă 
durată şi caracterul condensat al acestor intervenţii obligă terapeutul să 
fie disciplinat, pragmatic, lipsit de grandiozitate şi angrenat într-o muncă 
dificilă în fiecare moment al intervenţiei. Etosul recomandat de Fosha 
(2004) terapeutilor care practică tratamente de scurtă durată este com- 
primat în următoarea recomandare : »Munciti de parcă aceasta ar fi 
ultima şedinţă”. Fosha şi Slowiaczek (1997) remarcă, la rândul lor, 
următoarele elemente comune ale psihoterapiilor dinamice de scurtă 
durată, ce au menirea de a accelera tratamentul: focalizarea asupra 
experienţelor emoţionale din cadrul şedinţelor terapeutice, nivelul crescut 
al activităţii terapeutului, încurajarea cooperării clientului şi acordarea 
unei atenţii active limitelor circumscrise în timp ale intervenţiei. 

Pe de altă parte, Malan identifică următoarele elemente ca fiind 
responsabile de prelungirea terapiei : rezistenţa, determinarea exagerată, 
nevoia de a prelucra rădăcinile din copilăria timpurie a conflictelor, 
transferul, dependenţa, transferul negativ legat de încheierea tratamen- 
tului şi nevroza de transfer. Acestor factori li se adaugă şi caracteristici 
personale ale terapeutului, care pot antrena un efect similar. Astfel, 

predispoziția terapeutului spre pasivitate, sentimentul atemporalităţii 
transmis clientului, perfectionismul, precum şi preocuparea intensă 
pentru experienţele profunde timpurii au darul de a întârzia foarte mult 
secvenţa de încheiere a intervenţiei. Prin urmare, este de la sine înţeles 
că încadrarea în limitele temporare impuse de exigenţele terapiilor 
psihodinamice de scurtă durată presupune gestionarea eficientă a acestor 
aspecte (apud Ursano şi Norwood, 2000). 
Psihoterapiile dinamice de scurtă durată au apărut ca o formă econo- 
mică de tratament ce vizează realizarea în timpul cel mai scurt cu 
putinţă a unor obiective limitate, dar au dovedit în timp că pot contribui 
şi la restructurări profunde ale personalităţii, dovedindu-se cel puţin în 
cazul unora dintre clienţi la fel de eficiente ca şi intervenţiile mult mai 
laborioase. Mai mult chiar, ele prezintă şi o serie de avantaje derivate 
tocmai din limitarea in timp a intervenţiei. Astfel, căutând să redea cât 
mai repede clientului sentimentul unei existente satisfăcătoare, psiho- 
terapiile de scurtă durată pot fi considerate ca răspunzând nevoilor 
naturii umane şi, prin urmare, ca psihoterapii în adevăratul sens al 
- cuvântului (Fosha, 2004). Pe de altă parte, aceste forme de intervenţie 
pot aduce o contribuţie hotărâtoare la dezvoltarea sentimentului de 
control asupra timpului, componentă importantă a competenţelor ce 
definesc persoana matură. Alt avantaj al psihoterapiilor dinamice de 
scurtă durată — valabil e drept în cazul unei categorii bine circumscrise 
de clienti — este cel subliniat de Shefler (2000), care apreciază că 
psihoterapia dinamică de scurtă durată se poate dovedi deosebit de utilă 
în tratarea unor probleme izvorâte fie din procesele de dezvoltare, fic 
din surse de natură psihopatologicá, cu care se confruntă adolescenţii, 
având în vedere faptul că prin durata limitată a tratamentului se pot evită 
dificultăţile ce rezultă din rezistentele pe care aceşti clienţi le prezintă 
fată de ataşamentul de lungă durată şi de relaţiile caracterizate prin 
ambiguitate, pe care le trăiesc ca ameninţări la adresa nevoii lor de 
independenţă şi autonomie. Credem că această constatare poate fi 
valabilă şi în cazul altor clienţi ce suportă greu sentimentul de a fi 
nevoiţi să tolereze o relaţie ce le-ar putea limita libertatea sau în care 
s-ar confrunta cu sentimentul dependenței, indiferent de categoria de 
- vârstă în care se încadrează. 

5.3. Fundamentele teoretice ale psihoterapiilor 
" dinamice de scurtă durată 


Psihoterapiile dinamice de scurtă durată îşi extrag inspiraţia teoretică | 
din psihanaliză. Nu întâmplător, majoritatea conceptelor cu care ope- 
rează adepţii acestei abordări (procese inconştiente, mecanisme de ' 
apărare, rezistenţe, transfer, contratransfer etc.) sunt împrumutate din - 
psihanaliză. Ceea ce face cu adevărat diferenţa este importanţa acordată . 
în cadrul psihoterapiilor dinamice de scurtă durată aşa-numitului ,con- — 
flict focal”, pentru care Mann foloseşte expresia chestiune centrală. 
(central issue). | 


5.3.1. Focusul 


„Focusul” este definit de Bergner (1998) ca fiind acel unic factor a — 
cărui ameliorare va putea avea cel mai puternic impact pozitiv asupra 
clientului. În mod firesc, acesta este reprezentat de acel conflict dez- ' 
voltat în prima copilărie a clientului, ce stă la baza problemelor cu care 

clientul se confruntă în prezent. Balint et al. (1981) au meritul de a fi 
sintetizat notele definitorii ale focusului. Astfel, acesta trebuie sá fie: 
(a) formulat la modul specific, neacceptându-se exprimări de tipul 
,complexul lui Oedip" ; (b) precis circumscris, si nu vag conturat, ca 
de exemplu „relaţia clientului cu mama lui" ; si (c) lipsit de echivoc. 


Prezentám în continuare câteva formulări ale problemei centrale realizate 
de Mann: | 


„«Din cele ce imi relatati, mi se pare că problema cea mai mare cu care 
vă confruntati este aceea că faptul de a vă vedea aşa cum vá vedeţi în acest 
moment al existenţei dvs. vă face să fiţi profund deceptionat de propria 
persoană»; «Întrucât in viata dvs. s-au petrecut atât de multe evenimente 
neasteptate si dureroase, lucrurile vi se par intotdeauna nesigure, si faptul ca 
nu vă puteţi aştepta la ceva ce ar putea merge bine vă face să fiţi excesiv de 
nervos. Lucrurile vi se par întotdeauna nesigure» ; «Deşi sunteţi 0 persoană 
foarte bine făcută din punct de vedere fizic şi aveţi succese notabile în 
munca dvs., aţi trăit atât de multă vreme împovărat de teama de neajutorare, 
încât v-ar subjuga dacă ati rămâne singur»; «Deşi ati dăruit întotdeauna 

simbolului X pentru reprezentarea „senti 

atât de multe lucruri atât de multor persoane, afi simţit întotdeauna că nu 
meritati nimic, şi că nici nu primiţi nimic din partea lor»" (apud Flegenheimer, 
1982, p. 84). 


5.3.2. Conflictul psihologic 


O altă modalitate de a conceptualiza problema focală a unei persoane o 
constituie identificarea conflictului psihologic fundamental al acestuia. 
Asa-numitul triunghi al conflictelor (fig. 11) sintetizează acele elemente 
ce conduc la apariţia conflictelor psihice. Asemenea triunghiului persoa- 
nelor, şi acesta se sprijină pe unul din vârfuri, cu alte cuvinte celelalte 
elemente ale sale îşi au rădăcina în acele conţinuturi care au fost 
reprezentate la acest vârf. Potrivit lui Malan (1989), la baza conflictului 
se află sentimentul ascuns (hidden feeling, prescurtat HF), pe când, în 
concepţia lui Davanloo (1992a), impulsul-sentimentul (1-F - impulse- 
-feeling). Primul autor accentueaza caracterul inaccesibil al elementelor 
ce se gásesc la baza conflictului, pe când cel din urmă atrage atenţia 


îndeosebi asupra potenţialului impulsiv al acestuia. Sentimentele, res- 


pectiv impulsurile ce constituie fundamentul conflictului par de regulă 
inacceptabile sau periculoase pentru persoană ; drept urmare confrun- 


area cu acestea reprezintă sursa unei anxietăţi greu tolerabile. O a treia 


poziție este reprezentată de Molnos (1997), care propune utilizarea 


mentului real" , rămas necunos- 
cut persoanei. Anxietatea (A, respectiv Anxiety), care reprezintă cel 
de-al doilea vârf al triunghiului conflictelor, este legată de posibilele 
consecinţe cu care, persoana anticipează că s-ar confrunta în cazul 
exprimării sentimentelor „interzise”. Simpla luare la cunoştinţă a senti- 
mentului apreciat ca inacceptabil provoacă anxietate, determinând per- 
Soana să se apere fata de aceasta prin recursul la mecanisme eficiente de 
apărare. McCullough (1998) remarcă asemănarea patternului anxietăţii 
tratată în cadrul terapiilor comportamentale cu cea abordată de psiho- 
terapiile dinamice de scurtă durată, acestea din urmă fiind totuşi diferite 
prin faptul că sursa lor nu poate fi localizată în lumea exterioară, ci in 
universul intrapsihic al persoanei. Pornind de la constatarea că obiectul 
lor este reprezentat de sentimentele ce ar putea fi trăite de către 
persoană, ca de exemplu tristeţea, regretul, mânia, supărarea, dorinţa 
sexuală, bucuria sau surescitarea, McCullough propune desemnarea 

acestora prin noţiunea de „fobii de afecte”. Defensa sau apărarea (D de 
la Defence) completează lista elementelor ce alcătuiesc triunghiul con. 
flictelor. Apărarea constituie acel aspect al conflictului prin intermediul 
căruia persoana se raportează la situaţiile ce se asociază cu conflictele 
sale psihologice, respectiv care le evocă pe acestea. Simptomele dife- 
ritelor probleme psihice sunt astfel mecanisme de apărare puse în slujba 
protejării persoanei de neliniştea ce ar rezulta din exprimarea necon- 
trolată a emoţiilor ascunse sau chiar din simpla luare la cunoştinţă a 
conţinuturilor apreciate ca fiind de neacceptat. Întrucât defensele functio- 
nează şi ele la modul inconştient, persoana nu are cunoştinţă nici de . 
emoţiile sale „ascunse”, nici de funcţia pe care o îndeplinesc simptomele 
care le prezintă. Având în vedere faptul că formele pe care le îmbracă 
funcţionarea mecanismelor de apărare, respectiv simptomele, sunt la 
rândul lor generatoare de disconfort considerabil, opţiunea pentru 
recurgerea la ele se face pe baza principiului preferării „răului mai 
mic”, consecinţele acestora pentru starea de bine a persoanei fiind 
apreciate la nivel inconştient ca fiind mai puţin grave decât cele ce ar 

Figura 11. Triunghiul conflictelor (după Malan,1989, p. 79; 
Davanloo, 1992a, p. 45) 

rezulta din manifestarea liberă a impulsurilor şi a sentimentelor repri- 
mate prin defense. 

Un posibil model al proceselor ce stau la baza formării acestui tip de 
conflicte este cel descris de Strachey (1931; 1999) sub denumirea de 


„cerc vicios nevrotic”. În acord cu Melanie Klein, Strachey (1931 ; 


1999) descrie un proces de continuă introiectare şi proiectare de către 
copil a obiectelor impulsurilor sale ce-şi au originea în Sine (id-impulses), 
caracterul obiectelor introiectate depinzând de natura impulsurilor. 
Astfel, dacă sunt predominante impulsurile agresive, copilul se va 
îndrepta înspre obiect cu sentimente agresive. În aceste condiţii, obiectul 
va fi introiectat ca fiind unul agresiv şi va acţiona agresiv asupra 
Ego-ului, de maniera unui Supraeu. Următoarea secvenţă o constituie o 
nouă proiectare a acestui obiect introiectat agresiv asupra obiectului 
exterior, care va fi perceput la rândul lui ca periculos şi distructiv, ceca 
ce va determina o reacţie de apărare sub forma unei atitudini şi mai 


agresive. Se stabileşte astfel un cerc vicios nevrotic în măsură să explice 


severitatea excesivă a Supraeului şi teama iraţională de obiectele exte- 
rioare. În cazurile mai putin grave, evoluţia copilului la stadii de 
dezvoltare superioară va permite apariţia unor atitudini mai prietenoase 
faţă de obiectele exterioare, ca o consecinţă a formării unor impulsuri 


- pozitive. În aceste cazuri, obiectul introiectat (sau Supraeul) va deveni 


mai puţin sever, permiţând un contact cu realitatea distorsionat în mai 
mică măsură. Însă atunci, când excesul componentelor distructive, 
acumularea frustratiilor sau incapacitatea copilului de a tolera impulsu- 
rile venite din Sine împiedică acest proces de normalizare a relaţiilor, 
cercul vicios nevrotic se perpetuează, persoana continuând până la 
vârsta adultă să perceapă obiectele ce populează lumea exterioară ca 
fiind amenințătoare şi să recurgă la atitudinea agresivă faţă de acestea 
ca o metodă de autoapărare preventivă. 


5.3.3. Transferul 


Una dintre cele mai importante teze ale psihanalizei, adoptată şi de 


-orientările dinamice de scurtă durată, susţine manifestarea transferen- 


fialá a conflictelor dezvoltate in perioada primei copilării, în cadrul 
relaţiilor cu părinţii, la vârsta adultă şi în relaţiile curente. Rolul central 

ocupat de transfer în cadrul intervențiilor psihodinamice ne obligă să 
insistăm asupra clarificării acestui concept. 

Gelso şi Hayes (1998) au definit transferul ca fiind P a 
clientului legată de terapeut, ce este modelată de structurile psihologice 
ale celui dintâi şi de trecutul acestuia, implicând deplasarea asupra 
terapeutului a unor sentimente, atitudini şi comportamente ce aparțin de 
drept unor relații semnificative din trecut” (apud Mallinckrodt şi Chen, . 
2004, p. 210). Pentru Schaeffer (1998), care formulează o definiție mai 
degrabă cuprinzătoare decât „clasică”, transferul se referă atât la rapor- 
tarea dependentă de trecut a clientului față de terapeut, cât şi la activi- 
tatea de organizare inconștientă prin care cel dintâi se angajează in 
procesul terapeutic. Transferul se manifestă prin semne ce includ aso- | 
ciatii, afecte, dorinţe, imagini mentale, fantezii, senzații şi scheme 
cognitive ce recreează sau reactivează trecutul, în scopul organizării şi 
dotării cu sens a experienţelor negate sau supuse represiei. Schaeffer 
este de părere cá, prin atribuirea unor funcţii şi roluri terapeutului, — 
clienţii speră să reseteze durerea psihică şi, astfel, să corecteze trecutul. 

Potrivit definiţiei lui Warme (1994, p. 116) transferul „este acel 
model al configuraţiilor interumane pe baza căruia subiectul restructu- 
rează şi înţelege lumea socială, mai exact acele realităţi sociale concrete. 
şi vil ce o caracterizează ca persoană. În viziunea analiştilor realităţile 
transferentiale contin deopotrivă importante elemente conştiente şi - 
componente motivationale inconştiente. Transferul este un fenomen 
omniprezent şi etern care, în ceea ce priveşte natura sa, este mai degrabă 
narativ şi progresiv decât static. În cazul fiecărei. persoane în parte, 
constituie colecţia «întâmplărilor» tipice, fiecare dintre acestea fiind 
saturată de «naratiunile» vieţii sale de până acum, respectiv construită 
din acestea şi fiind viu populată de reîncarnarea psihologică a persoa- . 
nelor semnificative din trecutul persoanei. Vitalitatea acestor reîncarnări 
este asigurată de survenirea regresiei în cadrul situaţiei analitice, precum 
şi de prezenţa analistului (terapeutului) permisiv (unobtrusive) şi neutru”. 

Pentru Casement (1999), acel demers prin care persoana - com 
fruntatá cu situaţii necunoscute — tratează elementele ce îi par a fi 
cunoscute drept „semnale”, adică fie le consideră semne generatoare 
ale sentimentului securităţii, fie prevestiri ale repetării unei experienţe 
negative, poate fi considerat ca o manifestare a uneia dintre legitátile 
funcţionării inconştientului. Inconştientul tratează deci necunoscutul ca 

şi cum ar fi ceva cunoscut, adică asimilează situaţia nouă colecţiei 
evenimentelor ce au fost deja trăite. Baza acestui proces ar fi constituită 
de faptul că, în timp ce la nivel conştient prezentul şi trecutul sunt 
separabile, inconştientul care nu dispune de noţiunea timpului identifică - 
în mod fundamental eronat - similarul ca fiind identic şi, prin urmare, 
mulţimea trăirilor din trecut se suprapune cu evenimentele curente. 

În privinţa conţinuturilor care sunt deplasate în cadrul transferului, 
au fost consemnate mai multe opinii. Mai multe studii efectuate de 
Luborsky et al., citate de Connolly Gibbons (2004), au demonstrat 
transferul patternurilor interpersonale maladaptive ale clientului asupra 
relaţiei terapeutice. Rezultatele studiului întreprins de Connolly er al. 
(2000) dovedesc că, deşi narativele relatate de majoritatea clienţilor 
conţin mai multe teme interpersonale, cea mai pervazivă dintre ele este 
şi cea care se evidenţiază între cele legate de terapeut. Astfel se explică 
cum transferul temelor interpersonale în cadrul psihoterapiei poate 
forma baza înţelegerii simptomelor clientului. Terapeutul se foloseşte 
de narativele relatate de client pentru a formula patternul de nucleu al 
relaţiilor maladaptive ale acestuia, utilizând propria experienţă a relaţiei 


. în formularea dinamică. Connolly Gibbons (2004) constată că narativele 


relatate de clienţi în cadrul şedinţelor terapeutice demonstrează consis- 
tenta temelor interpersonale în jurul cărora sunt centrate aceste povestiri. 
Astfel, clienţii prezintă tendinţa de a avea un pattern interpersonal 
predominant, ce poate fi identificat în cadrul majorităţii narativelor. 
Connolly Gibbons atrage însă atenţia asupra faptului că acest lucru nu 
exclude dezvăluirea unor episoade interpersonale al căror tipar este 
idiosincrasic contextului unei relaţii particulare, ceea ce sugerează că, 
în ciuda dominării universului lor interpersonal de un pattern de nucleu, 
clienţii pot prezenta şi alte modele de relationare problematice. Astfel, 
Connolly et al. (2000) arată că, dintre clienţii trataţi pentru depresie 
prin psihoterapie suportiv-expresivă de scurtă durată, doar o treime 
relatau narative legate de terapeut a căror temă interpersonală era 
asociată semnificativ de temele interpersonale ce predominau conţinutul 
episoadelor legate de relaţiile lor din viaţa de zi cu zi. Această constatare 
ne avertizează că eforturile terapeutului de a integra în cadrul demer- 
surilor sale interpretative toate naratiunile interpersonale ale clientului 
într-un şablon unic nu se pot dovedi decât contraproductive. 

Lev-Wiesel (2000) subliniază că ceca ce constituie obiectul transferului 
este o situaţie globală, o relaţie sau obiecte dintr-un context, şi nu O 

persoană. Procesele transferentiale par a exprima operarea unor mecanisme 


defensive de tipul proiecției, introiectiei, exagerării si reproiecţiei, 
Astfel, neidentificarea funcţiei de evitare a reacţiilor transferentiale 
comportă riscul prevenirii confruntării cu conflicte interioare ce trebuie 
să fie rezolvate şi implicit al exacerbării acestora. Krause şi Merten 
(1996) susţin la rândul lor că ceea ce se transpune în cazul transferului 
sunt sentimente, lucru cu atât mai important cu cât acestora li se atribuie 
o dublă partitură: pe de o parte modifică percepţia din interior, în 
primul rând pe baza semnificației subiective şi a principiilor realităţii 
aparente, iar pe de altă parte, posedă o imensă capacitate de dramatizare 
orientată înspre exterior, manifestată prin crearea unor scene în care 
interlocutorii sunt nevoiţi să-şi asume o parte din relaţiile cu obiectul, 


fictive sau chiar reale. Aceste scene sunt în esenţă exteriorizări ale — 


structurilor lăuntrice, partenerii interpretând în cadrul acestora nu rolul 
unor persoane în adevăratul sens al cuvântului, ci mai curând cel al 


unor instante de tipul „conştiinţei punitive” sau al ,supraeului care. 
umileşte”. Este important de menţionat şi faptul că atât imaginea mintală | 


preexistentă, cât şi modul de desfăşurare a acestor scene rămân incon- 


ştiente pentru persoană, meritând astfel calificativul de „inconştient al- 


prezentului” introdus de Sandler şi Sandler. 


Baker (1990) enumeră următoarele cinci manifestări tipice ale trans- 
ferului : 


1. Neadecvarea (inappropriateness) - referitor la care Baker atrage | 


atenţia că, de fiecare dată, înainte de a eticheta o anumită reacţie a 


clientului ca fiind de natură transferenţială, trebuie să ne convingem 
de faptul că reacţiile sale nu sunt indreptátite totuşi de comportamentul 


terapeutului. 


2. Intensitatea reacției clientului poate trimite la transfer în acele cazuri 
în care răspunsurile sale, manifestările, sunt evident exagerate într-o 
direcţie sau alta. Se pot enumera în acest context deopotrivă reacţiile 
a căror intensitate este disproporţionată in raport cu contextul, 
absenţa unor riposte, precum şi răspunsurile prea slabe ca intensitate 


în situațiile în care ne-am fi putut aştepta la o reacţie considerabil | 


mai puternică decât cea exprimată de client. 

Ambivalenja se referă la acel fenomen adeseori întâlnit, a cărui 
esenţă constă în existenţa unor răspunsuri emoţionale contradictorii 
în cadrul reacției clientului faţă de terapeut. Nu rareori, clientul 


à. 

conştientizează doar o parte dintre aceste emoţii (foarte frecvent pe 
cele pozitive), iar cele opuse (de exemplu, enervarea, ostilitatea, 
agresivitatea) rămân de cele mai multe ori inconştiente şi se mani- 
festă doar la nivel comportamental. 

4. Capriciozitatea este rezultanta atitudinii ambivalente din cadrul 
transferului, datorită căreia sentimentele exprimate faţă de terapeut 
se schimbă frecvent, se transformă uşor în contrariul lor, deter- 
minând imprevizibilitatea atitudinii clientului de la o şedinţă la alta 
sau, uneori, chiar în cadrul aceleiaşi şedinţe. 

5. Perseveren[a reprezintă acea particularitate a transferului care în 
mod caracteristic conduce la un complex de atitudini şi sentimente 
ce se dovedesc a fi foarte rezistente la interpretare. 


Relativ la manifestările caracteristice ale acestuia din urmă, pot fi 
amintite descoperirile lui Gill (1982), care a identificat două tipuri de 
rezistenţe legate de transfer. Primul, cunoscut sub denumirea de transfer 
defensiv (defense transference), poate fi conceput, in mai mare măsură, 
ca o evitare a luării la cunoştinţă a transferului. Această rezistenţă, care 
de regulă este caracteristică primei faze a dezvoltării relaţiei transfe- 
rentiale, îmbracă forma eforturilor depuse de client în vederea reprimării 
reacțiilor emoţionale şi a atitudinilor inacceptabile, sau apreciate ca 
neadecvate (agresiune, ostilitate, suspiciune, invidie, atracţie erotică), 
cu atât mai mult cu cât acestea sunt nutrite chiar faţă de acea persoană 
(terapeutul) în prezenţa căreia ar trebui să le dezvăluie. De altfel, Gill 
face trimitere la un studiu publicat împreună cu Muslin, în care argu- 
mentau că transferul este probabil prezent în cadrul relaţiei terapeutice 
încă de la început, deja atunci când clientul se exprimă încă aparent 
liber. Manifestările caracteristice rezistenţei faţă de luarea la cunoştinţă 
a transferului ar fi deplasarea (displacement) şi identificarea. În primul 
caz, clientul vorbeşte de propriile sentimente ca şi cum acestea ar fi 
apărut faţă de o a treia persoană, pe când în cazul identificării, clientul 
îşi atribuie sieşi acele atitudini pe care este convins că le demonstrează 
faţă de terapeut. Cealaltă formă de rezistenţă caracteristică este cea 
apărută faţă de rezoluția transferului (resolution of transference), care 
probabil ar fi mai corect sa se numească apărarea faţă de interpretarea 
transferului, întrucât această raportare, înainte de toate, neaga caracterul 
transferential al reactiei ce a fost luată în prealabil la cunoştinţă. În 

ultimă instanţă, aceasta se poate recunoaşte şi în spatele perseverentej - 


caracteristice transferului, semnalată şi de Baker. 


5.3.3.1. Un model al transferului 


Malan (1989) şi Davanloo (1992a) ilustrează fenomenele transferului 


cu ajutorul aşa-numitului model al celor două triunghiuri, Care adaugă . 


la cel al conflictului pe care l-am prezentat deja mai înainte un al doi- 
lea, cunoscut în literatura de specialitate ca „triunghiul persoanelor” 
(fig. 12). Acesta, descris iniţial de Menninger ca „triunghiul înţelegerii 
(insight-ului)", se sprijină pe vârful desemnat prin litera P, ce simbo- 
lizează relaţiile cu părinţii (sau cu persoanele ce au preluat rolul acestora 


în viata persoanei), localizabile de regulă în trecutul îndepărtat (P-ul . 


reprezintă inițiala cuvintelor Parents şi Past). Sprijinirea triunghiului 
persoanelor pe vârful P atrage atenţia asupra faptului că relaţiile noi ale 
persoanei sunt adânc fundamentate pe acele tipare de raportare ale 
acesteia care s-au dezvoltat în relaţia cu părinţii (sau cu persoanele ce 
şi-au asumat rolul acestora). Următorul vârf al triunghiului este consti- 
tuit de relaţiile curente dezvoltate cu alte persoane. Malan, care scoate 
în evidenţă elementul raportării la „ceilalţi” (adică la alte persoane 
decât cele de referinţă din trecut), utilizează simbolul O (Others), în 
timp ce Davanloo, accentuează actualitatea acestor relaţii, caracterul 
lor curent şi foloseşte simbolul C (Current). În sfârşit, al treilea vârf 
simbolizează relaţia terapeutică (transferentiala) (T fiind în egală măsură 


inițiala cuvintelor englezeşti Therapy si Transference). Potrivit triunghiu- - 


lui persoanelor, atât în cadrul relaţiilor din prezent, cât şi în cel al relaţiei 
cu terapeutul, se poate recunoaşte transferul aceloraşi modele de relatio- 
nare, dezvoltate demult, înainte de toate în relaţiile cu părinţii. Conform 
acestui model, în relaţia terapeutică se exprimă versiuni ale aceloraşi 
sentimente nutrite faţă de părinţi şi „deplasate” asupra terapeutului ce 
pot fi de altfel identificate şi în cadrul relaţiilor curente ale persoanei. 

Se poate afirma în acest sens că, în cadrul relaţiei transferentiale, 
clientul utilizează un model funcțional (working model) al părinţilor, al 
propriei persoane şi al celorlalţi. Modelul constituie o reprezentare 
abstractă şi generalizată a disponibilitatii şi a accesibilitatii persoanelor 
responsabile pentru asigurarea ataşamentului şi,. implicit, a sentimen- 
tului protecţiei şi ocrotirii. În acest sens, transferul este îndeaproape 


EE kb 

Figura 12. Triunghiul persoanelor (după Malan,1989, p. 79; 
Davanloo, 1992a, p. 45) 


înrudit cu conceptul de ataşament, descris la copii de Bowlby şi identificat 
ulterior ca influențând atât caracteristicile personale, cât şi modalităţile 
de reacţie la solicitările venite din exterior şi din interior ale persoanei 
ajunse la vârsta adultă (Larose er al., 2002). Blatt şi Auerbach (2000) 
au remarcat consensul cercetărilor din domeniul psihanalizei şi al 
psihologiei dezvoltării în ceea ce priveşte construirea de către copil 
a unor scheme cognitiv-afective asupra propriei persoane şi a celor- 
lalti, pe baza interacțiunilor cu furnizorii primari ai îngrijirii (primary 
caregivers). Aceste scheme furnizează prototipul euristic ce structurează 
modul în care gândeşte cineva asupra propriei persoane şi a celorlalţi, 
putând implica reprezentări veridice ale realităţii consensuale, con- 
structii idiosincrasice şi unice sau distorsiuni primitive şi patologice ce 
sugerează prezenţa unora patologice. Influenţa schemelor cognitiv- 
-afective asupra propriei persoane şi a celorlalţi poate fi recunoscută în 
reglarea şi direcționarea unei game largi de comportamente, cu precá- 
dere a celor interpersonale. Un element central ce leagă teoria ataşa- 
mentului, elaborată de Bowlby, de cea a transferului este recunoaşterea 

în cadrul ambelor a influenţei exercitate de consistenţa şi sensibilitatea | 


cu care cei responsabili de îngrijirea copilului - de regulă părinţii - 


răspund nevoilor acestuia, asupra dezvoltării modelelor de lucru ce au - 


ca subiect propria persoană sau pe ceilalţi. Astfel, într-un caz în care 


părinţii satisfac consecvent nevoile copilului, modelele pe care le dezvoltă . 


acesta pentru a se reprezenta pe sine sau pe ceilalţi vor fi probabil 


relativ pozitive, pe când îngrijitorii a căror prestație fata de copil se va: 


dovedi nesatisfăcătoare vor contribui la construirea unor modele nega- 
tive, prin prisma cărora „beneficiarul” tratamentului necorespunzător 


se va percepe ca nevrednic de iubire, iar pe ceilalţi îi va aprecia ca fiind. 


nedemni de încredere şi/sau ca potenţiale surse de deceptie. Deşi nu se 
poate exclude posibilitatea modificării acestor modele de lucru ca 
rezultat al impactului produs asupra lor de experienţele ulterioare care 


le infirmă, cam din perioada adolescenţei târzii se poate constata o —. 
inerție puternică în procesarea informaţiilor, astfel încât persoanele iau. 
în consideraţie aproape în exclusivitate acele date ce confirmă modelele - 


elaborate anterior, rejectându-le în schimb defensiv pe acelea care nu 
sunt compatibile cu imaginea preexistentă. Aceste similitudini între cele 
două concepte sugerează posibilitatea ca anumite aspecte împrumutate 
din teoria ataşamentului să ofere un cadru pentru o mai bună înţelegere 
a fenomenelor grupate sub termenul generic transfer (Mallinckrodt şi 
Chen, 2004). Similitudinea dintre conceptul ataşamentului şi transfer 
este susţinută şi de Parish şi Eagle (2003) care remarcă faptul că ambele 


se referă la o relaţie emoţională puternică cu o altă persoană, în cadrul . 
căreia una dintre ele repetă patternuri relationale ce sunt inrádácinate în 


experienţele de acest tip acumulate în copilăria timpurie. 

Pe de altă parte, modelul preconizat de Malan, respectiv Davanloo 
nu clarifică satisfăcător relaţia dintre cele două triunghiuri. Această 
insuficienţă a fost eliminată de Molnos, un discipol al lui Malan care, în 
titlul unui studiu publicat în 1984, formulează succint în felul următor 
esența modelului ei : „Cele două triunghiuri sunt patru” („The two 
triangles are four”). În concepţia autoarei, modelul „celor patru triun- 
ghiuri” (fig. 13) este o diagramă ce se poate utiliza ca un ghid eficient 


al intervențiilor practicate de terapeutii de orientare psihodinamică. - - 


Aşa cum se poate observa în fig. 13, Molnos presupune existenţa nu 
a unui singur triunghi al conflictului, ci a trei (în ediţia în limba 
maghiară a cărţii sale el le numeşte triunghiuri ale conflictelor sufleteşti). 


\ 

T = AICI ŞI ACUM: transferul realizat asupra psihoterapeutului, 
respectiv asupra limitelor impuse de terapie ; 

C = PREZENT: relaţiile semnificative curente ale clientului; 

T = TRECUT: relaţii timpurii, legături primare strânse cu părinţii, 

fraţii şi alte persoane ; 


4= triunghiul 


1,2,3 = triunghiurile 


CONFLICTELOR RELAŢIILOR 
intrapsihice semnificative 
(triangle of person) 


1= conflictul intrapsihic original 
dezvoltat în cadrul relaţiilor cu D = DEFENSA : tiparul (patternul, 
părinţii, fraţii etc. Acest conflict este schema, sistemul, strategia) 
la început îngropat şi inaccesibil. P mecanismului de apărare 
(impotriva A +X) 


2 = conflictul intrapsihic care se repetă 


în cadrul relaţiilor actuale cu persoane A = ANXIETATEA 

semnificative. La începutul trata- (generată de X) 

mentului acest conflict este mai viu 

decât 1, dar mai puţin viu decât 3. X= SENTIMENTUL REAL: 

neplăcut, dezagreabil (-X); 

3 = conflictul intrapsihic care se reinnoieste plăcut, bun (+X); sau mixt 

faţă de terapeut şi de cadrul terapiei, (+X). Initial clientul nu are 

şi care este cel mai viu şi cel mai cunoștință de acesta, Întrucât, 

înspăimântător. Acesta reprezintă fiind inacceptabil, mult prea 

în esenţă cheia psihoterapiei dinamice dureros sau periculos, 

de scurtă durată, furnizând l-a „ingropat“. 


materialele cu care terapeutul 
confruntă clientul. 


Figura 13. Modelul celor patru triunghiuri (după Molnos 1997, p. 52) 

Triunghiurile conflictelor sufleteşti (intrapsihice) sunt poziţionate in. 


interiorul triunghiului relaţiilor (persoanelor) la vârfurile acestuia, prin 
această aşezare semnalând apariţia conflictelor intrapsihice, întotdeauna 
în cadrul unui sistem specific de relaţii. 

Fiecare dintre triunghiurile conflictelor este poziţionat cu vârful D 


(„Apărare”) orientat înspre exterior, prin aceasta arătând faptul că - 


defensele reprezintă acele manifestări prin care persoana participă la 
relaţie. Aşa cum se poate observa în figura 13, triunghiurile conflictelor 
au dimensiuni diferite, mărimea lor simbolizând importanța pe care 


acestea o deţin în viata persoanei. In mod firesc, triunghiul ce reprezintă - 


conflictul din prima copilărie apare cu suprafaţa cea mai mare, acesta 


fiind atât cel mai vechi dintre conflictele persoanei, cât şi cel ce - 


determină forma celor dezvoltate ulterior. Importanţa conflictului actual, 
respectiv al celui trăit în relaţia cu terapeutul — care se constituie de fapt 
în replici ale celui original -, este mai mică. Cel mai putin semnificativ 
din punctul de vedere al existenţei clientului în ansamblul ei este 
conflictul din transfer, acesta fiind reprezentat prin triunghiul cel mai 
mic. Alt element de diferenţiere grafică îl constituie grosimea liniilor cu 
care sunt trasate laturile triunghiurilor, ce reprezintă în cadrul modelului 


intensitatea cu care sunt trăite conflictele în „aici şi acum”. Cum emoţiile .. 


generate de situaţia terapeutică sunt trăite imediat şi nemijlocit în acest 


cadru, intensitatea lor este superioară celei atinse de trăirile asociate . 


evocării celorlalte relaţii conflictuale. Pe de altă parte, stările emoţionale 
din cadrul conflictelor primei copilării au putut fi temperate în suficientă 
măsură pe parcursul anilor de către mecanismele de apărare, astfel 
încât, de regulă, aceste conflicte pot fi dezbătute în condiţiile celei mai 
atenuate tensiuni emoţionale. 

Recapitulând, modelul celor patru triunghiuri susţine că problemele 
cu care se confruntă adulţii, în contextul relaţiilor cu persoanele impor- 
tante din viaţa lor, reproduc tiparele ce s-au dezvoltat în perioada 
primei copilării, cu precădere în cadrul relaţiilor cu părinţii. Aceste 
patternuri includ atât modelele funcţionale prin care persoana percepe 


şi anticipează comportamentul şi atitudinile celorlalţi, cât şi formele de - 


relationare elaborate în vederea protejării persoanei de consecinţele 
nefaste ale exprimării — sau chiar luării la cunoştinţă — a sentimentelor 
reale considerate ca inacceptabile. Deşi puse iniţial în slujba protejării 
persoanei, mecanismele de apărare astfel rezultate pot genera, când 

sunt rupte de contextul original, simptome şi comportamente dezadaptate, 
ele împiedicând persoana, înainte de toate, să-i recunoască pe cei cu 
care vine în contact ca fiind cu adevărat „obiecte noi” şi determinând-o 
să le perceapă ca „obiecte arhaice”, adică să le considere - în mod 
eronat - identice cu persoane semnificative din trecut sau replici ale 
acestora. Reproducerea conflictului original în situaţia terapeutică - sub 
forma transferului - permite surprinderea acestuia pe viu, in manifestare 
cu o intensitate emoţională ce permite străpungerea rezistenței pe care 
mecanismul de apărate prezent în structura conflictului o opune tenta- 
tivelor de abordare de către terapeut a sentimentului real. Analiza 
conflictului transferential permite sesizarea de către client a faptului că 
acesta nu face decât să îl reproducă pe cel original, responsabil pentru 
problemele sale actuale şi înţelegerea dinamicii acestor probleme. Demer- 
sul prin care pot fi realizate aceste obiective poartă denumirea de 
„interpretare a transferului” şi va fi prezentat în secţiunea dedicată 
interpretării, cuprinsă în acest capitol. 


5.3.4. Contratransferul” 


Majoritatea specialiştilor care practică diferitele forme ale psihotera- 
piilor dinamice de scurtă durată, asemenea psihanaliştilor, conferă unui 
alt fenomen o importanţă comparabilă cu cea de care se bucură trans- 
ferul. Surprins initial-de asemenea de către Freud, el a trebuit să aştepte 
aproape cinci decenii, timp în care a fost considerat una dintre princi- 
palele ameninţări la adresa intervențiilor psihanalitice, până să se recu- 
noască aportul lui - comparabil cu cel al transferului - la succesul 
terapiei. Deşi continuă să provoace controverse destul de ascuţite in 
literatura de specialitate, majoritatea autorilor sunt la ora actuală una- 
nimi în a recunoaşte atât implicarea inevitabilă a contratransferului în 
psihoterapie, cât şi faptul că acesta aduce o contribuţie, ce nu poate fi 
substituită prin alte mijloace, la realizarea obiectivelor tratamentului, 
Cu puţin timp în urmă, Norcross (2001, p. 981) acuza faptul că, in 
timp ce acum 25 de ani „puteam şti ce este contratransferul : com- 
portamentul indezirabil si contaminat al terapeutului, rezultat din conflictele 


* Jn colaborare cu Krisztina-Gabriella Szabó. 

personale nerezolvate..., mai recent, recurgerea generală şi ocazională 
nediscriminată la acest termen a făcut ca... atât practicienii, cât şi 


studenţii să rămână nelămuriţi”. Freud, care a descris pentru întâia oară - 


contratransferul in 1910, l-a definit ca reprezentând reacțiile incon- 
ştiente, bazate pe conflicte ale terapeutului la manifestările transfe- 
rentiale ale clientului; aceasta este considerată „definiţia clasică” a 
contratransferului. Spre deosebire de definiţia clasică, cea „atotcuprin- 
zătoare”, datorată lui Heimann, include în rândurile manifestărilor 
contratransferentiale totalitatea reacţiilor terapeutului față de client, 
indiferent dacă acestea sunt conştiente sau inconştiente, înrădăcinate 


în conflicte sau nu, respectiv dacă vizează transferul sau alte materiale. - 


Posibilitatea luării unei poziţii alături de una sau alta dintre aceste 
variante extreme a generat decenii de dezbateri şi polarizare profesională 
care, în opinia lui Hayes (2004), au eşuat în a-şi demonstra contribuţia 
la dezvoltarea cunoştinţelor în domeniu. Nu întâmplător, el se întreabă 
de ce nu a fost adoptată soluţia introducerii unui alt termen pentru 
desemnarea reacţiilor emoţionale ale terapeutului. Ceea ce pentru Hayes 
pare a fi perspectiva cea mai îngrijorătoare este aceea că, prin abordarea 
unei poziţii atotcuprinzătoare, atenţia riscă să se deplaseze dinspre 
conflictele terapeutului înspre contribuţia clientului. Ca o soluţie, el 
propune definiţia „integrativă”, formulată de Hayes şi Gelso (2001), ce 
retine din poziţia freudiană originală elementul ancorării în conflictele 
personale ale terapeutului, dar ca o concesie faţă de modelul atotcuprin- 
zător înlătură criteriile legării de transfer şi de neluare la cunoştinţă. În 
conformitate cu poziţia integrativă, contratransferul este definit ca „reac- 
tiile terapeutului faţă de client, bazate pe conflictele nerezolvate ale 
terapeutului” (apud Hayes, 2004, p. 23). Se argumentează că, adoptând 
această concepţie, terapeutul ar fi încurajat să-şi asume responsabilitatea 
pentru propriile acţiuni, respectiv pentru înţelegerea şi gestionarea 
acestora. Hayes elaborează chiar o teorie structurală a contratrans- 
ferului, ce dezasamblează constructul în cauză, identificând elementele 
ei componente : originile, stimulii activatori (triggers), manifestările, 
efectele şi măsurile ce vizează gestionarea. Originile ar fi deci con- 
flictele nerezolvate ale terapeutului, iar ca stimuli activatori putem 
identifica acele evenimente care, atingând problemele personale rămase 
nesolutionate ale terapeutului, declanşează reacţiile contratransferentiale. 

Grija lui faţă de identificarea acelor reacţii emoţionale ale terapeutului 
ce sunt înrădăcinate în conflictele sale este pe deplin justificată. În acest 
sens, poziţia pe care o reprezintă - cea a cercetătorului procesului 
psihoterapiei - coincide cu cea a supervizorului, însărcinat de asemenea 
cu identificarea acelor probleme personale ale terapeutului, ce inter- 
ferează cu eficienţa intervențiilor sale. Pe de altă parte, ar fi dificil de 
argumentat de ce atunci când avem în vedere o componentă de maximă 
importanţă a terapiei, desemnată printr-un termen ce face trimitere 
nemijlocită la o reacţie a clientului (transfer) şi utilizată prin tradiţie 
pentru o mai bună înţelegere a acestei manifestări, ar fi mai pertinent să 
căutăm un termen nou şi să utilizăm în continuare termenul original 
pentru a desemna o manifestare a terapeutului care este relevantă mai 
degrabă din punctul de vedere al terapiei sale personale decât pentru 
cea a clientului. 

Menninger şi Holzman structurează astfel manifestările ce semna- 
lează dezvoltarea contratransferului (apud Warme, 1994, pp. 128-129) : 


- Imposibilitatea de a înţelege acele comunicări care pot fi puse în 
legătură cu problemele personale ale terapeutului ; 

- trăiri depresive sau alte sentimente negative pe parcursul şedinţelor 
terapeutice, respectiv după încheierea acestora ; 

- nepásare - uitarea şedinţei terapeutice programate impreună cu clien- 

. tul, întârzierea la şedinţă, prelungirea nejustificată a şedinţei etc. ; 

- trăirea repetată a unor sentimente erotice sau pozitive faţă de client ; 

- tolerarea sau chiar încurajarea rezistentelor manifestate sub forma 
acting out-ului ; i l 

- manevre narcisiste menite să confere sentimentul siguranţei, cum ar 
fi eforturile depuse în vederea cuceririi clientului sau a creării unei 
imagini favorabile în ochii colegilor prin accentuarea importanţei 
clienţilor trataţi etc. ; 

- mentinerea dependenţei continue a clientului prin manevre variate, 
îmbrăcând în primul rând forma recurgerii la întăriri nejustificate ; 

~ cedarea in fata impulsului de a se angaja în discuţii colegiale infor- 
male despre client ; " 

.- formularea nejustificat de sarcastică sau táioasá a comentariilor şi 

interpretărilor sau, dimpotrivă, livrarea sub o formă excesiv de 

îmblânzită a acestora; 

— sentimentul că însuşi renumele şi prestigiul terapeutului reprezintă 
miza vindecării clientului. 

- ,cramponarea de client”, care îmbracă forma temerilor exagerate 
ale terapeutului că şi-ar putea pierde clientul ; 

- găsirea unei satisfacţii în rugámintile clientului sau în manifestările 
acestuia, care exprimă preţuire şi ataşament ; 

- pierderea cumpătului ca răspuns la reproşurile sau acuzaţiile susfi- 
nute ale clientului ; 

— angrenarea în dispute deschise cu clientul; 

- prevenirea timpurie a dezvoltării anxietátii clientului ca expresie a 
incapacității de a asigura tensiunea optimă de frustrare ; | 

— cedarea repetitivă a terapeutului în fata tentatiei de a solicita favoruri 
clientului ; 

— diminuarea sau accentuarea bruscá a interesului fatá de un anumit 
client. 


Pe parcursul influenţei contratransferului asupra terapeutului, clientul 
activează în cel dintâi unul (sau chiar mai multe) dintre aceste elemente, 
în condiţiile în care semnificaţia lor poate rămâne mai mult timp 
necunoscută terapeutului. Elucidarea funcţiei acestei manifestări devine 
. posibilă doar în cadrul câmpului intersubiectiv, în urma unei analize 
atente a interacțiunilor cu clientul, care au precedat apariţia relaţiei 
contratransferentiale. 

Contratransferul se poate manifesta prin neatentia selectivă mani- 
festată faţă de relatarea clientului, formularea unor interpretări agresive, 
recurgerea la jargonul de specialitate şi la etichetarea prin categoriile 
diagnostice, prin prescrierea rigidă a medicatiei sau a unor tehnici 
cognitive, comportamentale sau strategice, respectiv prin alte forme 
sublimate ale agresivităţii (Shahar, 2004). După cum se poate vedea, 
terapeutul se abate prin aceste manifestări de la idealul terapeutic 
reprezentat de o atitudine „neutră binevoitoare”. În recomandările pe 
care le adresa în 1912 medicilor care practicau psihanaliza, Freud pleda 
pentru modelul reprezentat de chirurgul „care lasă deoparte orice 
sentiment, inclusiv cel de simpatie... Justificarea pentru a pretinde 
analistului această răceală emoţională constă în faptul că ea creează cele 
mai avantajoase condiţii pentru ambele părţi: pentru medic, protejarea 
dezirabilă a propriei vieţi emoţionale, iar pentru client, cel mai mare 

ajutor pe care i-l putem oferi azi” (apud Fox, 1998, p. 1070). Adoptând 
acest model mecanicist, faţă de unul mai umanist şi interpersonal, 
Freud spera să-i asigure terapeutului angajat în practicarea psihanalizei 
rolul unui observator obiectiv, detaşat, inspirat de atitudinea savantului 
aplecat asupra microscopului din laboratorul lui Brücke, unde student 
fiind, el însuşi şi-a efectuat stagiul în domeniul fiziologiei. Cei interesaţi 
de substratul psihodinamic al opțiunii unui psihiatru pentru un model 
împrumutat din laboratorul de fiziologie vor putea descoperi admiraţia 
niciodată eclipsată cu care Freud şi-a evocat practic pe tot parcursul 
existenţei fostul maestru şi vor putea invoca în egală măsură „liniştea şi 
satisfacția” pe care mărturisea el că le-a găsit în acel spaţiu în care cei 
pe care îi considera ca reprezentând modele demne de urmat îşi desfă- 
şurau munca de cercetare (Jones, 1973). Nu este însă mai puţin adevărat 
nici faptul că se spera de la asigurarea unor condiţii la fel de „sterile” 
casi cele în care sunt practicate intervenţiile chirurgicale crearea acelui 
ecran pe care procesele intrapsihice ale analizatului să se poată proiecta 
sub o formă „necontaminată” (Fox, 1998). Psihanaliştii contemporani 
recunosc însă că acest ideal de obiectivitate, capabil să surprindă trans- 
 ferul în starea sa pură, nu poate fi atins. Într-un studiu intitulat semni- 
ficativ „Rămas-bun de la analistul obiectiv”, Goldberg, (1994, p. 25) 
afirmă răspicat că transferul „devine câmpul ce atrage analistul într-o 
miriadă de situaţii ce par a face obiectivitatea să devină imposibil de 
“atins”, arătând că devine în egală măsură exclusă posibilitatea practicării 
„obiective” a psihanalizei înseşi. Pe de altă parte, el insistă asupra 
faptului că, de vreme ce nu putem pretinde că ne-am apropia la modul 
obiectiv de înţelegerea clienţilor: noştri, ne rămâne în schimb posi- 
bilitatea de a fi empatici faţă de noi înşine şi de a ne înțelege, pentru a 
folosi propria noastră subiectivitate ca 0 cale de acces spre lumea 
interioară a clientului. Pentru unii autori de orientare psihodinamică, 
nu întâmplător contratransferul reprezintă nu doar un obstacol, dar şi 
cel mai semnificativ factor al intervenţiei terapeutice eficiente asupra 
clienţilor (Liegner, 2003a). . 
sat i pene a tabelului 3, întocmit de Bollas (1989, P. 102) şi 
considerat incomplet chiar de către autorul lui, demonstrează căt de 
largă este paleta emoţiilor şi a stărilor pe care terapeutul le poate simţi 
fati de client, abătându-se astfel de la exigenţele impuse de modelul 
unei oglinzi impersonale. Evocarea unora dintre ele de către evenimente 

terapeutice ce nu sunt În măsură să le justifice poate fi ~ şi chiar se 
impune să fie - interpretată ca fiind simptomatică pentru conflictele 
personale ale terapeutului. Este de la sine înțeles că identificarea şi 
prelucrarea acestora reprezintă o condiţie fundamentală nu doar a 
continuării eficiente a terapiei, ci chiar a protejării clientului de influen. - 
tele vătămătoare pe care le-ar putea suferi din partea terapeutului, 
Astfel, dacá acesta se simte nelinistit de discuţiile iniţiate de client pe 
marginea traumelor suferite in relatiile pe care le-a avut cu un párinte 
excesiv de autoritar si dur, pentru cá el insusi a avut parte de un astfel 
de tratament parental, fárá a fi putut sá-si prelucreze această traumă, se 
va simţi tentat să-şi diminueze anxietatea prin ocolirea subiectului, 
Consecința inevitabilă va fi aceea că terapeutul îşi va priva astfel clientul 
de şansa de a-şi rezolva conflictul din trecut şi de a ajunge astfel în 
situaţia de a gestiona mai eficient, în cadrul relaţiilor sale curente, 
problemele legate de persoanele autoritare sau pe care le percepe ca 
emițând faţă de el pretenţii exagerate. Mai grav chiar, într-o alta situaţie, 
terapeutul care are conflicte nerezolvate legate de confruntarea cu 
persoanele dominatoare poate profita de situaţia privilegiată pe care i-0 
oferă terapia pentru a-i plăti vechile polite clientului, in care - corect 
sau nu — identifică tendinţa de a-l controla. În acest caz, agresivitatea 
disimulată îndreptată împotriva clientului, neluată la cunoştinţă nici de 
către terapeut, poate contribui la traumatizarea iatrogenă a acestuia sau 
la agravarea stării lui. | 

Sunt numeroase însă situaţiile in care reacţiile de tipul celor enume- 
rate în tabelul lui Bollas ne apar ca perfect justificate prin prisma 
modului în care clientul se manifestă în cadrul terapiei. În aceste 
condiţii, vânarea unor presupuse conflicte ale terapeutului, forțarea 
stabilirii unor conexiuni cu anumite conflicte — reale sau prezumtive - 
ale terapeutului nu pot fi decât contraproductiv. Confruntarea clientului 
cu impactul produs de anumite tipare de relationare asupra interlocu-- 
torului, profitând de reacţia contratransferentialá a terapeutului, nu are 
însă nimic de-a face cu blamarea clientului sau cu montarea unui proces 
de intenţii. Este vorba pur şi simplu de faptul că, punând în evidenţă 
reacţia emoţională a terapeutului, produsă în chiar cadrul situaţie! - 
terapeutice, îl poate ajuta pe client să conştientizeze ecoul pe care com 
portamentul lui il are asupra persoanelor importante din anturajul lul 
imediat. A identifica baza reactiilor contratransferentiale cu conflictele 


pu 

Tabelul 3. Paleta emoțiilor şi a stărilor pe care terapeutul 
le poate simţi pentru client (apud Bollas, 1989, p. 102) 


a. mulţumire agitaţie „depresie 

b. plăcere „ agresivitate t. atracție 

c. interes l. mânie u. răspuns erotic 
d. curiozitate m. ostilitate v. iubire 

e. nesiguranță n. furie w. linişte 

f. confuzie o. dorința de a ucide x. reverie 

g. anxietate p. frustrare y. cefalee 

h. alarmare q. tristețe z. dureri dorsale 
i. iritare r. disperare 


interioare ale terapeutului ar reprezenta un demers la fel de unilateral - 
şi cu totul eronat în foarte multe situații — cum ar fi a pune invariabil pe 
seama unor manifestări neadecvate ale clientului „abaterile” terapeutului 
de la neutralitatea impusă în mod tradițional. Ba mai mult, chiar în 
condițiile în care înrădăcinarea contratransferului în zonele de conflicte 
nerezolvate ale terapeutului se situează în afara oricărui dubiu, eforturile 
depuse în vederea clarificării contribuției clientului se pot dovedi la fel 
de utile. Fondul conflictual al terapeutului nu face în anumite situații 
decât să împrumute un plus de accent unei reacții emoționale care 
oricum şi-ar fi făcut simțită prezența. Faptul că terapeutul prezintă la 
rândul lui probleme ce nu au fost soluționate şi că acestea pot fi 
interferate în anumite situaţii cu relaţia terapeutică este O realitate ce nu 
trebuie ascunsă cu tot dinadinsul clientului. Pe de altă parte însă, 
interesul real al acestuia din urmă faţă de conflictele terapeutului este în 
mod firesc doar unul redus. Reacţia mult exagerată a terapeutului pe 
fondul problemelor sale prezintă o semnificaţie personală pentru client 
doar dacă din punctul lui de vedere este util să ia în consideraţie 
impactul pe care anumite comportamente îl pot avea asupra unor per- 
soane cu care vin în contact în viaţa lor de zi cu zi şi ar putea prezenta, 
la rândul lor, o vulnerabilitate similară cu cea evidenţiată în cazul 
terapeutului. Considerăm că, în acest context, poziţia cu adevărat 
integratoare este mai degrabă cea exprimată de către Gabbard (1995). 
El apreciază că proporţia in care cei doi actori ai relaţiei terapeutice îşi 
aduc contribuţia la determinarea contratransferului variază de la caz la 

caz. Putem înţelege că o astfel de optică nu este în măsură să corespundă 
exigenţelor unui cercetător interesat în circumscrierea unei game cât 
mai restrânse a formelor concrete pe care o variabilă luată în studiu le 
poate îmbrăca, dar cu certitudine va putea cuprinde în mult mai mare - 
măsură imensa varietate de situaţii concrete întâlnite în practica de zi cu 
zi a psihoterapiei. Apreciem deci ca fiind utilă nu atât operarea unei 


separări nete şi oarecum în contradicţie cu tradiţia psihoterapiei de . : 


orientare psihanalitică - între „contratransferul” definit ca manifestare 
produsă prin excelenţă de conflictele scăpate de sub control ale tera- 
peutului şi reacţiile emoţionale ale acestuia din urmă generate prin. 
alte mecanisme -, cât mai degrabă de a identifica, în vederea unei 
gestionári diferenţiate, contribuţiile individuale ale clientului, respectiv 
ale terapeutului la producerea fenomenelor reunite sub termenul generic 
transfer. Un prim avantaj rezultat din păstrarea caracterului de „plajă 
largă” sau „umbrelă cuprinzătoare”. a termenului contratransfer ar fi 
acela că astfel o serie dintre cele mai importante manifestări, considerate 
până acum ,,contratransferentiale”, şi-ar păstra identitatea. În caz con- 
trar, ne-am trezi că o gamă întreagă de fenomene, pentru a căror — 
identificare si tratare au fost elaborate instrumente specifice in cadrul. 
practicii terapiilor psihodinamice ce şi-au dovedit eficienţa, şi-ar pierde 
dintr-o dată suportul conceptual, devenind „marii anonimi” ai psiho- 
terapiei. Sau, în cazul mai fericit al unui „botez” ce ar avea loc cât de 
curând, ar fi cu adevărat o performanţă să ne imaginăm cum ar putea 
noii sosiți pe tărâmul psihanalizei, respectiv al psihoterapiei in general, 
să stabilească legătura dintre multitudinea de manifestări clinice desemnate 
de proaspătul termen şi literatura bogată ce le-a fost consacrată pe când 
erau etichetate cu denumirea de „contratransfer”. 

Un important mecanism, implicat frecvent — chiar dacă nu întot- 
deauna - în dezvoltarea contratransferului, pe care îl vom prezenta în 
continuare, este cel al identificării proiective. E 

Conceptul de ,identificare proiectivá" a fost introdus in literatura 
de specialitate de Melanie Klein pentru desemnarea unui mecanism 
psih(olog)ic ce, in conceptia sa, reprezenta in esentá o formá a proiectiei 
(Laplanche si Pontalis, 1994). Astfel, conceptul dispune de un lung $i 
controversat istoric, ale cărui începuturi datează din 1946 si la a cárui 
construcţie şi-au adus contribuţia numeroşi reprezentanţi ai diverselor 
şcoli de orientare analitică, prin definițiile şi interpretările lor, de cele 

mai multe ori diferite sau chiar întru totul contradictorii. Astfel, definirea 
conceptului înseamnă o sarcină dificilă şi pentru noi, având în vedere 
faptul că divergentele de opinii cu privire la natura exactă a acelor 
fenomene pe care identificarea proiectivá le-ar descrie, respectiv la 
mecanismele şi/sau elementele esenţiale implicate, persistă şi în prezent. 

Unii autori (Bion, Hamilton) propun utilizarea conceptului în sensul 
său cel mai larg, pentru desemnarea unui fenomen decelabil practic în 
orice relaţie interpersonală (în primul rând în relaţia dintre copilul mic 
şi mama sa, iar mai târziu şi în relaţiile vârstei adulte) şi care se 
exprimă în fantezii deopotrivă pozitive şi negative. Acest fenomen poate 
fi prezent într-o formă „normală” (nepsihopatologică) sau, dimpotrivă, 
într-o variantă psihopatologică, şi în funcţie de aceasta prezintă parti- 
cularitíti diferite (adică ponderea diverselor elemente componente ale 
identificării proiective poate fi mult diferită în cazul persoanelor sănă- 
toase psihic sau cu tulburări uşoare, faţă de cazul celor cu tulburări 
severe). În acest sens larg, Hamilton (1996) defineşte identificarea 
. proiectivá ca fiind procesul prin care, pe parcursul interacțiunii cu 
o altă persoană, un anumit conţinut intern (sentiment, dorinţă, insu- 
şire) ce aparţine self!-ului se proiectează asupra obiectului?, subiectul 
încercând prin aceasta să controleze conţinutul ce a fost proiectat şi pe 
care, astfel, il consideră ca aparţinând obiectului. Malancharuvil (2004), 
în acord cu Klein, descrie identificarea proiectivă ca fiind o formă 
_ agresivă a relaţiei cu obiectul, în cadrul căreia persoana integrează părţi 
detestate ale propriei persoane în celălalt, realizând astfel o identificare 
a obiectului cu acele părţi de care se delimitează, cu scopul vătămării 
obiectului. 

Dorim să subliniem două caracteristici ale identificării proiective : 
pe de o parte, subiectul se raporteazá de cele mai multe ori la conţinutul 
proiectat ca fiind străin de sine şi aparţinând interlocutorului, iar pe de 
altă parte, o dată ce percepe în comportamentul acestuia din urmă 
expresiile conţinutului proiectat, el va face eforturi (de cele mai multe 


1. Self: „reprezentări psihice conştiente şi inconştiente, referitoare la propria 


persoană” (Hamilton, 1996, p. 15). oma t 
2. Obiect: „persoană, loc, lucru, reprezentare sau amintire investit(4) cu energie 


emoţională (dragoste, ură, sau combinaţia mult mai nuanţată a celor două)” 
(Hamilton, op. cit., p. 12). 

ori inconştient) în direcţia manipulării conţinutului respectiv. Spre 
exemplu, o persoană poate proiecta propriile sale sentimente de furie 
asupra unei alte persoane, astfel că se va percepe pe sine lipsită de furie 
(poate simţi tristeţe sau orice alt sentiment), în timp ce va sesiza furia 
în manifestarea celuilalt şi i-o va atribui acestuia, astfel că va căuta si] 
„calmeze” (deci să controleze furia exprimată de el). Credem că mulţi 
cititori pot evoca din propria experienţă, o situaţie în care, spre exemplu, 
o altă persoană le-a relatat o dispută pe parcursul căreia au experimentat 
o atitudine nedreaptă, agresivă din partea interlocutorului şi faţă de care 
nu şi-au putut apăra punctul de vedere. Probabilitatea ca într-o astfel de 
situaţie cititorul să fi simţit indignare sporită, uneori chiar vehementă, 
respectiv să fi experimentat tendinţa de a reacţiona în genul: „Cum, 
dar nu se poate! Trebuia să-i spui... Trebuia să faci...”, de a-l copleşi 
pe celălalt cu sfaturi ca: „Nu se poate să te laşi astfel călcat(ă) în 
picioare. Trebuie să te aperi şi, în primul rând, trebuie să te aduni, să 
faci ceva... etc.”, este cu atât mai mare cu cât acesta se manifestă mai 
pasiv pe parcursul relatării sale, adică cu cât indignarea şi furia pe care 
le-am considera indreptatite şi necesare într-o astfel de situaţie, par să | 
lipsească. Este ca şi când cititorul ar fi „preluat” indignarea pe care | 
celálalt pare sá nu fie in stare sá o mobilizeze. 

Alti autori (Meissner, 1998; 'Thomă si Kăchele, 1999 etc.), desi în 
general nu contestă valabilitatea abordării menţionate mai sus, consideră 
necesară restrângerea sensului conceptului, pe de o parte datorită faptu- 
lui că identificarea acestui fenomen în practică ridică oricum o serie de 
dificultăţi, iar pe de altă parte deoarece, în opinia lor, acele parti- 
cularitáti ce caracterizează procesele de identificare proiectivă apărute 
în cursul proceselor psihopatologice sunt esențialmente diferite de cele 
care pot fi observate în cazul identificării proiective din cadrul proce- 
selor psihice ,normale" (nepatologice). Astfel, autorii citati propun 
limitarea utilizării conceptului pentru desemnarea unui anumit gen de 
interacţiune între client şi terapeut şi consideră că un criteriu definitoriu 
al identificării proiective este reprezentat de calitatea sa de mecanism 
defensiv, aceasta intrând în funcţiune atunci când conţinutul proiectat 
are un caracter inacceptabil, insuportabil pentru persoană. Identificarea 
proiectivă va proteja deci subiectul de conştientizarea, respectiv trăirea 
unui sentiment ori impuls inacceptabil sau insuportabil pentru el, şi în 
acelaşi timp îi va permite participarea indirectă — deci protejată - la 
exprimarea acelui sentiment/impuls. Ca atare, în condiţiile in care 0 

persoană se teme de confruntarea cu anumite sentimente şi emoţii 
datorită naturii şi/sau intensității lor (de exemplu, acestea ar putea fi 
extrem de dureroase sau se pot asocia cu o anxietate foarte puternică), 
„se foloseşte de identificarea proiectivă” tocmai pentru că nu dispune 
(sau crede că nu dispune) de modalităţi eficiente de înfruntare a acestora 
(persoana poate prezenta dificultăţi în recunoaşterea, înţelegerea, accepta- 
rea sau/şi exprimarea adecvată a sentimentelor în cauză). Astfel, în 
situaţiile care cheamă la viaţă sentimentele problematice pentru per- 
soană, identificarea proiectivă îşi îndeplineşte rolul de mecanism defen- 
siv descris mai sus şi, în acelaşi timp, funcţionează şi ca un instrument 
de expresie şi descărcare emoţională, având în vedere faptul că, în 
măsura în care acest proces se desfăşoară neobstructionat, subiectul 
poate ,trái" şi „exprima” indirect, prin intermediul celuilalt, senti- 
mentele reprimate, realizându-se astfel o reducere a tensiunii emo- 
tionale a subiectului, in condiţiile în care alte modalităţi, mai eficiente 
pentru aceasta, nu îi erau accesibile acestuia. 

Casement (1999) subliniază funcţia de comunicare emoţională a 
identificării proiective, considerând că din punctul de vedere al practicii 
terapeutice are relevanţă mai cu seamă forma fenomenului la care se 
recurge - de obicei inconştient - tocmai în acest scop. Redăm în cele ce 
urmează, după Casement (1999), etapele în care se desfăşoară această 
variantă interpersonală a identificării proiective : 


1. Persoana „percepe”, la un nivel mai degrabă inconştient, sentimente/ 
emoţii inacceptabile pentru ea. 

2. Aceste sentimente/emotii deosebit de puternice, nemodulate declan- 
şează fanteziile inconstiente prin intermediul cărora persoana pro- 
iectează trăirea critică asupra interlocutorului. 

3. În continuare, intră în funcţiune alte „manevre” inconştiente, cu 
ajutorul cărora subiectul încearcă să exercite asupra interlocutorului 
presiuni emoţionale, pentru a-l determina pe acesta din urmă să 
experimenteze sentimentele/emoţiile in discuţie. 

4. În măsura in care această strategie inconştientă este încununată de 
succes, interlocutorul trăieşte sentimentele/emoţiile in condiţiile în 
care, în acelaşi timp, le percepe ca fiind „nejustificate” ca intensitate 
sau „surprinzătoare”, oarecum incompatibile cu reacţia empatică 
expectată (de exemplu, percepe mânie în contextul istorisiri! unei 
situaţii încărcate de tristeţe). 

Autorul citat ilustrează procesul identificării proiective cu un emotio- 
nant exemplu din practica personală. Prezentăm în continuare cazul, 
după Casement (1999), împreună cu comentariile autorului. 
= Clienta este o tânără doamnă, îndrumată să solicite psihoterapie 
pentru probleme de frigiditate. Problemele sexuale ale cuplului, care 
durau de cinci ani, au determinat tensiuni atât de puternice, încât relaţia 
dintre parteneri se afla în pericol de destrămare. Deşi investigaţiile 
medicale nu evidentiaserá nereguli obiective, cu trei ani înaintea prezen- 
tării pentru psihoterapie, soţia se supusese unei intervenţii de sterilizare, 
deoarece anterior, cuplul pierduse doi copii, în împrejurări tragice.. 
Ambii copii se născuseră aparent sănătoşi, însă după câteva luni starea 
lor a început să se inráutáteascá vertiginos din cauza unei disfuncţii de - 
dezvoltare cerebrală. Primul copil al cuplului trăise 15 luni, iar cel 
de-al doilea, 10. În aceste condiţii, în scopul prevenirii unei tragedii 
similare, medicii recomandaseră sterilizarea. Redăm în continuare rela- 
tarea lui Casement (1999, p. 60) referitoare la reacţiile şi trăirile 
experimentate de autor pe parcursul interviului cu clienta sa şi soţul 
acesteia: „...cel mai surprinzător a fost că, în timp ce relata această. 
groaznică succesiune de pierderi şi durere, mimica şi tonul vocii rămă- 
seseră inflexibile şi lipsite de viaţă. Nici chiar atunci când vorbea 
despre boala copiilor şi despre agonia lor înceată nu a manifestat nici o 
emoție. În schimb, propriile mele trăiri, pe măsură ce o ascultam, 
aproape că m-au copleşit. Am simţit cum, în mine, în sensul cel mai 
strict al cuvântului, eram zguduit de plâns. Reacţia aceasta m-a deter- 
minat să reflectez asupra a ceea ce se petrecea înăuntrul meu. Ştiam că 
mă impresionează puternic, în general, orice relatare despre moartea 
unui copil. Să fie, oare, aceasta o problemă contratransferentialá perso- 
nală ce are legătură numai cu persoana mea? Am reflectat asupra 
acestei posibilităţi verosimile. Însă, pe măsură ce meditam la aceste 
lucruri, am început să realizez de ce eram atât de atins : dacă dna T. ar 
plânge cu propriile lacrimi, atunci n-ar fi nevoie să fiu atât de tulburat. 
Motivul pentru care relatarea lor a avut un asemenea efect asupra mea 
trebuie să aibă legătură cu faptul că femeia nu este capabilă să manifeste 
nici un fel de emoție proprie. (...) Dna T. a făcut mai mult decât să 
proiecteze asupra mea sentimentele sale — m-a făcut pe mine să simt. 
ceea ce ea nu era capabilă să simtă la modul conştient. (...) cel mai 

puternic impact asupra mea l-a avut faptul că ea părea lipsită de orice 
sentiment, iar rezultatul a fost că am vărsat lacrimi ce nu erau ale mele”. 

Şi alţi autori acordă atenţie mai cu seamă acelor procese de identifi- 
care proiectivă ce se manifestă în cadrul relaţiei terapeutice, considerând 
că acestea prezintă o relevanţă specială. Astfel, Thoma şi Kichele 
(2000), în contextul problematicii transferului şi al contratransferului, 
subliniază şi susţin afirmaţia interesantă a lui von Porder, conform 
căreia o componentă esenţială a identificării proiective este reprezentată 
de o „identificare cu agresorul”, aceasta în sensul că, prin intermediul 
acelor manevre inconştiente, clientul determină în terapeut „acele” 
sentimente pe care el însuşi trebuie să le fi trăit în situaţia sau relatia/ 
relaţiile traumatizante. Procesul urmează un scenariu al cărui regizor 
este însuşi clientul (în mod inconştient) şi, conform acestui scenariu, 
celor doi protagonisti - clientul si terapeutul - le sunt distribuite intr-un 
anume mod rolurile „agresorului” şi, respectiv, al „victimei”. De cele 
mai multe ori, procesul se derulează astfel: clientul descrie situatia/ 
situatiile problematice in asa fel încât se prezintă pe sine ca pe oO 
„victimă” a acesteia/acestora, in timp ce rămâne fie „golit de afecte”, 
fie exprimă alte emoţii decât cele la care ne-am aştepta în contextul 
respectiv. În cele ce urmează, putem spune că clientul se identifică cu 
sursa acelei agresiuni a cărei victimă a fost (părinte sau altă persoană 
importantă pentru el, soartă etc.), în sensul că încearcă să-l „convingă” 
pe terapeut de veridicitatea şi justetea lipsei de afect manifestate recurgând 
tocmai la acele argumente care l-au constrâns şi îl constrâng în continuare 
să reprime acel sentiment/emoţie. Se poate observa cum clientul îşi 
asumă practic ambele roluri, simultan : pe de o parte, celal „victimei”, 
şi pe de altă parte, mai mult sau mai puţin explicit, şi pe cel al 
„agresorului”. O variantă mai explicită şi deci mai evidentă a aşa-numitei 
„identificări cu agresorul” se poate observa atunci când clientul, prin 
comportamentul manifestat faţă de terapeut, caută să-l aducă pe acesta 
într-o situaţie similară cu cea trăită de el însuşi, cu scopul de a-i 
declanşa terapeutului o reacţie emoţională similară celei experimentate 
de el în situaţia sau relaţia traumatizantă. Putem exemplifica cum 1n 
măsura în care sentimentele problematice ale clientului sunt legate de 
experienţa de a se simţi neglijat, el se poate comporta faţă de terapeut 
în aşa fel încât acesta să se simtă neglijat. 

O clientă se plângea de faptul că se simţea neimportantă pentru 
prietenul ei, deoarece acesta nu petrecea cu ea atât timp cât ar fi dorit 
ea, nu îşi manifesta dragostea pentru ea prin mici atentii cotidiene (de 
exemplu, ea ar fi dorit să vorbească la telefon în zilele când nu se 
întâlneau, să primească SMS-uri care să ateste sentimentele pozitive ale 
prietenului etc.). Unul dintre lucrurile care o răneau cel mai mult însă 
era faptul că se întâmpla relativ des ca prietenul să anuleze întâlnirile : 
stabilite, respectiv să nu răspundă la telefon atunci când ea îl suna şi 
nici nu îi telefona mai târziu, văzând că fusese căutat de ea. Astfel, 
clienta noastră ,,simtea” cá nu e destul de importantă, destul de dorită, 
şi totodată spera că lucrurile nu stau chiar aşa, se gândea că prietenul ei 
nu realizează cat de importante sunt aceste lucruri, manifestări de’ 
afecțiune pentru o femeie, că „aşa sunt bărbaţii”, respectiv că-l va 
putea face să înţeleagă toate acestea şi să-l determine să-şi schimbe 
comportamentul. În acelaşi timp, se simţea extrem de frustrată şi de 
aceea de multe ori se certa vehement cu prietenul ei, căutând să-l facă 
astfel să înţeleagă ce anume dorea de la el. Pe de altă parte, ea se simţea 
foarte tristă, plângea mult, îşi neglija alte activităţi şi aproape întreaga 
sa energie şi interesul ei erau centrate pe relaţia lor, evocând de nenu- 
mărate ori şi cu lux de amănunte întâlnirile precedente, gesturile şi 
cuvintele prietenului, căutând să le găsească diverse interpretări şi 
justificări. Dra A. era de multe ori copleşită de teamă, gândindu-se că 
prietenul său o va părăsi şi nutrea convingerea că nu ar putea suporta 
lucrul acesta, că „ar muri”. „Simţea” cá ar fi în stare de orice şi ar 
accepta orice pentru a-l păstra. Lucrurile decurgeau în acest fel de mai 
multe luni, pe parcursul cărora clienta noastră „pierduse teren”, in 
sensul că, deşi uneori prietenul ei păruse să-i dea dreptate, promisese că 
se va schimba şi pentru scurt timp chiar realizase lucrul acesta, cuplul 
având astfel scurte perioade mai armonioase, acestea erau repede înlo- 
cuite de absente din ce in ce mai îndelungate din partea prietenului (pe 
parcursul ultimei luni se vázuserá doar de două ori şi în ciuda apelurilor 
zilnice, repetate ale drei A., prietenul ei „nu avusese timp” să vorbească 
cu ea la telefon). Iniţial, dra A. solicitase terapie pentru o tulburare de 
panică cu agorafobie şi terapia evoluase satisfăcător în această privinţă. 
Intre timp s-au suprapus problemele descrise mai sus în relaţia cu 
prietenul ei, şi d-ra A. a început să contramandeze în ultimul moment 
şedinţele terapeutice, invocând că trebuia să meargă la dentist, să 

gătească, deoarece aştepta musafiri etc., sau se întâmpla chiar să uite 
datele planificate, iar atunci când venea, o făcea cu întârziere sau pleca 
mai repede, motivând că „nu are timp să stea”. Se făcuse simțită şi o 
altă modificare importantă în relaţia cu terapeutul, în sensul că dacă 
iniţial avusese o reacţie terapeutică foarte bună, acum, fie părea cu totul 
refractară la orice încercare de intervenţie, percepând acestea ca fiind 
expresia unor expectante injuste, fie sub aparenţa unei reacţii pozitive 
îşi menținea „împotrivirea”, ce se manifesta ulterior, cu ocazia şedinţei 
următoare. Prezentăm relatările terapeutului referitoare la propria sa 
experienţă legată de această interacţiune: „...m-am gândit iniţial că 
acum, deoarece problema pentru care venise iniţial la terapie este în 
mare parte rezolvată, nu mai este important pentru ca să respecte 
angajamentul. Simteam cá acest comportament mă face să mă simt 
frustrată şi mânioasă. Mă surprindeam pândind: «A. îşi bate joc de 
mine şi de timpul meu». În acelaşi timp, percepeam $i o oarecare 
nelinişte : «Ce se întâmplă, de ce nu mai reuşesc să ajung la ea? Orice 
încercare de a mă apropia se izbeşte parcă de un zid». Simţeam că 
trebuie să fac ceva. Că această situaţie trebuie să inceteze. Că trebuie să 
stabilesc, din nou, foarte ferm, limitele şi termenii contractului nostru. 
Şi atunci am realizat că asta era de fapt dificultatea clientei în relaţia cu 
prietenul ei: cá nu reușea să-şi apere limitele”. 

Putem observa că ceea ce dra A. făcea în terapie semăna extrem de 
mult cu comportamentul prietenului ei, comportament pe care dorea cu 
disperare să îl schimbe, însă datorită temerii că l-ar pierde, respectiv că 
nu ar putea supravieţui durerii consecutive acestei pierderi, nu reuşea să 
îşi mobilizeze acea mânie cu adevărat protectoare, care ar fi ajutat-o să 
tind la distanță un comportament ce o rănea neîncetat. Este interesant 
de remarcat în acest caz că, deşi dra A. avea frecvent accese de mânie 
faţă de prietenul ei, acest fel de mânie nu o putea proteja cu adevărat, 
de vreme ce nu putea mobiliza nimic altceva decât cuvinte de reproş şi 
rugáminti pline de insistenţă adresate prietenului. Mânia de care ar fi 
avut nevoie dra A. era aceea care ar fi putut să o ajute să îşi modifice 
ea însăşi comportamentul faţă de o persoană care il oferea din ce in ce 
mai putin, provocându-i in schimb din ce in ce mai multă suferinţă. 
Ştim că în relaţiile interpersonale, încă din cea mai fragedă perioadă a 
Vietii, mania este sentimentul ce slujeste diferenţierea oim 
conturarea şi protecţia limitelor personale. În cazul drei A., teama de 

durerea pricinuită de eventuala pierdere a prietenului împiedica accesul 
conştient la această mânie ego-protectoare, astfel că procesul de identifi- 
care proiectivá ce s-a manifestat între ea şi terapeut a fost modalitatea — 
prin care clienta, pe de o parte, s-a eliberat de o parte a tensiunii | 

emoţionale pe care o trăia, iar pe de altă parte, şi-a comunicat trăirile 
şi nevoia ei de a-şi proteja limitele. În cazul acestui tip de interacţiune, 
terapeutului îi este destinat rolul „victimei” şi, în opinia lui von Porder, 
tocmai această „reconstituire” a situaţiei traumatizante, cu rolurile 
inversate (din perspectiva clientului), reprezintă cea mai importantă 
interacţiune în cadrul transferului şi contratransferului la pacienţii in > 
cazul cărora se manifestă aşa-numita „identificare proiectivă” (Thomă 
şi Kăchele, 2000). În acord cu opinia autorilor citati, dorim să subliniem | 
în acelaşi timp o altă funcţie importantă a identificării proiective, ce 

rezidă tocmai în obţinerea de către client a unui alt model de reacţie 

decât cel de care dispune. | 

Putem spune astfel cá, din punct de vedere terapeutic, identificarea 
proiectivá are valente adaptative, in sensul cá reprezintá din partea 
clientului o încercare de comunicare a acelor trăiri emotionale pe care 
nu le poate identifica şi/sau exprima altfel, iar pentru terapeut, în 
măsura în care „răspunde invitatiei" clientului, reprezintă o şansă de a 
înțelege experienţa clientului său. 

Gelso et al. (2002) remarcă faptul cá în ultimii ani s-au acumulat 
suficiente date empirice care susţin incidenţa ridicată a reacţiilor contra- 
transferentiale, chiar în condiţiile adoptării unor definiţii „conservatoare 
şi relativ înguste” ale termenului. Această constatare, coroborată cu 
recunoaşterea faptului că, eşuând în a-şi gestiona reacţia contratransfe- 
rentialá, terapeutul se expune inevitabil riscului de a-şi lăsa munca 
terapeutică să fie contaminată de conflictele sale nerezolvate şi de a 
înregistra rezultate precare în eforturile sale de a veni în ajutorul 
clientului, pledează pentru o atenţie deosebită manifestată faţă de această 
problemă. Importanţa contratransferului ca temă pentru psihoterapia 
dinamică este subliniată şi de observaţia lui Schaeffer, care nota în 1992 
că analiza reacţiilor din această categorie ale terapeutului alcătuieşte, 
alături de cea a transferului şi a rezistentelor, tripleta de accente a căror 


prezenţă defineşte un tratament ca fiind în esenţă psihanalitic (apud 
Holmqvist, 2001). 

Laplanche şi Pontalis (1994) delimitează din punct de vedere tehnic 
trei direcţii majore de gestionare a reacţiilor contratransferentiale ale 
terapeutului, manifestate in cadrul tratamentului : 


a) O prima pozitie sustine limitarea cât mai strictă a reacţiilor contra- 
transferentiale prin analiza personală a terapeutului, astfel încât 
suprafaţa de proiecţie a situaţiei analitice să fie structurată În exclusi- 
vitate de reacţiile transferentiale ale clientului. 

b) A doua direcţie susţine opinia că în cadrul travaliului analitic trebuie 
să exploatăm manifestările contratransferului şi - urmând indicaţiile 
lui Freud - trebuie să extindem controlul asupra lor pornind de la 
premisa că „fiecare posedă în propriul inconştient un instrument 
cu ajutorul căruia poate interpreta expresiile inconştientului alto 
oameni”. 

c) În sfârşit, a treia dintre poziţii sugerează utilitatea monitorizări 
propriilor noastre reacţii contratransferentiale în vederea interpretări 
acestora ca manifestări ale rezonantei de la inconştient la inconştient 
Deşi autorii citati nu invocă in acest context identificarea proiectivă 
apreciem cá acesta este mecanismul prin care s-ar realiza „rezo 
nanta" invocată de autori. 


Gelso et al. (2002) identificá cinci caracteristici ale terapeutului 
relevante din punctul de vedere al strategiilor fundamentale de gestionar 
a contratransferului : înțelegerea de sine (self-insight), integrarea de 
sine (self-integration), controlul anxietăţii, empatia şi recurgerea la 
abilităţile de conceptualizare. 

Înțelegerea de sine se referă la luarea la cunoştinţă de către terapeut 
a propriilor sentimente şi a înţelegerii forțelor motivaţionale ce se 
ascund în spatele acestora (de exemplu, „terapeutul este adesea conştient 
de emoţiile pe care clientul le evocă în el/ea”). 

Integrarea de sine implică recunoaşterea frontierelor ce separă 
persoana terapeutului de cea a clientului (de exemplu, „înţelege la 
modul eficient relaţiile dintre sentimentele sale şi cele trăite de către 
client”). 

Controlul anxietăţii este definit de măsura in care terapeutul se 
dovedeşte capabil să gestioneze teama, respectiv neliniştea cu care el 
însuşi se confruntă (de exemplu, „nu devine excesiv de neliniştit atunci 
când se confruntă cu majoritatea problemelor clientului”). 


"M EMINESCU" IASI 

Empatia cuprinde atât capacitatea racordării la emoţiile clientului, 
cât şi înţelegerea raţională a trăirilor acestuia (de exemplu, „poate. 
identifica de regulă experienţele interioare ale clientului”). 

În sfârşit, abilitățile de conceptualizare sunt definite ca fiind acele 
capacităţi ale terapeutului, care îi permit să conceptualizeze atât dina- 
mica intrapsihică a clientului, cât şi pe cea a relaţiei terapeutice (de 
exemplu, „poate identifica de regulă dinamica relaţiei terapeutice”). 
Măsura în care terapeutul posedă aceste caracteristici, respectiv cea în 
care recurge la strategiile pe care acestea le implică, poate fi apreciată cu 
ajutorul Inventarului Factorilor Contratransferentiali (Countertransference 
Factors Inventory - CFI), elaborat de Gelso et al. (1991). CFI cuprinde 
50 de itemi şi permite atât calcularea unui scor pentru cele cinci 
subscale, cât şi a unui scor global. Evaluarea se face de către un 
supervizor şi vizează nu activitatea terapeutului din cadrul unei şedinţe 
terapeutice sau a terapiei unui client anume, ci capacitatea generală a 
 terapeutului de a gestiona contratransferul. 

Bollas (1989), care atrage atentia asupra faptului cá terapeutul nu isi 
poate limita eforturile atentionale la concentrarea asupra trăirilor clientului 
şi că este important în egală măsură să-şi detecteze propriile trăiri, consideră 
totodată ca necesară dezváluirea acestora în beneficiul clientului, permitán- 
du-i acestuia să le utilizeze în mod selectiv. În aceeaşi ordine de idei, 
Livnay (1996) apreciază că dezvăluirea conţinuturilor contratransferen- 
tiale pe parcursul terapiei poate antrena următoarele efecte favorabile : 
- întăreşte în client simţul realităţii ; 

- clarifică impactul produs de comportamentul clientului atât asupra 
terapeutului, cât şi asupra celorlalţi ; 
- il asigură pe client de autenticitatea terapeutului şi de caracterul 

Viu", natural al acestuia ; 

- sporeste gradul de intimitate al relatiei terapeutice si creeazá premi- 
sele favorabile pentru exprimarea emotiilor ; 
- întăreşte reciprocitatea dezváluirii de sine relevante. 


Langs (1982) identifică următoarele secvente considerate tipice pentru 
prelucrarea contratransferului : 


- contratransferul se exteriorizează în cadrul relaţiei terapeutice, îmbră- 
când forma unei erori tehnice. Prin această eroare, terapeutul repetă 
o interacţiune patogenă din trecut ; 

- clientul sesizează si introiecteazá cele întâmplate la nivel inconştient, 
întărind astfel conținuturile patologice introiectate şi reacţiile nevro- 
tice neadaptate ; 

- clientul comunică in mod inconştient că a detectat problema contra- 
transferenţială şi mobilizează - de regulă inconştient - eforturi 
pentru „vindecarea” atât a conţinuturilor patologice introiectate, cât 
şi a terapeutului ; 

 - terapeutul sesizează şi rezolvă dificultăţile contratransferentiale, 
această secvenţă incluzând în egală măsură beneficiile implicite ce 
rezultă din eforturile terapeutice ale clientului, cât şi ajustarea într-o 
direcţie constructivă a raportării terapeutului. Acest din urmă ele- 
ment al schimbării favorabile a atitudinii este în esenţă cel care 
reprezintă diferenţa esenţială dintre terapeut şi personajele din trecu- 
tul clientului care au exercitat o influenţă patogenă asupra acestuia ; 

- corectarea efectelor contratransferului în cadrul interacțiunii tera- 
peutice cu clientul ; 

- analiza şi prelucrarea modului în care clientul a răspuns la această 
succesiune de secvenţe de interacţiune cu terapeutul. 


Ferenczi, autorul care a recunoscut rezistenţa terapeutului faţă de 
contratransfer, a identificat trei etape caracteristice ale acesteia (apud 
Thomă şi Kăchele, 1999): 

1. Într-o primă fază a contratransferului, terapeutul se dovedeşte încă 
în stare să controleze atât la nivelul comportamentului şi la cel al 
exprimării verbale, cât şi la cel al sentimentelor sale tot ceca ce 
consideră că ar putea genera complicaţii în cadrul relaţiei terapeutice. 

2. În a doua etapă, terapeutul manifestă o rezistenţă puternică faţă de 
contratransfer, ceea ce antrenează riscul transformării atitudinii sale 
fată de clientul său într-una rece şi distantă. Această modificare de 
atitudine poate inhiba într-o măsură semnificativă dezvoltarea trans- 
ferului. 

3. În sfârşit, în cadrul celui de-al treilea stadiu, terapeutul reuşeşte să 
depăşească rezistenţa şi, ca o consecinţă, se creează condiţiile pentru 


prelucrarea contratransferului. 


a 

5.3.4.1. Rezistenfele fata de contratransfer 


Rezistentele manifestate de terapeut faţă de luarea la cunoştinţă a 
reacţiilor contratransferentiale, respectiv faţă de dezvoltarea acestora, 
tin în bună măsură de acele convingeri iraționale formulate sub formă 
de prescriptii imperative, pe care le dezvoltăm faţă de rolurile noastre 
profesionale. Cele mai importante dintre acestea au fost cuprinse de 
Williams (1992, pp. 216-217) în următoarea listă: 


a) Trebuie să am succes cu toţi clienţii mei. 

b) Dacă voi eşua, asta înseamnă că nu am suficiente cunoştinţe. 

c) Fiecare şedinţă terapeutică trebuie să se desfăşoare ca la carte. 

d) Eu sunt responsabil pentru starea de bine a clientului meu. 

e) Toţi clienţii mei trebuie să mă trateze cu respect şi afecţiune. 

f) Trebuie să fiu un terapeut mai bun decât oricine altcineva. 

g) Ca terapeut trebuie să ştiu în oricare moment al terapiei ce am de 
făcut. 

h) Ca terapeut nu pot prezenta problemele mele emoţionale. 

i) Nu pot nutri sentimente negative fata de clientii mei. 

j) In nici un caz nu-mi pot permite să ajung in situaţia de a judeca 
greşit sau de a acţiona greşit în văzul clienţilor mei. 


Însuşirea acestor pretenţii iraționale are drept rezultat faptul cá 
terapeutul le conferă statutul de obiective sau chiar ambiţii personale, 
trăind orice abatere de la realizarea lor ca pe un eşec. Sub influenţa 
acestei optici, cooperarea clientului („ajutorul” venit din partea acestuia) 
poate da naştere unor puternice reacţii emoţionale pozitive din partea 


terapeutului, în timp ce manifestările exprimând rezistenţă ale clientului © 


riscă să fie interpretate ca tentative de sabotare a intereselor terapeutului 
şi, prin urmare, să genereze reacţii emoţionale de tipul supărării, mâniei, 
urii sau chiar a agresiunii deschise. Situaţia devine şi mai complicată 
din moment ce aceste sentimente sunt, la rândul lor, incompatibile cu 
idealul terapeutic reprezentat de atitudinea neutră faţă de client, astfel 
încât tentatia resimţită de terapeut de a nu-şi lua la cunoştinţă emoţiile 
şi de a prezerva astfel nealterată imaginea de „profesionist impecabil” 
poate fi la rândul ei atât de mare, încât acesta să-i cedeze, raportarea 
contratransferentialá rămânând inconştientă. 


| 

Asemenea manifestărilor transferentiale, cele care fac parte din 


cadrul contratransferului sunt supuse şi ele interpretării, acest demers 
făcând parte integrantă din arsenalul de tehnici al psihoterapiilor dina- 
mice de scurtă durată. Această formă de intervenţie va fi prezentată de 
asemenea în cadrul subcapitolului dedicat interpretării. 


5.3.5. Scurtă sinteză şi perspective 


Principiile teoriei ce fundamentează psihoterapiile dinamice de scurtă 
durată sunt însumate in cele ce urmează de către Malan (1989) : 


l. 


Persoana recurge la variate mecanisme de apárare pentru a evita 
durerea psihică sau conflictele, respectiv pentru a dobândi controlul 
asupra impulsurilor pe care le apreciază ca fiind inacceptabile. 


. Gama pe care se întind aceste procese variază de la cele aproape în 


întregime conştiente până la cele situate cu totul în afara sferei de 
cuprindere a conştiinţei. În cazul celor dintâi, suprimarea lor nece- 
sită doar câteva cuvinte bine ţintite, pe când la cele din urmă 
desluşirea mecanismelor poate necesita eforturi terapeutice dispuse 
pe o perioadă de mai mulţi ani. 


. Rezultatul final al proceselor de mobilizare a mecanismelor de 


apărare se concretizează de multe ori sub forma unor comportamente 
neadaptate sau a unor simptome nevrotice. 


. Comportamentul, respectiv simptomul, prezintă frecvent funcţii în 


acelaşi timp expresive şi defensive, sentimentele sau impulsurile ce 
se doresc a fi evitate apărând sub o formă „deghizată”. 


. Impactul acestor comportamente, sau simptome, este negativ asupra 


tuturor celor care vin în contact cu persoana Şi, nu în ultimul rând, 
asupra ei înseşi. 


. Chiar în condiţiile în care persoana este conştientă de aceste conse- 


cinte autodistructive, ea se poate dovedi a fi incapabilă să controleze 
puternicele forţe intrapsihice sub a căror influenţă se află. 


. Una dintre formele pe care aceste consecinţe negative le pot imbráca 


este aceea a unui cerc vicios care organizează relaţia dintre persoană 
şi mediul ei. 


. Una dintre sarcinile principale ale terapeutului constă în a analiza în 


propria conştiinţă, iar într-o etapă ulterioară să interpreteze pentru 

client rezultatul final al acestor mecanisme, folosindu-se de următorii 
termeni : (a) instrumentele utilizate în vederea evitării durerii psihice, 
a conflictului, respectiv a emoţiilor neacceptabile (apărarea); (b) con- 
. secintele temute ale accederii la suprafaţă a acestor emoţii şi senti- 
mente (anxietatea); si (c) natura propriu-zisă a emoţiilor ascunse. 
Acestea sunt de fapt elementele ce constituie aşa-numitul „triunghi 
al conflictului”, adică acel model care prezintă structura scheletică 
a conflictele psihologice şi este utilizat în psihoterapiile dinamice de 
scurtă durată ca o veritabilă busolă în reconstituirea elementelor 
componente ale problemelor psihologice si a relaţiilor dintre ele. -. 


Se impune să arătăm că, în ultimele câteva decenii, edificiul con- 
ceptual sau, mai degrabă, edificiile conceptuale ale psihanalizei au fost 


supuse ofensivei in continuă creştere a criticilor ce reclamau absenţa ` 


unei fundamentări temeinice, prin recursul la metodele de cercetare 
nomotetice. O lectură nepartizană a acestor reprosuri ne obligă să 
recunoaştem justetea multora dintre observaţii, chiar dacă accentuarea 
acestora şi luarea lor unilaterală în consideraţie de către unii autori s-a 
transformat în argumentul ce s-a dorit a fi folosit pentru o ranchiunoasă 
discreditare a psihanalizei. În aceste condiţii, poziţia exprimată de 
Bornstein (2002) - şi împărtăşită în egală măsură de alti autori - este cu 
certitudine una în acelaşi timp demnă de luat în seamă şi dătătoare de 
speranţă. Autorul citat se delimitează de acei psihanalişti care susţin 
imposibilitatea supunerii ideilor psihanalitice scrutinului cercetării empi- 
rice, făcând trimitere la cele peste 2.000 de studii publicate ce au 
demonstrat viabilitatea unui astfel de demers. Este poate de ajuns să 
cităm în acest sens cercetările din domeniul represiei, al ataşamentului 
la vârsta adultă sau al procesării implicite. Bornstein propune adoptarea 
unei strategii coerente de cercetare, care să adopte trei principii funda- 
mentale : 


a) Utilizarea datelor clinice pentru a genera ipoteze de cercetare testa- 
bile referitoare la dezvoltarea şi dinamica psihologică. 

b) Testarea acestor ipoteze printr-o combinaţie a tehnicilor idiografice 
şi nomotetice. 

c) Confruntarea propriilor paradigme cu cele din disciplinele înrudite, 
pentru a vedea în ce măsură ideile vehiculate în cadrul psihanalizei 
sunt compatibile cu rezultatele înregistrate în cadrul acestora. 

Pe de altă parte, considerăm că abordarea psihodinamică poate 
profita şi de pe urma unor rezultate din domeniul psihologiei sociale 
sau al psihologiei experimentale, care au validat - uneori nemijlocit - 
multe dintre mecanismele descrise în cadrul psihanalizei. Imbasciati 
(2003), de exemplu, susţine că, dintre orientările psihodinamice, teoria 
relaţiei cu obiectul ar fi cea care se pretează în cea mai mare parte la o 
comparaţie cu ştiinţele cognitive, având în vedere accentul pus pe 
achiziţiile din primele perioade ale vieţii, pe structurarea funcţiilor 
mintale ca o consecinţă a primelor experienţe relationale si pe elaborarea 
materialelor ce-şi au originea în contextul primelor experienţe senzo- 
riale. Meritul acestei orientări ar consta în aceea că a deplasat focali- 
zarea atenţiei dinspre cauzele endogene (instincte) în direcţia învăţării 
de pe urma experienţei personale. Sublinierea acestui aspect ar permite - 
după Imbasciati - conceptualizarea experienţelor nu doar în termeni 
afectivi, cum au fost descrişi aproape exclusiv în psihanaliză, ci (si) în 
cei ai urmelor mnezice şi ai achiziţionării funcţiilor. Formarea acestora 
permite într-o primă instanţă organizarea perceptuală a inputurilor 
senzoriale, proces ce stă la baza lecturării şi recunoaşterii realităţii 
exterioare, şi, ulterior, „citirea” primelor produse ale sistemului mintal 
incipient. Astfel se creează premisele dezvoltării unei capacităţi de a 
percepe realitatea interioară la variate niveluri inconştiente, ajungân- 
du-se în final la construirea unei capacităţi de reprezentare ce poate 
deveni conştientă şi îşi poate asuma funcţia de guvernare a comporta- 
mentului. | 

Prinsă în menghina formată de „nemulţumirile” (Kirsner, 2004) 
exprimate faţă de ea de către contestatari - adesea cu agresivitate si 
intolerantá - şi de orgoliile adepților ei - de multe ori cu totul surde la 
argumentele exprimate întemeiat şi cu buná-credin(á - psihanaliza 
beneficiază, credem, de şansa unei aplecări mai ferme asupra modali- 
tăţilor de a aduce mult solicitatele dovezi empirice. Până atunci însă, 
putem atribui întregului edificiu o valoare euristică, in condiţiile în care 
unele dintre componente au şi fost validate de cercetări a căror temei- 
nicie este cel puţin egală ce cea care a fundamentat concepte din alte 
domenii ale psihologiei. : 

Pe de altă parte, considerăm că psihanaliza poate manifesta deschi- 
dere faţă de intuitii venite din partea altor orientări şi poate profita prin 
asimilarea acestora. Astfel, Bernstein (2001) consideră că practicarea 

psihoterapiei psihanalitice combină teoria psihanalitică a tratamentului 


cu teoria psihanalitică a vindecării, combinaţia acestora reprezentând. 


o importantă porţiune din teoria psihanalitică, iar aceasta la rândul ei, 
se suprapune parţial cu teoria generală a psihoterapiei, ce constituie 
în schimb o importantă parte a sferei mai cuprinzătoare a psihologiei 
umane. 


5.4. Criterii de selecţie a clienţilor pentru 
psihoterapiile dinamice de scurtă durată 


Realizarea în cadrul psihoterapiilor dinamice de scurtă durată a unor 
obiective comparabile cu cele vizate de tratamentele ce pot conta pe o 
durată mult mai lungă a interacțiunii cu clientul poate fi posibilă doar în 
condiţiile unei dirijări mai pronunţate a intervenţiei de către terapeut şi, 
implicit, a unei intensificări a acesteia. În astfel de condiţii, selectarea 
adecvată a clienţilor ce pot beneficia de pe urma travaliului terapeutic 
dobândeşte o importanţă crucială. Flegenheimer (1982) notează ca fiind 
cu adevărat ironic faptul că cei mai potriviti candidaţi pentru psiho- 
terapiile scurte ar fi tocmai acei clienţi potenţiali selectaţi de terapeutii 
nefamiliarizati cu aceste forme de tratament şi pentru o terapie de lungă 
durată. Acest lucru se referă însă doar la faptul că o persoană relativ 
sănătoasă, ce a făcut dovada unei bune functionári în confruntarea 
cu solicitările cotidiene şi este în acelaşi timp inteligentă, sensibilă, 
receptivă la o gândire psihologică şi motivată suficient pentru schimbare 
în privinţa aspectelor ce tin de problemele pe care le întâmpină, ar 
putea în principiu beneficia de pe urma ambelor forme de tratament cu 
maximum de eficienţă. Acest lucru nu înseamnă însă că oricare dintre 
clienţii ce ar putea fi acceptaţi cu bune şanse de reuşită pentru o terapie 
de lungă durată ar fi potrivit şi pentru una limitată în timp. Powers şi 
Alonso (2004) atrag atenţia, la rândul lor, că aceeaşi lungime a trata- 
mentului nu poate fi potrivită tuturor, cum de altfel nu a fost niciodată. 
Astfel, unii clienţi au nevoie de o terapie mai îndelungată, iar alţii chiar 
solicită acest lucru. Un prim aspect ce trebuie avut în vedere atunci 
când selectăm clienţii este cel al eficienţei, a cărui importanţă este de 
prisos să o mai accentuăm. Considerăm util să amintim doar faptul că 


— mm em a a 

a promite unei persoane ce urmează să se supună unei intervenţii 
terapeutice eficienţa intervenţiei este un act de maximă responsabilitate, 
potenţialul client renunțând la alte intervenţii care ar putea să-i asigure 
rezolvarea problemelor sale. Chiar mai important însă, în cazul tera- 
piilor dinamice de scurtă durată trebuie să avem în vedere şi faptul că 
acestea supun clientul unor intervenţii ce riscă să genereze decompensări 
a căror intensitate o excede pe cea a problemelor iniţiale, în condiţiile 
în care constituţia psihologică a clientului nu îi permite acestuia să le 
poată prelucra în mod constructiv. Acesta este motivul principal pentru 
care specialiştii angrenati în practica psihoterapiilor dinamice de scurtă 
durată acordă o atenţie deosebită criteriilor de selecţie pentru aceste 
forme de terapie. 

O primă poziţie demnă de luat în seamă în acest sens este cea 
formulată de Davanloo (1992a), care, pe baza experienţei acumulate 
cu aproximativ 150 de pacienţi, identifică patru categorii diagnostice 
majore ce se pretează la psihoterapia dinamică de scurtă durată : 


1. Stările nevrotice care cuprind probleme oedipale explicite. 

2. Stările nevrotice focalizate în jurul pierderilor suferite de către 
persoană. 

3. Nevroze compulsive şi fobice persistente, ce pot prezenta mai multe 
elemente focale (acestea putând include probleme oedipale com- 
plicate sau pierderi). 

4. Tulburări nevrotice sau de personalitate persistente, în cazul cărora 
nu se poate pune în evidenţă o problemă fundamentală, responsabilă 
pentru geneza problemei prezentată de client. 


Este interesant de menţionat în acest sens şi opinia exprimată de 
Alexander, care aprecia că indicatia psihoterapiei de scurtă durată ar fi 
bazată mai degrabă pe „capacitatea integrativă a forţei eului” decât pe 
simptomele prezentate de client. Astfel, ar profita în mai mare măsură 
de capacitatea intervenţiei limitate în timp de a opera modificări Tecon- 
structive ale personalităţii acei clienti care prezintă o forţă superioară a 
eului şi ale căror conflicte nu ar fi înrădăcinate în evenimentele de viaţă 
timpurii. Eisenstein (1992), autorul care invocă poziţia lui Alexander, 
sesizează o aparentă contradicţie în spatele acestei opinii, în sensul că 
ar fi discutabilă nevoia acestor persoane de a beneficia de pe urma unei 
intervenţii ce vizează restructurarea personalităţii. In ceca ce ne priveste, 

apreciem cá, formulandu-si obiecțiile, Eisenstein eşuează in a sesiza că 
„forţa eului” constituie doar un aspect al personalității clientului, 
conflictele acestuia nefiind reductibile la o presupusă „slăbiciune caracte. 
 rialá". Ín contextul existentei cotidiene, forta eului s-ar referi cu preci. 
dere la capacitatea persoanei de a rezista în fata unor situaţii stresante, 
la geneza cărora o contribuţie importantă poate fi adusă tocmai de acele 
patternuri de relationare disfunctionale, a căror corectare este vizată de 
intervenţia terapeutică. Pe de altă parte, în cadrul terapiei, puterea 
integratoare a eului îşi găseşte exprimarea mai ales în capacitatea 


clientului de a tolera fără riscul unei decompensări, disconfortul si:. 


anxietatea generate de confruntările cu temele dureroase ale propriilor 
conflicte, de a integra intuitiile dobândite în urma interpretărilor, în 
ansamblul convingerilor relevante asupra propriei persoane şi a celor 
din jur, respectiv de a-şi asuma dificultăţile şi riscurile inerente schim- 
bărilor de atitudine faţă de ceilalţi. În cazul clienţilor mai putin ,,puter- 
nici”, ne putem aştepta ca rezistentele faţă de eforturile exploratorii şi 
confruntative ale terapeutului să fie cu mult mai mari, ceea ce va 
impune implicit o durată semnificativ crescută a tratamentului, chiar în 
condiţiile în care obiectivele vizate de intervenţie sunt din start limitate. 


Un punct de vedere demn de luat în consideraţie în acest context este şi: 


cel exprimat de Shefler (2000), care apreciază că psihoterapia dinamică 
de scurtă durată se poate dovedi deosebit de utilă în tratarea unor 
probleme, izvorâte fie din procesele de dezvoltare, fie din surse de 
natură psihopatologică cu care se confruntă adolescenţii, având în vedere 
faptul că prin durata limitată a tratamentului se pot evita dificultăţile ce 
„rezultă din rezistentele pe care aceşti clienti le prezintă faţă de ataşa- 
mentul de lungă durată şi faţă de relaţiile caracterizate prin ambiguitate, 
pe care le trăiesc ca ameninţări la adresa nevoii lor de independenţă şi 
autonomie. 

Sifneos (19922) propune opt criterii pe baza cărora se poate aprecia 
motivaţia pentru schimbare a candidatului la psihoterapia dinamică de 
scurtă durată („provocatoare de anxietate”) : 


1. Capacitatea persoanei de a constientiza natura psihologică a pro- 
blemelor cu care se confruntă - autorul citat este de părere că un 
„anumit nivel al conştiinţei psihologice reprezintă o preconditie a 


travaliului psihoterapeutic orientat spre. soluţionarea dificultăţilor 
existenţiale. 


E ae, 

. Capacitatea persoanei de a-şi asuma in mod sincer şi onest dificul- 


tatile de natură psihică, respectiv de a le expune în cadrul dialogului 
(terapeutic) - implică şi curajul persoanei de a-şi analiza meca- 
nismele de apărare şi de a comunica deschis terapeutului rezultatele 
demersului său. 


. Hotărârea fermă de a participa activ la terapie - elementul-cheie in 


cadrul acestui criteriu este reprezentat de disponibilitatea de a-şi 
asuma responsabilitatea pentru schimbarea dorită şi de a interpreta 
o partitură activă în cadrul tratamentului ; această atitudine este 
fundamental diferită de cea manifestată sub forma aşteptării pasive 
a ajutorului venit din exterior (din partea terapeutului). 


. Curaj, înţelegere şi capacitate de a-şi descoperi propriile pânduri şi 


emoţii - implică disponibilitatea de a-şi adresa întrebări referitoare 
la propriile trăiri, chiar şi în condiţiile în care demersul implică o 
neplăcere pasageră ; persoana care satisface acest criteriu poate trăi 
sentimentul bucuriei atunci când descoperă un lucru nou despre 
propria persoană şi, în loc să invoce influenţe din exterior, se 
foloseşte de informaţiile dobândite asupra propriei persoane pentru 
a înţelege comportamentul său şi modul în care reacţionează - 
adaptat sau nu, eficient sau nu, conformist sau ieşit din tipare - la 
diferitele situaţii de viaţă. 


. Dorința de a experimenta si de a descoperi - reprezintă disponi- 


bilitatea persoanei de a se angrena în demersuri ce promit desco- 
perirea unor aspecte inedite ale propriei personalităţi, chiar şi în 
condiţiile în care eforturile depuse în acest sens nu pot garanta 
obţinerea rezultatelor scontate ; constituie de fapt o extensie a prece- 
dentului criteriu (în concepţia lui Sifneos) sau poate, mai degrabă, o 
atitudine generală ce favorizează mobilizarea eforturilor depuse în 
vederea obţinerii acelor informaţii asupra propriei persoane şi a 
trăirilor proprii, a căror integrare stă la baza capacităţii de a se 
înţelege (capacitate care, la rândul ci, defineşte cel de-al patrulea 
criteriu). 


. Expectatii realiste fata de rezultatele psihoterapiei - constituie un 


criteriu al cărui aport este decisiv în cadrul oricărei intervenţii 
psihoterapeutice şi are la bază capacitatea persoanei de a-şi tempera 
aspiraţiile lipsite de simţul realităţii şi predispoziția spre gândirea 
magică ; astfel, persoana - pentru a satisface acest criteriu - trebuic 


210 


PSIHOTERAPII SCURTE 


să facă dovada faptului că posedă capacitatea care îi permite ca în 
loc să aştepte o rezolvare „ca prin minune” sau „de la sine” a 
problemelor sale să înţeleagă că se angajează într-un demers ce 
pretinde din partea lui un travaliu susținut pentru realizarea obiecti- 
velor propuse. Cercetări recente atrag atenţia asupra unui aspect ce 
trebuie luat în consideraţie în cântărirea măsurii în care clientul 
satisface acest criteriu. Iluzia de invulnerabilitate a fost descrisă cu 
precădere în cadrul unor cercetări din domeniul psihologiei sănătăţii, 
dar acest construct prezintă aspecte ce au relevanţă şi în cazul 
psihoterapiei. Practicienilor psihoterapiei — indiferent de orientare - 
le sunt cunoscute implicaţiile angrenării clientului în acţiuni din 
partea cărora acesta se aşteaptă la o ameliorare a situaţiei cu care se 
confruntă şi care se dovedesc în final a fi factori ce agravează şi mai 
mult starea lucrurilor. De multe ori se constată ulterior că argumente 
formulate la nivelul bunului-simt ori al unei analize umane, dar cât 
de cât realistă, au avertizat asupra caracterului neadecvat al ,,solutiei” 
adoptate de către client, fără a fi însă luată în serios de acesta. În 
altă ordine de idei, aceeaşi iluzie de invulnerabilitate poate fi identi- 
ficată şi la originea unei insuficiente modificări pentru angrenarea în 
psihoterapie a persoanei ce se confruntă cu probleme (amânarea 
acelor schimbări la nivel comportamental care ar putea asigura 
depăşirea dificultăţilor întâmpinate). Putem identifica în astfel de 
cazuri una dintre principalele atitudini descrise de Watzlawick et al. 
(1990) ca fiind implicată în geneza problemelor psihologice, şi 
anume reluarea măsurilor ce se impun a fi luate într-o situaţie căreia 
i se neagă caracterul problematic. Pentru majoritatea persoanelor 
pătrunse de ideea aflării sub protecţia unui invizibil scut al invulne- 
rabilitatii, alternativa solicitării unei asistente psihoterapeutice nu 
este demnă de luat in seamă nici măcar atunci când au de suportat 
disconfortul evident produs de agravarea problemei cu care se con- 
fruntă. Altele, în schimb, acceptă „luarea în terapie” - de regulă 
mai mult sub influenţa presiunilor exercitate de către apartinátori -, 
urmărind obiectivul secret şi de multe ori neconstientizat nici chiar 
de către ele însele al motivării refuzului de a soluţiona problema 
prin eşecul eforturilor terapeutice. Sifneos insistă şi pe capacitatea 
clientului de a accepta un compromis rezonabil în ceea ce priveşte 
dimensiunile schimbărilor ce pot fi aşteptate în mod rezonabil ca 

rezultat al intervenţiei terapeutice. Ursano şi Norwood (2000) remarcă 
la rândul lor că terapeutii care optează pentru intervenţiile de scurtă 
durată trebuie să-şi tempereze ambițiile şi perfectionismul, respectiv 
să renunţe la urmărirea unor obiective ideale, formulate în termeni 
de „restructurare a personalităţii” sau „modificarea semnificativă a 
funcţionării psihismului”. Limitările obiectivelor, impuse de optiu- 
nea pentru o intervenţie de durată redusă, trebuie să fie acceptate şi 
de client, având în vedere faptul că putem spera din partea acestuia 


la o participare eficientă doar în măsura în care „dimensiunile” 


obiectivelor vizate de tratament sunt apreciate de acesta ca fiind 
satisfăcătoare (O'Connor şi Seymour, 1990). După Shafran et al. 
(2002), persoana care suferă de perfectionism clinic îşi poate asigura 
aprecierea de sine doar atât timp cât depune eforturi neabătute în 
vederea satisfacerii unor standarde elevate autoimpuse în cel puţin 
un domeniu considerat important. Relevant din punctul de vedere al 
caracterului clinic al perfectionismului este faptul că standardele in 
cauză sunt păstrate şi urmate în ciuda unor consecințe adverse 
evidente. Deosebit de plastice, metaforele citate de autori descriu 
cât se poate de veridic impactul perfectionismului asupra persoanei 
ce cade victimă acestei atitudini. Astfel, după Hamachec (1978), 
perfectionistii „fierb întruna în zeama pe care ei înşişi şi-o prepară, 
întrebându-se neîncetat dacă fac într-adevăr ceea ce este cu adevărat 
potrivit”, în timp ce Hollander (1965) apreciază că persoana care 
tinde la modul compulsiv spre perfecţiune îşi trăieşte viaţa de parcă 
ar fi „controlorul tehnic al calităţii procesului de producţie”, acesta 
din urmă fiind nimic altceva decât propria activitate cotidiană. La 
fel de nimerită este şi formularea lui Horney (1950), conform căreia 
perfectionismul este „tirania pretențiilor”. Atitudinea sceptică faţă 
de posibilitatea persoanelor perfectioniste de a profita de pe urma 
psihoterapiei de scurtă durată este susţinută şi de date empirice. 
Astfel, Shahar et al. (2003, 2004) au demonstrat cá acei clienti care 
prezintă niveluri crescute ale perfectionismului înregistrează rezul- 
tate mai slabe în urma terapiei de scurtă durată pentru depresie. 
Această receptivitate scăzută a persoanelor înclinate spre perfectio- 
nism faţă de psihoterapia de scurtă durată pentru depresie este cu 
atât mai regretabilă cu cât cercetările au demonstrat asocierea, cu 

o frecvenţă statistic semnificativă, a perfectionismului de această 
condiţie (Flett et al. 2003). 

7. Această constatare făcută de practicieni ai psihoterapiei este de altfel 
în perfectă concordanţă cu principiile validate în cadrul unor cerce- 
tări empirice din domeniul psihologiei personalităţii. Astfel, Mischel 
(1985) apreciază că „valoarea subiectivă a stimulilor” reprezintă 
una dintre cele mai importante variabile personale ce determină 
comportamentul într-un context dat. Teoria formulată de Mischel, 
oarecum tributară tezelor psihologiei topologice a lui Lewin, susține 
că valoarea afectivă (valența) ataşată unui obiect este hotărâtoare in. 
opţiunea pentru mobilizarea comportamentului ce vizează apropierea 
de obiectul în cauză. În contextul evaluării dimensionării expecta- 
ţiilor clientului faţă de terapie, o atenţie deosebită se impune a fi 
acordată perfectionismului şi, mai ales, variantei clinice a acestuia. 

8. Disponibilitatea spre sacrificiu — se referă la asumarea de către client a 
eforturilor şi a neplăcerilor pe care le implică tratamentul. Costurile, 
din punctul de vedere al clientului, sunt calculate atât în termeni de bani 
şi timp, cât şi în termeni ce implică evocarea dureroasă a unor eveni- 
mente de mult uitate, intensificarea emoţiilor negative, dezvăluirea 
unor informaţii intime, considerate de către persoană - cel puţin până 
în momentul discutării lor cu terapeutul - jenante sau penibile etc. 
Datele empirice arată că aproape jumătate dintre clienţii trataţi prin 
psihoterapie abandonează tratamentul în primele şapte şedinţe. Se 
poate aprecia în acest context că, în multe dintre cazuri, principalul 
motiv al renunţării timpurii o constituie tocmai incapacitatea adaptării 
la „duritatea” tratamentului. Problema tolerării neplăcerilor inerente 
este şi mai acută în cazul psihoterapiilor de scurtă durată, care, din 
cauza presiunii timpului, necesită intervenţii mai „impetuoase” sau, 
pe alocuri, chiar mai agresive, şi, ca urmare, reprezintă o provocare 
mai solicitantă pentru client, în comparaţie cu intervenţiile a căror 
durată preconizată a fi medie sau lungă permite terapeutilor să 
aplice clienţilor un tratament mai „blând” şi mai permisiv. 


Sifneos apreciază că terapia dinamică de scurtă durată ar fi indicată 
doar pentru clienţii care satisfac exigenţele a cel puţin şase sau şapte 
dintre criteriile prezentate mai sus ; în cazul lor, motivaţia pentru schimbare 
este apreciată ca fiind „bună”, în timp ce în cazul integraliştilor, 

„excelentă”. Cei cu motivaţia „satisfăcătoare” (5 criterii) sau „insufi- 
cient motivaţi” (sub 5) nu sunt consideraţi candidaţi potrivi(i pentru 
această formă de tratament. 

Este important de subliniat şi faptul că, în ciuda tratamentului 
preferential acordat de Sifneos aspectului motivational al indicatici 
pentru terapia dinamică de scurtă durată, el nu-i atribuie statutul de 
unic garant al potrivirii pentru această formă de tratament. În acest sens 
sunt înşirate alte patru criterii utilizate de Sifneos (1992a; 1992b) in 
selecţia clienţilor. Astfel: (1) clientul trebuie să prezinte o problemă 
bine circumscrisá şi să fie capabil să selecteze un anumit teritoriu al 
dificultăţilor asupra căruia să-şi poată concentra atenţia şi eforturile ; 
(2) se pretinde din partea clientului să fi beneficiat în copilăria timpurie 
de cel puţin o relaţie interpersonală importantă, bazată pe principii de 
tipul „dau şi primesc” sau altruiste; (3) pe parcursul interviului ce 
precedă luarea în tratament, clientul trebuie să furnizeze dovada faptului 
că este capabil să stabilească o bună relaţie de cooperare cu terapeutul 
şi să-şi exprime deschis trăirile şi emoţiile ; (4) se aşteaptă din partea 
clientului să demonstreze că are un simţ psihologic, o cultură psihologică 
şi o inteligenţă deasupra mediei. Acest din urmă criteriu este dictat de 
faptul că limitarea duratei tratamentului nu permite alocarea de timp 
pentru a sensibiliza persoana faţă de aspectele psihologice ridicate de 
problemele sale sau de existenţa de zi cu zi ori pentru a-l familiariza cu 
principiile, conceptele sau modalităţile de analiză a unor situaţii, eveni- 
mente şi comportamente care, în mod firesc, reprezintă componente de 
bază ale unei culturi psihologice generale. 

Davanloo (1992a) recomandă tehnica interviului focalizat ca metodă 
fundamentală a identificării clienţilor ce prezintă indicaţii pentru trata- 
mentul prin psihoterapie dinamică de scurtă durată, care vizează în 
esenţă evaluarea funcţiilor eului, considerate de autor ca prezentând o 
importanță majoră pentru integrarea într-o psihoterapie dinamică. Inter- 
viul este inclus chiar în cadrul primei şedinţe terapeutice (sau a primelor 
două şedinţe, la nevoie), terapeutul urmând să răspundă după aceea la 
următoarele întrebări, relevante din punctul de vedere al indicaţiilor 
terapeutice : 

1. A devenit clară structura problemei centrale a clientului ? 
2. A reacţionat pozitiv clientul la tehnicile de dezvăluire utilizate pe 


parcursul interviului ? 

3. A reacţionat clientul la interpretările terapeutului ? 

4. Se poate evidentia o legătură între trecutul clientului şi problemele 
cu care se confruntă în prezent? 

„ S-a stabilit o relaţie emoţională între terapeut şi client? 

. Se pot evidentia relaţii importante în trecutul clientului ? 

. Pot fi relevate relaţii în trecutul clientului, evenimente pe baza cărora 
s-ar putea presupune că el va fi capabil să reziste solicitărilor 
emoţionale impuse de componenta exploratorie a intervenţiei tera- 
peutice, fără consecinţe de tipul regresiei psihotice sau al comporta- 
mentului suicidar ? 


- Os tA 


Acest veritabil test al adecvárii pentru tratamentul prin psihoterapie 


dinamicá de scurtá duratá reprezintá in esentá o sedintá terapeuticá in 
cadrul cáreia toate componentele tipice ale interventiilor de acest tip (explo- 
rarea trecutului, confruntarea, interpretarea etc.) sunt utilizate pentru a 
putea estima reacţia clientului faţă de aceste „manopere” terapeutice. 

Truant (1998) formulează, pe baza lucrărilor lui Malan, Mann, 
Strupp şi Binder, respectiv Beck et al., următoarele criterii de excludere 
de la psihoterapiile de scurtă durată: 


- problemele familiale implicate ; 

- dependența de droguri şi alcoolismul cronic ; 

- suicidul ; 

~ riscul crescut; 

- tentativele serioase; 

- psihopatologia severă; 

- spitalizarea de lungă durată ; 

- tulburările psihotice ; 

- mai multe serii de TEC; | 

- depresia generatoare de incapacitate fárá factori precipitatori ; 
- simptomele obsesive cronice generatoare de incapacitate ; 

- simptomele fobice cronice generatoare de incapacitate ; 

- manifestările majore de tip acting out distructive sau autodistructive ; 
- traumele timpurii extensive ; 

- memoria şi capacitatea de concentrare neadecvate. 


În sfârşit, Baumann et al. (2001) au elaborat Scala capacităţii pentru 
procesul dinamic (The Capacity for Dynamic Process Scale - CDPS), 
care îşi propune să abordeze nouă aspecte ale angajamentului clientului 

Tabelul 4. Scala capacității pentru procesul dinamic 


Manifestă intuiţie (insight) 


Percepe aspectele afective ale problemei 
cu care se confruntă 


Diferentiazá între stările afective 
Diferenţiază între problemele interpersonale 
Capabil de relaţie pozitivă 

Colaborează pe plan terapeutic 

Scor total 


în procesul psihoterapiei dinamice. Chiar dacă nu vizează strict domeniul 
psihoterapiilor dinamice de scurtă durată, credem că prezentarea CDPS 
este utilă, ea urmărind să surprindă măsura în care clientul poate profita 
de pe urma unei abordări psihodinamice. Este chiar interesant de 
menţionat faptul că scorurile crescute erau asociate unci angajări pe 
durată mai lungă în terapia dinamică. Acest rezultat este interpretat de 
Baumann et al. ca fiind o expresie a disponibilităţii clientului de a 
rămâne angajat în tratament chiar în condiţiile în care acesta vizează 
explorarea unor teme conflictuale, demers generator în mod firesc al 
unui disconfort emoţional considerabil. Scala cuprinde nouă itemi, 
clientul fiind notat pe baza fiecăruia dintre aceştia între 1 (corespondenţă 
minimă) şi 5 puncte (corespondenţă maximă). In final se obţine un unic 
scor total, considerat a fi relevant pentru măsura în care clientul poate 
fi considerat capabil să se colaboreze la abordarea terapeutică a unor 
probleme de natură afectivă şi interpersonală. 


În lista de mai sus, „depresia generatoare de incapacitate fără factori 
precipitatori” şi „memoria şi capacitatea de concentrare neadecvate” 
sunt singurele preluate după Beck ef al., celelalte putând fi considerate 
ca reprezentand cu adevarat contraindicatiile psihoterapiilor dinamice 
de scurtă durată. 

Powers şi Alonso (2004) citează mai mulţi autori ce pledează pentru 
nevoia unor intervenţii mai extensive în cazul tulburărilor de perso- 
nalitate - şi, mai ales, în cel al clienţilor ce prezintă o patologie de tip 
borderline -, care, prin urmare, nu ar fi indicate pentru abordări limitate 
în timp. În aceeaşi ordine de idei, Blatt - citat de asemenea de Powers 
şi Alonso - susţine pe baza mai multor studii faptul că persoanele 
exagerat de autocritice şi perfectioniste, care în general răspund în mică 
măsură la intervenţiile de scurtă durată, pot profita semnificativ de pe 
urma unor terapii psihodinamice mai lungi. 

Pe baza considerentelor de mai sus, Powers şi Alonso (2004) alcă- 
tuiesc următoarea listă a clienţilor ce necesită o terapie de lungă durată 
şi a căror includere în intervenţii proiectate a fi limitate în timp poate fi 
considerată contraindicată : 


1. Clienţii ce au nevoie de terapie pentru a le oferi un suport pe viaţă 
şi pentru care psihoterapia îndeplineşte rolul unei veritabile „dialize 
psihologice”. 

2. Clienţii pentru care psihoterapia dobândeşte funcţia unui suport 
auxiliar al ego-ului. Aceste persoane se prezintă de regulă la terapie 
fără a avea o problemă bine conturată, imobilizati în disperare şi 
izolare, acuzând lipsa unor aspirații sau motivații. 

3. Persoanele ce suferă de o patologie caracterială persistentă şi perva- 
ziva, terorizate de intensitatea nevoilor cu care se confruntă sau, 
dimpotrivă, care îşi neagă nevoile şi refuză ataşamentul. 

4. Clienţii care nu profită de pe urma unor intervenţii de scurtă durată. 


Este de la sine înţeles că acest din urmă criteriu se poate aplica 
înainte de instituirea măsurilor terapeutice doar în măsura în care 
clientul se prezintă la tratament relatând istoricul a cel putin o tentativă 
eşuată de a-şi rezolva problemele printr-o intervenţie limitată în timp. 
Pe de altă parte, acest criteriu poate atrage atenţia practicienilor angajaţi 
în intervenţii ce se vor scurte asupra utilității unei abordări flexibile in 
ceea ce priveşte durata finală a tratamentului, astfel încât, la nevoie, 
terapeutul să fie pregătit să-şi revizuiască strategia proiectată pentru o 
terapie limitată în timp. În sfârşit, acest al patrulea criteriu este menit 
să sublinieze faptul că, oricât de riguroasă ar fi selecţia clienţilor pentru 
terapiile de scurtă durată, ele permit „strecurarea” unor falşi pozitivi, 

a cáror identificare cát mai timpurie poate contribui la asigurarea 
tratamentului corespunzător de care au nevoie. 


5.5. Strategia psihoterapiilor dinamice 
de scurtá duratá 


În principiu, psihoterapiile dinamice de scurtă durată practică intervenţii 
fundamentate teoretic de psihanaliză şi făcând recurs la tehnicile elabo- 
rate în cadrul acestor metode. În opinia lui Malan (1986a), procesul 
terapeutic constă în utilizarea problemei centrale a clientului ca focus al 
terapiei planificate strategic şi direcționarea interpretărilor, ori de câte 
ori acest lucru este posibil, înspre această problemă. În cadrul acestui 
demers, terapeutul utilizează întreaga gamă a tehnicilor interpretative, 
incluzând-o şi pe cea a interpretării transferului. După cum arată într-o 
altă lucrare, progresul real devine posibil atunci când interpretarea se 
extinde asupra sentimentului real din cadrul relaţiilor din trecut (XP) şi 
este desăvârşit atunci când acest sentiment necunoscut este deslusit cu 
totul şi recunoscut, integrat de către client (Malan, 1989). 

În structurarea strategiei terapeutice, dincolo de indicaţiile de ordin 
tehnic, terapeutul tine cont de o serie de principii, care indeplinesc 
funcţia de ghid al intervenţiei. Deşi prezentate dintr-o perspectivă 
integrativă, considerăm că principiile tehnice centrale ale psihoterapiilor 
scurte, recapitulate de către Anchin (2003), rezumă in mare măsură şi 
pe cele imbrátisate de către practicienii de orientare psihodinamică a 
acestor metode : 


l. Stabilirea rapidă a alianţei terapeutice, păstrarea statutului si calităţii 
acesteia, abordarea şi exploatarea terapeutică a alianţei după nevoile 
imediate ale intervenţiei ; 

2. Efectuarea unei evaluări rapide, urmată de formularea problemelor 
clientului ; 

3. Stabilirea, pe baza acestei formulări, a focusului terapiei şi menţi- 
nerea acestuia în centrul atenţiei până la terminarea terapici ; 

4. În legătură nemijlocită cu acest focus, fixarea unor obiective realiste 
(adică limitate şi posibile de realizat), respectiv bine definite ; 

5. Integrarea conturării focusului cu intervenţia promptă ; 

6. Îmbinarea centrării asupra prezentului cu orientarea asupra viitorului | 


imediat, pe fondul unui climat optimist asigurat de certitudinea că 
schimbarea in bine este posibilă ; 
7. Acordarea unei atentii susţinute variabilei timp, în condiţiile abor- 


dării unei atitudini flexibile şi terapeutice faţă de utilizarea acesteia 


(exprimată prin fixarea duratei şedinţelor, a frecvenţei acestora etc.) ; 
8. Adoptarea unei atitudini flexibile faţă de utilizarea tehnicilor şi 
modalitatilor de intervenţie ; 
9. Păstrarea unei atitudini active, coroborată cu întărirea cooperării 
active şi angajate a clientului pe întreaga durată a tratamentului. 
10. Integrarea resurselor, abilităţilor şi energiilor clientului în eforturile 
mobilizate în vederea schimbării ; 
11. Pregătirea clientului pentru terminare (prin analiza semnificatiilor 
idiografice si implicatiile acestui proces etc.). 


Practic, singurul principiu în privinţa căruia adepţii variantelor psiho- 
dinamice ale terapiilor scurte ar putea manifesta retineri este cel prezentat 
în punctul 7, cel referitor la flexibilitatea faţă de componenta timpului, 
atitudinea acestor terapeuti fiind mai putin permisivă. Totuşi, această 
relativă rigiditate vizează practic limitele temporare care au fost convenite 
la începutul terapiei şi care tin mai ales de durata şedinţelor, respectiv 
de frecvenţa acestora, elemente care după începerea terapiei nu pot fi - 
cel putin teoretic — modificate. Pe de altă parte, chiar si psihoterapiile 


dinamice de scurtă durată oferă terapeutului anumite grade de libertate 


în stabilirea frecvenţei şedinţelor (una sau două pe săptămână), respectiv 
a duratei totale a terapiei (excepţia constituind-o in acest sens - cum am 
mai arătat - forma de intervenţie preconizată de către Mann). 
Inspecţia principiilor enunțate mai sus relevă faptul cá, în timp ce 
unele dintre ele (efectuarea unei evaluări rapide, fixarea obiectivelor, 


pregătirea clientului pentru terminare) se constituie în veritabile secvenţe 


ale intervenţiei, restul definesc mai degrabă atitudini ale terapeutului, 
necesare pe întreg, parcursul terapiei în vederea realizării obiectivelor 
vizate în condiţiile limitării în timp a tratamentului. 

Prezentăm, în cele ce urmează, principalele secvenţe descrise în 
mod tradițional în cadrul psihoterapiilor dinamice de scurtă durată, 
completându-le cu alte elemente de intervenţie considerate utile de 
către unii reprezentanţi ai acestor metode. 

5.5.1. Conceptualizarea problemei (cazului) 


Formularea (conceptualizarea) problemei reprezintă o veritabilă „teore- 
tizare a cazului”, un demers în urma căruia terapeutul caută răspuns la 
întrebarea „De ce acest client prezintă aceste probleme în acest moment 
particular?” şi este menit să servească ca o veritabilă „hartă” care să 
ghideze eforturile depuse de către terapeut în vederea soluționării 
problemelor clientului (Misch, 2000). Conceptualizarea este cea care 
permite identificarea acelei cauze - sau acelui complex de cauze - care 
se află la originea dificultăţilor, respectiv problemelor clientului şi a 
căror modificare prin intervenţia tintitá implică promisiunea unei inter- 
ventii cu adevărat eficiente. Astfel, conceptualizarea problemei îndepli- 
neste în primul rând o funcţie de directionare a strategiei terapeutice. 
Acest lucru nu înseamnă însă, că procesul de conceptualizare a proble- 
melor ar fi unul simplu, sau lipsit de secvenţe contradictorii. Date fiind 
complexitatea gândirii, a proceselor afective şi a comportamentului 
uman, precum şi a evenimentelor semnificative de viaţă care îşi pun 
amprenta asupra dezvoltării ulterioare a persoanei, demersurile îndreptate 
în direcţia desluşirii acestora trebuie să fie continue pe tot parcursul 


- intervenţiei şi suficient de flexibile pentru a permite integrarea noilor 
informaţii, chiar cu condiţia restructurării modelului construit anterior, 


ori de câte ori se impune acest lucru. Într-adevăr, conceptualizarea 
iniţială a problemei trebuie privită doar ca o ipoteză de lucru sumară, 
supusă unei permanente verificări prin noile informaţii culese pe parcur- 
sul discuţiilor terapeutice. 

Conceptualizarea problemelor cu care se confruntă clientul repre- 
zintă un demers ce poartă asupra lui pecetea personală a terapeutului 
care decupează elementele considerate semnificative din mulţimea date- 
lor prezentate de client. Orientarea teoretică şi metodologică a terapeu- 
tului, precum şi experienţa clinică a acestuia sunt doar două dintre cele 


` mai importante variabile ce contribuie la elaborarea unor conceptualizări 


diferite. Astfel, Eels şi Lombart (2003) au comparat modul în care 
terapeuti de orientare psihodinamică, respectiv cognitiv-comportamen- 
tală conceptualizează problemele clienţilor. Terapeuti „începători”, 
»€xperimentati”, respectiv ,experti" din ambele categorii au apreciat 
importanţa unor factori utilizaţi in conceptualizarea cazului pe o scară 

ale cărei valori variau între 1 (importanţă minimă) şi 9 (extrem de 
important). ,Expertii" din rândul terapeutilor de orientare psihodina. 
mică au stabilit următoarea ordine a importanţei principalilor factori 
luaţi în studiu (în paranteză prezentăm valoarea medie a evaluárilor): 
simptomele/problemele prezentate de către client (7,4), coping-ul, stilul 
defensiv şi comportamentele (7,0), factorii precipitatori (6,8), copilăria 
(6,5), starea mintală (6,0), stresori ai vârstei adulte din trecut (5,5), 
adolescenţa (5,1). Dacă pentru experţii din ambele categorii simptomele 
şi problemele, respectiv factorii precipitatori s-au situat pe primele 
locuri, s-a putut constata că cei din categoria definită prin adoptarea 
abordării psihodinamice plasează un accent semnificativ crescut asupra 
mecanismelor coping şi defensive, precum şi asupra evenimentelor din 


copilărie, a resurselor clientului şi a obstacolelor întâmpinate pe par- 


cursul tratamentului. Altă diferenţă a constat în faptul, cá terapeuţii din 
cea dintâi categorie atribuie o importanţă superioară rolului cauzal jucat 
de întâmplările copilăriei şi de influenţa stresorilor, în timp ce, după cei 
de orientare cognitiv-comportamentală, elementul cauzal poate fi identi- 
ficat mai degrabă în învăţarea socială, în elementele constituţionale, 
respectiv în influenţa mecanismelor biologice. 

Examinarea clinică psihoterapeutică ar trebui, după Bergner (1998), 
să conducă în final la construirea unei conceptualizări cuprinzătoare a 
cazului, fundamentată empiric, care ar fi în măsură să satisfacă urmă- 
toarele criterii : 


a) să structureze toate elementele-cheie ale cazului în jurul unei surse 
cauzale/explicative ; 

b) să formuleze această sursă în termenii unor factori ce se pretează la 
intervenţii directe ; 

c) să se preteze la a fi împărtăşită clientului astfel încât dezvăluirea să 
se dovedească a fi benefică pentru acesta. 


Obiectivul major al unui astfel de demers ar consta, după Bergner, 
în elaborarea unei formulări care să-i permită clinicianului concentrarea 
asupra acelui unic factor a cărui ameliorare va putea avea cel mal 
puternic impact pozitiv asupra clientului. Identificarea adecvată a proble- 
mei focale ar facilita în egală măsură definirea obiectivului optim al 
tratamentului şi selectarea celor mai eficiente forme de intervenţie, 
jucând în terminologia autorului rolul unui veritabil „şplint” (linchpin) 

al terapiei. Scaturo (2002) defineşte la rândul lui „focusul dinamic” ca 
fiind acel nucleu al problemei clientului, care cuprinde simptomul 
cardinal, un conflict intrapsihic legat de acesta, un impas de dezvoltare, 
convingerea că persoana ar fi inevitabil sortită eşecului în confruntarea 
cu problema (o schemă de sine negativă), o dilemă interpersonală 
persistentă, respectiv un pattern de coping neadaptativ. Astfel, în cazul 
unui client afectat de atacuri de panică (simptomul cardinal), problema 
este legată frecvent de teama de a fi abandonat de către furnizorii 
tuată în perioadele de dezvoltare caracterizate prin vulnerabilitate cres- 
cută, cum este mutarea tânărului adult din casa părintească. 

Andra, o tânără de 22 ani a cărei copilărie a fost marcată de divorţul 
părinţilor, urmat de o îndepărtare de tatăl ei de care fusese foarte 


„ataşată, se stabileşte în străinătate. Nemulţumirile legate de calitatea 


relaţiei cu soţul produc primele atacuri de panică, care duc în cele din 
urmă la deteriorarea relaţiei şi la despărţirea de soţ. După divorţ, 
crizele sporesc şi se intensifică, fiind nevoită să revină in ţară pentru a 
solicita asistenţă psihoterapeutică. 


Caracteristicile definitorii ale focusului terapeutic implică de regulă 
o naraţiune centrată în jurul unor acţiuni desfăşurate în contextul 
interacțiunii cu alte persoane şi organizate în jurul unui pattern psiho- 
dinamic ciclic. Budman şi Gurman (1988) au identificat cinci tipare de 
acest fel, care constituie „suspecţii obişnuiţi” a căror implicare in genc- 
rarea problemelor cu care se confruntă clientul este verificată în mod 
curent in practica psihoterapiilor dinamice de scurtă durată : (a) pierde- 
rile suferite prin deces, divorţ, separare sau mutare ; (b) desincronizările 
de dezvoltare, care implică sentimentul clientului că un lucru pe care şi 
l-ar fi dorit cu multă ardoare i-a fost refuzat şi, mai mult chiar, că îi va 
fi întotdeauna refuzat; (c) conflictele interpersonale cu partenerul/ 
partenera, prietenii, colegii de muncă sau cu alte persoane importante ; 
(d) prezentările simptomatice, cum ar fi anxietatea, depresia, singură- 
tatea etc.; (e) tulburările de personalitate severe, în cadrul cărora 
neajunsurile caracteriale şi tendinţa acestor persoane de a externaliza 
responsabilitatea interpersonalá îi determină să solicite în repetate 
rânduri tratament pentru acuze recurente centrate în jurul izolării, 
mâniei etc. (apud Scaturo, 2002). 

Nu este mai puţin adevărat nici faptul, recunoscut de altfel şi de 
către Bergner, că identificarea unui unic focus terapeutic nu este intot. 
deauna posibilă, uneori fiind nevoiţi să luăm in calcul coexistenta unor - 
probleme al căror impact asupra persoanei este la fel de important şi 
care, neputând fi integrate, necesită atenţie separată. În alte cazuri, 
limitarea capacităţii terapeutului de a discerne prin multitudinea de 
fapte este responsabilă pentru incapacitatea identificării splintului inte- 
grator. Laor (1999) arată, de asemenea, că se pot sugera pentru fiecare 
client, în oricare moment al terapiei mai multe focusuri, fiecare dintre- 
ele dovedindu-se atât relevante, cât şi adecvate. Mai mult chiar, autorul 
este convins că pot fi diferite şi tipurile conflictelor propuse, acestea 
putând varia de la „limpezimea cristalului”, la varianta focusului ,, fuzzy”. 
În sfârşit, Laor recunoaşte atât posibilitatea pornirii de la un focus clar - 
definit şi înţeles în detaliu, cât şi cea a unei clarificări gradate a focusului 
pe parcursul tratamentului. 

Un model util pentru a ghida eforturile terapeutului orientate în 
direcţia formulării problemei este şi cel descris de către Goldfried 
(2004), denumit STAIRCaSE, un acronim alcătuit din inițialele ele- 
mentelor ce urmează a fi avute în vedere : situaţia (Situation), gândurile 
(Thoughts), emoţiile (Affect), intenţiile (Intentions), răspunsurile (Res- 
ponses), consecinţele (Consequences) şi autoaprecierile (oe fave 
ations). 

Morris (2003) rezumá, la rándul lui, in fig. 14 modul in care 
conceptualizarea problemei si elaborarea strategiei terapeutice se inlán- 
tuie in cadrul interventiei. | 

Aplicarea acestui model în cazul abordării psihanalitice este ilustrat 
in fig. 15. Astfel, simptomele sunt interpretate ca expresii ale conflictelor 
inconstiente, ce îşi au originea în acele experienţe ale copilăriei timpurii, 
care au generat recursul la mecanisme defensive, ca o măsură protectivă _ 
împotriva. gândurilor insuportabile. Diferenţa fundamentală între un 
model teoretic şi conceptualizarea: problemelor clientului constă în . 
caracterul concret al celui din urmă. Mecanismul abstract descris de 0 
anumită teorie ghidează eforturile exploratorii ale terapeutului, indepli- 
nind funcţia unui ipotetic model explicativ, a cărui validitate în cazul 
unui anumit client poate fi probată doar în măsura în care faptele clinice 
relatate de către acesta din urmă pot fi angrenate în mecanismul descris 
de teorie. Sarcina terapeutului constă în depistarea acelor experienţe 


\ 

4 Conceptualizarea problemei (Case Formulation), 
bazată pe mitul terapeutic: - 


eae Identificarea Wait, psihologice specifice ale clientului. 
2. Formularea ipotezelor referitoare la caracteristicile personale 
- disfunctionale ale clientului. 
3. Elaborarea unui model de lucru asupra procesului prin care 
aceste caracteristici personale disfunctionale contribuie la dezvoltarea 
“problemelor. psihologice specifice ale clientului. 


„Identificarea originii caracteristicilor iri sai miră 
disfunctionale. ale clientului, p sE 


Planul tratamentului batai pe ritualul terapeutic) : 


5. Negocierea, obiectivelor tratamentului (a rezultatelor f inale) 
“6. Specificarea caracteristicilor personale revizuite 
„(rezultatele instrumentale ale tratamentului) 

7. Selectarea intervențiilor 


Figura 14. Secvenjele conceptualizării problemei şi ale elaborării 
planului terapeutic (Morris, 2003, p. 12) 


“Modificări psihologice — 


pă Ul Conflicte 

vec ce ".| inconștiente ce arie 

din copiláric implicá apárarca de ME pos 
generatoare de m. — gAnduri mecanisme simbolic coaflicte 


fixajii 4 > insuportabile defensive j inconștiente 


Simptome, care 


Eliterarca de 


Interpretarea NO T Înţelegere : simptome, 
asociaţiilor libere, N stabilirea reorganizarea 
a transferului, legăturilor personalităţii 


a rezistenței, E incongtientc (capacitatea dc a iubi 
a viselor "s - , şi de a munci) 


Figura 15. Mitul şi ritualul psihanalizei (Freud) (Morris, 2003, p. 7) 

din copilăria clientului, care pot fi considerate cu adevărat responsabile 
pentru dezvoltarea conflictului ce stă la baza problemelor clientului gi 
în prezentarea acestora sub o formă integrată, astfel încât interpretarea 
să poată fi asimilată de către client. Este foarte important ca mecanismul 
astfel reconstituit să fie cât mai plauzibil, adică modul în care este 
prezentată înlănţuirea de evenimente să genereze convingerea că aceasta 
este o prezentare acurată a genezei problemelor actuale. Este şi mai 
important însă ca acest mecanism explicativ să contribuie la o mai 
bună înţelegere de către client a problemelor cu care se confruntă. 
Veritabila probă terapeutică a unei interpretări constă în conştientizarea 
de către client a conţinuturilor ce nu fuseseră anterior luate la cunoştinţă 
şi în schimbările antrenate de acest proces de „iluminare”, ce rezultă 
atât în diminuarea simptomelor, cât şi în modificări ale personalităţii. - 
Pe de altă parte însă, este important de subliniat faptul că înainte de a 
formula interpretări asimilabile de către client, terapeutul trebuie să 
ajungă el însuşi la o conceptualizare cât mai acurată a problemelor 
vizate. Mai mult chiar, el îşi ghidează chiar eforturile exploratorii pe 
baza unei modelări iniţiale a mecanismelor care par a fi implicate în 
problemele clientului. 

Considerăm ca deosebit de utilă, din punctul de vedere al conceptua- 
lizării problemei clientului, fundamentarea acesteia pe narativele prezen- 
tate de către persoană. Narativele referitoare la experienţe personale 
reprezintă după Adler (1997) un cadru deosebit de potrivit, atât pentru 
interacțiuni sociale curente, cât şi pentru abordarea terapeutică a clien- 
tului, având in vedere potenţialul referential şi tranzactional pe care îl 
posedă. Putem invoca în sprijinul acestei teze a lui Adler şi constatarea 
lui Wahler şi Castlebury (2002), conform căreia capacitatea persoanei 
de a produce o povestire bine structurată constituie o importantă compo- 
nentă a competenţelor manifestate în interacţiunile sociale. În altă ordine 
de idei, considerăm utilă inserarea în acest cadru a constatării lui 
Luborsky (1997), conform căreia narativele relatate de către clienţi în 
cadrul şedinţelor terapeutice sunt identice cu cele povestite în afara 
acestui context. Relatările asupra unor experienţe relevante, localizate 
într-un alt spaţiu şi timp, pot evoca impactul acestora asupra persoanei 
(funcția referenţială). Se constituie într-un veritabil paradox lexical 
faptul că, deşi nici o experienţă nu poate fi integral redată prin inter- 
mediul cuvintelor, relatarea unor evenimente importante îi permite 

interlocutorului cunoaşterea experiential’ a celor povestite. Tocmai 
această capacitate a narativelor de a reprezenta un vehicul potent pentru 
transmiterea informaţiei referenţiale stă la baza facilitării procesului de 
coprocesare vicarioasă a experienţelor în „aici şi acum”, împreună cu 
un interlocutor (funcția tranzacțională). Chiar dacă Adler nu face 
referire la acest lucru, considerăm că un rol crucial în această eficiență 
remarcabilă a structurilor narative în asigurarea unui cadru pentru 
procesul comunicării interpersonale îl are faptul că acestea constituie 
principala modalitate prin care procesăm, structurăm şi păstrăm în 
memorie experienţele personale relevante (Hyman Jr. şi Loftus, 1998; 
Harris, 2000). Prin integrarea evenimentelor semnificative din viaţa 
noastră în structuri narative, se realizează ceea ce am putea denumi 
funcția constructivă a narativelor. Deficitul acestor funcţii ale narativelor 
poate antrena consecinţe dintre cele mai negative. Astfel, Barclay (1995) 
apreciază că acele experienţe autobiografice care nu pot fi reconstruite 
şi impártásite altora prin diferitele forme ale comunicării verbale sau 
neverbale sunt în măsură să genereze sentimentele stresului existenţial, 
Simptomele obiective ale acestor stări de stres se pot manifesta sub 
forma hipervigilentei, a „amorţirii”, a ideaţiei şi imaginilor intruzive ce 
au drept conţinut pierderea sau inaccesibilitatea forţelor psihice şi 
afective. În cazurile extreme, stresul existenţial poate îmbrăca forma 
deconstructiei eului („eului divizat”). 

Davanloo (1995) propune o clasificare proprie a tulburărilor psiho- 
neurotice, importantă mai ales datorită faptului că persoanele incadrabile 
în categorii diferite se pretează la abordări diferite în cadrul psiho- 
terapiei dinamice intensive de scurtă durată. 


5.5.1.1. Spectrul tulburărilor psihoneurotice 


1) Clienţii situaţi la extrema stângă a spectrului : 

— foarte receptivi faţă de intervenţia psihoterapeutica ; 

— probleme bine circumscrise (tulburări obsesive uşoare, cu debut 
recent, tulburări fobice uşoare sau alte forme ale tulburărilor 
nevrotice) ; 

- focus psihoterapeutic unic ; 

— fără rezistenţe majore, singurele rezistenţe prezentate fiind cele 


de natură tactică ; 

2) 

- absența furiei inconstiente violente şi a sentimentelor de culpă, 
legate de persoanele de referinţă din prima copilărie. 
Numărul clienţilor proveniţi din această categorie este foarte mic, 


aceştia fiind întâlniți relativ rar în practica psihoterapeutică. 


Clienţii situaţi în zona mediană a părţii din stânga a spectrului: 
- rezistență moderată ; prezenţa formelor majore ale rezistentelor ; 
- tulburări care prezintă simptome difuze ; 


_— prezența într-o oarecare măsură a tulburărilor caracteriale ; 


3) 


4) 


5) 


- prezența furiei inconstiente violente, a sentimentelor inconștiente 
impregnate de culpă şi a mahnirii legate de persoanele de refe- 
rintá din prima copilărie (părinţi, frati/surori etc.). 

Zona mediană a spectrului : 

- prezența rezistentelor puternice ; prezenta formelor majore ale 
rezistentelor, precum şi ale formeior de organizare tactică a 
rezistentelor ; 

- persoane care prezintă atât simptome difuze, cât şi tulburări 
caracteriale ; 

- prezența furiei inconstiente violente şi a sentimentelor de culpă, 
legate de persoanele de referinţă din prima copilărie (părinţi, 
frati/surori etc.) ; 

~ multi dintre aceşti clienti prezintă o fuziune a supărării furibunde 
cu sexualitatea ; 

- patologia care stă la baza problemelor îmbracă forme complicate. 

Clienţii situaţi în zona mediană a părţii din dreapta a spectrului: 

- prezența rezistentelor foarte puternice ; 

- simptome difuze şi tulburări caracteriale evidentiabile pe toată 
durata vieţii ; 

- patologie nucleară foarte complicată ; 

- accesul direct major la inconştient evidenţiază prezenţa furiei 
inconştiente violente, a sentimentelor de culpă şi a mâhnirii 
legate de părinţi, frati/surori sau alte persoane de referinţă din 
prima copilărie; Davanloo foloseşte pentru desemnarea acestui 
complex de sentimente expresia „agresorul din inconştient” ; 

- sentimentele cu tentă sexuală, atunci când sunt prezente, sunt 
impregnate de furie violentă primitivă. 

Clienţii situaţi la extrema dreaptă a spectrului : 

— forme de rezistenţă extreme manifestate de către persoană; 

- tulburări simptomatice şi caracteriale majore ; 

- trăsături masochiste prezente in cel mai înalt grad ; 

- patologie nucleară complicată în cel mai înalt grad ; 

-  dezvăluirea directă şi extinsă a inconştientului evidenţiază pre- 
zenţa furiei violente primitive chinuitoare, precum şi a sentimen- 
telor intense de culpă şi de mâhnire, legate de persoanele de 
referinţă din prima copilărie ; 

- sentimentele cu tentă sexuală, atunci când sunt prezente, sunt 
impregnate de furie violentă primitivă. 


5.5.2. Interpretarea 


Interpretarea este definită de către Baranger (1993) ca încercarea „de a 
arunca lumină asupra unui aspect al câmpului relaţiei analitice şi implicit 
asupra inconştientului clientului implicat în acesta, respectiv de a-l face 
comprehensibil de o manieră convingătoare” (op. cit., p. 20). Bernstein 
(2001) concepe la rândul lui interpretarea ca fiind acel procedeu, prin 
care terapeutul deduce ceea ce clientul spune cu adevărat şi ii comunică 
acestuia din urmă rezultatul demersului său inferenţial, cel dintâi asu- 
mându-şi în cadrul acestei secvenţe rolul „translatorului” sau al „inter- 
pretului”, în timp ce dintr-o perspectivă panteoreticá, Friedlander 
defineşte interpretarea ca fiind „propoziţia care (a) merge dincolo de 
ceea ce clientul recunoaşte in mod deschis; (b) poate îmbrăca forme 
diferite, cum ar fi interpretarea defenselor, a transferului, respectiv a 
explicárii sentimentelor şi a comportamentului ; şi (c) adaugă ceva 
calitativ diferit la verbalizările clientului, prezentându-i frecvent acestuia 
noi sensuri sau perspective” (apud Gazzola şi Stalikas, 2004, p. 398). 
Mai apropiată de concepţia constructivistă este viziunea lui Fernândez 
Liria (2000), pentru care interpretarea se constituie într-o naraţiune 
alternativă, opusă „povestirii” originale a clientului, meritul acestei noi 
versiuni a naraţiunii constând în aceea că înlătură necesitatea simpto- 
melor cu care clientul se confruntă. Prin prisma acestor definiţii putem 
afirma deci că, în esenţă, interpretarea formulează o nouă perspectivă 
asupra celor relatate de către client sau a manifestărilor acestuia, ce 
poate fi dedusă din elementele aflate la dispoziţia principalilor actori ai 
psihoterapiei, dar care, rămânând inaccesibilă clientului, trebuie „tradusă 

de către terapeut. „Numim realul semnificându-l, în acest sens il inter 
pretim.” (Ricceur, 1998, p. 31) lar atunci, când sensul pare a fi pierdut. 

putem într-adevăr concepe împreună cu autorul citat interpretarea ca 
recuperare a sensului. Malan (1989) insistă de asemenea asupra faptului 
că interpretarea se adresează unor conţinuturi ce nu ar putea fi constien. 
tizate de către client prin eforturi proprii, asistenţa terapeutului fiind 
necesară pentru a-i permite celui dintâi să ajungă la o înţelegere a 
substratului unor reacţii pe care le prezintă. 

Într-un studiu publicat în 1937 asupra construcţiei în psihanaliză, 
Freud opera o diferenţiere netă între interpretări şi intervenţiile con- 
structive. În cadrul acestei distincţii, interpretările sunt concepute ca 
demersuri simple, în cazul cărora terapeutul se apleacă asupra unui 
element singular (izolat) al materialului furnizat de către client (cum ar 
fi o asociaţie sau un parapraxis), în timp ce construcţia s-ar referi la 
intervenţiile în cadrul cărora terapeutul înfăţişează clientului „un fragment 
din istoria sa timpurie pe care a uitat-o” (apud Macmillan, 2001, p. 124), 
aceasta din urmă vizând evocarea şi reconstituirea unor părţi semni- 
ficative din trecutul clientului. Pe de altă parte însă, Bernstein (2001) 
recunoaşte că ambele sunt în fond intervenţii verbale al căror obiectiv 
constă în luarea la cunoştinţă a semnificatiilor ascunse ale patternurilor 
comportamentale, respectiv ale determinantilor lor inconstienti. Prin 
urmare, sensul in care este utilizat termenul interpretare in literatura 
psihanalitică acoperă de regulă ambele înţelesuri. 

Obiectivele vizate de interpretare pot fi multiple. Astfel, Storr (1979) 
defineşte trei scopuri ale interpretării : (a) să transforme ceea ce este de 
neînțeles într-un material inteligibil pentru client; (b) să stabilească 
conexiuni care nu sunt vizibile nemijlocit, între evenimente, simptome 
şi persoane ; (c) să puncteze discrepantele între ceea ce clientul afirmă 
că ar simţi şi ceea ce manifestările sale comportamentale sugerează că 
simte în mod real. Pe de altă parte, interpretările pot fi elaborate pentru 
a ajuta clientul să conştientizeze ceea ce este inconştient, pentru a-i 
permite să-şi înţeleagă, respectiv să-şi rezolve problema, pentru a reduce 
anxietatea legată de necunoscut şi a oferi astfel suport, pentru a învinge 
rezistentele şi a facilita procesul asocierilor libere, pentru a modifica 
comportamentul manifestat de client în situaţiile extraterapeutice şi a 
preveni manifestările de tip acting-out, pentru a aprofunda transferul 
şi interesul manifestat de client faţă de terapeut (Bernstein, 2001). 
În ceea ce priveşte situațiile în care analiştii îşi mobilizează abilitățile 
de interpretare, acestea ar include după acelaşi autor următoarele: 

(a) visele clientului ; (b) asociaţiile libere; (c) simptomele şi actele 
simptomatice ; (d) comportamentul clientului în cadrul şedinţei tera- 
peutice ; (e) comportamentul în afara cadrului terapeutic ; (f) compor- 
tamentul din trecut; (g) relaţia clientului cu terapeutul; (h) relaţiile 
interpersonale ale clientului, în trecut şi în prezent; (i) stilul de viaţă si 
caracterul clientului. 

Fenichel, într-un studiu de referinţă dedicat metapsihologiei inter- 
pretării, recomanda respectarea a trei principii considerate fundamen- 
tale, menite să asigure calitatea obiectivă a acestui demers terapeutic : 


a) principiul economic - postulează dominanţa impulsurilor instinctuale 
în cadrul raportului de forte intrapsihice ; 

b) principiul dinamic - stabileşte direcţia în care interpretarea trebuie 
să progreseze, de la suprafaţă înspre conținuturile „profunde”, res- 
pectiv de la manifestările defensive, prin intermediul motivatiei, la 
impulsurile care stau la baza acesteia ; 

c) principiul structural — pledează pentru necesitatea formulării inter- 
pretărilor de pe poziţiile ego-ului. 


Kernberg (1997) apreciază că prin simpla înlocuire a „impulsurilor” 
din cadrul primului principiu descris de Fenichel cu acel conținut 
emoţional care domină discuţia terapeutică din cadrul unci şedinţe, 
principiile descrise de către acest autor sunt aduse „la zi”, ele putând fi 
utilizate ca un ghid eficient pentru practicianul angrenat în interpretare. 
În opinia noastră, aceeaşi operaţie de substituire prin „sentimentele 
reale” (Molnos, 1997) se poate opera şi asupra „impulsurilor” la care 
interpretarea trebuie să ajungă în ultimă instanţă, conform principiului 
dinamic al lui Fenichel, rezultatul acestei din urmă inginerii fiind o 
compatibilizare superioară a principiilor descrise cu conceptele utilizate 
în cadrul psihoterapiilor dinamice de scurtă durată. 

Modul în care interpretarea este concepută în psihanaliza contem- 
porană este rezultatul unui întreg şir de modificări aduse poziţiei expuse 
iniţial de către Freud. Cele mai importante dintre aceste mutații au fost 
sintetizate de către Kernberg (1997) în cele cuprinse mai jos : 

1. Se poate sesiza în cadrul abordării freudiene contemporane, respectiv 
a celei din cadrul psihologiei ego-ului o tendinţă spre interpretarea 
mai timpurie şi mai sistematică a transferului, ceca ce reprezintă o 
deplasare în direcţia tehnicii kleiniene. 

2. Se remarcă o creştere a accentului pus pe analiza contratransferului, 
ca parte ce urmează a fi integrată în interpretarea transferului. 
3. Se intensifică accentul pus pe analiza caracterială, pe „organizările 


patologice”, pe efectul acestora asupra relationárii clientului la - 


interpretări şi la complicațiile din cadrul dezvoltărilor caracteriale; 

4. Creşte accentul pus pe analiza semnificatiilor inconştiente atribuite 
în „aici şi acum” şi devine mai pronunţată tendinţa de a interpreta 
pornind de la suprafaţă înspre profunzime. 


5. Se accentuează, în cadrul procesului de selectare a materialului ce : 


urmează a fi interpretat, focalizarea asupra afectului dominant din 
situaţia psihanalitică. 


6. Modelele derivate din teoria relaţiilor cu obiectul devin din ce în ce : 
mai influente, atât în abordarea tehnică, cât şi în formularea de: 


teorii asupra psihopatologiei şi a dezvoltării. 


De la ascultarea clientului de către terapeut până la formularea 
interpretării, procesul se desfăşoară în cadrul unor secvențe tipice. 
Rowan. (1998) identifică două astfel de secvenţe, descrise în cele ce 
urmează : 


|. Sesizarea faptului cá se petrece ceva ce-i scapă clientului, ca de 
exemplu faptul că atunci când îşi descrie partenera în termeni care 
sugerează o puternică dependenţă de aceasta ar fi posibil ca această 


relationare să fie o consecinţă a faptului că proiectează asupra ei ` 


imaginea mamei lui şi că doreşte să obţină din partea ei ceea ce nu 
reuşise să obţină niciodată din partea mamei. În acest caz, terapeutul 
apreciază ca utilă investigarea legăturii dintre cele două relaţii. 

2. Atragerea atenţiei clientului asupra acestei posibile legături, pornind 
de la ultima afirmaţie relevantă a acestuia şi plasarea conţinutului ei 
într-o anumită lumină: „Asta seamănă oarecum cu ceea ce îmi 
povesteati despre mama dvs., care era mai tot timpul ocupată cu 
munca €i şi căreia căutaţi să-i atrageti atenţia pentru a vă băga în 
seamă...”. 


Cele două secvenţe prezentate de către Rowan se suprapun peste 
succesiunea de traduceri descrisă de Bernstein (2001), din care rezultă 
interpretarea. Astfel, într-o primă fază, terapeutul traduce materialul ce 


urmează a fi desluşit (simptomele, visele, comportamentul clientului etc.) 

în jargonul sistemului teoretic şi al setului de concepţii însuşite pe 
parcursul propriei formări. În cadrul acestei secvenţe, accentul cade pe 
întelegerea de către terapeut a ceca ce se întâmplă în spatele manifestă- 
rilor ce pot fi surprinse din exterior, a patternurilor şi mecanismelor 
responsabile pentru comportamentul clientului. Demersul seamănă oare- 
cum cu cel care rezultă în final în conceptualizarea problemelor clien- 
tului, cu diferenţa că felia tintitá de către interpretare este una mult mai 
îngustă, ceea ce permite o formulare mult mai concretă a acesteia. 
Interpretarea concretizează şi nuanteazá aspecte ale formulării proble- 
mei, aducându-şi de multe ori contribuţia la corectarea şi reformularea 
acesteia din urmă. Cea de-a doua traducere este cea făcută în limba 
vorbită de către client, adică în termeni, concepte şi mecanisme care 
prezintă sens pentru acesta. În conformitate cu modelul clasic al psihana- 
lizei, acest proces implica trei momente succesive: clientul era mai 
întâi ajutat să conştientizeze o stare de tensiune la nivelul ego-ului, după 
care lua la cunoştinţă funcţionarea unui factor represiv (faptul că supracul 
său îl ameninţă cu represalii) şi in sfârşit afla de impulsurile provenite 
din Sine, care provocaseră protestele supraeului, generând anxietatea 
trăită la nivelul ego-ului. Strachey (1931/1999) recunoaște insă că in 
practica actuală terapeutul este nevoit fie să lucreze simultan asupra 
tuturor secventelor amintite, fie să le insereze într-o ordine ce se abate 
de la regula clasică. Pe de altă parte, Bernstein notează că interpretările 
pot rămâne „mute”, adică pot fi păstrate doar pentru uzul terapeutului, 
ele contribuind la înțelegerea de către acesta a nevoilor clientului şi la 
formularea strategiei de intervenţie pe termen scurt. Pe de altă parte, 
elemente neverbale ale comunicării dintre terapeut şi client pot fi con- 
siderate în anumite cazuri echivalente - şi chiar unice forme posibile - 
ale interpretării (Baker, 1993). Astfel, în cazul unor clienţi extrem de 
ostili faţă de terapeut şi rezistenți faţă de orice interpretare formulată de 
către acesta, adoptarea unei atitudini de acceptare necondiționată (in 
sensul lui Rogers) şi abstinenta de la exteriorizarea contratransferului 
negativ pot contribui în timp la înțelegerea de către client a calităţii de 
„obiect nou” al terapeutului. Această constatare îi va putea permite 
clientului revizuirea atitudinii faţă de relaţiile curente şi renunţarea la 
atitudinile ostile manifestate faţă de persoanele importante din viaţa lor. 

Riesenberg-Malcolm (1995) concepe interpretarea ca reprezentând 
o activitate diagnosticá continuă, ce vizează formularea unor ipoteze 

asupra a ceea ce se petrece între client şi terapeut, bazată pe speranţa 
nutrită de către terapeut că aceste ipoteze vor avea darul de a influenţa 
clientul de aşa natură, încât să genereze înţelegere şi să promoveze 
progresul terapiei. Consecutiv comunicării interpretării, terapeutul trebuie 
să monitorizeze toate reacţiile clientului, indiferent că acestea trădează 
înţelegere sau nu, astfel încât să poată evalua situaţiile create de inter- 
pretarea lui şi să poată formula o nouă interpretare pe care o va comunica 
sau nu clientului. O poziţie similară este reprezentată şi de către Kernberg 
(1997), care susţine că în varianta optimă interpretarea este prezentată 


ca o ipoteză ce urmează a fi confirmată sau, dimpotrivă, infirmată de ~ 


ceea ce evoluează ca o consecinţă a comunicării lor sub această formă. 
În sfârşit, Plaut (1993) insistă asupra importanței păstrării de către 
terapeut a unei atitudini deschise faţă de posibilitatea de a fi greşit în 
interpretare, recomandându-i acestuia să nu insiste asupra infailibilitátii 
sale (apud Rowan, 1998). O astfel de atitudine riscă să genereze rezis- 
tente puternice din partea clientului, mai ales într-o primă fază a luării 
la cunoştinţă a interpretării, când încă nu a putut să înţeleagă sensul 
acesteia. Este recomandabil ca terapeutul să fie conştient de faptul că, 
punând într-o nouă perspectivă lucruri asupra cărora clientul avea o 
percepţie stabilă, interpretarea — care este cu adevărat eficientă — isi 
exercită influenţa creând mai întâi derută şi confuzie. Tocmai în această 
fază, clientul se poate simţi într-o situaţie de inferioritate dacă are în 
faţă un terapeut prea sigur pe propria judecată, şi, în consecinţă, apare 
riscul de a manifesta o rezistenţă puternică. Pe de altă parte, trebuie să 
luăm în calcul şi posibilitatea ca interpretarea terapeutului să fie cu 
adevărat eronată, ca o consecinţă a lipsei unor informaţii şi elemente 
relevante. Nu întâmplător, interpretările sunt reformulate pe parcursul 
terapiei, precizate, nuantate sau chiar răsturnate cu totul, o dată cu 
apariţia unor noi date. Trebuie să luăm în calcul, totodată, şi posibilitatea 
ca terapeutul să fi eşuat în tentativa de a integra coerent elementele 
avute la dispoziţie pentru formularea unei interpretări şi să fi structurat 
din această cauză o interpretare greşită. Este important de reţinut că, în 
aceste cazuri, recunoaşterea greşeli este mult mai constructivă decât 
tentativele de a „muşamaliza” rateul. 

Modul în care sunt formulate interpretările a trezit, de altfel, interesul 
mai multor practicieni şi cercetători ai terapiilor psihodinamice. Kernberg 
(1997) subliniază, de exemplu, că interpretările sunt potentate de recursul 


ii 

la metafore, iar Levy (1963) le clasifică în două categorii: cele livrate 
sub o formă absolută - sau decisivă — sunt caracterizate prin faptul că 
formularea lor nu lasă loc unor dubii legate de „justeţea” sau corecti- 
tudinea lor, creând impresia că „adevărurile” pe care le exprimă nu pot 
constitui obiectul unor negocieri (de exemplu, „Depresia de care suferi(i 
este cauzată de controlul pe care părinţii l-au exercitat si continuă să-l 
exercite asupra dvs.”), în timp ce interpretările formulate la modul 
ipotetic (interpretările tentative) subliniază faptul că ele surprind anu- 
mite relaţii care pot fi considerate plauzibile, fără a putea susţine însă, 
cu certitudine, că ar fi în mod necesar şi valide; această din urmă 
formă a interpretărilor ar putea fi ilustrată prin următorul exemplu : 
„Mă întreb dacă nu cumva faptul că părinţii au exercitat atâţia ani 
asupra dvs. un control strict şi acela că acum vă simţiţi secătuit de forță 
ar fi cauzele depresiei pe care o acuzaţi. Ce părere aveţi despre ceea ce 
v-am spus ?" (apud Cashwell et al., 2001). Manualele de terapie reco- 
mandă, în general, recursul preferenţial la interpretările formulate mai 
degrabă ipotetic, pornind de la premisa că acestea ar genera mai puţine 
rezistenţe din partea clientului. Eficienţa superioară a acestora este 
susţinută şi de date empirice, deşi sunt consemnate şi studii care nu au 
putut evidentia diferente semnificative în privinţa receptării celor două 
categorii de formulări. Cashwell et al. (2001) au nuanţat problema, 
demonstrând că încrederea arătată de clienţi faţă de terapeut depinde nu 
într-o atât dei mare măsură de modul în care acesta îşi formulează 
interpretarea, cât mai degrabă de cel căruia ii atribuie controlul. Astfel, 
cea mai mare încredere o exprimă clienţii care prezintă un locus intern 
al controlului, accentul deplasându-se doar în interiorul acestui grup 
înspre formulările mai prudente ale interpretărilor. În schimb, clienţii 
cu locusul exterior al controlului, care sunt în principiu mai puţin 
încrezători în terapeut, investesc mai multă încredere in interpretările 
formulate la modul absolut. Autorii găsesc o posibilă explicaţie la 
aceste rezultate în ipoteza că nevoile clienţilor care localizează în 
exterior sursa controlului de a li se oferi o soluţie la problemele cu care 
se confruntă ar putea fi satisfăcute in mai mare măsură de terapeuţii 
care îşi formulează interpretările cu un plus de fermitate. Cashwell er 
al., deşi recunosc că obiectivul final al terapiei constă în asumarea de 
către client a responsabilitátii pentru problemele cu care se confruntă şi 
pentru rezolvarea acestora, îşi exprimă părerea că în fazele timpurii ale 


234 PSIHOTERAPII SCURTE 


intervenţiei se poate accepta — în vederea fortificării imediate a încrederii 
clientului - satisfacerea acestor expectante ale lui. 
Mai mult chiar, o constatare referitoare la interpretare, ce poate fi 


desprinsă fără eforturi deosebite din lectura paralelă a mai multor lucrări. 


de psihoterapie, este aceea că diferiţi autori, adepţi ai unor orientări 
teoretice diferite, dar chiar şi din cadrul celor de formaţie psiho- 
dinamică, prezintă concepţii foarte diferite cu privire la cine anume 
trebuie să-şi asume responsabilitatea pentru formularea interpretării, 
respectiv la modul în care aceasta trebuie formulată şi acceptată de către 
actorii implicaţi în procesul terapeutic. Modelul clasic freudian a rezer- 
vat terapeutului sarcina de a interpreta materialele furnizate de terapie 
în cadrul unui proces prin care terapeutul înlocuieşte treptat sensurile 
„nesănătoase”, ,,disfunctionale” sau „neconforme cu realitatea”, pe care 
clientul le atribuie evenimentelor al căror protagonist este, cu propriile 
interpretări „adevărate” sau „sănătoase”. Mai recent, unii autori accen- 
tuează contribuţia clientului la structurarea interpretării. Astfel, în 
viziunea lui Fernândez Liria (2000) terapeutul asistă clientul în crearea 
unor nara(iuni alternative, în primul rând ascultând cu atenţie versiunea 
originală a acestuia, iar în al doilea, facilitând accesul persoanei la 
transformare prin dublul proces al negocierii şi al realizării acordului. 
În ceea ce ne priveşte, nutrim convingerea că aceste concepţii diferite 
îşi au originea nu doar în suportul ideologic diferit al acestor viziuni 
diferite şi - sau poate în primul rând - în experienţele acestor autori cu 
tipuri diferite de clienţi. Practica clinică ne oferă suficiente exemple de 
clienţi care, din momentul în care asimilează ideea posibilităţii unei 
conceptualizări diferite a problemelor cu care se confruntă, produc 
literalmente serii întregi de interpretări alternative, pe care le supun 
ulterior unui scrutin al procesului de validare. Pe de altă parte, ne sunt 
la fel de familiari şi acei clienţi pe care perspectiva găsirii unei explicaţii 
alternative pentru simptomele ce le provoacă multă suferinţă îi con- 
fruntă cu neputinta de a găsi măcar una dintre ele ca rod al unor eforturi 
personale. Unii dintre aceşti clienţi pot fi atraşi în demersul evaluării 
unor interpretări formulate de către terapeut, manifestând chiar entu- 
ziasm atunci când pot fi convinşi de validitatea acestora, dar acuză 
incapacitatea — cel puţin pentru moment - de a construi ei înşişi 0 
explicaţie care să treacă de cadrul rigid al convingerilor originale 
disfunctionale. Acest lucru nu înseamnă însă că aceste persoane nu pot 


PSIHOTERAPIILE DINAMICE DE SCURTĂ DURATĂ 235 


învăţa după un timp, urmând modelul furnizat de terapeut, să formuleze 
ele însele interpretări care să le apropie de rezolvarea problemelor. 
O situaţie oarecum similară este cea întâlnită în cazul sentimentului 
controlului, a cărui dezvoltare distribuie persoanele de-a lungul unei 
axe, între extremele reprezentate de neajutorarea şi neputinta, respectiv 
deznădejdea învăţate şi sentimentul desăvârşit al controlului. 

Poziţia ocupată de o anume persoană de-a lungul acestei axe exercită 
o influenţă hotărâtoare asupra impactului pe care invitaţia de a prelua 
controlul unei situaţii o va avea asupra persoanei. Astfel, dacă o persoană 
situată în zona dezvoltării superioare a sentimentului controlului se va 
simţi în largul ei atunci când se va trezi în faţa „tabloului de comandă”, 
resimtind în schimb ca pe o inadmisibilă (sau inacceptabilă) incorsetare 
impunerea unui control din exterior, pentru acele persoane care se simt 
mai degrabă neajutorate, perspectiva asumării responsabilităţii contro- 
lului este trăită ca o ameninţare generatoare de anxietate covârșitoare. 
Se pot invoca, bineînţeles, argumente de ordin ideologic pentru a susţine 
preferința pentru formularea interpretărilor de către client, exact aşa 
cum se poate invoca argumentul că asumarea responsabilitá(ii şi a 
controlului de către client este mai în acord cu obiectivele generale ale 
psihoterapiei, care prin definiţie ţinteşte plusul de maturitate şi auto- 
nomie. Este la fel de adevărat însă şi faptul că obiectivele finale ale 
terapiei nu pot fi confundate cu ceea ce se poate realiza la un moment 
dat al intervenţiei, astfel încât aprecierea măsurii în care se poate conta 
pe contribuţia clientului la formularea interpretării în care va trebui el 
însuşi să-şi asume această responsabilitate, constituie una dintre cele 
mai importante sarcini cărora terapeutul va trebui să le răspundă. Impor- 
tant, înainte de toate, este ca persoana Să înțeleagă şi să-şi însuşească 
ideea că poate exista o optică alternativă asupra problemelor cu care se 
confruntă, urmând ca, în cazurile în care pentru început este nevoită să 
preia aceste viziuni de la terapeut, să-şi însuşească treptat şi modalităţi 
eficiente prin care poate ajunge ea însăşi, chiar fără nici un sprijin din 
afară, la formularea unor naratiuni care să-i permită adaptarea supe- 
rioară la situaţiile critice. pi 

Alegerea momentului optim pentru formularea unei interpretări este 
prezentată in literatura de specialitate ca un moment delicat. Nevoia 
evitării unei formulări pripite a interpretării poate fi considerată ca o 
regulă generală, dar se sustine in egală măsură şi faptul că amânarea 

nejustificată a comunicării unei interpretări poate conduce — mai ales în 
cazul transferului - la acumularea unei cantităţi de material ce urmează 
a fi elucidat şi nu mai poate fi cuprins nici de către client, nici de către 
terapeut. Pe de altă parte, formularea unei interpretări la momentul 
oportun, asigură acesteia efectul maxim. Baranger (1993, p. 18) împru- 
mută conceptul „momentului de urgenţă” (point of urgency) de la 
Pichon-Riviére, definindu-l ca „acel moment al funcţionării în câmpul 
analizei, în care structura dialogului şi structura subsidiară (fantezia 
inconştientă fundamentală a câmpului) se pot asambla şi pot da naştere 
unei înţelegeri (insight)”. Pornind de la premisa că o interpretare atinge 
profunzime doar în măsura în care poate fi asimilată de către client ca 
ceva ce îi aparţine, terapeutul va reţine interpretarea la care a ajuns până 
în momentul în care are convingerea că dispune de forma şi de elemen- 
tele prin care o poate face accesibilă înţelegerii clientului. 

Principiul considerat fundamental în psihanaliză, conform căruia 
terapeutul trebuie să se abţină de la interpretări atât timp cât clientul se 
află în faza rezistenţei, a condus la elaborarea unor strategii eficiente 
menite să „pregătească terenul” pentru interpretare. Perákylà (2004) 
remarcă astfel — făcând trimitere la o lucrare a lui Vehviläinen - că 
interpretările sunt precedate adesea de o discuţie lungă ce are drept 
rezultat evaluarea unor aspecte ale experienţelor sau narativelor clien- 
tului ca fiind surprinzătoare sau ca necesitând explicaţii suplimentare. 
O serie întreagă de tehnici mobilizate de către terapeut - confruntări, 
reformulări, reluări sau continuări ale unor afirmaţii ale clientului - 
contribuie la conturarea acestor aspecte. Rolul preparativelor este acela 
de a înlesni ajungerea la o înţelegere comună a unor aspecte ale expe- 
rientelor clientului, formulată în termeni ce permit cuplarea acestora de 
alte domenii ale experienţei. Astfel, în discuţiile precedente formulării 
interpretării, terapeutul structurează secvenţe care îi permit să re-explice 
o experienţă particulară a clientului, astfel încât să poată face o potrivire 
potenţială a acesteia cu experienţe din trecut. În acest sens, autorul 
accentuează importanţa modului în care experienţele sunt formulate de 
către terapeut, arătându-se de acord cu Spence, care susţinea primor- 
dialitatea potrivirii aspectelor lingvistice faţă de potrivirea cu „adevărul 
istoric”. Sunt identificate două mecanisme care pot contribui la 0 
veritabilă construire (şi nu doar reconstrucţie) a experienţelor clientului 
de către terapeut: circulaţia figurilor de stil şi organizarea secventelor. 

Chiar dacă detalierea de mai jos nu coincide neapărat cu modul în care 
autorul însuşi îşi reprezintă aceste mecanisme, apreciem că în primul 
caz putem urmări deplasarea figurilor de stil pe două orbite comple- 
mentare. Astfel, cea verticală, dispusă pe ruta client-terapeut, îi permite 
clinicianului să preia şi să utilizeze metafore sau fipuri de stil la care 
clientul recurge pentru a-şi defini problemele sau componente impor- 
tante ale acestora şi a căror plasticitate face posibilă evocarea conți- 
nuturilor în cauză sub o formă deosebit de concisă, fiind capabilă totodată 
să mobilizeze întreg ansamblul de trăiri asociate elementelor proble- 
matice. Ocazional, astfel de figuri de stil pot fi introduse chiar de către 
terapeut în contextul dezbaterii conflictelor persoanei luate în tratament, 
care le poate depista in naraţiuni ale clientului, relatate fără o legătură 
nemijlocită cu problemele cu care se confruntă, sau pot fi propuse pur 
şi simplu de către clinician, trebuind ca el să se asigure in acest caz că 
metafora propusă generează în client într-adevăr rezonanţa scontată. 
Secvența cu adevărat crucială, din punctul de vedere al interpretării, 
este reprezentată însă de deplasarea figurii de stil pe orbita orizontală, 
dispusă pe axa conflicte din trecut — conflicte actuale — relaţie terapeutică 
(transferenţială). În esenţă, ea constă în introducerea de către terapeut 
a aceleiaşi figuri de stil în descrierea fiecăreia dintre formele de relaţie 
separate în timp, între care urmează să se stabilească o legătură, meta- 
fora comună fiind în acest caz pe post de liant al episoadelor conflictuale 
supuse analizei. | 

Cea mai elaborati dintre strategiile de pregátire a interpretárilor, 
care permite chiar formularea acestora în cadrul primei şedinţe - 
considerată a fi de evaluare - este cea a lui Davanloo, prezentată 
şi bogat ilustrată cu exemple clinice în numeroase lucrări, atât de 
către autor, cât şi de către discipolii acestuia. Noi am inclus prezen- 
tarea acestei forme de abordare în secţiunea dedicată interpretării 
transferului: 

Fernândez Liria (2000) consideră că valoarea interpretărilor poate fi 
măsurată prin „utilitatea” acestora, adică prin impactul pe care il produc 
asupra clientului. Astfel, psihoterapia se va dovedi eficientă in măsura 
în care eforturile reunite ale terapeutului şi ale clientului aduc la lumină 
un nou sens al naraţiunii celui din urmă, sens datorită căruia simptomul 
încetează să mai fie necesar. Autorul atrage atenţia asupra faptului 
că prin prisma acestei concepţii obiectivul terapeutului nu constă in 

cunoaşterea a ceva ce există sau este dat în mod obiectiv, ci în Crearea 
împreună cu clientul a unei noi versiuni a povestirii care conferă 
sens simptomului pentru care clientul a solicitat asistenţă terapeutică, 
Transformarea care se petrece în cadrul naratiunilor dominante ale 
persoanei permite includerea printre acestea a noilor experienţe, sensuri 
şi (interacțiuni, oferind în acelaşi timp si noi oportunităţi pentru o 
abordare diferită a problemelor. 

Pentru a putea fi considerată validă, o orien alternativă trebuie 
să satisfacă următoarele criterii : 


- Să fie suficient de diferită de naraţiunea originală a clientului, astfel 
încât simptomul să înceteze să fie necesar. 

- Să fie suficient de asemănătoare cu naraţiunea originală a clientului, 
astfel încât să poată fi crezută şi acceptată de către client. 

- Să integreze suficiente elemente din lumea clientului, pentru a-i 
permite acestuia să anticipeze, să planifice şi să rezolve problemele 
generate de lumea lui, fără a pune noua naraţiune sub semnul 
întrebării. 

- Să poată fi trecută atât în contul clientului, cât şi în cel al terapeutului. 

- Să fie compatibilă cu sistemul de valori al clientului. 


5.5.2.1. Interpretarea transferului 


Interpretarea transferului ocupă o poziţie privilegiată în cadrul abordării 
psihodinamice. În lucrarea sa de referinţă asupra naturii acţiunii tera- 
peutice a psihanalizei, Strachey (1931/1999) a etichetat ca „mutative” 

acele interpretări care generează modificări atât la nivelul cunoştinţelor 
despre sine ale clientului, cát şi la cel al sentimentelor nutrite faţă de 
propria persoană. Interpretarea poate fi considerată „mutativă” în măsura 
în care îşi aduce contribuţia la întreruperea cercului vicios nevrotic. Nu 
întâmplător, aceste interpretări constituie cele mai importante intervenţii 
puse în slujba realizării obiectivelor terapeutice în cadrul tratamentelor 
orientate psihodinamic. Strachey apreciază că doar interpretările adre- 
sate transferului pot prezenta această calitate, având în vedere faptul 
că operează asupra unor impulsuri, emoţii şi cognitii trăite de către 
client în „aici şi acum”, astfel încât efectul lor va fi imediat. Mai 
mult Chiar, validitatea lor poate fi verificată nemijlocit de către client, 
care beneficiază şi de posibilitatea de a experimenta impactul produs de 

interpretare asupra relaţiei cu terapeutul. Interpretările extratransferentiale, 
în schimb, care vizează experienţe distanjate atât în timp, cât şi în spaţiu, 
oferă clientului în mai mică măsură posibilitatea confruntării cu diferen- 
tele dintre obiectul real şi cel creat de propria fantezie, în condiţiile în 
care obiectul şi situaţia analizată nu sunt prezente. Aceste din urmă 
interpretări sunt denumite de către Strachey „interpretări de dicţionar”, 
Kernberg (1997) susţine, de asemenea, că în cazul ideal interpretările 
nu sunt asociate unui moment particular din trecutul clientului, ci se 
focalizează asupra inconştientului din „aici şi acum”, aşteptându-se ca 
procesul interpretativ să se aprofundeze treptat şi să isi găsească direcţia 
genetică, pe măsură ce clientul şi terapeutul urmăresc asociaţiile şi observă 
dezvoltările din cadrul analizei transferului şi contratransferului. 

Connolly er al. (1999) definesc interpretările transferului ca fiind 
acele interpretări care sunt menite să ajute clientul să înţeleagă legătura 
dintre interacţiunile cu terapeutul şi interacţiunile cu alte persoane din 
viaţa lor, pe când pentru Schaeffer (1998) interpretările adresate trans- 
ferului reprezintă acele referiri explicite la relaţia terapeutică, ce îşi 
propun expunerea, elucidarea şi încurajarea explorării conflictelor clien- 
tului, aducându-şi totodată contribuţia la evaluarea atitudinilor şi mani- 
festărilor comportamentale potenţial nocive. 

Frecvența cu care terapeutul se angreneazá in demersuri ce vizează 
interpretarea transferului poate fi estimată cu ajutorul instrumentului 


Tabelul 5. Scala Tehnicilor Terapeutice Specifice 
(Subscala „STI-transfer”) (apud Bogwald et al., 1999) 


Interpretări ce vizează relaţia client-terapeut şi unul sau mai 


multe elemente dinamice (impulsul, anxietatea, mecanismele 
de apărare) 

Întrebări ce vizează gândurile clientului referitoare la ce 
crede că ar putea simţi terapeutu! faţă de ea/el 

Stabilirea legăturilor între patternurile repetitive (incluzând 
şi interpretările genetice) 

elaborat de Bogwald et al. (1999). Considerăm utilă prezentarea acestei 
scale şi datorită faptului, că prezintă o descriere a acelor elemente de 
intervenţie, care pot fi puse în mod nemijlocit în legătură cu eforturile 
menite să clarifice relaţia transferentiala. | 
Primul dintre itemi se referă la simple aluzii la relaţia terapeutică, în 
timp ce al doilea şi al patrulea vizează formularea acelor întrebări care 
pot de multe ori facilita înţelegerea chiar de către client a naturii 
transferentiale a relaţiei terapeutice. În sfârşit, itemii 3 şi 5 au în vedere 
interpretările transferului în sensul tradiţional, în cadrul acestora tera- 
peutul formulând la modul explicit posibilele legături ale reacţiilor 
actuale ale clientului cu relaţiile sale din trecut. Frecvența cu care 
terapeutul recurge la elementele cuprinse în această scală este de altfel 
apreciată de observatori externi, care notează fiecare dintre itemi între 
0 (frecvenţă nulă) şi 4 (foarte frecvent). În realizarea acestei evaluări se 
{ine cont în exclusivitate de recursul la intervenţiile descrise de către 
fiecare item în parte, alte aspecte ce ţin, de exemplu, de acurateţea 
interpretării sau de alegerea momentului potrivit pentru formularea ei 
nefiind luate în consideraţie. Pe de altă parte, nu sunt reţinute ca 
relevante decât formulările clare şi explicite (de exemplu, cele care se 
referă deschis la „relaţia terapeutică” sau care sunt exprimate în termeni 
de „dvs. şi eu” sau ,,noi”). Incursiunile teoretice, ca şi opţiunile pentru 
o prezentare prea abstractă a problemei, care riscă să nu fie înţelese ca 
atare de către client, respectiv să nu fie identificate ca referindu-se la 
propria relaţie terapeutică, nu sunt luate în seamă în calculul frecvenţei 
interpretărilor adresate transferului. | 
Abordarea transferului în cadrul psihoterapiilor dinamice de scurtă 
durată diferă semnificativ de modul în care acest fenomen este gestionat 
în cadrul psihanalizei. Esenţa acestei diferenţe constă în primul rând în 
faptul că atitudinea mult mai activă a terapeutului angrenat în practica 
intervențiilor limitate în timp favorizează dezvoltarea mult mai rapidă a 
rezistentelor transferentiale şi manifestarea lor timpurie în cadrul relaţiei 
terapeutice. O consecinţă notabilă a acestei particularităţi o constituie 
faptul că reacţiile transferentiale, legate nemijlocit de evenimentele 
actuale ale procesului terapeutic, pot fi accesate şi interpretate practic 
imediat, ceea ce împiedică dezvoltarea aşa-numitei „nevroze de transfer”. 
Dintre toate tehnicile elaborate în vederea facilitării procesului de 
dezvoltare şi manifestare timpurie a sentimentelor transferentiale, cea 

mai structurată şi mai eficientă pare a fi cea pusă la punct de Davanloo. 
Noua metapsihologie elaborată de acesta are la bază cercetări minufioase 
efectuate pe parcursul multor ani, realizate cu ajutorul tehnologiei 
video. Autorul a supus analizei în profunzime înregistrarea audiovizuală 
a tuturor intervențiilor terapeutice practicate, din momentul aplicării 
terapiei-test în vederea stabilirii adecvării clientului pentru psihoterapia 
dinamică intensivă de scurtă durată (PDISD), până în cel al terminării 
terapiei, respectiv secvenţa controlului rezultatelor la câteva luni după 
încheierea intervenţiei. Noutatea abordării practicată de Davanloo este 
recapitulată de către Gottwik et al. (1998a) în cele de mai jos : 


a) Nu recurge la tehnica asociaţiei libere în gestionarea rezistenţelor. 

b) Oferă o conceptualizare cu totul nouă a rezistenţelor. 

c) Aplică un set de tehnici directe în abordarea rezistentelor. 

d) Este evitată în totalitate dezvoltarea nevrozei de transfer. 

e) Se bazează pe o nouă metapsihologie cuprinzătoare a inconştientului, 
ce se constituie într-o cunoaştere profundă a structurii şi funcţionării 
inconştientului dinamic. 


După Davanloo (1992b) terapeutul angrenat în intervenţii psiho- 
dinamice de scurtă durată trebuie să se ghideze după următoarele 
principii tehnice : 

1. Să recurgă activ la tehnica confruntării şi să asigure gravitarca 
discuţiei terapeutice în jurul problemei focale. 

2. Să utilizeze cât mai curând transferul, să fundamenteze alianţa 
terapeutică şi să se folosească de această, să clarifice şi să inter- 
preteze transferul. 

3. Să recurgă la interpretări în legătură cu toate tipurile de conţinuturi 
inconştiente - inclusiv fanteziile şi visele clientului -, dar, mai ales, 
cu manifestările transferului şi ale rezistenţei. 

4. Să prelucreze la modul activ rezistența transferenţială. 

5. Să evite la modul activ dezvoltarea unei relaţii transferentiale de tip 
simbiotic, mai ales la acei clienţi care prezintă o structură de perso- 
nalitate pasivă-dependentă, respectiv la acei clienţi afectaţi de tulbu- 
rare compulsivă, care suferă de simptome psihonevrotice instalate 
cu multă vreme în urmă. În acest sens, o importanţă deosebită 
revine recursului frecvent la tehnica confruntării cu manifestările 

transferentiale şi a interpretării acestora. Davanloo sustine că putem 
împiedica dezvoltarea transferului caracterizat prin pasivitate şi 
dependenţă întrerupând-o prin confruntări şi interpretări ori de câte 
ori este cazul. 

6. Terapeutul lucrează activ pe cele două triunghiuri (al persoanelor si 
al conflictului), prezentate in această lucrare în secţiunea dedicată 
transferului. (În acest context apreciem ca benefic recursul la mode- 
lul celor patru triunghiuri, propus de Molnos [1997], în locul celor 
două triunghiuri.) 

7. Secvența decisivă a metodei o constituie stabilirea relaţiilor din 
cadrul triunghiului persoanelor, accentuând similitudinea reacţiilor 
transferentiale ale clientului cu cele din relaţiile curente (relaţia T-C), 
respectiv cu cele din trecut (relaţia T-P). Interpretarea se desă- 
vârşeşte atunci când au fost stabilite toate cele trei relaţii posibile 
(T-C-P). 

8. Cu cât terapeutul este în măsură să furnizeze mai curând şi mai 
frecvent interpretări adecvate ale relaţiilor T-C-P, respectiv T-P, cu 
atât mai favorabil va fi prognosticul şi mai scurtă durata terapiei. 


Elementul central al intervenţiei propuse de Davanloo constă în a-i 
permite clientului să se confrunte nemijlocit, „aici şi acum”, cu forţele 
dinamice care acţionează în inconştientul lui, responsabile pentru produ- 
cerea simptomelor şi tulburărilor caracteriale cu care se confruntă. 
Acest obiectiv este servit de setul de tehnici menite să faciliteze accesul 
direct la inconştient, reunite sub conceptul generic de „secvenţă dina- 
mică centrală” (Central Dynamic Sequence). 

Secvența centrală dinamică din cadrul procesului de accesare rapidă 
şi directă a inconştientului şi de mobilizare rapidă a alianţei terapeutice 
inconstiente împotriva forţelor rezistenţei cuprinde după Davanloo (1999a) 
următoarele şapte faze: 

Faza investigării. 

Faza exercitării presiunii. 

Faza provocării. 

Rezistenţa faţă de transfer. 

Dominanţa parţială ori majoră a alianţei terapeutice inconstiente 
împotriva rezistenţei şi accesul direct la inconştient. 


AW 

6. Analiza transferului. 
7. Explorarea dinamică a inconştientului. 


Dintre elementele menţionate mai sus, exercitarea presiunii şi provo- 
carea (care culminează în aşa-numita tehnică a „coliziunii frontale”) 
constituie acele forme de intervenţie ce vizează pregătirea terenului în 
vederea unei interpretări cât mai timpurii a transferului. După cum 
subliniază Davanloo (1999c), eficienţa discuţiei terapeutice depinde în 
mare măsură de dezvoltarea rapidă a rezistenţei şi a transferului, pe 
care autorul le consideră veritabili factori ,gemeni". Recursul la tehni- 
cile menţionate mai sus este indicat în cazurile în care factorii amintiţi 
nu sunt imediat detectabili şi în care sunt indicii că dezvoltarea lor 
spontană ar fi lentă. 


Exercitarea presiunii. Davanloo atrage atenţia în repetate rânduri că 
evaluarea psihodiagnostică din cadrul primei întrevederi cu terapeutul, 
bazată pe o abordare fenomenologică superficială a simptomatologiei, 
poate genera concluzii a căror validitate este scăzută, mai ales in cazul 
persoanelor care prezintă probleme caracteriale. În astfel de situaţii, 
simptomatologia clasică poate fi chiar absentă, deşi investigația realizată 
cu mijloacele specifice ale psihoterapiei dinamice intensive de scurtă 
durată permite evidenţierea unei anxietăţi inconştiente importante. În 
descrierea reperelor pentru abordarea inconştientului (guidelines to the 


‘unconscious), Davanloo distinge două situaţii terapeutice care necesită 


o abordare diferențiată. Pe de o parte, putem întâlni clienţi în cazul 
cărora absenţa anxietăţii inconştiente detectabile este o consecinţă a 
faptului că persoana se confruntă cu o intensitate a anxietăţii ce depă- 
şeşte pragul tolerantei, ceea ce o determină să recurgă la mecanismul 
„debranşării” (disconnection) prin care „sigilează” inconştientul, între- 
rupând astfel comunicarea dintre conştient şi inconştient. Acest meca- 
nism poate fi sesizat cu precădere în cazul clienţilor a căror toleranţă 
faţă de anxietatea inconştientă este mică sau moderată. Pe de altă 
parte, sunt descrişi acei clienţi în cazul cărora .cimentarea inconsti- 
entului” poate fi pusă în evidenţă pe întreaga durată a existenţei. În 
consecinţă, avem de-a face cu un sistem defensiv extrem de solid, cu o 
toleranţă foarte mare faţă de anxietatea inconștientă, ceea ce permite 
acumularea unei importante cantităţi de anxietate. Astfel, este nevoie de 

o intensificare cu adevărat semnificativă a emoţiilor conţinute în ,,rezer- 
vorul cimentat” pentru ca semnele care indică prezenţa anxietátii să fie 
detectabile. Ceea ce este comun în aceste două situaţii distincte este 
faptul că în ambele clientul este deconectat de propriile trăiri incon- 
ştiente — de propria persoană în ultimă instanţă - şi prin urmare de orice 
contact emoţional cu terapeutul. Diferă însă abordarea terapeutică a 
celor două variante. În primul caz, cel al debranşării cu scopul evitării 
copleşirii de către anxietatea inconstientá, presiunea se exercită la adresa 
manevrelor prin care clientul sistează accesul la inconştient. Terapeutul 
insistă, în egală măsură, asupra construirii unei alianţe terapeutice, 
prima întrevedere având drept obiectiv crearea unui climat de Beton 
in schimb, in cel de al doilea caz, cel al „inconştientului cimentat”, 
impune exercitarea unei presiuni multidimensionale deosebit de n 
nice, care serveşte următoarele obiective : 


a) mobilizarea inconştientului, blocat atât de multă vreme şi ajuns 
oarecum într-o stare de mumificare ; 

b) fortificarea determinării clientului de a investi eforturi susținute în 
bătălia purtată împotriva rezistentelor puternice ; 

c) punerea în evidenţă a acestor rezistenţe — cu care inevitabil toti TR 
clienti s-au identificat — şi întoarcerea clientului împotriva acestora. 


Se consideră, în general, că investigaţiile în sensul tradiţional al 
termenului sunt inutile în abordarea clienţilor din această categorie, 
secvenţa dinamică centrală debutând chiar cu exercitarea presiunii, 
intervenţie ce se constituie dintr-un sistem întreg de măsuri, al căror 
ansamblu vizează mobilizarea într-un final a sentimentelor „îngropate”, 
care se află în miezul conflictelor patologice: iubirea dezvoltată în 
cadrul legăturii iniţiale, traumatizarea acestui sentiment de afecţiune 
prin deceptie şi toată gama resentimentelor şi emoţiilor revendicative, 
cu sentimentele de culpă şi de doliu ce le sunt asociate. Davanloo 
„ descrie două dintre formele complexe pe care le îmbracă aceste senti- 
mente, cu implicaţii deosebite asupra problemelor cu care se confruntă 
clientul. Astfel, sabotorul intern - al cărui concept a fost introdus 
de Fairbairn - se consideră că ar corespunde componentei sadice a 
supraeului. În viaţa de zi cu zi se manifestă ca o tendinţă de a reproduce 
toate caracteristicile indezirabile ale unui părinte rece, dur, dominator, 
agresiv, insuficient preocupat de nevoile copilului. Atunci când această 


p 

componentă ajunge să domine personalitatea, prezintă tendința de a 
zdrobi toate raportările impregnate de dorinţă sau afecţiune ale per- 
soanei şi de a-i sabota relaţiile bazate pe iubire. Al doilea, denumit 
agresorul din inconştient reprezintă o forţă dinamică a cărei origine se 
regăseşte în ruperea traumatică a legăturii parentale în fazele timpurii 
ale existenţei. Cu cât trauma este mai timpurie, cu atât este mai severă 
şi cu cât are un caracter mai repetitiv, cu atât furia reactivă se va dovedi 
mai primitivă. Ca forţă dinamică, agresorul din inconştient deţine o 
partitură majoră atât în dezvoltarea tulburărilor simptomatice, cât şi 
a celor caracteriale, reprezentând acel aspect al inconştientului dinamic, 
care se foloseşte de forţa sentimentelor inconştiente impregnate de 
culpă pentru a perpetua suferinţa şi mizeria sufletească cu care se 
confruntă persoana (apud Beeber, 1999). Presiunile se adresează deci 
nemijlocit acestor sentimente supuse represiei, dar în cazurile mai 
complicate ele trebuie să demoleze şi sistemele defensive construite in 
vederea evitării unei noi traumatizări (Augsburger, 2000b). 
În viziunea lui Davanloo (19992), principalele obiective vizate de 
exercitarea presiunii sunt următoarele : 
a) Clătinarea mecanismelor de apărare mobilizate de către client în 
cadrul transferului. 
b) Intensificarea sentimentelor transferentiale. 
c) Mobilizarea şi intensificarea rezisten{elor. 
d) Crearea unui anumit grad al cristalizării rezistenjelor din cadrul 
transferului. 
e) Dezvoltarea rapidă a rezistenţei şi a sentimentelor transferentiale. 
f) Mobilizarea (la unii dintre clienţi) a alianţei terapeutice inconștiente. 


Exercitarea presiunii se poate realiza prin mai multe modalităţi 
tehnice. Câteva dintre principalele forme ale intervențiilor care vizează 
exercitarea presiunii sunt recapitulate de către Davanloo (19992) in 
următoarea listă : 

- Invitaţia adresată clientului de a fi mai specific ; solicitarea unui 
exemplu concret. 

_ Întrebări care vizează sondarea mai profundă a aspectelor dezbătute. 

- Dirijarea interviului înspre aspectele semnificative , solicitarea unor 
informaţii suplimentare în legătură cu aceste aspecte. 

- Focalizarea asupra emoţiilor trăite in prezent. 

— Focalizarea asupra impulsurilor. 

~ Remarce care vizează clarificarea. 

- Comentarii confruntative ce îmbracă forma evidentierii unor aspecte 
în întregime conforme cu realitatea, dar pe care clientul refuză să le 
ia în consideraţie. 

- Repetarea unei întrebări, cu scopul blocării tacticilor diversioniste 
ale clientului. 

- Focalizarea asupra fanteziilor. 

- Introducerea unei teme cu încărcătură anxioasă. 

- Dirijarea atenţiei clientului asupra utilizării unor cuvinte. 

- Exprimarea explicită a unor conţinuturi implicate în cele comunicate 
de către client, pe care însă acesta evită să le formuleze deschis. 

- Sublinierea sentimentelor care îl deranjează pe client. 

- Comentarii confruntative. 

- Dirijarea atenţiei clientului asupra aspectelor neverbale şi somatice. 

- Blocarea sub forma lipsei răspunsului. 

- Dirijarea interviului înspre zonele specifice în care clientul întâmpină 
dificultăţi. 


Autorul insistă de altfel asupra faptului că exercitarea presiunii şi 
provocarea nu pot fi separate cu totul una de cealaltă, unele forme ale 
presiunii conţinând evident elemente ale provocării. 


Provocarea (challenge). Reprezintă momentul-cheie în cadrul inter- 
ventiei preconizate de către Davanloo (apud Said şi Schubmehl, 1999), 
ea constând în formularea unor întrebări directe referitoare la rezistenţe, 
respectiv în punctarea, contrarea, blocarea şi atragerea atenţiei asupra | 
acestora. Rezistenfele se constituie din defense singulare (intelectuali- 
zare, distantare, relativizare, negare etc.), unele dintre ele fiind utilizate 
in mod regulat, aproape automat de către client, iar altele, mobilizate în 
cadrul unor tactici de abatere a atenţiei terapeutului de la teme sensibile 
particulare (Malan, 1986a), iar provocarea comunică o atitudine de 
lipsă de respect şi consideraţie a terapeutului faţă de acestea, în timp ce 
faţă de client exprimă simpatie şi respect, în deplin acord cu tradiţia 
promovată de abordarea centrată pe persoană. Ca ó consecinţă, acea 
„parte” a clientului care se identifică cu rezistentele sale se va simţi 
agresatá şi va dezvolta sentimente de iritare şi mânie, proces desfăşurat 
în paralel cu aprecierea profundă a eforturilor terapeutului de către 

părţile clientului nemultumite de inconvenientele generate de rezistenţe 
şi resimtite din plin in viaţa de zi cu zi. Rezultă din confruntarea acestor 
tendinţe opuse o tensiune care poate genera străpungerea majoră a 
rezistentelor. Sarcina terapeutului, în vederea realizării acestui lucru, 
este de a înclina cât mai mult cu putinţă balanţa dintre cele două forte 
în direcţia celor care doresc înlăturarea rezistentelor. Modul in care se 
poate realiza acest lucru depinde, de altfel, de poziţia ocupată de către 
client de-a lungul spectrului tulburărilor nevrotice (vezi secţiunea dedi- 
cată conceptualizării problemei). În cazul persoanelor localizate în 
partea stângă a spectrului, rezistentele sunt nesemnificative, ele crescând 
o dată cu deplasarea înspre zona mediană. În sfârşit, la extrema din 
dreapta a spectrului, inconştientul este ,cimentat" în întregime, astfel 
încât clienţii rezistă masiv, semnele unei alianţe terapeutice nepu- 
tându-se manifesta decât după ce terapeutul a reuşit să slăbească sistemul 
psihic şi să mobilizeze inconştientul. 

Provocarea nu poate fi realizată cu succes decât după ce rezistenţele 
clientului faţă de eforturile de elucidare ale terapeutului au fost mobi- 
lizate şi s-au exprimat în repetate rânduri la modul deschis. „Crista- 
lizarea rezistentelor caracteriale în cadrul transferului” se referă la 
acele manifestări verbale şi neverbale care indică faptul că persoana 
aflată în tratament reacţionează în momentul prezent la intervenţiile 
terapeutului. Atunci când se întâmplă acest lucru, are loc o tranziţie a 
rezistentelor manifestate de client în scop defensiv, de la cele tactice de 
suprafaţă, la cele profunde, definite caracterial. Unii dintre clienţi intră 
în terapie cu setul rezistenţelor caracteriale parţial sau cu totul crista- 
lizat, în timp ce în cazul altora cristalizarea are loc doar ca rezultat 
al unei consistente perioade de presiuni exercitate de către terapeut 
(Lebeaux, 1999). Cercetarea lui Callahan (2000) demonstrează că 
dincolo de manifestarea pe planul comunicării verbale, rezisten{cle se 
exprimă şi prin simptomele neverbale ale intensificării anxietăţii. După 
ce acest lucru s-a întâmplat, terapeutul va „contra” prin intermediul 
provocării fiecare nouă manifestare a unei rezistenţe, provocarea deve- 
nind din ce în ce mai tăioasă o dată cu intensificarea rezisten{clor. 
Impactul confruntării va fi maxim doar în măsura in care s-a atras 
atenţia clientului asupra rezistenjelor sale şi in care acesta nu poate 
evita luarea la cunoştinţă a faptului că se opune demersurilor terapeu- 


tului (Said şi Schubmehl, 1999). 

Prezentăm în continuare câteva exemple de provocări concrete prin 
care terapeutul caută să contracareze rezistentele clientului, exprimate 
prin formulări vagi, echivoce, ambigue sau prin tactici de eschivare de 
la formularea unui răspuns direct: 


1. În cazul unei formulări de tipul: „Cred că am avut o relaţie destul 
de bună...” 
T: „Aşa credeţi? De fapt a fost bună sau nu?”. 

2. Atunci când clientul afirmă că nu îşi aduce aminte: 
T: „Hm... Vi se întâmplă des să uitaţi pur şi simplu, lucruri impor- 
tante care vi se întâmplă ? ”. 

3. În cazul în care clientul retractează o acuză formulată cu foarte puţin 
timp în urmă: 
T: „Deci spuneţi mai întâi că v-a durut... Apoi reveniti şi afirmati 
că de fapt nici nu v-a afectat... Ce pot eu să înţeleg de aici... ? ". 


Dincolo de conţinutul acestor răspunsuri, tonul cu care sunt rostite 
este de maximă importanţă în vederea comunicării acelui mesaj, care 
implică în egală măsură contrarea rezistentelor, dar, în acelaşi timp şi 
atitudinea pozitivă faţă de client. Malan (1986a) recurge pentru descrie- 
rea lor la metafora „mâinii de oţel îmbrăcată în mănuşă de catifea”. 

Davanloo (1999b) formulează următoarele reguli fundamentale cu 
privire la cunoştinţele tehnice şi metapsihologice c: care guvernează inter- 
ventiile de tipul provocării (challenge) : 


1. Terapeutul trebuie să fie familiarizat cu natura rezistentelor, atât cu 
cea a rezistentelor majore, cát si cu modul de organizare tacticá a 
acestora. 

2. Terapeutul trebuie să posede cunoştinţe metapsihologice cuprin- 
zătoare asupra organizării defensive inconştiente, incluzând aici 
mecanismele de apărare obsesive, spectrul mecanismelor de apărare 
regresive, precum şi sistemele de apărare primitivă. 

3. O dată ce faza provocării a fost inaugurată, este nevoie ca terapeutul 
să lanseze provocarea la adresa fiecărei manifestări defensive şi să 
exercite presiune asupra lor, pe măsură ce acestea sunt mobilizate în 
cadrul procesului terapeutic. Această provocare şi presurizare rapidă 
a rezistentelor este esenţială în vederea creşterii tensiunii până 
la demolarea lor finală, care permite pătrunderea la conținuturile 
inconştiente. În cazul în care terapeutul omite să facă acest lucru, 


—. 


— 

tensiunea va scădea, fără a atinge pragul care ar permite accesul 
nemijlocit la inconştient. 

4. Terapeutul este conştient de faptul că o intensificare a sentimentelor 
transferenţiale, respectiv a componentei transferenţiale a rezisten- 
telor, constituie elementul crucial al pátrunderii la inconstient prin 
demolarea rezistentelor. 

5. Pragul care permite accesul direct la inconştient corelează cu gradul 
mobilizării şi intensificării rezistenţelor, respectiv cu trăirea nemijlo- 
cită a sentimentelor transferentiale. În cazul in care pragul se situcază 
în jurul unor parametri moderati, accesul direct permis la continu- 
turile inconştiente va fi doar unul parţial. În schimb, o valoare 
crescută a pragului va genera un spectru larg pentru accesarea 
nemijlocită a inconştientului. Se poate vorbi de o atingere a pragului 
printr-o mobilizare optimă, ceea ce facilitează un acces deopotrivă 
rapid şi cuprinzător la conținuturile rămase până în acest moment 
neluate la cunoştinţă. 

6. Terapeutul trebuie să dobândească acces nemijlocit la inconştientul 
clientului şi la aspectele inconştiente ale alianţei terapeutice. Conceptul 
descriptiv de „deschidere a inconştientului” vizează în întregime 
dominarea rezistentelor de către alianţă terapeutică inconştientă. 
Davanloo se referă la o primă strápungere a rezistenjelor, la una majoră 
şi la una totală, corespunzătoare celei dintâi dominări a rezistentelor 
de către alianţa terapeutică inconştientă, dominării majore, respectiv 
totale. Optimul intervenţiei terapeutice şi al mobilizării alianţei 
terapeutice este atins atunci când rezistentele sunt înfrânte cu totul. 

7. Terapeutul trebuie să fie pregătit să-şi continue munca sistematică 
până când realizează prima străpungere a rezistengelor in cadrul 
celei dintâi şedinţe terapeutice, urmată de repetarea procedurii in 
cadrul fiecăreia dintre şedinţele consecutive. 

8. Davanloo insistă asupra faptului că este important ca terapeutul care 
aplică această metodă să-i înţeleagă în profunzime fundamentele 
metapsihologice şi tehnice şi să-şi dezvolte pe baza lor propriul stil 
terapeutic, nu să înveţe din exemplele oferite un repertoriu de 
fraze-şablon, pe care să le aplice la momentul oportun. 


Abordarea (coliziunea) frontală (head-on collision). Tehnica coliziu- 
nii este utilizată în abordarea rezistentelor instalate in cadrul transferului 

sau atunci când defensele caracteriale ale clientului s-au cristalizat ca 
rezultat al aplicării presiunii şi al provocării. Davanloo (1999c) desem- 
nează următoarele obiective majore ale abordării (coliziunii) frontale : 


1. Blocada totală exercitată împotriva tuturor mecanismelor defensive 
implicate în menţinerea forţelor de rezistenţă. 

2. Declanşarea unui asalt direct asupra tuturor forţelor Diem în 
mentinerea atitudinilor ce rezultă în distrugerea de sine, înfrângerea 
de sine, respectiv sabotarea iniţiativelor proprii. 

3. Intensificarea sentimentelor transferentiale. 

4. Mobilizarea alianţei terapeutice împotriva rezistenței; înclinarea 
balanței dintre cele două forte în favoarea alianţei terapeutice. Se 
adresează nemijlocit alianţei terapeutice şi este îndreptată cu precă- | 
dere împotriva tendinței autodistructive inerente în refuzul conştient | 
sau inconstient al clientului de a renunta la rezistentele sale. 

5. Crearea unei stări de tensiune crescute între rezistenţe şi alianţa 
terapeutică din cadrul transferului; importantă este in acest sens 
combinarea provocării la adresa rezistentelor cu afişarea unei ati- 
tudini sfidătoare la adresa acestora, ceea ce generează o reacţie 
complexă a clientului, în care dorinţa şi mai puternică de a se 
crampona de rezistentele sale se opune întoarcerii din ce în ce mai 
evidente împotriva acestora. În direcţia terapeutului această atitudine 
ambivalentă îmbracă forma amalgamului dintre supărarea ce se 
accentuează o dată cu intensificarea presiunii şi aprecierea profundă 
a eforturilor pe care acesta le depune pentru a-l ajuta. Crearea 
acestei tensiuni dintre rezistenţe şi alianţa terapeutică din cadrul 
transferului impune noi coliziuni frontale menite să mobilizeze 
alianţa terapeutică inconştientă împotriva rezistentelor generatoare 
de probleme şi de suferinţă. 

6. Confruntarea clientului cu propriile atitudini autodistructive, prin 
recursul Ja formule de exprimare de tipul ,,bun rămas”, „nefericite” 
sau „suferință”, menite atât să-l determine prin puterea şocului 
emotional să abandoneze partea sintonică a rezistentelor sale, cât şi 
să mobilizeze resursele clientului („alianţa sa terapeutică inconş- 
tienta”) pentru efortul necesitat de demolarea rezistentelor. 

7. Înregistrarea unei comunicări majore din partea alianţei terapeutice 
inconştiente. 


8. 

Slăbirea de aşa manieră a sistemului psihic implicat in blocarea 
accesului către conținuturile rămase inconștiente, încât aceasta să 
mobilizeze inconştientul şi să-l facă mai accesibil scrutinului parţial 
sau major din cadrul intervenţiei terapeutice. 


Modalitátile concrete prin care se realizează coliziunea frontală pot 


varia de la formele simple, la cele compozite, selecţia acestora fiind 
lăsată la latitudinea terapeutului, care se va orienta în alegerea lor în 
funcţie de potenţialul acestora de a sluji în mai mare măsură obiectivele 
terapeutice imediate, într-un anumit moment, în cadrul tratamentului 
unui anumit client. Prin urmare, frecvenţa cu care terapeutul va recurge 
la aceste tehnici va fi una variabilă de la caz la caz. Prezentăm in 
continuare, după Davanloo (1999c), o listă a acestor tehnici ce pot fi 
utilizate în cadrul secventei de abordare frontală din cadrul psiho- 
terapiilor dinamice de scurtă durată : 


i 


x 


UJ 


ll. 


Punctarea şi accentuarea problemei cu care se confruntă clientul si 
consecinţele acesteia asupra existenţei sale. 

Accentuarea responsabilităţii clientului ; demolarea iluziei de omni- 
potentá a terapeutului. 

Accentuarea voinţei clientului; sublinierea rolului lui decisiv în 
solicitarea asistenţei terapeutice. 

Sublinierea sarcinii terapeutice şi a obiectivelor clientului. 
Accentuarea parteneriatului dintre client şi terapeut. 

Indicarea şi sublinierea rolului rezistenţelor. 

Punctarea consecinţelor rezisten{elor. 

Provocarea şi sublinierea aspectului autodistructiv al rezistenfelor. 
Provocarea şi sublinierea aspectului autodistructiv al rezistenfelor 
din cadrul transferului şi sublinierea consecinţelor acestora. 


. Stabilirea şi sublinierea unei paralele între tiparele autodistructive 


şi sabotoare la adresa propriilor demersuri din cadrul transferului şi 
al altor relaţii importante ale clientului. 

Sublinierea aspectelor autosabotoare şi autodistructive ale rezis- 
tentelor, a componentei masochiste a rezistenţei caracteriale a clicn- 
tului, a nevoii clientului de a se sabota şi de a se lăsa înfrânt; 
provocarea la adresa componentei inconştiente ce acţionează impo- 


triva intereselor persoanei. 


15. 


16. 

. Dezactivarea transferului, refuzul rolului transferential in care clientul 


doreşte să-l distribuie pe terapeut. 


. Dezactivarea sfidării eforturilor terapeutului de către rezistentele 


clientului. 


. Provocarea la adresa patternului de transfer dependent, a nevoii 


clientului de a folosi terapeutul pe post de cârjă. 

Provocarea la adresa rezistenţelor opuse faţă de apropierea cmo- 
țională şi presiunea exercitată asupra acestora. 

Presiunea exercitată asupra alianţei terapeutice inconştiente. 


Pentru a concretiza recursul la coliziunea frontală, vom exemplifica 


în cele ce urmează câteva dintre principalele tehnici utilizate în cadrul 
acestei abordări : 


În cadrul punctării şi sublinierii rolului jucat de problema clientului 
în existenţa acestuia, terapeutul va recurge la termeni ca dificultăţi, 
suferință, majore, minimalizare etc. El va putea formula, de exemplu, 
în felul următor: „Vedeţi, dvs. în mod firesc vă cunoaşteţi mai bine 
decât oricine altcineva. Şi totuşi, atunci când se pune problema 
descrierii greutăților şi a suferinţei cu care vá confruntati, prezentaţi 
tendinţa de a le minimaliza”. 

Pentru a sublinia relația de parteneriat dintre client şi terapeut, 
înaintea unei confruntări, cel din urmă poate spune: „Una dintre 
cele mai importante sarcini cu care ne confruntăm aici este ca noi 
doi să reuşim să înţelegem, sprijinindu-ne reciproc, ceea ce se 
ascunde în spatele problemelor dvs., ceea ce constituie nucleul lor”. 
Pentru a accentua decizia clientului de a solicita ajutor în vederea 
soluționării problemelor sale: „Dacă am înţeles bine, nu aţi venit 
aici pentru că altcineva a dorit acest lucru sau pentru că v-ar fi 
presat să o faceţi. Acest lucru este foarte important, pentru că ne 
arată că, în adâncul sufletului, vreți să scápati de problemele astea şi 
să vă simtiti în sfârşit bine, după atât timp”. 

Pentru a evidentia consecințele negative ale rezistenfelor terapeutul 
va insista cu precădere asupra obstacolelor ridicate de către acestea 
în calea realizării obiectivelor terapeutice: „Vedeţi, vă fixaţi ca 
obiectiv să veniţi aici, pentru a vă înţelege şi rezolva problemele 
care vă cauzează atâta suferință, dar atât timp cât veţi continua să vă 
cenzurati, nu avem cum să ajungem la originea lor, şi astfel, riscaţi 
să compromiteti realizarea acestui obiectiv”. 

Întregul proces este recapitulat pe baza lucrărilor lui Davanloo de 
către Lebeaux (1999) în cele ce urmează: intensificarea sentimentelor 
transferentiale generate de intervenţiile de tipul „presiunii”, al „provo- 
cării” şi al „coliziunii frontale” conduc nemijlocit la dezvoltarea alianţei 
terapeutice inconștiente şi, în cele din urmă, la descătuşare. Sentimen- 
tele transferenjiale, care conţin o mixtură de mânie, emoţii pozitive, 
sentimente de culpă şi de regret evocă şi reactualizează sentimentele 
fundamentale dureroase trăite faţă de persoane din trecut, care se află la 
baza simptomelor nevrotice actuale. Intensificarea alianţei terapeutice 
inconştiente, ce poate fi pusă, de asemenea, pe seama sentimentelor 
transferenţiale, se manifestă la rândul ci ca o nouă forţă din cadrul 
conştiinţei, care permite nevoii profunde de libertate a clientului să se 
alăture terapeutului, pentru a susţine eforturile acestuia de a combate 
forţele autodistructive ale supraeului. Această nouă forţă energizează, 
protejează şi ghidează procesul, în egală măsură pentru client şi tera- 
peut, astfel încât atunci când atinge o anumită intensitate, se produce în 
mod natural o descătuşare a conţinuturilor inconştiente importante. Ca 
o consecinţă a acestei accesări a conţinuturilor inconştiente, se poate 
sesiza o fluidizare şi o accelerare a procesului, respectiv dirijarea 
acestuia de către sentimentele autentice, în dauna intelectualizárilor. Se 
aşteaptă, în sfârşit, din partea acestei intensificării a sentimentelor 
transferentiale să producă rezultate mai rapide, mai autentice şi mai 
durabile decât o intervenţie ce evită apăsarea pe clapa emoţiilor trăite 
„aici şi acum” de către client. 

Malan (1986a) remarcă la rândul lui în legătură cu trăirea nemijlocită 
a sentimentelor transferentiale, mobilizate prin tehnicile de mai sus, că 
această secvenţă antrenează efecte profunde. Acestea se manifestă înainte 
de toate, prin trăirea unui sentiment intens de uşurare, urmată de 
descătuşarea inconştientului şi de mobilizarea alianţei terapeutice, modi- 
ficări ce atrag după sine trei consecinţe importante : 

a) se creează pentru întâia oară posibilitatea utilizării interpretărilor de 
către client ; 

b) devine posibilă explorarea în afara transferului a relaţiilor, atât a 
celor curente, cât şi a celor din trecut; 

c) clientul poate începe să-şi formuleze propriile interpretări. 


În această fază, tehnica se apropie foarte mult de terapiile care recurg 
la interpretare ca la principalul instrument al schimbării. Explorarea de 

la punctul b) îi permite terapeutului să introducă un element nou, cel a] 
interpretărilor care leagă rezistentele din cadrul transferului de meca- 
nismele defensive mobilizate la adresa sentimentelor trăite în cadrul 
altor relaţii decât cea transferenţială (interpretările TCP). Malan atrage 
atenţia totuşi asupra posibilităţii ca, o dată cu abordarea fiecărui nou 
aspect al problemelor clientului, rezistentele să revină, astfel încât să 
fie nevoie de reluarea întregului ciclu de provocare a lor. În cazul 
optim, aceste cicluri repetate pot conduce la aşa-numitele conţinuturi 
„pure”, care permit explorarea şi interpretarea conflictelor din relaţiile 
clientului fără a mai fi nevoie de a face trimiteri la transfer. 

O importantă componentă a abilităţilor terapeutului specializat în 
psihoterapia dinamică de scurtă durată o constituie capacitatea acestuia 
de a surprinde manifestările exterioare ale dezvoltării sentimentelor 
transferentiale. Pe parcursul secventelor succesive de tip interven- 
(ie-ráspuns, terapeutul monitorizează neîncetat reacţiile clientului la 
intervenţiile sale şi ia noi măsuri în funcţie de feedback-ul primit din 
partea inconştientului clientului. Un rol important în cadrul acestui 
proces de evaluare a dinamicii transferului este deţinut de detectarea 
anxietátii inconştiente, care creşte în strânsă corelaţie cu intensificarea 
sentimentelor transferentiale. Terapeutul experimentat poate sesiza accen- 
tuarea anxietăţii inconştiente observând intensificarea tensiunii muscu- 
laturii striate, care urmează o progresie precisă, începând cu degetele 
mâinii şi continuând cu musculatura mâinilor, a braţelor, a umerilor, 
cuprinzând în continuare muşchii intercostali, ceea ce se manifestă sub 
forma unei scurtări a respirației. În continuare, tensiunea cuprinde 
musculatura gâtului, a feţei, a spatelui şi, în sfârşit, cea a picioarelor. 
Această progresie. a tiparului tensiunii musculare indică intensificarea 
anxietăţii inconştiente, ceea ce îi permite astfel terapeutului să evalueze 
dinamica transferului pe baza unor observaţii directe, şi nu doar prin 
recursul la interpretarea intelectuală a ceea ce s-ar petrece în incon- 
ştientul clientului, respectiv în cadrul relaţiei terapeutice (Lebeaux, 
1999). Pe de altă parte, este la fel de.important ca terapeutul să 
recunoască semnele instaurării alianţei terapeutice chiar din faza „germi- 
nării” acesteia şi să ia toate măsurile necesare în vederea consolidării 
poziţiei sale în raport cu rezistentele. De fapt, una dintre cele mai 
frecvente erori ce pot fi puse pe seama lipsei de experienţă a terapeutului 
o constituie confundarea unor manifestări ale alianţei terapeutice cu 

rezistentele, ceea ce poate antrena in cazurile mai fericite o prelungire 
nejustificată a tratamentului sau - in cele mai grave - chiar compro- 
miterea alianţei (Augsburger, 2000a). 

Molnos (1997) recapitulează, la rândul ei, utilizând sistemul de 
codificare prezentat în cadrul modelului celor patru triunghiuri, procesul 
psihoterapiei dinamice de scurtă durată. Autoarea descrie următoarele 
demersuri ale terapeutului, înlănţuite într-o succesiune bine determinată 
de secvenţe: 


a) caută să dezvăluie dificultăţile actuale şi explorează sentimentele 
reale (XC) ; 

b) confruntă clientul cu fiecare pas realizat în direcţia defenselor (DC 
dar mai ales DT), până când acesta reuşeşte să igi trăiască deplin 
sentimentele ascunse (iniţial de regulă X) şi nu le exprimă „aici şi 
acum" (-XT) ; 

c) după ce sentimentele reale reprimate pătrund la suprafaţă, respectiv 
se eliberează de sub presiunea mecanismelor de apărare, recunoaşte 
şi apreciază anxietatea pe care clientul o trăieşte în situaţia de „aici 
şi acum” (AT) faţă de terapeut, respectiv faţă de limitele impuse de 
terapie ; 

d) ajută clientul să descopere şi să identifice actualizarea aceluiaşi 
conflict în cadrul relaţiilor interpersonale actuale importante (C) şi 
în relaţiile din trecut (P), în situaţia de „atunci și acolo”, cu părinţii, 
fraţii şi alte persoane semnificative apropiate ; 

c) ajută clientul să trăiască, să perceapă şi să înțeleagă inter-relaţiile 
dintre DAX/TCP, atât de viu şi atât de frecvent pe cât este posibil 
(= prelucrarea repetată, respectiv rezoluţia transferului). 


În ultimă instanţă obiectivul interpretării transferului constă în a 
demonstra clientului, suficient de convingător pentru ca acesta să poată 
asimila acest lucru, faptul că rezistentele pe care le opune eforturilor 
terapeutului de a-l ajuta sunt de fapt simple reeditări ale unor mecanisme 
defensive elaborate în cadrul relaţiilor din trecut - in fond aceleaşi ce 
stau la baza problemelor cu care se confruntă în viaţa de zi cu zi - care 
au menirea de a-l proteja de anxietatea generată de posibilitatea retrăirii 
unor sentimente inacceptabile sau chiar periculoase în trecut, cel mai 
probabil în cadrul relaţiilor cu părinţii. Se aşteaptă din partea acestui 
demers înţelegerea faptului că noile relaţii nu sunt simple reeditări 

ale vechilor legături, impregnate de aceleaşi conflicte, care ar trebui 
inevitabil să confrunte persoana cu aceleaşi deceptii. În aceasta constă, 
în esenţă, experienţa emoţională corectivă, descrisă de către Alexander 
şi French ca retráirea vechiului conflict nerezolvat, dar cu un alt deznodă- 
mânt decât cel cu care s-a soldat cel original. Autorii subliniază cá numai 
trăirea actuală a noii soluţii în situaţia transferentiali sau în viaţa de zi 
cu zi este în măsură să inoculeze persoanei sentimentul că un deznodă- 
mânt diferit de cel de odinioară este cu adevărat posibil, şi să o capaciteze 
astfel să renunţe la vechile tipare de relationare, care pot fi incriminate 
pentru dezvoltarea problemelor sale actuale (după Malan, 1989). 

Schaeffer (1998) apreciază că interpretările transferului - în măsura 
în care sunt acurate şi utilizate corespunzător - îşi aduc contribuţia la 
succesul terapiei, prin impactul benefic exercitat asupra unor ingrediente 
ale tratamentului ca dezvoltarea relaţiei şi alianţei terapeutice sau conti- 
nuarea terapiei. Efectele pozitive asupra succesului intervenţiei pot fi 
puse în evidenţă atât în cazul clienţilor care prezintă forme uşoare sau 
moderate ale tulburărilor incluse în cadrul primele două axe ale DSM, 
cât şi în cel al persoanelor tratate prin psihoterapie, ce nu prezintă 
simptome asimilabile vreunei tulburări mintale. Autoarea insistă asupra 
faptului că, pentru a fi cu adevărat eficiente, interpretările ce vizează 
transferul trebuie să reflecte cu exactitate unicitatea situaţiei terapeutice 
pe care caută să o surprindă, având grijă ca formularea, focusul lor şi 
alegerea momentului în care sunt prezentate clientului să fie ajustate cu 
sensibilitate după natura şi severitatea problemelor acestuia, respectiv 
după alte aspecte relevante, cum ar fi conflictele de nucleu prezentate în 
„aici şi acum”, dorinţele şi nevoile ce se găsesc la baza acestora, sau 
convingerile patologice ce izvorăsc din transferurile patogene. Din 
perspectiva psihoterapiei orientate analitic, Goldstein (2000) consideră, 
de asemenea, că cea mai eficientă cale de a obţine modificări perma- 
nente o constituie retrăirea şi prelucrarea conflictelor de către client în 
cadrul transferului. Autorul recomandă astfel, într-o primă fază, comen- 
tarea rezistentelor manifestate faţă de formarea transferului, iar ulterior, 
asistarea clientului în înțelegerea propriei persoane prin corelarea expe- 
rientei transferului cu relaţiile sale curente şi din trecut. 

Wolstein (1996) susţine că înseşi rezultatele unei intervenţii terapeu- 
tice ar trebui să fie apreciate în termenii experienţelor trăite „aici şi 
acum”, legate de persoana terapeutului, pentru că oricât de importante 

ar fi înţelegerea amintirilor din trecut, excavate in cursul intervenţiei, 
sau proiecția în viitor, spaţiul in care schimbările se petrec este acela al 
contextului actual furnizat de relaţia terapeutică. 

Două studii, semnate de Piper ef al. (1991), respectiv Hoglend 
(1993), au sugerat o relaţie inversă între numărul interpretărilor dedicate 
transferului şi rezultatele terapiei, cel din urmă constatând chiar că 
interpretările transferului efectuate în primii doi ani ai psihoterapiei 
dinamice practicate sub forma întâlnirilor săptămânale se întorc impo- 
triva cursului terapiei. Connolly et al. (1999) au demonstrat, la rândul 
lor, că relaţia dintre interpretarea transferului şi rezultatele terapiei este 
moderată de calitatea relaţiilor clientului. Astfel, corelatia negativă a 
putut fi pusă în evidenţă doar în cazul clienţilor ale căror relaţii 
interpersonale erau de calitate precară, în timp ce acele persoane supuse 
tratamentului care prezentau relaţii interpersonale de calitate superioară 
tolerau relativ bine frecvențele moderate ale interpretării naraţiunilor 
transferentiale. În acord cu autorii citati, Ogrodniczuk si Piper (1999) 
conclud, ca rezultat al unei treceri în revistă a efectelor produse de 
interpretarea transferului la clienţii care prezintă tulburări de perso- 
nalitate că aceste interpretări sunt eficiente cu condiţia să fie formulate 
pe fondul unei alianţe terapeutice puternice, să fie echilibrate prin 
comentarii suportive şi să fie adresate în exclusivitate acelor clienţi care 
prezintă o calitate superioară a relaţiilor cu obiectul. Merită atenţie şi 
poziţia exprimată de Schaeffer (1998), care recomandă ca recursul la 
interpretările adresate transferului - dacă se doreşte ca acestea să se 
dovedească cu adevărat eficiente - să fie relativ scăzut, sau cel mult 
moderat ca frecvenţă. Având în vedere faptul că în cadrul psihoterapiilor 
suportive-expresive de scurtă durată - care au constituit cadrul de 
referinţă al studiului semnat de Connolly et al. = se recurge relativ rar 
la interpretarea transferului, reacţia clienţilor la dezbaterea frecventă a 
temelor transferentiale nu a putut fi estimată. O primă consecinţă de 
ordin practic a acestor constatări ar fi aceea că ele sugerează utilitatea 
evitării interpretărilor transferenţiale în cazul clienţilor ce prezintă relaţii 
interpersonale de calitate inferioară, recomandare în deplin acord cu 
directivele formulate de Horowitz er al. (1984), care sunt de părere 
că terapeutii angrenaţi in terapia suportivă-expresivă se pot concentra, 
în cazul clienţilor ale căror relaţii sunt nesatisfăcătoare, pe tehnicile 
suportive. Există şi orientări care, deşi recunosc explicit implicarea 
manifestărilor transferentiale în procesul terapeutic, şi implicit nevoia 

gestionării acestora, propun adoptarea unei strategii diferite faţă de ele. 
Astfel, spre deosebire de tradiţia psihanalitică ce impune interpretarea 
transferului, abordarea psihodinamică-suportivă recomandă exploatarea 
ei bazată pe două principii fundamentale (Misch, 2000). Primul dintre 
acestea prevede ca, în situaţiile în care terapeutul este perceput de către 
client ca fiind omnipotent, atotştiutor, iubitor şi grijuliu etc., aceste 
convingeri iluzorii să nu fie combătute, ci exploatate în slujba realizării 
obiectivelor terapeutice. Terapeutul poate profita, de exemplu, de pe 
urma încrederii ce rezultă din imaginea sa de cunoscător infailibil al 
naturii umane pentru a-şi asigura colaborarea clientului său atunci când 
formulează sugestii terapeutice. Al doilea principiu se referă la confrun- 
tarea şi corectarea imediată a manifestărilor transferentiale negative, 
astfel încât acestea să nu interfereze cu bunul mers al terapiei. Acest 
lucru implică de multe ori discutarea deschisă, explicită, a ceea ce 
terapeutul întreprinde, fără recursul la strategii defensive ce ar putea 
întări convingerea clientului în justetea raportării sale transferentiale 
negative. În sfârşit, o poziţie de mijloc este reprezentată de Safran 
şi Muran (apud Curtis et al. 2004), care apreciază - în acord cu alti 
autori - că simpla abordare (investigare) a sentimentelor nutrite de către 
client faţă de terapeut ar putea reprezenta o strategie dătătoare de mai 
multă siguranţă pentru cel dintâi decât interpretarea acestora. Autorii 
sugerează că în condiţiile în care chiar şi discutarea transferului poate 
genera în cazul unor clienţi anxietate, recursul preferential la acestea - 
cel putin în fazele iniţiale ale tratamentului — ar putea reprezenta o 
alternativă viabilă. 

Pe de altă parte, rezultatele obţinute de Connolly et al. (1999) nu 
exclud nici faptul că această categorie de clienţi ar putea profita de pe 
urma unei analize a relaţiilor lor extraterapeutice, şi nu este mai puţin 
adevărat nici faptul că generalizabilitatea rezultatelor obţinute este pusă 
sub semnul întrebării de unele limite de ordin metodologic. Astfel, 
interpretările efectuate asupra fenomenelor transferentiale au fost culese 
în exclusivitate din materialele furnizate de primele şedinţe terapeutice, 
când mulţi autori de orientare psihodinamică recomandă de fapt abti- 
nerea de la aceste interpretări. În al doilea rând, caracterul corelational 
al studiului poate indica doar o asociere negativă generală a rezultatelor 
terapiei cu interpretarea transferului, dar nu spune nimic despre posibilitatea 
ca, în anumite condiţii, inclusiv clienţii cu un suport relational precar 
să profite de pe urma unei analize a propriilor raportări transferentiale. 

În orice caz, credem că aceste rezultate se pot constitui - în ciuda 
limitelor amintite - într-un semnal suficient de puternic pentru a avertiza 
asupra posibilului recul al recursului necritic la interpretările unui 
fenomen de complexitatea transferului. Apreciem totodată că ele atrag 
atenţia încă o dată asupra nevoii ajustării strategiei terapeutice după 
caracteristicile fiecărui client în parte. 

Demnă de remarcat este în acest sens şi poziţia exprimată de 
McCullough et al. (1991). Într-un studiu în care şi-au propus inves- 
tigarea relaţiei dintre răspunsul imediat al clienţilor la interpretarea 
transferului şi rezultatele finale ale terapiei, aceşti autori au constatat 
asocierea „reacţiilor emoţionale” (definite operaţional ca replici ce 
conţin cuvinte referitoare la sentimente) cu succesul intervenţiei, în 
timp ce „răspunsurile defensive” (exprimate prin evitarea aspectelor 
dificile ale dezbaterii şi absenţa emoţiilor) au fost întâlnite cu precădere 
la clienţii a căror terapie s-a soldat cu rezultate slabe. Ca o consecinţă, 
autorii citati recomandă terapeutilor să se simtă liberi să formuleze 
interpretări referitoare la relaţia transferen(ialá atât timp cât acestea 
provoacă din partea clienţilor un răspuns emoţional (apud Perrier şi 
Stuart, 2000). 

Critica interpretării clasice a transferului. Horney (1995a) atrage 
atenţia asupra a trei pericole ale interpretării comportamentului de 
manifestare a ataşamentului clientului drept transfer, percepută ca o conti- 
nuare a trăirii schemelor comportamentale ale copilăriei. Primul dintre 
acestea se referă la faptul că aceste interpretări nu influenţează anxie- 
tatea fundamentală şi, ca urmare a acesteia, dependenţa faţă de terapeut 
rămâne neatinsă, mai mult, poate chiar să se accentueze. În al doilea 
rând, interpretarea reacţiilor emoţionale provocate de situaţia analitică, 
ca repetiţii ale sentimentelor din trecut, ar atrage după sine riscul ca 
întregul demers terapeutic să se dovedească neproductiv. În opinia 
autoarei, interpretarea trebuie să descopere acei factori actuali care pot 
fi consideraţi responsabili pentru reacţia vizată a clientului. În acest 
sens putem reţine şi poziţia exprimată de Chessick (2000b), care propune 
o viziune mai inedită asupra funcţiilor transferului, subliniind că mani- 
festările acestuia pot fi mobilizate ocazional, în momente de mare 
încărcătură emoţională ale terapiei, ca o strategie de evitare a unor 
amintiri, emoţii sau intuiţii de care clientul doreşte să se protejeze 
pentru moment. Într-o astfel de situaţie, exprimarea unei emoţii puternice 

faţă de terapeut poate abate atenţie dinspre conținuturile „periculoase” 
sau generatoare de disconfort. În sfârşit, ultimul reproş pe care jl 
formulează Horney relativ la rolul central al transferului reclamă omite- 
rea relevării personalităţii actuale a clientului. , Tendintele individuale 
existente în prezent pot fi recunoscute ca atare chiar dacă ele sunt 
raportate în primul rând la trecut, deoarece o sensibilitate excesivă, 
sfidarea sau arogan(a trebuie mai întâi recunoscute drept ceea ce sunt, 
înainte de a putea fi raportate la trecut.” (Horney, 1995a, p. 136). 
Bâlint (1994) atrage atenţia asupra necesităţii evitării pericolului 
ingustárii ocnofile a perspectivei clientului. Caracteristica fundamentală 
a persoanei ocnofile constă în faptul că se simte în siguranță numai în 
proximitatea imediată a obiectului ei şi că recurge, în vederea asigurării 
acesteia, la un comportament tipic de exprimare a ataşamentului. Autorul 
citat atrage atenţia asupra faptului că terapeutul care se complace în 
ochii clientului său in postura obiectului distins prin înţelepciune şi 
putere, respectiv care conferă sens fiecărei interpretări prin raportarea 
la propria lui persoană, poate trezi uşor în clientul său sentimentul că ar 
fi incapabil să simtă şi să gândească în absenţa reperului oferit de relaţia 
cu terapeutul său şi chiar să fie atent la orice altceva din afara terapiei. 
Mai mult chiar, însăşi accentuarea caracterului neadecvat al trans- 
ferului în contextul situaţiei date a devenit pentru unii autori o sursă de 
controversă. Fosshage (1994), de exemplu, este de părere că acele 
structuri tematice cu încărcătură emoţională care modelează forma 
variată a experienţelor noastre nu ar distorsiona „o realitate presupusă 
a fi obiectivă”, ci, în fiecare caz, contribuie la construirea unei realităţi 
trăite subiectiv. Autorul citat se inspiră din Stolorow şi Lackmann, 
potrivit cărora transferul poate fi înţeles înainte de toate ca expresie a 
influenţei continue a principiilor de organizare a informaţiilor şi de 
funcţionare a imaginaţiei clientului, cristalizate în perioada de dezvoltare 
ontogenetică a acestuia. Fosshage afirmă, de altfel, excluzând orice 
urmă de îndoială, faptul că, practic, în fiecare clipă a existenţei noastre, 
„construim” realitatea în aceeaşi măsură în care o percepem. În esenţă 
punctul de vedere al lui Fosshage, este împărtăşit şi de Warme, care 
arată faptul că transferul nu este altceva decât acea „ordine funda- 
mentală a lumii, datorită căreia individul îşi înţelege mediul... A califica 
ceva drept transfer rămâne incorect atât timp cât nu precizăm deschis 
faptul că totul este transfer” (Warme, 1994, p. 116). Potrivit acestuia un 


mn i atu 


PSIHOTERAPIILE DINAMICE DE SCURTĂ DURATĂ 261 


„sentiment transferenţial” nu este altceva decât manifestarea raportării 
emoţionale tipice a clientului. Practic aceasta ar însemna că a face 
referire la faptul cá un anumit sentiment al clientului exprimat faţă de 
terapeut ar fi „doar transfer”, ar putea fi evaluat în situaţia cea mai 
fericită drept o jignire formulată la adresa clientului, pe când într-o 
formă mai gravă ar dezvălui incapacitatea terapeutului de a intelege 
iubirea sau ostilitatea, şi, nu în ultimul rând, esenţa transferului. Ín 
aceeaşi ordine de idei, Poser (2002) accentuează faptul că, în cadrul 
evoluţiei şi progresiei stărilor transferentiale, clientul creează structuri 
psihologice pe care le exhibă inconştient în relaţia cu terapeutul. Modu- 
rile în care acesta se foloseşte de terapeut, respectiv de situaţia terapeu- 
ticá, ne apar ca realizări creative ce contribuie la construirea structurii 
psihologice. Autorul consideră că fiecare transformare transferenţială a 
terapeutului ar echivala cu o transformare a self-ului într-o direcţie 
progresivă, noile faze adăugând structură celei realizate în cadrul etape- 
lor precedente. Recunoscând că negarea justetei acestor poziţii ar fi cu 
adevărat dificilă, trebuie să arătăm totuşi că autorii par a nu sesiza 
faptul că această constatare a lor este valabilă cu referire la realitatea 
subiectivă a persoanei, căreia insă nu subiectivitatea i se „reproşează ”, 
ci angajarea în slujba unor tipare de relationare care contribuie la 
dezadaptare şi la generarea conflictelor. Este de la sine înţeles că orice 
proces perceptiv este impregnat de subiectivitate dar asta nu inseamnă 
că distorsiunile produse de un anumit grad al subiectivităţii sau de o 
anumită direcţie a procesării informaţiilor impusă de experienţele ante- 
rioare ale persoanei nu ar putea reprezenta importante surse ale eșecului 
eforturilor de adaptare. Prejudecăţile, la rândul lor, sunt roade ale 
interferenţei unor factori subiectivi în procesul perceperii altor persoane, 
însă recunoaşterea acestui lucru nu trimite în derizoriu eforturile depuse 
în vederea reducerii impactului lor. Nu poate fi diferită situaţia nici în 
cazul transferului pe care îl putem concepe ca pe o formă a prejude- 
căţilor, conturată însă prin experienţe personale relevante, şi nu transmisă 
prin modele culturale. Pe de altă parte, suntem intru totul de acord cu 
autorii în măsura in care eforturile lor de a plasa fenomenele trans- 
ferentiale în proximitatea unor caracteristici fundamentale ale proceselor 
perceptive se constituie într-un demers ce vizează evitarea blamării prin 
etichetare a persoanei luate în tratament psihoterapeutic. Din acest 
punct de vedere însă trebuie menţionat şi faptul că majoritatea autorilor 

de orientare psihodinamicá — sau informaţi psihanalitic — privesc trans- 
ferul ca reprezentând un fenomen a cărui răspândire este universală, şi 
nicidecum ca pe o manifestare a cărei apariţie în afara unui context 
psihopatologic sau a unui cabinet psihoterapeutic ar fi de neconceput. 
Avertismentele de tipul celor formulate de autorii mai sus citați atrag 
însă atenţia asupra grijii pe care terapeutul trebuie să o manifeste faţă de 
modul livrării interpretărilor transferului, astfel încât acesta să înlăture 
în cea mai mare măsură sentimentul clientului că ar fi blamat pe această 
cale sau că terapeutul s-ar strădui tocmai să-i demonstreze că ar fi sub 
imperiul unui mecanism care îl plasează în categoria persoanelor foarte 
grav tulburate. Dimpotrivă, rolul interpretării este acela de a-i demonstra 
clientului cum, prin prisma experienţelor sale de viaţă, perceperea 
eronată a celorlalţi, respectiv interpretarea uneori deplasată a reacţiilor 
acestora, apare ca un rezultat firesc, ce necesită însă - pentru a permite 
o mai bună adaptare - corecție. 


5.5.2.2. Interpretarea contratransferului 


Recunoaşterea caracterului mutativ al interpretărilor transferentiale nu 
înseamnă însă că analiza fenomenelor legate de transfer ar fi în măsură 
să acopere întreaga gamă a conţinuturilor a căror desluşire poate con- 
tribui la rezolvarea problemelor clientului. Astfel, Riesenberg-Malcolm 
(1995) subliniază faptul că interpretarea reprezintă o mixtură de activi- 
tate intelectuală şi emoţională, ea fiind de neconceput în absenţa vreuneia 
dintre aceste componente. Înțelegerea emoţională a clientului de către 
terapeut este importantă, chiar dacă rezultatele acesteia trebuie să fie 
procesate de gândire înainte de a fi comunicate clientului. Această 
poziţie a autoarei este în acord nu doar cu principiile interpretării contra- 
transferului, ci şi cu noile teorii asupra implicării mecanismelor eva- 
luării emoţionale în procesarea informaţiilor (vezi, de exemplu, Zajonc, 
2003 ; Forgas, 2001 ; Blascovich şi Mendes, 2001). Astfel, contratrans- 
ferul este conceput ca un veritabil „organ de simţ”, capabil să perceapă 
aspecte ale sentimentelor clientului care fie nu pot fi exprimate în mod 
direct de către acesta, fie vin să completeze conținuturile ce au fost 
comunicate în mod direct. Pe o poziţie similară se situează şi Kernberg 
(1997), care subliniază faptul că, în psihologia self-ului, acordarea emo- 
tionala (emotional attunement) dobândeşte funcţia de instrument funda- 
mental în slujba clarificării de către client a propriei subiectivitati, prin 

intermediul imersiunii subiective, empatice, a terapeutului în experiențele 
clientului. Această abordare neagă în egală măsură natura privilegiată 
a subiectivităţii analistului, precum şi funcţiile neutralității tehnice și 
a anonimităţii terapeutului. Mutaţiile sesizate de Kenberg la nivelul 
modului în care este concepută interpretarea în orientările contemporane 
din psihanaliză converg către o apropiere de poziţia constructivistă, 
care înlocuieşte în centrul atenţiei terapeutului „adevărul istoric” cu cel 
narativ. 

Schaeffer (1998) defineşte interpretările contratransferului ca find 
referiri explicite sau implicite la experienţele terapeutului în mediul 
terapeutic, legate de relaţia client-terapeut şi care vizează elucidarea 
impactului atitudinilor şi comportamentelor clientului asupra acestei 
relaţii. Autoarea apreciază că acest demers nu ar avea menirea de a 
încuraja explorarea conflictelor, ci s-ar concentra în exclusivitate asupra 
experienţelor terapeutului legate nemijlocit de situaţia terapeutică. 

Hoffart şi Frijs (2000) au studiat impactul stărilor emoţionale ale 
terapeutului asupra clienţilor în cadrul strict delimitat al tratamentului 
prin terapie comportamentală-psihodinamică a persoanelor afectate de 
anxietate. Deşi acest lucru limitează într-o mare măsură generalizabili- 
tatea rezultatelor, considerăm totuşi că acestea pot prezenta interes şi în 
contextul vizat de lucrarea noastră, întrucât atrag atenţia asupra impactului 
pe care reacţiile emoţionale ale terapeutului il pot avea asupra rezul- 
tatului intervenţiei terapeutice. S-a constatat, astfel, că interesul superior 
al terapeutului faţă de client şi prezenţa în cât mai mică măsură a 
supărării au fost trăirile cel mai puternic asociate de reducerea compor- 
tamentului de evitare prezentat de către clienţi la un an după incheierea 
terapiei. Se poate argumenta, în acest sens, că lipsa de interes şi expri- 
marca frecventă a supărării terapeutului ar putea avea la bază compor- 
tamente ale clientului, care, asemenea inhibării emoţionale, ar reflecta 
trăsături de personalitate implicate în sabotarea progreselor terapeutice, 
dar se poate susţine in egală măsură şi ipoteza că in măsura in care 
lipsa de interes şi supărarea trăite de către terapeut faţă de clientul său 
se exprimă în comportamentul celui dintâi, cel din urmă va putea 
resimti acest lucru sub forma accentuării depresiei, anxietăţii $i a 
demoralizării. Dincolo însă de ipotezele emise de către autori, credem 
că mai importantă este constatarea că prognosticul acelor clienţi care 

evocă dezinteres şi supărare din partea terapeutului este puţin optimist 
şi că acest lucru impune o analiză individuală amănunţită atât a moti- 
velor care generează raportarea negativă a celui chemat să contribuie la 
rezolvarea problemelor cu care se confruntă persoana care a solicitat 
ajutor, cât şi a relaţiei dintre atitudinea terapeutului şi răspunsul clien- 
tului la sprijinul oferit în vederea schimbării comportamentului său. 
Dacă în urma acestei analize se dovedeşte că dezinteresul şi supărarea 
terapeutului sunt inrádácinate în problemele sale personale = de exemplu, 
teama de a suferi un eşec terapeutic, de care se apără prin neimplicare, 
respectiv blamarea clientului -, soluţia posibilă constă în apelul la funcţia 
terapeutică a supervizării. În caz contrar însă, dacă analiza sugerează 
mai degrabă faptul că blazarea şi nemulţumirea terapeutului sunt moti- 
vate de caracteristici ale clientului, cum ar fi implicarea insuficientă 
in propria terapie, alexitimia sau tendinţa spre procrastinatie, reacţia 
contratransferenţială poate atrage atenţia asupra faptului că, după toate 
probabilitățile, acestea sunt răspunsurile emoţionale evocate şi din partea 
persoanelor din anturajul imediat al clientului, ceea ce privează persoana 
de suportul de care ar avea nevoie pentru a depăşi perioada critică pe 
care o străbate. Mai mult chiar, reacţia negativă a persoanelor impor- 
tante intensifică deznădejdea şi demoralizarea clientului (în acord cu 
principiul profetiilor negative care se autoconfirmă). Gestionarea efici- 
entă a acestei situaţii terapeutice poate avea drept rezultat sfărâmarea 
cercului vicios. Ea trebuie să vizeze, în primul rând, înţelegerea de către 
client a modului în care mesajele pe care el însuşi le emite - codate la 
rândul lor de sentimentul neajutorării învăţate sau de cel al eficienţei 
personale scăzute - sunt recepționate de către ceilalţi, precum si a modului 
în care exprimarea deceptiei trăită de aceştia îi subminează încrederea 
în propria-i capacitate de a face faţă situaţiei, reducând nivelul angaja- 
mentului său în rezolvarea problemelor cu care se confruntă la cote 
inferioare celor în măsură să asigure succesul demersurilor sale. Una 
dintre funcţiile fundamentale ale interpretării - dacă nu chiar cea mai 
importantă — este aceea de a substitui un „mit” generator de probleme 
şi suferinţă cu un altul, in măsură să ofere o viziune mai constructivă 
asupra unei situaţii cu care se confruntă persoana. În esenţă, este vorba 
de înlocuirea unui mit al neputinței printr-unul al eficienţei personale 
şi al resurselor care oferă accesul la o alternativă dezirabilă. Înţele- 
gerea (insight-ul) spre care interpretarea este chemată să mijloceascá 

deschiderea este invariabil una care, găsind o explicaţie mai favorabilă 
pentru problemele cu care se confruntă clientul - sau cel puţin pentru 
anumite componente ale acestora -, conţine implicit un mesaj menit 
să-i întărească stima de sine. 

Subliniind funcţia de „mit terapeutic” a interpretării cOntratrans- 
ferului, nu dorim să creăm iluzia că am avea de a face cu un mecanism 
terapeutic cu efect instantaneu. Asemenea oricărei intervenţii terapeu- 
tice, interpretarea - independent de „corectitudinea” ci, de capitalul de 
speranţă investit în conţinutul ei sau de intenţiile terapeutului - îşi poate 
exercita impactul constructiv doar prin raportarea la nevoile clientului. 
Astfel, acesta poate avea nevoie de un număr de alte interpretări conver- 
gente pentru a-şi învinge rezistenţele, pentru a putea asimila conţinutul 
acestor interpretări şi pentru a putea integra semnificaţia lor în sistemul 
de convingeri - în bună parte inconștiente - care stă la baza reglárii 
comportamentului său. Această relativă rezistenţă faţă de încercările de 
penetrare, a structurilor prin care persoana isi evaluează confruntările 
cu situaţiile provocative nu trebuie să ne mire dacă avem în vedere 
faptul că ele au la bază componente în care elementelor cognitive le 
sunt ataşate puternice trăiri afective, Aceste componente au fost dobân- 
dite în urma unor procese de învăţare experienţială și, prin urmare, ele 
nu pot fi invalidate printr-un simplu demers raţional. 

În al doilea rând, se impune o intervenţie care să vizeze întărirea eului 
clientului, cel puţin în cazul în care interpretarea prezentată mai sus nu 
se va dovedi de ajuns pentru realizarea acestui obiectiv, Astfel, supărarea 
terapeutului poate genera depresia, anxietatea sau demoralizarea clien- 
tului şi imprima, implicit, un curs mai puţin satisfăcător al terapiei. 

Se apreciază de regulă, că în surprinderea manifestărilor contra- 
transferentiale un rol deosebit revine supervizării (Malan, 1989; Said, 
2000 ; Yourman, 2003), analiza reacţiilor - conștiente sau inconștiente - 
ale terapeutului reprezentând una dintre cele mai importante funcţii ale 
supervizării. Această funcţie a supervizării este cu atât mai evidenţă, cu 
cât de multe ori chiar erorile de ordin tehnic comise de către terapeut 
(de exemplu, prelungirea nejustificată a duratei şedinţelor, ratarea unor 
momente optime pentru interpretarea transferului etc.) sunt cauzate de 
către contratransferul scăpat de sub control. Implicarea supervizorului 
nu se rezumă doar la asistenţa acordată în identificarea rezistenţelor ce 
lin de contratransfer, aceasta fiind la fel de importantă şi în luarea unei 

decizii cu privire la modul în care terapeutul va dezvălui clientului Şi va 
exploata terapeutic reacţiile sale. În mod firesc, rolul supervizării în 
gestionarea contratransferului este invers proporţional cu experiența 
clinică a terapeutului. Elocventă este în acest sens poziţia lui Davanloo, 
care in cazul primei interventii practicate de terapeutul in formare, 
recomandată câte o oră de supervizare după fiecare oră de terapie 
(Flegenheimer, 1982). Sunt pe de altă parte şi autori (de exemplu, 
Horney, 1995b; Casement, 1990; 1999) care pledează pentru recursul 
la autoanaliză, respectiv la dezvoltarea „Supervizorului interior”, ca 
principală metodă de autoanaliză. Din păcate nu dispunem de date 
empirice care ne-ar permite o comparaţie acurată a celor două abordări, 

Studiind relaţia dintre managementul contratransferului şi rezultatele 
psihoterapiei de scurtă durată, Gelso et al. (2002) au evidenţiat asocierea 
scorurilor globale crescute înregistrate la CFI cu eficienţa superioară a 
intervenţiei, putând susţine astfel ipoteza după care cu cât terapeutul 
este mai capabil să gestioneze contratransferul, cu atât starea clientului 
se ameliorează în mai mare măsură. Notabil prin prisma acestui rezultat 
este faptul - în opinia autorilor - că o caracteristică de tip „trăsătură” 
a terapeutului este în măsură să anticipeze o modificare specifică 
înregistrată la nivelul comportamentului, stărilor emoţionale, înțelegerii 
de sine şi stării generale a clientului. Corelatii statistic semnificative au 
putut fi puse în evidență şi între eficacitatea intervențiilor şi trei dintre 
subscale (integrarea de sine, controlul anxietății şi abilitățile de conceptua- 
lizare). Putem aprecia, pe baza acestor rezultate, că acei terapeuţi care 
posedă capacitatea de a opera delimitări eficiente între propria persoană 
şi cea a clientului pe parcursul terapiei, putându-şi controla de o manieră 
satisfăcătoare anxietatea şi prezentând capacitatea de a surprinde la un 
nivel superior atât dinamica relaţiei terapeutice, cât şi pe cea intrapsihică 
a persoanelor luate în tratament, sunt cei din partea cărora ne putem 
aştepta cu cea mai mare probabilitate să faciliteze dezvoltarea în direcţie 
favorabilă a clienţilor. Pe de altă parte, autorii avertizează asupra faptului 
că diferenţele dintre corelatiile evidenţiate sunt atât de mici, încât acestea 
nu permit să identificăm caracteristici dintre cele luate în studiu, al căror 
aport diferențiat la eficienţa intervenţiei să poată fi presupus a fi superior. 

Schaeffer (1998) recunoaşte că, deşi interpretarea transferului si cea 
a contratransferului au adus o contribuţie importantă la succesul terapiei, 
atât în sine, cât şi în combinaţie cu alte intervenţii interpretative efectuate 

într-un cadru exterior acestor două tipuri de relaţii, nu se poate sustine, 
pe baza datelor avute la dispoziţie, că oricare dintre ele ar fi neapărat 
necesară pentru a asigura o terapie cu adevărat eficientă. În aceeaşi 
ordine de idei, Silberschatz et al., care avertizează asupra efectelor 
inconsistente şi ocazional chiar dăunătoare ale abuzului de interpretări 
ale transferului, susţin totodată că cele mai eficiente interpretări sunt 
cele care vizează problemele, nevoile şi obiectivele, respectiv „planu- 
rile” clientului, indiferent că acestea sunt analizate în cadrul unei trimi- 
teri explicite la relaţia terapeutică sau nu (apud Perrier şi Stuart, 2000). 


5.5.3. Alte forme de intervenţie practicate in cadrul 
psihoterapiilor dinamice de scurtă durată 


În principiu, scenariul intervenţiei terapeutice este fundamentat teoretic 
şi prescris, din punct de vedere tehnic, de indicaţiile de ordin meto- 
dologic formulate de şcoala sau orientarea la care terapeutul aderă. 
Manualele propuse de terapiile suportate empiric, care pot fi considerate 
cele mai structurate şi mai acurate din acest punct de vedere, sugerează 
că respectarea de către terapeut a îndrumărilor prezentate ar fi în măsură 
să asigure modificarea vizată a simptomelor (vezi partea superioară a 
fig. 16). Totuşi, rezultatele investigaţiilor în domeniu demonstrează că 
doar 60-70% dintre clienţi profită într-adevăr de pe urma acestor 
intervenţii, pentru a nu mai pune la socoteală şi sporirea procentajului 
esecurilor, care ar rezulta din contabilizarea acelora care abandonează 
tratamentul pe parcursul acestuia. Căutând o explicaţie pentru acest 
fenomen, Schulte (2002) arată că dincolo de stipularea unor principii 
fundamentale, manualele de psihoterapie ghidează intervenţia terapeu- 
tului doar la un nivel abstract. Astfel, chiar in cazurile in care proble- 
mele clientului - şi condiţiile in care acestea se manifestă - par a sc 
potrivi satisfăcător cu metoda propusă de manual, aplicarea practică a 
intervenţiei propuse se poate dovedi ineficientă. În aceste situaţii, 
deciziile terapeutului, precum şi setul de caracteristici ale clientului, 
denumite de către autor comportamentul fundamental al clientului, se 
constituie în veritabile variabile mediatoare ale procesului terapeutic 
(fig. 16 partea inferioară). În ceea ce priveşte comportamentul fundamen- 
tal al clientului, Schulte identifică cinci tipuri ale acestuia : (1) căutarea 
asistenţei terapeutice (opusă abandonării tratamentului) ; (2) cooperarea 

Figura 16. Variabile mediatoare ale procesului terapeutic 
(apud Schulte, 2002, p. 313) 


de nivel înalt (opusă celei scăzute); (3) dezváluirea de sine (opusă 
retragerii) ; (4) explorarea şi testarea noilor modele comportamentale 
(opusă refuzului acestora) şi (5) rezistenţa sau absenţa acesteia, ca 
forme active ale lipsei de cooperare. 

După cum rezultă din cele prezentate mai sus, implementarea indica- 
iilor metodologice în cadrul intervenţiei terapeutice presupune o serie 
de decizii luate de către terapeut, în condiţiile unei atente monitorizări 
a manifestărilor ce tin de comportamentul fundamental al clientului. 
Astfel, terapeutul trebuie să se asigure că modul în care clientul răspunde 
la intervenţiile sale este unul care favorizează progresul în direcţia 
obiectivelor terapeutice vizate şi, în cazul în care reacţiile acestuia din 
urmă semnalează un angajament insuficient, terapeutul se confruntă 
cu sarcina identificării acelor forme ale intervenţiei care pot asigura 
depăşirea impasului creat prin motivarea adecvată a clientului. Reali- 
zarea acestui lucru presupune ca terapeutul, în egală măsură, să monito- 
rizeze nevoile imediate ale clientului şi evoluţia acestuia, respectiv să 
stăpânească o gamă cát mai largă de tehnici - de inspiraţie psihodinamicá 
sau nu - astfel încât să poată opta pentru cea mai eficientă intervenţie 
cu putinţă. 


ee es SI 

Următorul model al secvenjelor procesului decizional ce precedă 
intervenţia terapeutică, elaborat de Kennard et al. (1993, p. 6) permite 
surprinderea strategiei la care terapeutul recurge în astfel de situaţii : 


Care sunt caracteristicile stării pe care o observ? 
„Apreciez această stare a fi constructivă, destructivă, sau neutră? 
„Ar fi benefic să modific această stare? 
. es" I 


Este posibilă modificarea acestei stări? ` 


£c 


„Ce intervenţii ar fi in măsură să modifice procesele constituente său stären? 
` Se găsește această intervenţie in repertoriul meu? 


. Este momentul potrivit pentru o astfel de intervenţie? 


Figura 17. Modelul secvenfelor procesului decizional 
(Kennard et al., 1993, p. 6) 


Un prim reper pentru orientarea in cadrul acestui proces decizional 
este oferit de priorităţile diferitelor problemele în „aici şi acum”, adică 
de urgenţa cu care se impune prelucrarea acestora. Astfel, Misch (2000) 
a întocmit lista ierarhică a temelor care trebuie să beneficieze de 
întâietate în cadrul psihoterapiei. Chiar în condiţiile în care filosofia de 
bază a terapiilor suportive - al căror reprezentant este autorul - impune 
stabilirea agendei fiecărei întrevederi în acord cu clientul, Misch apre- 
ciază că face parte din responsabilităţile terapeutului asigurarea dezba- 
terii în timp util a celor mai importante probleme cu care clientul se 
confruntă. Ideea care a stat la baza intocmirii listei este aceea că apariţia 
în discursul clientului a oricăreia dintre temele pe care le cuprinde 
impune necesitatea gestionării imediate, intrucát scăparea lor de sub 
control ameninţă nu doar cu compromiterea şanselor de reuşită ale 
intervenţiei, ci chiar cu comiterea unor acte nesăbuite de către client, 

ale căror consecinţe să-i afecteze negativ sau chiar să-i pericliteze 

existenţa. În cazurile în care clientul reclamă că ar fi frământat de două 

sau mai multe dintre aceste teme, va beneficia dintre ele de prioritate 
cea situată pe o poziţie superioară: 

1. Ameninţări la adresa integrităţii corporale a clientului sau a celor- 
lalti, exprimate sub forma unor ideaţii sau manifestări comporta- 
mentale legate de suicid sau omucidere. 

2. Comportamente care interferează cu terapia, ca de exemplu solici- 
tarea scăderii frecvenţei întrevederilor sau terminării terapiei, planuri 
legate de mutarea din zona geografică, neplata şedinţelor terapeutice, 
distrugerea unor bunuri din cabinetul psihoterapeutic, violarea „grani- 
telor" terapeutului. 

3. Planuri care vizează restructurări majore ale existenţei clientului, ca 
de exemplu demisia precipitată de la locul de muncă sau părăsirea 
domiciliului în condiţiile neasigurării unei alternative de locuit. 

4. Necomplianta cu prescriptiile tratamentului, incluzând refuzul de a 
lua medicamente sau de a consulta un specialist ce i-a fost indicat 
clientului. 

5. Transferul negativ. 


Oricare temă propusă de către client, care nu se regăseşte pe această 
listă, va putea fi abordată doar după ce terapeutul s-a convins că 
problemele prioritare au putut fi gestionate cu succes. 

Un element de maximă importanţă a procesului decizional descris 
de Kennard et al. îl constituie o cât mai bună cunoaştere a impactului - 
imediat şi pe termen lung - produs de diferitele intervenţii concrete ale 
terapeutului. În acest sens, un ghid oricând la îndemână este reprezentat 
de experienţa clinică a terapeutului, precum şi de acele principii generale 
care au fost însuşite în cadrul procesului formării ca terapeut. Totuşi, 
cel mai solid sprijin îl oferă studiile empirice care au vizat tocmai 
investigarea efectelor generate de cele mai variate forme îmbrăcate de 
intervenţiile terapeutului. 

Într-un studiu recent, Curtis er al. (2004) au investigat impactul 
produs de diferitele comportamente, respectiv calităţi ale terapeutului, 
asupra a 75 de psihanalişti în cadrul analizei lor didactice. Com- 
portamentele şi calităţile terapeutului au fost prezentate sub forma a 
68 itemi de proces (prezentaţi de noi în Anexa 4), grupaţi în 5 factori: 
(a) Intervenţii active, pozitive ; (b) Relafie suportivă, de înţelegere ; 


m 

(c) Dezvăluire de sine şi reciprocitate ; (d) Comportamente negative ale 
analistului , (e) Furnizare de sfaturi. Rezultatele terapiei didactice au 
fost investigate prin 79 de afirmaţii care vizau defensele, emoţiile gi 
capacitatea de a le tolera, relaţiile cu ceilalţi şi cu propria persoană, 
incluzând şi câţiva itemi preluaţi din inventarul de simptome (Symptom 
Check List) elaborat de Derogatis. Prelucrarea rezultatelor a permis în 
primul rând identificarea acelor comportamente şi caracteristici ale 
terapeutului, care au fost apreciate, la modul subiectiv, de către subiecţi 
ca fiind cele mai valoroase, respectiv a celor considerate, de asemenea 
subiectiv, ca fiind cele mai puţin utile, sau chiar dăunătoare. Astfel, 
cele mai utile zece comportamente au fost considerate cele prezentate in 
tabelul 6. 


Tabelul 6. Cele mai utile zece comportamente 
ale terapeutului (Curtis et al., 2004) 


re NR a a OL 


A fost deschis faţă de ideile, trăirile şi sentimentele mele 


Mi-a adresat întrebări care m-au ajutat să gândesc gi să simt într-un fel 
cum nu am mai făcut-o până acum 1 

[M-a acceptar =. NM ee a 
Mi-a incurajat gândurile şi semene iraomale [414 
Mi-a arat cau ON a a 


M-a ajutat să descopăr noi sensuri ale experiențelor mele 
A fost accesibil din punct de vedere emoţional j 


a 
-— 
t 


A validat experienţele pe care le-am trăit 
Noră. Evaluările au fost făcute pe o scală de 13 puncte, care a variat de la -6 (in 
cea mai mare măsură vătămător), la 6 (in cea mai mare măsură util). 


Una dintre cele mai importante obiecţii, din punct de vedere metodo- 
logic, care s-ar fi putut aduce studiului lui Curtis er a/., cu importante 
implicaţii în ceea ce priveşte relevanja rezultatelor, ar fi aceca că au fost 
investigati subiecti care sunt ei înşişi psihanalisti, deci persoane a căror 
motivaţie de a susţine edificiul teoretic şi principiile metodologice 
ale psihanalizei ne putem aştepta să fie puternică. Totuşi, după cum 

rezultă din tabelul 6, rezultatele nu sunt biasate în sensul aprecierii 
preferentiale a intervențiilor tipice abordării psihodinamice. Dimpo- 
trivă, lista pare a valida mai degrabă demersurile terapeutice promovate 
de către orientarea centrată pe persoană decât pe cele tipic psihanalitice, 
singurul item de procedură împrumutat dintre tehnicile psihodinamice 
fiind cel formulat ca „M-a ajutat să descopăr noi sensuri ale experien- 
telor mele”. 

În ceea ce priveşte tabelul care cuprinde cele mai puţin utile zece 
atitudini ale analistului formator ni se pare interesant faptul că alături de 
comportamente ce ar putea fi catalogate ca atare chiar prin simplul 
recurs la simţul comun, dintre care majoritatea reprezintă de fapt 
manifestări de nedorit ale terapeutului, lista include şi proceduri reco- 
mandate in mod explicit de către psihanaliză (mai ales abstinenţa de la 
furnizarea unor informaţii cu caracter personal, dar, parţial, şi taxarea 
şedinţelor anulate la solicitarea clientului, respectiv împiedicarea acestuia 
să intre in contact - chiar telefonic - cu terapeutul în afara întâlnirilor 
programate). 


Tabelul 7. Cele mai puțin utile zece comportamente ale terapeutului 
(Curtis et al., 2004) 


S-a arătat sceptic cu privire la progresele înregistrate „Ti 
0.77 
Assume. feat 
ECITO La 


Nu mi-a răspuns atunci când i-am solicitat informaţii cu caracter personal 


Nu a fost accesibil la telefon 
Mi-a spus că nu mă poate ajuta şi să-mi caut alt terapeut 


Notă. Evaluările au fost făcute pe o scală de 13 puncte, care a variat de la -6 (în 
cea mai mare măsură vătămător), la 6 (in cea mai mare măsură util). 


Evaluarea subiectivă a utilității unora dintre comportamentele terapeu- 
tului nu trebuie confundată însă cu contribuţia reală a acestora la 


— E tl = 

rezultatele finale ale intervenţiei. Astfel, corelarea itemilor de procedură 
cu schimbările intervenite ca rezultat al terapiei, ale cárei rezultate sunt 
prezentate in tabelul 8, a evidenţiat o participare oarecum diferitá a 
unor elemente ale comportamentului terapeutului, respectiv ale atitudi- 
nilor sale la eficientizarea intervenţiei. 


Tabelul 8. Comportamente ale analistului care au pretenta! 
cele mai puternice corelaţii cu schimbarea pozitivă 
(Curtis er al., 2004) 


M-a ajutat să conştientizez experienţele pe care le evitam 
A fost deschis faţă de ideile, trăirile şi sentimentele mete 
A fost tolerant faţă de sentimentele de tristeţe 


A explorat sentimentele pe care le nutream faţă de el 


Mi-a validat experienţele 
Mi-a încurajat curiozitatea 
*p «0,01. 


Putem remarca, in tabelul de mai sus, că - în deplin acord cu poziţia 
exprimată de psihanaliză - contribuţia terapeutului la luarea la cunog- 
tinţă a unor experienţe evitate de către client înainte de terapie se 
dovedeşte a fi intervenţia concretă care corelează cel mai puternic cu 
schimbările pozitive inregistrate in urma terapiei, chiar dacă distantarea 
de celelalte elemente considerate printre cele mai eficiente nu este 
semnificativă. Dintre intervenţiile promovate de psihanaliză mai apare 
pe această listă a comportamentelor analistului cu cea mai puternică 
implicare în schimbare şi explorarea sentimentelor clientului faţă de 
terapeut, in fond investigarea transferului, celelalte putând fi etichetate 
ca atitudini responsabile de asigurare a suportului emoţional. 

Astfel, rezultatele inregistrate de Curtis et al. (2004) - pe care le-am 
prezentat mai detaliat, dar nu in extenso - sugerează că dezvoltarea 
psihologică a analizatilor este cea mai probabilă atunci când intervenţiile 
pozitive, active, sunt aplicate pe fondul unei relaţii pozitive dintre 
terapeut şi client. Chiar dacă beneficiarii intervențiilor au apreciat la 

modul subiectiv elementele suportive ca fiind cele mai benefice, corelatiile 
cu rezultatele terapiei au pus în evidenţă asocierea puternic semnificativă 
de acestea din urmă a unor componente cum ar fi confruntarea cu 
experienţele evitate, tolerarea mâniei şi tristeţii, explorarea sentimen- 
telor nutrite faţă de analist, curiozitatea, capacitatea de a conferi noi 
semnificaţii, autenticitatea, acceptarea, validarea şi capacitatea de a 
rămâne tăcut, S-a putut constata totodată şi importanța unor demersuri 
asociate în mod curent cu psihanaliza, cum ar fi: „M-a ajutat să con- 
ştientizez acele experienţe pe care le evitam”. Interpretarea transferului 
şi interpretarea în general s-au dovedit a fi la fel de implicate în 
rezultatele analizei didactice precum tolerarea experienţelor şi emoţiilor 
reprimate sau elementele asociate în general terapiilor centrate pe 
persoană, ca de exemplu empatia. 

O constatare importantă a fost aceea că interpretările - evidenţiate in 
unele studii realizate în cadrul psihoterapiilor dinamice de scurtă durată 
ca fiind generatoare de atitudini defensive din partea clienţilor - se 
dovedesc a fi utile atunci când sunt formulate pe fondul unei relaţii 
terapeutice suportive de lungă durată. Autorii subliniază în acest context 
nevoia unei dozări judicioase a raportului dintre interpretări şi confrun- 
tări, pe de o parte, şi comentarii menite să confere suport, pe de alta. 

Insistând asupra necesităţii îmbinării confruntării cu suportul, Scaturo 
(2002) consideră că cea dintâi ar constitui un echivalent al inciziei 
chirurgicale, pe când cel din urmă ar putea fi considerat corespondentul 
anesteziei. Autorul citat pledează pentru „o psihoterapie dinamică de 
scurtă durată mai amabilă şi mai blândă”, în acord cu cea propusă de 
McCullough-Vaillant (1997). Această abordare recurge la o relaţie 
terapeutică bazată pe abordarea pronunţat empatică a clientului şi 
accentuarea laturii de colaborare dintre actori. Sunt valorificate totodată, 
în mai mare măsură decât în formele tradiţionale ale psihoterapiilor 

dinamice de scurtă durată tradiţionale, valenţele suportive ale mediului 
terapeutic, ce se constituie într-un veritabil „anturaj de susţinere” 
(holding environment), în sensul preconizat de către Winnicott, putân- 
du-şi asuma astfel rolul vehiculului cu ajutorul căruia terapeutul mode- 
rează anxietatea trăită de către client. Ceea ce diferenţiază însă cu 
adevărat această abordare „mai amabilă şi mai blândă” de cea traditio- 
nală este, înainte de toate, atitudinea manifestată faţă de rezistenjele 
clientului, care sunt mai degrabă clarificate decât confruntate. Diferenţa 
dintre cele două atitudini este ilustrată de următoarele două exemple: 


4 

Confruntare si provocare: Acum, când vă Intreb despre ce anume 
simţiţi, imi evitati privirea şi bateti cu degetele pe masă. lar tăcerea aceasta 
riscă să ridice un zid intre noi. Ce credeţi că se va întâmpla dacă veţi 
continua să evitati temele acestea pe parcursul discuţiilor noastre ? 


Clarificare şi suport: Atunci când vă intreb ce anume simţi, priviţi în 
altă direcţie decât inspre mine şi vă cufundaţi in tăcere. Vă dati seama că 
asta se întâmplă? Vi se pare cumva cá tema aceasta este prea dureroasă 
pentru a putea arunca o privire asupra ci? Credeţi că aș putea face ceva 
pentru ca demersul nostru să devină mai suportabil ? 


Singurul amendament care se impune a fi adus exemplelor de mai sus 
este acela că cel dintâi prezintă nu atât o mostră de confruntare, cât mai 
degrabă una de luare la rost şi avertisment, ceca ce corespunde într-adevăr 
uneia dintre formele barierelor de comunicare descrise de către Gordon. 
lată un exemplu concret de cum reacţionează într-o astfel de situaţie 
Davanloo, unul dintre cei mai convinşi susținători ai tehnicii confruntării 
dintre reprezentanţii psihoterapiilor dinamice de scurtă durată : 


De fapt suntem la obiect, intrebarea este dacă puteţi fi concretă sau doar 
evitati temele delicate? Vedeţi, suntem aici pentru a vedea care vă sunt 
problemele. Dar dacă spuneţi o dată că le aveţi, iar mai apoi că ele nu există, 
dacă vă apăraţi de investigarea lor, dacă le ocoliţi, atunci nu le vom Ingelege, 
şi mai târziu nu vom putea ajunge la rădăcinile lor... $i cu sunt nevoit să 
revin mereu la aceeaşi întrebare: „De ce le evita(i? ^. lar asta este o 
intrebare foarte importantă pentru noi amândoi... (Davanloo, 1992c, p. 82). 


Sperăm că acest exemplu este suficient de concludent pentru a ilustra 
faptul că, în esenţă, nici confruntarea nu reprezintă o intervenţie agre- 
sivă, ci una ale cărei asperitáji sunt ambalate cu grijă in clemente 
menite să confere sentimentul suportului. Considerăm, în acest sens, că 
intervenţiile confruntative trebuie să imbine întotdeauna elementele 
confruntării, provocárii, clarificării şi suportului, fiind în același timp 
conştienţi de faptul că, în condiţiile în care terapeutul nu acordă sufi- 
cientá atenţie modului in care recurge la confruntare, riscul agresării 
clientului creşte. Din acest punct de vedere, apreciem cà insistența unor 
autori în a promova recursul la elementele suportului în cadrul inter- 
ventiilor informate psihodinamic este una bine venită. 

Îmbinarea intervențiilor de tipul confruntării şi interpretării cu cele 
menite să confere suport reprezintă de altfel o preocupare ce tinde să 


276 PSIHOTERAPII SCURTE 


devină caracteristică pentru practica terapiilor psihodinamice în ultima 
vreme. Elocventă in acest sens este şi „Scala de Evaluare a Intervenţiilor 
Psihodinamice”, prezentată de către Milbrath er al. (1999), care include 
alături de interpretarea defenselor, respectiv a transferului, şi o serie de 
şapte intervenţii suportive (vezi Anexa 3). 

Relaţia psihoterapiilor dinamice de scurtă durată cu tehnicile supor- 
tive a reprezentat, de altfel, vreme îndelungată un aspect controversat, 
intervenţiile limitate în timp fiind asimilate tratamentelor suportive şi 
opuse astfel celor dinamice. Acum, când o serie de terapii de scurtă 
durată şi-au dobândit statutul psihodinamic, asocierea cu diferitele 
tehnici şi metode suportive îmbracă noi forme. Astfel, autori precum 
Rockland (1989), Rosenthal et al. (1999), Misch (2000) concep inter- 
venţii pe care le etichetează drept „terapii suportive dinamice de scurtă 
durată”, în timp ce alţii, tributari unei tradiţii iniţiate încă de către 
Miller (1969), caută să demonstreze valenţele suportive ale unor manopere 
terapeutice tradiţionale ale psihanalizei, cum ar fi de exemplu inter- 
pretarea. Un exemplu notabil în acest sens îl constituie modelul de 
psihoterapie suportivă-expresivă elaborat de Luborsky, care vizează în 
mod explicit facilitarea înţelegerii de către client a patternurilor inter- 
personale maladaptive, denumite „teme relationare conflictuale de nucleu” 
(Core-Conflictual Relationship Themes - pe scurt CCRT), şi asistarea 
acestuia în eforturile dezvoltării unor răspunsuri interpersonale adaptate 
eficient, în cadrul unei relaţii terapeutice suportive. 

Novalis er al. (1993) sunt de părere că psihoterapia suportivă poate 
fi concepută ca o matrice terapeutică cuprinzătoare, în care pot fi 
integrate tehnici de intervenţie specifice, ce provin din numeroase alte 
orientări (după Misch, 2000). Această remarcă păcătuieşte prin faptul 
că omite să precizeze în ce anume constă specificul acestor intervenţii, 
care le particularizează ca „suportive”, dar are meritul de a atrage 
atenţia asupra faptului că nu avem de a face cu o categorie aparte de 
instrumente terapeutice, ci cu o calitate pe care o posedă tehnici şi 
metode utilizate in cadrul unor abordări foarte diferite, indiferent că in 
cadrul acestora servesc la modul direct obiectivul oferirii unui sprijin cu 
efect facilitator sau că această funcţie este doar asociată unui alt rol în 
care respectivele intervenţii sunt distribuite în cadrul strategiei terapeutice. 

Terapiile suportive de scurtă durată sunt definite, pe de altă parte, de 
către Rosenthal et al. (1999) ca fiind un tratament diadic bazat pe 

conversaţie, al cărui obiectiv fundamental il reprezintă menţinerea sau 
chiar întărirea stimei de sine, a abilităţilor adaptive sau a funcţionării 
psihologice a clientului, prin intermediul unor tehnici directe. Tehnicile 
suportive la modul direct ar fi, în accepțiunea autorilor, aprecierea 
pozitivă fundamentată pe date concrete, sfătuirea, asigurărea adecvată 
şi ghidajul anticipativ. Ocazional se recurge gi la elemente cum ar fi 
clarificarea, confruntarea sau, mai rar, chiar interpretarea, cu amenda- 
mentul că aceasta din urmă nu trebuie in mod necesar să vizeze congtien- 
tizarea unor conţinuturi inconștiente sau să-și propună deslugirea întregii 
rețele de legături ale impulsurilor şi afectelor cu relaţiile interpersonale 
semnificative ale copilăriei timpurii. În principiu, rezistentele pot fi 
confruntate, dar acest lucru se face doar în cazurile in care imbracă 
forme ce generează dezadaptare masivă sau în situaţiile in care repre- 
zintă o ameninţare la adresa cadrului terapeutic. Terapeutul angrenat in 
terapiile suportive intervine în discuţia terapeutică mai frecvent decât 
colegii de orientare psihodinamică, eforturile sale fiind îndreptate În 
direcţia fortificării alianţei terapeutice prin reflectări empatice acurate 
şi prin replici care vizează validarea sentimentelor exprimate de câtre 
client. Dezvoltarea nevrozei de transfer este evitată în mod deliberat. În 
general, se consideră că schimbările terapeutice apar ca rezultat al unor 
eforturi mobilizate atât de către terapeut, cât şi de către client, în cadrul 
unei relaţii de colaborare susţinută. Aceste eforturi vizează descoperirea 
nu atât a cauzelor care ar fi responsabile pentru menţinerea compor- 
tamentelor sau trăirilor neadaptate, cât mai ales a aspectelor ce pot fi 
modificate în sensul dorit. Cunoaşterea de sine este urmărită doar în 
măsura în care aceasta susţine realizarea obiectivelor clientului şi ale 
terapiei. Din perspectiva terapiilor suportive, Rosenthal et al. (1999) 
conceptualizează schimbarea ca fiind o consecinţă a eforturilor colective 
ale clientului şi terapeutului, ce vizează înţelegerea patternurilor inter- 
personale şi de altă natură, pentru a identifica ceea ce trebuie modificat, 
şi nu pentru a descoperi o explicaţie pentru existenţa comportamentului 
şi sentimentelor ce se doresc a fi schimbate. Se poate remarca din scurta 
prezentare de mai sus a psihoterapiilor suportive (de fapt a modelului 
promovat de programul de cercetare a psihoterapiei scurte elaborat în 
cadrul Centrului Medical Beth Israel din New York) că multe dintre 
trimiterile făcute de către autori la psihoterapiile dinamice se adresează 
in fapt celor tradiţionale sau de lungă durată (in special psihanalizei). În 

ceea ce priveşte tehnicile dinamice de scurtă durată, acestea ar prezenta = 
cel puţin în cazul unora dintre comparații - mai multe similitudini cu 
psihoterapiile ce acţionează prin intermediul elementelor facilitative, 
decât cu psihanaliza. Astfel, intervenţiile terapeutilor care practică 
metodele dinamice de scurtă durată sunt mult mai numeroase şi mai 
directive, aceştia punând de asemenea un accent deosebit pe întărirea 
alianţei terapeutice prin comunicarea acceptării şi prin verbalizarea 
empatică. Geneza nevrozei de transfer nu este încurajată nici în terapia 
dinamică de scurtă durată, deşi transferul şi interpretarea acestuia sunt 
considerate ingrediente de primă importanţă. Dar cea mai importantă 
diferenţă - cel puţin prin prisma descrierii de mai sus - trebuie căutată 
in ponderea deţinută de confruntare şi de interpretare în cadrul acestor 
din urmă terapii, precum şi în importanţa acordată inconştientului şi 
legăturilor timpurii în cadrul interpretării. 

Am susţinut pe parcursul acestei lucrări ideea că, din punctul de 
vedere al delimitării unei forme de terapie, mai utile decât descrierile şi 
definițiile generale sunt acele studii care identifică intervenţiile specifice 
practicate de către practicienii metodei în cauză. Astfel, putem cita 
cercetarea efectuată de către Trijsburg et al. (2002), care au trecut in 
revistă 38 de studii dedicate intervențiilor psihoterapeutice şi au identi- 
ficat în total 76 de forme diferite ale acestora, şapte dintre ele putând fi 
încadrate în grupul intervențiilor „facilitatoare” (o categorie sinonimă 
cu cea a tehnicilor suportive): empatia, acceptarea, independenţa, 
implicarea, căldura, raportul şi colaborarea. Mai mult chiar, studiile 
autorilor au demonstrat faptul că, spre deosebire de alte „manopere” 
psihoterapeutice, tehnicile în cauză nu diferenţiază între diferitele forme 
de psihoterapie, putând fi considerate elemente comune multor abordări. 

Pe de altă parte, Luborsky a întocmit următoarea listă a tehnicilor 
suportive utilizate în diferitele forme de psihoterapie : 1. demonstrarea 
suportului, acceptării şi afecțiunii adresate de către terapeut clientului ; 
2. accentuarea cooperării dintre client şi terapeut în vederea realizării 
obiectivelor terapeutice ; 3. comunicarea sperantelor investite de tera- 
peut în obţinerea rezultatelor dorite; 4. respectul manifestat faţă de 
atitudinile defensive ale clientului ; 5. concentrarea asupra resurselor şi 
abilităţilor clientului, respectiv recunoaşterea progreselor inregistrate 
de client în eforturile de dezvoltare a capacităţilor sale de a obţine - cu 
sprijinul terapeutului - schimbarea dorită (apud Barber er al., 2001). 

Tehnicile suportive pot fi mobilizate in fazele iniţiale ale tratamen- 
tului pentru a asigura crearea acelui climat de incredere şi acceptare, in 
care clientul să se simtă în siguranță şi suficient de stabil, pentru a 
indrázni să abordeze aspecte delicate, penibile sau chiar considerate 
amenințătoare ale problemelor cu care se confruntă. Pe de altă parte, se 
poate reveni la uzul intervențiilor ce vizează asigurarea suportului ori 
de câte ori clientul sau alianţa terapeutică se confruntă cu momente de 
criză. În Sfârşit, o a treia variantă este reprezentată de recursul la 
elementele care conferă sentimentul suportului pe toată durata trata- 
mentului, cu scopul întăririi repetate a alianţei terapeutice (Barber ef al., 
2001). O combinaţie deosebit de eficientă, in acest sens, este reprezen- 
tată de imbinarea intervențiilor de tipul confruntării, respectiv interpre- 
tării cu cele care il asigură pe client de suportul terapeutului. După cum 
remarcă şi Jones (2001), înţelegerea (insight-ul) si relaţia terapeutică 
prezintă roluri complementare, având în vedere faptul că o veritabilă 
cunoaştere a persoanei clientului se poate dezvolta doar în contextul 
unei relaţii în care terapeutul încearcă să înţeleagă psihicul celui dintâi 
prin intermediul interacțiunii dintre ei. Aceasta este $i varianta pentru 
care optează Davanloo, care literalmente „ambalează” presiunea pe 
care o exercită la modul continuu asupra clientului în veritabile „mânuși” 
ale unor intervenţii a căror calitate suportivă este dincolo de orice 
dubiu. Din punct de vedere tehnic, acest lucru este realizat prin alter- 
narea „pedalării” pe eforturile comune depuse în vederea soluționării 
problemelor clientului, cu adresarea unor întrebări foarte precise care 
zădărnicesc tentativele clientului de a se eschiva de la abordarea unor 
aspecte ale problemelor şi conflictelor sale, care sunt impregnate de 

. anxietate intensă. lată un exemplu în acest sens, extras dintr-o discuţie 
*- “terapeutică : 


: Si cum v-aţi simţit atunci când au uitat să vă invite la banchet? 

: Vă puteţi inchipui... 

: Îmi pot închipui că... ? 

: Păi, nu mi-a căzut chiar bine... 

: Deci nu v-a căzut chiar binc... Totuşi, vedeţi, este necesar să putem 
vedea mai exact cum vă simţiţi în astfel de situaţii... Să facem cumva în 
aşa fel incât să vă puteţi formula mai exact sentimentele, chiar tipe cete 
negative. Că ceva nu v-a căzut bine, asta este o exprimare mai degrabă 
imprecisă. Ce aţi simţit, mai concret... ? 

C: M-am gândit că nu sunt foarte important pentru ci.. 


aaa 

T: V-aţi gândit, spuneţi, că nu sunteţi foarte important... Foarte bine 
spuneţi, acesta este un gând, nu un sentiment. Atunci când ne gândim 
la ceva, mai ales la un lucru important, ataşăm acestui gând un sentiment 
şi este important să ştim care este acest sentiment... Acum pentru noi 
este foarte important să ştim ce aţi simţit atunci când v-aţi gândit că nu 
sunteţi important pentru colegi, pentru că cineva care trebuia să trimită 
invitatiile a părut că v-a uitat... 

C : (tăcere prelungită, ochii i se umezesc de lacrimi)... 

T: Ştiu că este foarte dureros să vă gândiţi acum la lucrurile acestea şi imi 
este teamă că veţi gândi în sinea dvs. că sunt rău că insist. Dar vedeţi, 
este important să ştim cât se poate de exact ce aţi simţit... 

C: Ştiu că nu sunteţi rău... Dar nu vreau să vă obosesc cu sensibilităţile 
astea bolnăvicioase ale mele... 

T: Vedeţi, tocmai asta este, dacă am lăsa lucrurile astea nespuse acum, asta 
ar fi ca şi cum am întări ideca că nu este important ceca ce simtiti, cel 
puţin că nu este atât de important, încât să ne asumăm disconfortul care 
rezultă din forțarea notei... Deci, ce ati simţit atunci, când v-aţi gândit, 
că nu sunteţi important pentru colegi... ? Este important să ştim... 


În exemplul de mai sus un ajutor substanţial în contul intervenţiei 
suportive soseşte din partea conceptualizării conflictului relatat de client 
in termenii „lipsei de importanţă”, ceea ce îi permite terapeutului să 
potenteze comunicarea suportului său prin sublinierea importanţei clien- 
tului în relaţia terapeutică, precum şi a informaţiei solicitate în economia 
intervenţiei terapeutice. 

O altă tactică tipică a îmbinării elementelor suportive cu cele con- 
fruntative este aceea la care se recurge în momentul în care terapeutul 
urmăreşte luarea la cunoştinţă de către client a unor emoţii apreciate de 
către acesta ca fiind neadecvate sau chiar inacceptabile. În aceste situaţii 
terapeutul se transformă într-un veritabil avocat al sentimentelor greu 
digerabile trăite de către client, subliniind acele caracteristici ale contextu- 
lui în care acestea s-au manifestat şi căutând astfel să le recadreze ca 
reacţii perfect justificate în condiţiile date. Insistenta asupra acelor 
elemente ale situaţiei conflictuale, care pot fi considerate responsabile 
pentru trăirile negative ale persoanei, asigură totodată evocarea tensiunii 
emoţionale necesare pentru luarea la cunoştinţă a acestor trăiri. Iată un 
alt exemplu pentru ilustrarea acestei tactici : 


T: Mi-aţi relatat că tatăl dvs, a fost un om dur... 

C: De fapt cred că am fost nedrept cu cl... Practic lui îi datorez totul, el s-a 
spetit muncind ca să trăim cât de cât decent şi să ajungem ceva, atât cu, 
cât şi sora mea... 

Înţeleg că apreciaţi eforturile pe care tata le-a făcut pentru familie. $i 
asta vă face să vă gândiţi că dacă vedeţi şi duritatea dânsului, arunci il 
nedreptafifi... 

A fost intotdeauna un om foarte corect... Toată lumea vedea asta la èl... 
Și dacă uncori ne mai pedepsea, asta era doar ca să ajungem cu adevărat 
ceva... Cred că a fost un perfectionist şi că a vrut să ne insufle 3i nouă 
perfectionismul său... 


: Se cuvine deci să fim şi noi corecti faţă de dânsul şi să nu Il nedrept- 


jim... Tot aşa, cum este foarte important să fim foarte corect: şi fagi de 
dvs. şi să vedem ce impact a avut perfectionismul dânsului asupra dvs. 


; Am Învăţat şi noi asta de la el, să facem intotdeauna totul cát mai bine.. 


Am dat cândva un extemporal la mate, cred că printr-a cincea. şi am 
copiat greşit exerciţiul de pe tablă... Am luat parcă opt, cá mai erau şi 
alte exerciţii, dar până atunci luasem doar zece şi m-a bătut foarte rău. 
şi vreo săptămână nu am avut voie să merg nicăieri... Dar după aceca am 
invájat să fiu atent... Chiar şi azi, dacă trebuie să scriu ceva, simt cum 
mi sc strânge stomacul să nu greşesc... Dar nu greşesc, vedeți, aga 
funcţionează lucrurile astea... 

(Acesta este un moment in care terapeutul s-ar putea simţi tentat să se 
angajeze in interpretarea unci legături de tipul C-P, demonstrând conexiu- 
nea unor simptome trăite in prezent cu întâmplări din copilărie, Consi- 
derăm însă că acest demers ar păcătui prin renunțarea la o temă cu 
incărcătură emoţională evidentă $i cu repercusiuni majore practic asupra 
intregii existente a persoanei - cea a relaţiei cu un tată dur, de tipul 
„părintelui punitiv" şi a asocierii acesteia cu dificultățile de raportare 
intampinate de client în cadrul relaţiilor actuale - în favoarea uncia care 
conectează un episod singular din copilărie de confruntarea ocazională 
cu senzaţii de disconfort şi a cărei dezbatere s-ar limita inevitabil la o 
analiză mai degrabă rațională, prea putin utilă demersului terapeutic.) 


: Da, hai să vedem cum funcţionează lucrurile astea, pentru a avsa o 


imagine cu adevărat corectă... Deci sunteţi elev in clasa a cineca, asta 
inseamnă că aveţi vreo 10-1] ani... 


: Da, cam aga Ceva... | 
: Aşa, şi dati extemporal la mate... Am înţeles că de regulă aveaţi notă 


mare la mate... 


: Am avut numai zece până atunci... Şi după aceea, multă vreme... 


Exact, aşa am înţeles şi cu... $i, ca să fim corecți gi in continuare, away 
note aşa de mari, pentru că tată! dvs. cra un perfectionist şi trebuia să 
luaţi intotdeauna note foarte mari... 


: A, nu, asta era şi ambiția mea... | 
i Înţeleg, deci la 10-11 ani aveati ambiția să luaţi note mari... Sau poate 


chiar de dinainte, că intotdeauna până atunci aţi avut note mari. 


: Da, am fost intotdeauna ambițios... 


ze) 

: Şi pot să înţeleg că v-aţi şi bucurat atunci când aţi luat note mari? 
; Da, asta a fost marea mea bucurie când eram copil... Vedeţi, alti copii 


se bucurau pentru o jucărie, sau că dădeau gol când jucau fotbal, eu mă 
bucuram când luam zece... Eu cu sportul nu prea le aveam... 


: Da, văd că atunci când aţi incasat acea primă notă de opt, aţi ratat in 


primul rând dvs. o şansă de a vă bucura... Ca să fim corecfi cu dvs., 
trebuie să recunoaştem că atunci aţi pierdut şi dvs. ceva... sau poate, în 
primul rând dvs. aţi pierdut ceva... 


: Da, şi mi s-a făcut o ruşine, că-mi venea să intru în pământ... 

: Credeţi că dacă ati fi scris corect exerciţiul l-aţi fi putut rezolva corect? 
: Da, bineînţeles, exerciţii din astea rezolvam şi dacă mă trezeai din somn... 
: Deci ceea ce vi s-a întâmplat era oarecum nedrept... Sigur, ati greşit 


scriind exerciţiul de pe tablă, poate aţi fost neatent, poate v-a cuprins 
febra bucuriei că puteţi lua un nou zece şi atenţia v-a jucat o festă... Dar 
din punctul de vedere al pregătirii la matematică a fost ceva nedrept... 
Cred că aveati toate motivele să fiţi necăjit, mâhnit, ca să nu mai punem 
la socoteală ruşinea... 


: Da, aşa a fost, am simţit ceva din toate astea... 
; Deci eraţi un copil de 10-11 ani care se întoarce acasă necăjit, mâhnit, 


ruşinat, ca şi când v-aţi fi lovit sau v-aţi fi pierdut o jucărie dragă... şi 
care, întorcându-se acasă, încasează o bătaie zdravănă şi colac peste 
pupăză, mai este şi pedepsit... 

(lungă tăcere care trădează o intensificare a anxietăţii clientului, acesta 
intuind că discuţia se îndreaptă către o zonă delicată şi nemaifiind sigur 
că poate controla situaţia)... 


: Ca să fim corecfi cu acel copil mâhnit, necăjit, acoperit de ruşine, care 


a fost nedreptăţit de ceca ce i s-a întâmplat la şcoală cred că putem 
recunoaşte că ar merita o consolare din partea cuiva apropiat, a părinţilor 
de exemplu... Cred că putem recunoaşte că ar fi oarecum nedrept faţă de 
cl să i se nege acest lucru, ceca ce ar fi doar o altă nedreptate care se 
adaugă celei de care a avut deja parte... Si asta încă nici nu e tot, pentru 
că mai primeşte şi o pedeapsă, care dacă vrem să fim corecfi, este tot o 
formă de nedreptate în situaţia dată... Cu atât mai mult, că vine din 
partea unui tată care este intotdeauna corect... 


: Dar tata nu vroia decât să mă ajute să nu se mai repete... 
: Da, aşa este, ca să fim corec[i faţă de dânsul trebuie să recunoaştem cá 


aga este... Dar ca să fim corecfi şi faţă de dânsul, şi faţă de copilul acela 
necăjit, trebuie să recunoaştem că este totodată nedrept... Pentru că acel 
copil necăjit de 10-11 ani are nevoie înainte de toate de o mângâiere... Pe 
care nu o primeşte... Şi ca să fim corecfi faţă de el, trebuie să recu- 
noaştem cá in acel moment se poate simţi nedreptăţit... 


: (tăcere lungă, vizibil tensionată)... 

T: Ce poate simţi acel copil...? (pauză prelungită) Chiar, ce agi simţit 
atunci... ? Vedeţi, au trecut atâţia ani de atunci şi acum puteţi avea o 
perspectivă diferită asupra lucrurilor, puteţi sti că de atunci nu vi s-a 
mai întâmplat să greşiţi... Vă puteţi gândi chiar că asta se datorează 
pedepsei pe care ati incasat-o atunci... Dar, pentru a fi drepţi şi corecti, 
trebuie să ştim şi ce a simţit atunci acel copil nedreptăţit şi necăjit... Ce 
ati simţit atunci...? 


Am decupat un fragment mai lung dintr-o discuţie terapeutică pentru 
a ilustra faptul că această îmbinare a elementelor de suport cu cele prin 
care se exercită presiune asupra rezistenţelor este un proces laborios, în 
cadrul căruia terapeutul caută să câştige teren milimetru cu milimetru. 
Revenirile, recursul la cuvinte-cheie introduse de client pentru a descrie 
situaţii sau persoane importante (în exemplul de mai sus .Dedrept şi 
„corect”) sunt de maximă importanţă în pregătirea confruntării cu 
trăirile a căror simplă evocare este în măsură să genereze anxietate. 
Pripeala în aceste momente delicate ale terapiei şi neglijarea principiului 
urmăririi continue a reacţiilor clientului nu pot decât să compromită 
eforturile exploratorii. 

Este important de înţeles că această alternare a intervențiilor supor- 
tive cu cele care exercită o presiune continuă asupra clientului nu este 
în măsură să prevină dezvoltarea sentimentelor transferentiale negative 
care îmbracă de regulă formele frustrării, supărării sau ale ostilităţii - 
ceea ce oricum nu ar fi de dorit -, dar poate diminua într-o măsură 
semnificativă senzaţia de agresare produsă de insistența menită să 
străpungă rezistentele. Pe de altă parte, prezenţa elementelor de suport 
în cadrul intervențiilor terapeutului se poate constitui într-un clement 
important al confruntării clientului cu caracterul transferengial al reacţiilor 
sale de ostilitate, contribuind la demonstrarea faptului că perceperea 
atitudinii terapeutului ca fiind agresivă nu este justificată de întâmplările 
din „aici şi acum”, ci influenţată de experienţele clientului acumulate în 
cadrul unor relaţii cu persoane semnificative. 

Misch (2000) descrie nu mai puţin de 16 tehnici utilizate în cadrul 
terapiilor psihodinamice suportive. Unele dintre intervenţiile ce se regă- 
sesc pe această listă (de exemplu, conceptualizarea problemei clientului 
Sau interpretarea transferului) au fost descrise si de noi sau sunt tratate 
în cadrul secţiunii dedicate alianţei terapeutice (asumarea rolului de 
„părinte bun", respectiv promovarea si protejarea alianţei terapeutice ) 


284 PSIHOTERAPII SCURTE 


Altele, fie definesc atitudini fundamentale ce caracterizează psihoterapiile 
de scurtă durată (focalizarea asupra întâmplărilor din „aici şi acum"), 
fie definesc mai degrabă rezultate ale unor intervenţii concrete din 
cadrul terapiei (ca de exemplu, diminuarea alexitimiei, stabilirea conexiu- 
nilor, ameliorarea deznădejdii etc.). Acest lucru este de altfel recunoscut 
implicit chiar de către autor, care notează în legătură cu creşterea stimei 
de sine — inclusă pe această listă - că nici o intervenţie nu poate fi mai 
convingătoare în acest sens decât demonstrarea cu adevărat palpabilă a 
faptului că persoana este cu adevărat competentă şi că dispune de acele 
resurse care îi sunt necesare pentru a-şi putea gestiona problemele la modul 
satisfăcător. Pe de altă parte considerăm că următoarele tehnici descrise 
de către Misch pot fi concepute ca nişte forme de intervenţie în adevă- 
ratul sens al cuvântului, ele fiind în măsură să-şi aducă contribuţia la 
succesul psihoterapiilor dinamice de scurtă durată, chiar dacă nu fac 
parte din arsenalul „manoperelor” specifice ale acestor metode. 


- imprumutarea" structurii psihice = derivă din concepţia psihana- 
liticá referitoare la funcţionarea terapeutului ca „ego auxiliar", care 
postulează posibilitatea utilizării de către client a capacităţilor psihice 
ale terapeutului presupuse a fi eficiente în vederea ordonării proprii- 
lor gânduri şi a redresării modului deficient în care funcţionează. 
Printre elementele oferite „cu titlu de împrumut” putem identifica 
itemi ca testarea realităţii sau funcţiile implicate în analiza şi rezol- 
varea problemelor, în controlul impulsurilor, sau cele care sunt 
grupate mai recent sub numele generic de „inteligenţă emoţională”. 
„Luarea cu împrumut” subliniază faptul că structurile terapeutului 
sunt preluate doar temporar, în mod normal clientul profitând de 
posibilitatea utilizării modelului oferit de terapeut pe o perioadă 
limitată doar pentru a-şi putea elabora propriile structuri. 

-  Maximizarea mecanismelor coping adaptive — se referă la una dintre 
cele mai importante componente educaţionale a psihoterapiilor supor- 
tive, care vizează nemijlocit dezvoltarea resurselor menite să asigure 
adaptarea cât mai eficientă la variate circumstanţe ale vieţii de zi cu 
zi a clientului. Constituie aspectul poate cel mai neglijat de către 
terapiile de orientare psihodinamică, dar totodată unul căruia abor- 
darea suportivă îi conferă o importanţă aparte. 

- Furnizarea unui model de rol pentru identificare — apare ca un corolar 
al împrumutării structurii psihice. În măsura în care terapeutul apare 

inevitabil ca un posibil model pentru identificare, este foarte important 
ca acesta să nu apară ca unul perfect, imposibil de atins pentru 
clientul care oricum se percepe undeva in zona celuilalt capăt al 
spectrului. Din acest punct de vedere, dintr-o perspectivă mai apro- 
piată de cea psihodinamică putem reţine importanţa modului în care 
terapeutul gestionează propriile sale reacţii contratransferentiale 
sau greşeli de ordin tehnic (de exemplu, interpretări ce nu câştigă 
adeziunea clientului). Astfel, clientul beneficiază atât de şansa de a 
„umaniza” sau demitiza figura terapeutului, cât şi de a-l vedea pe 
acesta acţionând cu scopul remedierii unor situaţii pe care nu a fost 
în stare să le rezolve atât de eficient cum şi-ar fi dorit. 


Ideea unor factori sau procese generale care ar fi utilizate de către 
variate şcoli de psihoterapie, putând furniza o explicaţie pentru problema 
echivalen{ei rezultatelor, a fost formulată pentru prima dată de către 
Rosenzweig (1936/2002), dar s-a impus cu adevărat doar începând cu 
anii '50, ca rezultat al cercetărilor publicate de către Frank (pentru 
recapitulare vezi Frank, 1985). Mai recent, ea a fost susţinută de către 
Kleinke (1994), Garfield (1997; 2000) sau Tracey et al. (2003) sau 
Jorgensen (2004). Preocupările canalizate în direcţia identificării acestor 
factori comuni, presupusi a se regăsi in majoritatea (dacă nu chiar în 
toate) formele de psihoterapie, sunt motivate de speranţa că aceştia ar 
prezenta valenţe terapeutice ce ar putea explica eficienţa oarecum egală 
a multora dintre intervenţiile terapeutice, ce nu poate fi dedusă doar din 
efectul intervențiilor specifice fiecăreia dintre aceste abordări. Chiar 
dacă recent descrierea factorilor curativi comuni a fost supusă unci 
critici consistente de către Lampropoulos (2000), care reclamă că nu se 
cunoaşte cu exactitate natura acestor factori, că nu toţi dintre cei propusi 
sunt într-adevăr atât de general răspândiţi precum se susţine, respectiv 
că tratarea de către unii autori a sintagmelor „factori comuni” sau 
„factori terapeutici” ca sinonime ar fi abuzivă, însuși autorul citat 
recunoaşte relevanta temei pentru cercetarea şi practica psihoterapiei, 
formulând sugestii ce vizează sporirea eficienţei cercetărilor in domeniu. 

Propunându-şi realizarea unei sinteze a patru modele contemporane 
ale psihoterapiilor integrative de scurtă durată (psihoterapia restructu- 
ratoare de scurtă durată, sistemul de analiză cognitiv-comportamentală 
a psihoterapiei, psihoterapia dinamică limitată în timp şi terapia ce 

integrează sisteme cibernetice, fenomenologie existenţială şi abordări 
narative orientate spre soluţii), Fosha (2004) introduce noţiunea de 
„factori comuni dialectici” ai acestor terapii, pe care îi defineşte ca 
fiind acei factori relevanti din punctul de vedere al psihoterapiei, care 
implică doi poli aflaţi într-o aparentă opoziţie. 

Alăturarea acestor poli contribuie la o mai profundă înţelegere a 
implicării lor în procesul terapeutic decât conceptualizarea lor separată, 
aparenta lor contradicţie dizolvându-se în realizarea faptului că, la un 
nivel mai profund, poziţiile lor, care pot crea falsa impresie a unei 
excluderi reciproce, sunt în realitate complementare. Astfel, ideea de 
factori comuni dialectici surprinde însăşi esenţa psihoterapiei integra- 
tive, ea reprezentând integrarea la nivelul atitudinii terapeutului faţă de 
client şi de materialul clinic. Autoarea identifică următorii factori 
comuni ai psihoterapiei integrative de scurtă durată : 


a) Empatie vs. autenticitate. 

b) Validare şi acceptare vs. înfruntare şi provocare a patternurilor 
maladaptive. 

c) Suport vs. confruntare. 

d) Clientul ştie cel mai bine vs. terapeutul este expertul. 

e) Experientá emoţională corectivă vs. procese tranzactionale ciclice. 

f) Concentrare asupra excepţiei de la regulă vs. focalizare asupra 
patternului maladaptiv. 

g) Concentrare asupra sănătăţii şi resurselor clientului vs. focalizare 
asupra patologiei şi a tulburărilor prezentate de către client. 

h) Concentrare asupra viitorului (respectiv asupra obiectivelor şi năzuin- 
telor clientului) vs. focalizare asupra trecutului (respectiv asupra 
motivelor datorită cărora clientul este aşa cum este). 


Recunoscând că diferiţi terapeuti pot recurge la o abordare eclectică 
din raţiuni foarte diferite, Garfield (1997) lansează totuşi ipoteza că 
majoritatea lor au optat pentru o astfel de atitudine pentru că le oferă o 
flexibilitate superioară şi o gamă mai largă de proceduri ce pot fi - 
utilizate, astfel încât să poată adapta intervenţia la nevoile şi particu- 
larităţile clientului, fără a-i pretinde acestuia să se adapteze el la 
caracteristicile unei anume metode. 

Apreciem ca pertinentă poziţia exprimată de către Jørgensen (2004), 
după care o anumită înclinaţie spre eclectism poate fi considerată o 

virtute, atunci când se pune problema ajustării tratamentului după 
problemele şi nevoile specifice ale clientului. În acest sens, autoarea 
insistă asupra importanţei interiorizării de către practician a elementelor 
centrale din ceea ce s-ar putea considera o veritabilă cultură terapeutică, 
în condiţiile în care ingrediente de maximă importanță, cum sunt de 
exemplu judecata clinică corectă, empatia, inteligența socială, compe- 
ten(a de relationare, capacitatea de a gestiona conflictele interpersonale 
într-o manieră sensibilă şi capabilă să asigure dezvoltarea, precum și 
capacitatea de a articula, organiza şi legitima experienţele subiective ale 
clientului pot fi dezvoltate doar în mică măsură în cadrul unui program 
de formare tehnică. 

După cum arată şi Goldfried (2004), pe baza trecerii în revistă a 
unor lucrări de ultimă oră, integrarea psihoterapiilor scurte şi a psiho- 
terapiilor în general converge în modul cel mai natural cu putință, in 
cadrul ambelor tradiţii focusul fiind plasat pe circumscrierea mecanis- 
melor-cheie ale schimbării. Acest proces se desfăşoară in cadrul psiho- 
terapiilor de scurtă durată, întrucât terapeuţii sunt nevoiţi să activeze in 
zilele noastre în condiţiile constrângerii de timp, şi in cadrul psihotera- 
piilor in general, având in vedere interesul manifestat faţă de descope- 
rirea principiilor comune ale schimbării şi reținerea în vederea utilizării 
a ceea ce se dovedeşte eficient în cadrul diverselor abordări. 

Dintre scalele prezentate de noi în anexe, „Categorii ale vorbirii 
pacientului” (Anexa 1) permite terapeutului investigarea verbalizărilor 
clientului, în timp ce „Scala tehnicilor interpretative şi suportive” 
(Anexa 2), respectiv „Scala de Evaluare a Intervenjiilor Psihodinamice” 
(Anexa 3) sunt destinate evaluării intervențiilor terapeutului. 


5.6. Alianţa terapeutică 


Alianţa terapeutică (working alliance) poate fi definită cel mai concis 
ca reprezentând componenta conştientă şi realistă a relaţiei dinte client 
şi terapeut (Hafkenscheid, 2003). Termenul original - cel folosit in 
limba engleză - face de altfel implicit trimitere la caracterul „lucrativ 

al alianţei, la structurarea acesteia în jurul unei activităţi concrete, 
orientate către un anumit scop. Astfel, pentru Kaslow (2002) este 
esenţial din punctul de vedere al alianţei terapeutice ca persoana (clientul) 

să aibă sentimentul că se face ceva împreună cu ea şi că i se face ceva. 
Pe de altă parte, termenul working sugerează şi faptul că alianţa se 
referă la componenta funcţională a relaţiei, la ceea ce merge în cadrul ei, 
având în vedere că la consolidarea ei participă acea „parte” a clientului 
care din start doreşte realizarea obiectivelor terapeutice şi se opune 
rezistentelor inconstiente. În altă ordine de idei, Agnew-Davies et al. 
(1998) avertizează că, prin conotatia militară, termenul alianță — înţeles 
ca o coaliţie îndreptată împotriva unui inamic - poate induce în eroare 
în condiţiile în care psihoterapia ar implica mai degrabă acceptarea şi 
asimilarea unor experienţe problematice, şi nu distrugerea acestora. 
Piper şi Ogrodniczuk (1999) identifică, la rândul lor, esenţa alianţei 
terapeutice în încrederea, optimismul şi disponibilitatea implicării în 
travaliul terapeutic al clientului. 

Concepţia panteoretică asupra alianţei terapeutice a fost propusă 
iniţial de către Bordin, care vedea în acest concept elementul care ar 
putea fundamenta o teorie generală a psihoterapiei. Bordin a subliniat 
ancorarea alianţei terapeutice într-un „aici şi acum” conştient, recu- 
noscând că în fazele timpurii ale terapiei relaţia ar putea fi în mai mare 
măsură influenţată de legăturile din trecut şi de cele rămase nerezolvate. 
Definiţia sa se brodează pe trei componente interconectate : legăturile 
(bonds) se referă la ataşamentul, simpatia, încrederea trăite în cadrul 
relaţiei interpersonale ; sarcinile (tasks) includ înțelegerile sau consensul 
dintre terapeut şi client, referitoare la ce anume trebuie făcut şi la cum 
anume îşi aduc aportul acţiunile terapeutice la rezolvarea problemelor 
clientului ; iar obiectivele (goals) sunt conturate ca rezultat al acordului 
părţilor asupra expectatiilor imediate şi de perspectivă mai îndepărtată 
legate de rezultatele intervenţiei (apud Horvath, 2000). Ulterior, Gaston 
(1990, apud Crits-Christoph er al., 2003) a adăugat o a patra dimen- 
siune, cea a înțelegerii şi implicării empatice a terapeutului. Luborsky 
(2000) identifică şapte manifestări caracteristice ale alianţei terapeutice : 
(a) clientul este convins că terapia îl ajută; (b) clientul simte că s-a 
schimbat de când a început terapia sau este considerat ameliorat; 
(c) clientul simte că a stabilit o relaţie cu terapeutul, că este înţeles şi 
acceptat ; (d) clientul este optimist şi încrezător că terapeutul şi tratamen- 
tul il vor ajuta ; (e) clientul percepe terapia ca pe o formă de colaborare 
cu terapeutul la care ambii îşi aduc contribuţia, ca membri ai unei 
echipe ; (f) clientul împărtăşeşte cu terapeutul concepţii asemănătoare 

cu privire la etiologia problemelor sale; si (g) clientul demonstreazá 
calităţi asemănătoare cu cele ale terapeutului, in special in ceca ce 
priveşte posesia instrumentelor care permit înțelegerea. Primele patru 
dintre aceste semne ale alianţei alcătuiesc aşa-numitul „Tip 1”, ce se 
referă în esenţă la convingerea clientului că este ajutat, următoarele trei 
intrând în componenţa „Tipului 2”, care vizează sentimentul colabo- 
rării, al luptei cot la cot pentru rezolvarea problemelor. 

Recapitulând o serie de studii care au identificat acele variabile 
legate de client ce pot influenţa favorabil dezvoltarea alianţei terapeutice, 
Crits-Christoph er al. (2003) nominalizează următoarele : capacitatea 
clientului de a se angrena în relaţii interpersonale pozitive, stabilitatea 
conceptului de sine, diferenţierea superioară a propriei persoane de 
ceilalţi, expectatiile pozitive legate de terapie şi motivaţia pentru trata- 
ment, in timp ce stilurile interpersonale negative s-au dovedit a fi 
asociate cu dezvoltarea unor relaţii terapeutice relativ slabe, Este impor- 
tant de notat şi faptul că alianţa terapeutică este percepută diferit de 
către actorii psihoterapiei. Astfel, în timp ce terapeuţii pun un mai mare 
accent în aprecierea calităţii alianţei pe acele şedinţe terapeutice care au 
o desfăşurare mai lină, clienţii sunt tentaţi mai degrabă să aprecieze 
prin prisma întrevederilor ce ating cote superioare de profunzime. 
În aceeaşi ordine de idei, viziunea terapeuţilor asupra alianţei ia în 
consideraţie contribuţia ambilor participanţi, spre deosebire de cea 
a clienţilor, bazată aproape în exclusivitate pe aportul terapeutului 
(Baumann er al., 2001). i 

Misch (2000) descrie, din perspectiva terapiilor dinamice-suportive, 
următoarele tehnici care pot contribui la dezvoltarea unei alianţe tera- 
peutice eficiente: 


- Asumarea rolului de „părinte bun”. Terapeutul suportiv monitori- 
zează neincetat dezvoltarea clientului, aplecându-se asupra resurselor 
şi slăbiciunilor acestuia, respectiv asupra modului în care acestea 
influenţează confruntarea clientului cu contextul in care se află si cu 
sursele de stres. În funcţie de situaţia concretă, terapeutul incu- 
rajează, impulsionează, felicită sau elogiază clientul, dar la nevoie îl 
confruntă pe acesta cu caracterul autodistructiv al unora dintre 
comportamentele sale. Elementul definitoriu al calităţii de „bun 
părinte” rămâne însă acela că terapeutul susține clientul in realizarea 
obiectivelor pe care el însuşi şi le propune şi nu caută să-i impună 

propriile planuri sau viziuni asupra viitorului. Practic clientul este 
ajutat să se dezvolte într-o persoană matură, eficientă, satisfăcută de 
propria existenţă şi capabilă să exercite control asupra acesteia. 
Terapeutul funcţionează deci ca un bun self-object, care îi asigură 
clientului experienţele necesare dezvoltării acelor funcţii psihice, 
deficitare in momentul începerii terapiei. 

Promovarea şi protejarea alianţei terapeutice. Reprezintă primul 
obiectiv vizat de către terapeut, dar şi unul căruia trebuie să-i acorde 
o atenţie susţinută pe toată durata intervenţiei, cu atât mai mult cu 
cât eşuarea în realizarea acestuia ar atrage foarte probabil după sine 
eşecul terapiei înseşi. Acest lucru este cu atât mai important cu cât 
mulţi dintre clienţii care solicită tratament prin psihoterapie, prezintă 
foarte puţină încredere interpersonalá, expectaţii nerealiste sau, 
dimpotrivă, cât se poate de sceptice, toleranţă scăzută la frustratie si 
faţă de tot ce ar putea interpreta ca manifestări ale lipsei respectului 
din partea interlocutorului. Ceea ce se aşteaptă din partea terapeu- 
tului este să îşi trateze clientul cu respectul cuvenit oricărei fiinţe 
umane şi să se raporteze la el ca la o persoană confruntată cu 
dificultăţi asemănătoare — cel puţin până la un anumit nivel — cu cele 
întâmpinate de către majoritatea celorlalţi. În acord cu principiul 
acceptării pozitive necondiționate, formulat de Rogers, această atitu- 
dine de respect nu implică şi aprobarea implicită a oricărei mani- 
festări comportamentale. „Regula de aur” ar fi în acest sens să 
tratăm clientul aşa cum am dori noi înşine să fim trataţi intr-o 
situaţie similară. Pe de altă parte, terapeutul va căuta să se alieze cu 
acele „părţi” ale clientului, care sunt păstrate „sănătoase” chiar in 
condiţiile prezentării unor tulburări emoţionale sau comportamentale 
importante, 


Apreciem ca utile următoarele principii generale, formulate de către 


Sublette şi Novick (2004), în legătură cu atitudinea terapeutică ce poate 
facilita dezvoltarea alianţei terapeutice, pentru uzul psihanaliştilor ince- 
pători, dar în egală măsură aplicabile şi de către practicienii psiho- 
terapiilor dinamice de scurtă durată: 


Petreceti majoritatea timpului ascultând şi observând. Sansele de a 
păstra o relaţie puternică cu clientul vor creşte dacă vă veţi dedica 
celor relatate de către client. Dimpotrivă, dacă în timp ce sunteţi cu 

clientul veţi răspunde la telefon sau veţi lua notițe, acest lucru ar 
putea perturba sentimentul legăturii dintre dvs. și clienţi. Căutaţi să 
urmăriţi cu atenţie procesul terapiei: contextul v-ar putea oferi tot 
atâtea informaţii precum conţinutul celor relatate de către cliem. 
Observati, de exemplu, semnalele pe care clientul le emite în direcţia 
dvs. prin limbajul trupului. 

e Nu puteţi da o mână de ajutor clientului decât dacă puteţi fi empa- 
tic(ă) faţă de el/ea. Încercaţi să înţelegeţi de ce anume simte nevoia 
să se poarte într-un anumit fel. Veţi putea descoperi astfel, că această 
atitudine de evitare a judecării clientului va permite dezvoltarea 
alianţei terapeutice dintre client şi dvs. 

e Clarificaţi tot ceca ce vi se pare vag, neobişnuit sau lipsit de claritate, 

e Confruntati clientul cu acele comportamente care sunt nocive, 


e Nu interpretati comportamentele clientului decât după ce acestor — 


s-au manifestat în repetate rânduri. Din acest punct de vedere, 
domeniile de intervenţie esenţiale (cele mai relevante) sunt acele 
comportamente care ameninţă în orice fel integritatea terapiei (de 
exemplu, întârzierile clientului). 

* Fiţi prepătit(ă) pentru a revizui toate comentariile dvs., in funcţie de 
răspunsul clientului. Întărirea alianţei terapeutice depinde într-o 
mare măsură de capacitatea pe care o aveţi de a învăța cum să 
descrieti experienţele clientului într-un limbaj cát mai confortabil 
pentru el (cât mai apropiat de cel pe care el însuși îl foloseşte). 

e Fiți pregătită) să comiteti greșeli. Luaţi la cunoștință impactul pe 
care acestea le au asupra clientului: oferiţi-i astfel un model de 
onestitate in contextul unui eveniment interpersonal. Astfel, scuzati-vá 
dacă este cazul, asteptati-va din partea lui/ei să aibă sentimente faţă 
de cele întâmplate şi fiţi disponibil(4) să il/o ascultați. 


Davanloo subliniază că alianţa terapeutică inconștientă constituie 
veritabilul factor curativ, activat în client de intervenţia terapeutică 
(Augsburger, 2000b). Această poziţie este împărtășită de numeroşi 
practicieni ai metodelor dinamice de scurtă durată, ceea ce nu inseamnă 
insă că susţinerea empirică a implicării alianței terapeutice in asigurarea 
reuşitei terapiei nu ar fi la fel de importantă. | 

Supunând metaanalizei 79 de studii care au vizat relata dintre alianta 
terapeutică şi rezultatele tratamentului, Martin et al. (2000) au calculat 

o medie a corelaţiilor puse în evidenţă de 0,22, în condiţiile in care 
testul de omogenitate nu a putut releva eterogenitate semnificativă în 
jurul acestei valori centrale. Având în vedere faptul că cca jumătate 
dintre studii vizau intervenţii psihodinamice, se poate formula concluzia 
că, şi în cazul acestor intervenţii, alianţa terapeutică exercită o influenţă 
ce poate merge până la starea moderată. Inspectând aceste rezultate, 
Crits-Christoph er al. (2003) susţin că pentru a avea o idee clară asupra 
impactului produs de alianţa terapeutică asupra rezultatelor terapici 
trebuie să avem in vedere si dinamica alianţei terapeutice pe parcursul 
tratamentului, respectiv calitatea relaţiilor interpersonale ale clienţilor 
în momentul iniţierii terapiei. În acest sens autorii citează studiul lui 
Patton et al. (1997), care au constatat că intervenţiile încununate de 
succes s-au asociat cu o curbă caracteristică a alianţei, care a înregistrat 


^: scoruri pozitive la începutul terapiei, urmate de un declin al acestora În 


faza de mijloc a terapiei şi, în sfârşit, de o revenire în jurul valorii 
iniţiale cu puţin timp înainte de încheierea terapiei. Aceste rezultate par 
a susţine acel pattern al alianţei terapeutice intuit de multă vreme de 
către reprezentanţii psihanalizei în particular şi de către cei ai psihotera- 
piei in general. Astfel, conform ipotezei susţinute de către Gelso-Carter 
(1994, apud de Roten et al., 2004) ar putea fi identificate în cadrul 
terapiei scurte trei etape distincte ale dezvoltării alianţei terapeutice. În 
cadrul celei dintâi perioade („luna de miere”), aprecierea superioară 
iniţială a relaţiei terapeutice ar fi o expresie a capitalului de speranţă şi 
optimism cu care este învestit terapeutul de către client şi care îl 
determină pe acesta din urmă să apeleze la serviciile psihoterapiei. În 
faza mediană (de intervenţie „activă”) a terapiei, când îşi fac locul 
intervenţiile care vizează exercitarea presiunii şi străpungerea rezisten- 
telor, clientul poate reacţiona frustrat şi îşi poate simţi zdruncinată 
încrederea în terapeut, chiar ca o consecinţă a activării patternurilor de 
relationare negativă în cadrul transferului. În sfârşit, revenirea clientului 
la „sentimente mai bune” nutrite faţă de terapeut in partea finală a 
tratamentului, pare a fi un rezultat nemijlocit al interpretării transferului 
respectiv al experienţelor emoţionale corective ce permit descoperirea 
terapeutului ca „obiect nou” şi astfel perceperea mai realistă a acestuia. 
Pe de altă parte, Patton et al. remarcă faptul, susţinut şi de rezultatele 
lui Piper er al. (1995), că asocierea dintre fortificarea alianţei terapeutice 
şi diminuarea simptomelor prezentate de către client poate fi pusă în 

evidenţă doar în cazul clienţilor ale căror relaţii cu obiectul sunt precáre. 
Putem emite în legătură cu această constatare ipoteza cá, In cazul 
clienţilor cu relaţii interpersonale nesatisfăcătoare, alianța terapeutică 
dobândeşte o importanţă deosebită, ea reprezentând pentru persoana 
luată în tratament poate unica legătură din viaţa ei care se ridică la 
nivelul aşteptărilor, pe când acei clienţi care au asigurat suportul unor 
relaţii de calitate mulţumitoare sunt în căutarea altor ingrediente pe 
care psihoterapia le poate oferi şi astfel se lasă în mai mică măsură 
„impresionaţi” de evoluţia favorabilă a alianţei terapeutice, care oricum 
este în acord cu experienţele lor legate de dezvoltarea relațiilor sociale 
Ne mai permitem în acest cadru un ultim comentariu în legătură cu 
rezultatele lui Martin er al. (2000), pentru a arăta că doar pe baza 
corelaţiei între alianţa terapeutică şi rezultatele tratamentului este foarte 
greu să se emită concluzii cu adevărat corecte referitoare la relaţia 
dintre cele două variabile, iar studiile metaanalitice pácátuiesc tocmai 
prin faptul că, sintetizând un volum mare de cercetări, sunt nevoite să 
renunţe la prezentarea unor detalii, fără de care ceca ce are relevanță 
statistică ar putea fi mai degrabă derutant atunci când se caută traducerea 
rezultatelor la nivelul fenomenelor studiate. Astfel, fără a gu dacă 
scorurile prin care a fost apreciată calitatea alianțelor terapeutice variau 
într-adevăr între cele care taxcazá relaţii proaste cu terapeutul $i cele 
descriptive pentru alianțe de nivel superior, sau dacă oscilau doar pe 
banda relaţiilor bune, este greu de apreciat dacă acele corelaţii relativ 
mici înseamnă că s-a identificat un număr suficient de mare de inter- 
ven{ii care au înregistrat succese notabile în ciuda relatici precare dintre 
client si terapeut, sau dacă e vorba mai degrabă de faptul că, in condiţiile 
în care majoritatea terapeutilor reușeau relaţii satisfăcătoare cu clienții. 
diferenţele de nuanţe - pur cantitative, rămânând însă practic în cadrul 
aceleiaşi calităţi, sau eventual a unor calităţi invecinate - cu care acestea 
erau descrise de către clienţi nu reușeau să prognosticheze deosebirile 
inregistrate la nivelul rezultatelor terapiei. A doua variantă ar fi - de 
altfel - în acord atât cu teoriile, cât şi cu practica clinică ce atestă faptul 
că, în condiţiile în care majoritatea terapeutilor cu experienţă pot fi 
considerati experti în construirea alianţei terapeutice (lucru susținut și 
de către Lawson şi Brossart, 2003), aceasta nu poate in sine garanta 
succesul unei intervenţii, dar creează acel cadru necesar pentru aceasta. 
Poziţia este împărtăşită de altfel şi de către Gaston et al. (1998). Pe de 

altă parte, este demnă de menţionat şi cercetarea efectuată recent de 
Kivlighsa şi Shaughnessy (2000), care au pus în evidenţă o mărime a 
efectului alianţei terapeutice de 0,55, ceca ce sugerează o relaţie cu 
mult mai puternică cu rezultatele terapiei decât cea documentată prin 
studiile anterioare. 


5.7. Rezultatele psihoterapiilor dinamice 
de scurtă durată 


Una dintre tendinţele cele mai puternic manifeste ce s-au impus în 
ultimul deceniu în cadrul universului psihoterapiilor este formularea 
din ce în ce mai răspicată a pretentici ca aceste forme de tratament =, 
asemenea celor din medicină - să-şi dovedească eficienţa. Această 
solicitare, formulată iniţial de către agenţiile de asigurări sociale care 
finanţează parţial acordarea de servicii în domeniul ocrotirii sănătăţii 
mentale, dar şi de către beneficiarii propriu-zişi ai tratamentelor psiho- 
logice, a fost aproape instantaneu însuşită şi de către asociaţiile profe- 
sionale, care, asemenea Diviziunii pentru psihologie clinică din cadrul 
Asociaţiei Psihologilor Americani, au instituit măsuri concrete pentru 
validarea unor metode fundamentate ştiinţific şi susţinute empiric. Chiar 
dacă principiile şi modalităţile de validare propuse până la ora actuală 
constituie obiectul unei intense dezbateri, apreciem ca perfect justificată 
atât solicitarea care vizează demonstrarea eficienţei metodelor propuse 
clienţilor în vederea rezolvării problemelor cu care aceştia se confruntă, 
cât şi pe cea referitoare la clarificarea raportului dintre costuri şi 
eficienţă. 

Este regretabil din acest punct de vedere faptul că atât psihanaliza, 
cât şi terapiile psihodinamice continuă să fie privite de către mulţi ca 
forme de intervenţie care utilizează concepte ce nu au beneficiat de 
validare ştiinţifică şi recurg la intervenţii a căror eficienţă fie nu a fost 
demonstrată, fie a fost chiar infirmată. Vinovati pentru această situaţie 
sunt pe de o parte acei reprezentanţi - de altfel de bună credinţă ai 
acestor metode - care au manifestat reticentá faţă de încercările de 
validare a instrumentarului conceptual şi tehnic. Pe de altă parte, nu 
este mai puţin adevărat nici faptul că această atitudine faţă de terapiile 
psihodinamice se alimentează din neluarea la cunoştinţă a unui important 

volum de cercetări efectuate in ultima vreme de câtre autori ai unor 
lucrări ce sc adresează unui număr de cititori net superior celor care au 
acces la revistele de (strictă) specialitate în care sunt publicate rezultatele 
acestor investigaţii. Un exemplu elocvent in acest sens este reprezentat 
de către Trull şi Phares (2004), autori ai unui voluminos manual de 
psihologie clinică recomandat în multe universităţi americane. Degi 
ultima ediţie in limba engleză a manualului este publicată în chiar 
primul an al mileniului trei, autorii invocă in legătură cu studiile 
referitoare la eficienţa psihoterapiilor dinamice de scurtă durată două 
lucrări vechi de 10 ani. Unul dintre cele două studii (Swartberg şi Stiles, 
2001), deşi constată că aceste intervenţii obțin rezultate superioare faţă 
de progresele înregistrate de clienţii cupringi pe liste de aşteptare, 
găsesc că psihoterapiile dinamice de scurtă durată ar fi inferioare altor 
forme de terapie scurtă, mai ales în comparaţie cu cele de orientare 
cognitiv-comportamentalá. Celălalt studiu metaanalitic (Crits- Christoph, 
1992) demonstrează, în schimb, că varianta scurtă a terapiilor dinamice 
nu numai că face dovada unei eficiente superioare lipsei tratamentului, 
dar nu este cu nimic inferioară celorlalte forme de tratament, Chiar 
făcând abstracţie de faptul că autorii manualului nu iau in considerație 
rezultate mai recente, concluzia la care ajung este de-a dreptul lipsită de 
consecvență : „Două metaanalize de dată mai recentă, care au examinat 
eficienţa psihoterapiei dinamice de scurtă durată au condus la rezultate 
contradictorii, având în vedere faptul că una dintre ele (Crits-Christoph, 
1992) susţine eficienţa psihoterapiei dinamice de scurtă durată, in ump 
ce a doua (Swartberg şi Stiles, 2001), nu. Pe baza acestor rezultate, 
precum şi a altora asemănătoare, putem formula concluzia tentativă că 
eficienţa terapiei dinamice de scurtă durată este oarecum susţinută de 
materialele avute la dispoziţie” (Trull şi Phares, 2004, p. 454), Luxatia 
logică este evidenti: de fapt ambele studii susţin eficienţa terapiei 
dinamice de scurtă durată, cu diferenţa că cel semnat de Swartberg $i 
Stiles o găseşte inferioară in comparaţie cu alte forme de terapie, opinie 
de alfel contestată - după cum vom arăta in cele ce urmează - de 
o serie de cercetări de dată mai recentă. Din păcate insă, aceste 
opinii continuă să fie răspândite pe scară largă, inclusiv in lucrári 
publicate la noi, creând impresia cà unul sau două studii aflate in 
posesia autorului ar putea fi reprezentative pentru stadiul cercetărilor 


dintr-un domeniu. 

În aceste condiţii considerăm că este important să trecem în revistă 
câteva rezultate de dată recentă, pentru a obţine o imagine adecvată 
asupra datelor empirice de care dispunem la ora actuală pentru a ilustra 
eficienţa psihoterapiilor dinamice de scurtă durată. 

Pe lista intervențiilor psihologice suportate empiric, publicată de 
către Chambless şi Ollendick (2001) psihoterapiile dinamice de scurtă 
durată înregistrează trei incidente, contribuţia lor la tratarea várstnicilor 
fiind apreciată ca specifică şi demonstrată depresiilor, în timp ce aportul 
adus la tratamentul clienţilor dependenţi de opiace si a celor cu depresie 
majoră fiind considerat „probabil eficient”. Asta înseamnă că studii 
empirice care să satisfacă exigenţele comisiei din cadrul APA pentru 
validarea empirică a intervențiilor psihologice şi care să ateste eficienţa 

„psihoterapiilor dinamice de scurtă durată au fost produse deocamdată 
doar pentru aceste trei domenii de aplicaţii. Totuşi, putem remarca 
faptul că aceste trei categorii de tulburări sunt printre cele mai dificil de 
abordat prin intervenţii psihoterapeutice, ceea ce îndreptățește speranţa 
că sunt şanse considerabile pentru a demonstra eficienţa terapiilor scurte 
informate psihodinamic şi în cazul altor forme îmbrăcate de problemele 
psihice, cu condiţia ca studiile îndreptate în această direcţie să manifeste 

O grijă susţinută faţă de rigorile metodologice. 

Anderson şi Lambert (1995) au supus metaanalizei 26 de studii care 
vizau eficienţa psihoterapiilor dinamice de scurtă durată, publicate între 
anii, 1975-1993. Criteriile de includere au fost următoarele : 

1. Cel puţin una dintre intervenţiile utilizate a fost etichetată de către 
autori ca psihodinamică sau psihanalitică. 

2. Rezultatele înregistrate cu metoda psihodinamică au fost comparate 
cu cele obţinute Ia un grup de persoane nesupuse vreunei terapii sau 
un grup care a beneficiat de tratament minim ori un grup tratat 
printr-o altă formă de terapie. 

3. Durata tratamentelor luate în studiu nu a depăşit 40 de zile. 

4. Subiectii luaţi în studiu nu au prezentat tulburări psihotice şi au fost 
trataţi ambulatoriu. 

5. Au fost calculate dimensiunile medii ale efectului terapeutic (average 
effect size, pe scurt ES). 


Rezultatele metaanalizei au demonstrat o dimensiune moderată a 
efectului în comparaţie cu lipsa tratamentului (d = 0,71), un ES mic in 

raportarea la tratamentele minime (d = 0,34) şi absenţa unor diferente 
in ceca ce priveşte efectele atribuibile tratamentului atunci când pezeta- 
tele au fost comparate cu alte forme de psihoterapie. Autorii Consider’ 
că aceste rezultate sunt suficient de concludente pentru a sustine cfici- 
enja psihoterapiilor dinamice de scurtă durată, comparabilă cu cea 
înregistrată prin celelalte modalităţi terapeutice. Mai molt chiar, se 
arată că excluzând din calcul clienţii cu tulburări psihosomatice, ES-ul 
obținut prin raportare la absenţa tratamentului urcă la valoarea 0,85, 
atingând deci exact cota obținută de către Smith er al (1980) pentru 
psihoterapii in general. În sfârşit, Anderson si Lambert arată, că rezul- 
tatele sunt chiar mai bune dacă sunt exclusi studenții medicinisti, utilizaţi 
in unele studii pe post de subiecţi şi se au în vedere doar clienţii 
propriu-zişi (tipici), dacă intervenţiile sunt practicate de către terapeuți 
cu experienţă, formaţi pentru psihoterapia dinamică de scurtă durată, și 
dacă intervenţiile sunt ghidate de manuale terapeutice. 

Duncan şi Piper (1997) au pus in evidenţă eficienţa psihoterapiilor 
dinamice de scurtă durată în tratarea clienţilor afectati de depresie 
Efectele pozitive ale tratamentului au putut fi documentate cu precădere 
în cazul acelor intervenţii în cadrul cărora tehnica punea accentul 
pe interpretarea naturii relaţiei clientului cu terapeutul, contribuind în 
final la modificări ce implicau unele aspecte ale eului. Pe de altă parte, 
intr-o metaanaliză a 60 de comparații intre eficienţa psiboterapiilor 
dinamice de scurtă durată, respectiv a terapiilor cognitiv-comporta- 
mentale în tratamentul depresiei, Leichsenring (2001) constată că 58 
dintre acestea au eşuat în a demonstra diferenţe semnificative între 
aceste forme ale intervenţiei. Mai mult chiar, terapiile studiate nu s-au 
dovedit a fi diferite nici în privinţa clienţilor apreciaţi ca remisi sau 
amelioraţi. Studiile analizate sugerează că în cazul majorităţii clieagilor 
cele 16-20 de şedinţe de terapie sunt insuficiente pentru a inregistra 
remisii de durată. 

Mai mulţi autori au investigat eficienţa psihoterapiilor dinamice de 
scurtă durată in tratamentul persoanelor care suferă de anxietate. Astfel. 
Busch et al. (1999), respectiv Milrod et al. (2001) au demonstrat efectele 
pozitive ale acestor forme de intervenţie asupra persoanelor afectate de 
tulburări de panică, iar lerodiakonou şi lerodiakonou-Benou (1997) au 
constatat eficienţa lor in tratarea adolescenților care prezintă obsesii. 
În aceeaşi ordine de idei putem cita si studiul lui McCullough (1998) 

care pune în evidenţă utilitatea recursului la psihoterapiile dinamice de 
scurtă durată în asistenţa acordată clienţilor cu fobii de afect (affect 
phobias), făcându-l pe autor să aprecieze că aceste metode ar reprezenta 
o veritabilă formă a tehnicilor de desensibilizare. 

În studiul efectuat de Junkert-Tress et al. (2001), psihoterapia dina- 
mică de scurtă durată s-a dovedit a fi foarte eficientă în cazul persoanelor 
cu tulburări somatoforme, aducătoare de profit semnificativ pentru cei 
cu tulburări nevrotice şi doar de ameliorare modestă în beneficiul clien- 
tilor afectaţi de tulburări de personalitate. În dezacord cu o parte dintre 
aceste rezultate, Winston ef al. (1994, apud Barber şi Foltz, 1999) 
au demonstrat superioritatea a două forme de psihoterapii dinamice de 
scurtă durată, în comparaţie cu modificările înregistrate de potenţiali 
clienţi cuprinşi pe liste de aşteptare, iar Magnavita şi Carlson (2003) au 
înregistrat rezultate care susţin eficienţa psihoterapiei restructuratoare 
de scurtă durată - o formă de psihoterapie dinamică de scurtă durată 
integrativă şi accelerată - în tratarea unor persoane care suferă de 
tulburări de personalitate. 

Abbas (2002) a studiat eficienţa psihoterapiilor dinamice de scurtă 
durată în tratamentul unei populaţii cu probleme cronice de sănătate 
mentală şi rezistente la tratamentele anterioare, complicate de şomaj şi 
folosirea medicaţiei. Autorul a putut constata cá în urma intervenţiei 
atât starea mentală a clienţilor, cât şi funcţionarea lor interpersonală 
s-au ameliorat semnificativ, simptomele (măsurate cu patru scale utili- 
zate pe scară largă) scăzând de la un nivel patologic înregistrat înainte 
de începerea tratamentului la unul situat între limitele normale, pus în 
evidenţă după terminarea terapiei. Rezultatele au putut fi evidenţiate şi 
sub forma scăderii substanţiale a costurilor implicate de asistenţa medi- 
cală a acestor persoane. Astfel, în perioada primelor 12 luni ce au 
urmat terminării terapiei, totalul costurilor legate de prescrierea şi 
administrarea medicatiei, de asigurarea pentru dizabilitate, respectiv 
serviciile spitaliceşti şi medicale a scăzut (pentru cei 89 de clienţi 
cuprinşi în studiu) cu peste 4.000.000 de dolari. 

Un aspect interesant legat de rezultatele intervențiilor dinamice de 
scurtă durată este cel semnalat de către Hilsenroth et al. (2001), care au 
constatat faptul că evoluţia clienţilor psihoterapiilor dinamice de scurtă 
durată, evaluată cu BDI (Scala de depresie Beck) după numai trei 
săptămâni de tratament prognostica cu o acuratețe de 80% rezultatele 

finale ale terapiei. În aceeaşi ordine de ideii, Crits-Christoph-et a! 
(2001) demonstrează că ameliorarea timpurie a clienților inclusi în 
aceste forme de terapie poate figura ca indice predictiv al tării de 
remisie a clientului după 16 săptămâni de tratament. Autorii au pus în 
evidenţă acelaşi fenomen şi în cazul terapiilor cognitive „manualizate”. 
Oferta psihoterapiilor dinamice de scurtă durată poate conţine pentru 
mulţi potenţiali beneficiari ai acestor forme de terapie - dar chiar şi 
pentru numeroşi clinicieni - promisiunea unei „vindecări” de tipul 
„niciodată nu voi mai avea nevoie de vreo terapie", Acest „mit al 
terminării” este întărit în plus de afirmaţii de tipul „psihoterapiile de 
scurtă durată nu sunt cu nimic inferioare celor lungi”. Pe de altă parte, 
realitatea pare a infirma iluzia vindecării definitive, un procentaj impor- 
tant dintre clienţii oricărei forme de tratament - psihoterapeutic sau 
medicamentos, psihodinamic sau cognitiv-comportamental, limitat în 
timp sau deschis - revenind după mai puţin de un an pentru a solicita o 
nouă intervenţie aceluiaşi terapeut, sau apelând la serviciile altui specia- 
list. După unii autori, acest procentaj s-ar situa în jurul valorilor de 
50-60%. Căutând o explicaţie pentru acest fenomen, Budman (1990) 
emite două ipoteze plauzibile. Prima dintre ele presupune că, indiferent 
ce li s-ar spune la terminarea terapiei de către terapeut, clienţii realizează 
că pot oricând solicita în caz de nevoie suplimentarea terapiei. Această 
atitudine ar explica şi uşurinţa - oarecum în contradicţie cu expectatiile 
inspirate de teorie ale terapeutului - cu care unii clienţi iau la cunoștință 
faptul că terapia s-a încheiat. A doua ipoteză se referă la faptul că una 
dintre cele mai la îndemână strategii de coping pe care clientul o 
însuşeşte în cadrul terapiei este aceea de a apela la serviciile terapiei ori 
de câte ori se confruntă cu dificultăţi care par a-l depăși. Acest lucru 
este cu atât mai plauzibil, cu cát în urma demolării barierelor - chiar 
prin contactul cu terapeutul - care despărţeau clientul de serviciile de 
tipul asistenţei psihologice, sentimentul confortului in legătură cu solici- 
tarea terapiei creşte simţitor. Putem invoca în sprijinul acestei ipoteze şi 
uşurinţa cu care foştii clienţi relatează persoanelor din propriul anturaj 
experienţele terapeutice prin care au trecut sau recomandă aceste servicii, 
invocând beneficiile pe care ei înşişi le-au obținut. Mander (2003) 
expune o viziune inedită asupra fenomenului terapiilor seriale, conce- 
pând psihoterapia ca pe o serie de intervenţii reparatorii, dispuse de-a 
lungul urcusurilor si coborasurilor vieţii, la care se face apel ori de câte 

ori persoana se află în imposibilitatea de a gestiona problemele cu care 
se confruntă. În cadrul acestui proces, considerat firesc de autoare, 
mediul social care furnizează după nevoi serviciile psihoterapeutice, 
psihologice, psihiatrice, medicale etc. se structurează ca unul facilitator, 
având menirea de a asigura depăşirea fără traumatizări inutile a perioa- 
delor dificile intâmpinate de către persoană. Scenariile individuale pot 
fi şi ele extrem de variate, incluzând varianta unei serii de terapii de 
scurtă durată, trecerea de la o terapie limitată în timp la una de lungă 
durată sau solicitarea unei intervenţii scurte de către o persoană tratată 
anterior printr-un tratament de câţiva ani. În această concepție, trecerea 
de la un terapeut la altul este la fel de acceptabilă, precum trecerea de 
la o formă de terapie la alta. Este de la sine înţeles că se speră ca 
modificările succesive produse de-a lungul acestui drum să conducă în 
final la întărirea în aşa măsură a funcţiilor egoului clientului, încât 
acesta să devină capabil să înfrunte realitatea bazându-se doar pe forte 
proprii. Neatingerea pentru moment a acestui obiectiv final sau un nou 
recurs la terapie nu se interpretează ca eşecul clientului ori al eforturilor 
terapeutice. De fapt, această atitudine faţă de „tratamentele seriale" 
seamănă în mare măsură cu cea întâlnită în medicină, unde este de la 
sine înţeles că un pacient tratat de o anumită boală poate recidiva în 
timp sau se poate îmbolnăvi de o cu totul altă maladie, succesul 
tratamentelor fiind raportat la episoadele de boală din care cel afectat se 
poate remite total sau parţial. 

Putem considera la ora actuală că eficienţa terapiilor scurte de 
inspiraţie psihodinamică poate fi susţinută cu suficiente date empirice, 
asemenea valorii egale a acestor forme de intervenţie cu alte tratamente. 
Problema eficienţei psihoterapiilor dinamice de scurtă durată lasă însă 
deocamdată multe întrebări deschise, situaţie ce nu diferă cu nimic de 
cea care poate fi constatată în cazul oricărei forme de psihoterapie la 
ora actuală. Ar fi de dorit să ştim mult mai multe despre mecanismele 
şi factorii care acţionează în cadrul acestor terapii şi despre alegerea 
momentului oportun, respectiv a tehnicilor cele mai eficiente pentru 
implicarea acestora. Putem spera ca cercetările viitoare să clarifice în 
mai mare măsură criteriile pe baza cărora unii clienţi ar putea fi orientafi 
spre diferite forme ale terapiilor dinamice sau spre alte forme de terapie, 
in vederea beneficierii in mod real de tratamentul cel mai eficient cu 
putință. Până când însă aceste întrebări, asemenea altora la fel de 

importante, isi vor găsi răspunsul, considerăm că psihoterapiile dinamiee 
de scurtă durată pot fi utilizate în tratamentul persoanelor afectate de 
variate probleme de natură psihologică şi tulburări emoţionale, ca 
metode ce beneficiază de un suport empiric satisfăcător $i se pot dovedi 
la fel de eficiente ca alte tratamente. 

Rezultatele psihoterapiilor dinamice de scurtă durată = asemenea 
celor inregistrate de celelalte forme de terapie - pot fi conceptualizate 
ca învăţarea unor abilități adaptive (Badgio et al., 1999), ce cuprind în 
cgală măsură achiziţia progresivă şi integrarea unor aptitudini mow- 
cognitive şi extinderea repertoriului de mecanisme adaptive, Abontarea 
psihometrică a acestor elemente, mai ales în condiţiile in care se pretinde 
compatibilitatea instrumentelor de evaluare folosite cu concepte de 
orientarea psihodinamica, este o problemă delicată. De aceea, dorind 
să venim in întâmpinarea celor care au nevoie de astfel de instrumente, 
prezentăm două seturi de scale. Primul, propus de câtre Blatt şi Auerbach 
(2003) cuprinde patru scale pentru evaluarea intervențiilor dinamice de 
scurtă durată: „Scala diferenţierii-relaționării reprezentărilor despre eu 
şi obiect”; „Scala nivelului conceptual al descrierii propriei peroane 
si a reprezentărilor asupra obiectelor”, „Scala celor 12 conținuturi 
tematice pentru descrierea persoanelor semnificative” şi „Scala pentru 
evaluarea funcţionării reflexive” (Anexa 7). Un al doilea set este cel 
alcătuit de Hoglend et al. (2000) şi cuprinde următoarele cinei scale : 
„Calitatea relaţiilor de prietenie/familiale" ; „Relaţiile romantice/sexuale/ 
intime/ amoroase” ; „Acceptarea emoţiilor” ; „Înțelegerea (nsight-al)" ; 
şi „Rezolvarea de probleme şi capacitatea de adaptare” (Anexa 8). 

ANEXA 1 


Categorii ale vorbirii pacientului 


I. Elaborarea 


Absenta elaborării 


Transmiterea 
de fapte 


Transmiterea 
emoţionalităţii 


Transmiterea 
de semnificaţii 


II. Dez-elaborarea 


Recursul la 
vorbire 

fără conţinut 
şi eschivări 


Vorbirea 
periferică 


Distorsionarea 
semnificației 


--— — 


Afirmatii care nu au relevanţă pentru sine sau contextul 
terapeutic, 

Afirmaţii factuale, incluzând identificarea şi clarificarea 
informaţiei. De ex: „A fost o săptămână aglomerată. Nu 
am plecat în excursie”. 

Vorbirea pacientului transmite atitudini sau descrie acti- 
vităţi şi comportamente ce sugerează trăiri importante, 
inclusiv evidențiind intensitatea sau calitatea acelor trăiri. 
Vorbirea pacientului transmite informaţii despre importanya 
pentru sine a unor teme prin reflectare sau evaluarea 
propriilor stări psihologice. Include punerea in legătură intre 
ele a unor teme importante sau a acestora cu patternuri 
proprii sesizate. 


Cuvintele de umplutură produc ezitări in fluenja vorbirii 
fără să aducă un plus de conţinut discursului (includ repe- 
tiii care nu au funcţionalitate in comunicare, de ex. accen- 
tuări). Cuvintele de eschivare minimizcazá, diminucază 
intenţia originală a comunicării. 

Vorbirea pacientului se deplasează de la esenţa unei teme 
către idei periferice ale aceleiaşi teme, astfel incât cursul 
discuţiei e redirecționat dinspre idei semnificative către 
altele mai puţin semnificative. 

Vorbirea pacientului include negări sau deziceri de dorințe, 
idei sau trăiri exprimate anterior pe care e mai probabil 

sau emoții altcuiva, falsa identificare a obiectului dorin- 
telor, acţiunilor sau triirilor ; neînţelegeri intenţionate 
sau interpretări eronate ale comentariilor prezentate clar 
de către interlocutor ; şi schimbări bruşte de subiect, când 
un subiect este încă în mod clar în discuţie. 


Sursă: Milbrath et al., 1999. 


Distorsionarea 
semnificației 


ANEXA 2 


Scala tehnicilor interpretative şi suportive 


Terapeutul s-a străduit: 


Să întărească clientul (să-l ajute să sc simtă mai degrabă bine decât 
anxios în cadrul şedinţei terapeutice), 

Să menţină presiune asupra clientului pentru a-l determina pe acesta să 
vorbească (de ex. rămânând pasiv, neintrerupánd tăcerile acestuia, neris- 
punzând la întrebări etc.). 

Să recurgă la intervenţii care nu vizau interpretarea (de ex. reflexiuni, 
întrebări, furnizarea de informaţii, clarificări şi confruntări), 

Să incurajeze clientul pentru a explora emoţii neconfortabile. 

Să ofere indrumări similare celor furnizate de către medicii de familie 
(de ex. să recomande = în legătură cu îngrijirea de sine, cu abilităţile 
necesare vieţii de zi cu zi sau cu relaţiile interpersonale - un curs al 
acţiunii mai apropiat de funcţionarea sănătoasă). 

Să formuleze interpretări. 

Să se angajeze impreună cu clientul în strategii de rezolvare a problemelor 
(de ex. elaborarea şi evaluarea unor soluţii alternative la problemele de 
viaţă cu care se confruntă clientul). 

Să dirijeze atenţia clientului înspre impresiile subiective ale terapcutului. 
Să ofere explicaţii care localizează responsabilitatea pentru dificultatile 
pe care clientul le întâmpină in afara persoanei acestuia (de ex. in mediul 
lui, în modul în care funcţionează tranzacţiile interpersonale sau in 
procesele biochimice, respectiv fiziologice din organismul lui). 

Să stabilească legături intre relaţia clientului cu terapeutul şi relaţiile cu 
celelalte persoane. 

Să elogieze clientul. 

Să-şi focalizeze atenţia mai degrabă asupra clientului şi terapeutului 
angrenati în situaţia terapeutică decât asupra clientului $1 a persoane lor 

- Să furnizeze informaţii cu caracter personal, să exprime opinii şi/sau valori. 
- Să directioneze atenţia înspre impresiile subiective ale clientului legate 
de alte persoane, în afara situaţiei terapeutice. 


(Activitatea terapeutului este evaluată cu ajutorul scalei pe baza următorului 
cod: Fără accent-0 ; Accent minor-1 ; Accent moderat-2 ; Accent considerabil-3 ; 
Accent major-4) 

Scala tehnicilor suportive cuprinde următorii itemi: întărire (1), intervenţii 
neinterpretative (3), îndrumare (5), rezolvarea problemelor (7), explicaţii 
(9), elogiere (11), informaţii personale (13) ; 

Scala intervențiilor interpretative este alcătuită la rândul ei din itemii : presiune 
(2), emoţii neconfortabile (4), interpretări (6), impresii ale terapeutului (8), 
legături (10), relaţia client-terapeut (12) şi impresii asupra celorlalţi (14). 

. Saturatia factorială a itemilor din prima scală (tehnici suportive) a variat între 
0,69 şi 0,95, în timp ce în cazul celor incluşi pe scala intervențiilor 
interpretative, între 0,51 şi 0,93. 


Sursă: Ogrodniczuk şi Piper, 1999. 


ANEXA 3 


Scala de Evaluare a Interventiei 
Psihodinamice 


Intervenţii interpretative 
Remarce ale terapeutului care încearcă să indice, să facă 
referire la sau să explice motive ale proceselor ce slábesc 
sau diminuează afectul sau procese ce reflectă schimbări in 
conţinutul temei sau în reprezentările unor persoane. Aceste 
intervenţii pot viza orice aspect al conflictului dinamic. 
Remarce ale terapeutului care fac referire la, arată, pun in 
discuţie sau explică experienţa pacientului legată de relația 
terapeutică 


Intervenţii neinterpretative 


Luări la Remarce ale terapeutului ce au drept scop inguinjarea clien- 
cunoştinţă tului cum că cele comunicate de acesta au fost recepționate. 


Clarificari Remarce ale terapeutului care sumarizează cele spuse de 


client fără interpretări si cu scopul asigurării că terapeutul 
Întrebări 


Interpretări ale 
defenselor 


Interpretări ale 
transferului 


a înțeles adecvat comunicarea clientului. 


Explorări ale terapeutului in legătură cu afecte sau detalii 
despre viaţa clientului, relaţiile acestuia sau persoanele 
semnificative. Acestea nu sunt considerate interpretări. 


Remarce ale terapeutului care reflectă asupra a ceva spus 
de către client într-un alt moment, dar fără a face inter- 
pretări, sau care implică o dezvăluire de sine din partea 
terapeutului, sau afirmaţii generale, sau opinii. Acestea 
pot include răspunsuri la întrebări sau explicaţii. 
Remarce ale terapeutului, al căror scop este de a exprima 
succint experienţa clientului ; de obicei, acestea includ şi 
afirmarea unui afect. 


Asociaţii 


Reflectări 

Strategii de 
sporire a muncii 
terapeutice 


Strategii 
de suport 


terapiei $i incurajeazá pacientul in a spune orice ii vine in 
minte, oricât de neimportant sau obscur i-ar putea părea. 
Remarce ale terapeutului care oferă sugestii, întăriri sau 
explorează soluţiile clientului la diverse probleme. 
Aranjamente Remarce ale terapeutului care se referă la aspecte de tipul 
contractuale „unde”, „cât timp”, „cât de mult” ale tratamentului. 
Sursă: Milbrath et al., 1999. 


———— — a 


ANEXA 4 


Factori din analiza factorială a celor 68 de itemi 
care vizează intervenţia şi calităţile analistului 


Intervenţii 
active, 
pozitive 


Relaţie 
suportivă, 
de înţelegere 


M-a ajutat să devin conștient(ă) de experienţe pe care le 
evitam. 

M-a încurajat să discut gánduri/ trăiri iraționale. 

Mi-a pus întrebări pentru a mă ajuta să gândesc în moduri 
noi. 

Mi-a încurajat curiozitatea. 

A reprezentat unele dintre idealurile mele. 

M-a confruntat cu lucruri care erau dificile. 

M-a impresionat prin cunoașterea sa. 

A explorat trăirile mele in legătură cu cl/ca. 

Mi-a furnizat interpretări ale visurilor melc. 

Mi-a furnizat un model de comunicare cu ceilalți. 

Mi-a pus intrebări bune în legătură cu detalii ale vieții melc. 
M-a ajutat in furnizarea de noi semnificaţii. 

M-a incurajat. 

Mi-a validat experienţele. 

A acceptat ceea ce îi relatam. 

A explorat trăirile mele sexuale faţă de cl/ca. 

A folosit metafore. 


A fost necritic(ă) şi nu m-a judecat. 

A dat dovadă de căldură. 

A fost deschis(ă) la ideile, experienţele şi trăirile mele. 
A fost sincer(ă). 

A fost disponibil(ă) emoţional. 

m ee 


A tolerat trăirea tristetii între noi. 
A recunoscut propriile eşecuri. 

A reincadrat (interpretat) formele de apărare ca strategii 
de coping din trecut. 

M-a încurajat să înţeleg modelele recurente. 

M-a plăcut. 

Şi-a cerut scuze pentru greşeli. 

A fost capabil(ă) să rămână ticut(i). 

S-a manifestat asemenea mie. 

A sesizat nuanțele din limbajul meu. 

A tolerat trăirea supărării dintre noi. 

A avut simţul umorului. 

A fost atent(ă) la obiectivele tratamentului meu. 

A tolerat trăirile pozitive dintre noi. 


Relatie 
suportiva, 
de intelegere 


Factorul 3 


Mi-a dezvăluit aspecte importante despre el/ea. 


Vogue E A împărţit cu mine puterea si controlul. 
ast Mi-a dezvăluit din trăirile lui/ei. 
reciprocitate 


A fost implicat(ă). 


Factorul 4 


A taxat pentru şedinţele de la care am absentat. 
Nu a dorit să facă reprogramiri. 

A pus capăt în mod abrupt unor şedinţe. 

A uitat de întâlniri stabilite. 

Nu a fost flexibil(4) în privinţa plăţii. 

A fost detaşat(ă). | 

A fost critic(ă) cu gândurile, trăirile şi ideile mele. 

S-a focalizat pe dificultăţile mele si nu pe punctele forte. 
A anulat întâlniri programate. 

Părea că se îndepărtează de mine când apăreau trăiri pozitive. 
A arătat că mă cunoaşte în afara şedinţelor. 

A mărit tariful. 

A descris aspecte ale mele care nu-i plăceau. 

Nu a fost disponibil(ă) la telefon. 


Comportamente 
negative 
ale analistului 


Factorul 5 
Mi-a oferit sfaturi când i-am cerut. 


Oferire 
de sfaturi Mi-a oferit sfaturi nesolicitate. 


Sursă : Curtis et al., 2004, pp. 191-193. 


ANEXA 5 


Inventarul alianţei terapeutice 
varianta prescurtată, evaluată de către observator 
(Working Alliance Inventory, shortened, 
observer-rated version - WAI-O-S) 


Factorul 1. Acord/Incredere 


Obiectivul 


4. 


Există dubii sau o lipsă de înţelegere cu privire la ce urmăresc participanţii 
să realizeze în cadrul terapici. 


6. Clientul/clienta şi terapeutul depun eforturi în vederea realizării unor obiective 
asupra cărora au căzut de acord. 

10. Clientul/clienta şi terapeutul gândesc diferit asupra a ceca ce constituie 
problema reală a clientului. 

“11. Clientul şi terapeutul au ajuns la o bună înţelegere asupra schimbărilor care 
ar fi favorabile pentru client/clientă. 

Sarcina 

1. Clientul şi terapeutul sunt de acord în ceca ce priveşte măsurile ce trebuie 
luate pentru a ameliora situaţia clientului. 

2. Clientul/clienta si terapeutul sunt de acord in ceca ce priveşte utilitatea 
activităţilor desfăşurate în prezent în cadrul terapici (de ex. clientul/clienta 
descoperă noi moduri in care problemele sale pot fi privite). 

8. Clientul/clienta şi terapeutul sunt de acord in privinţa aspectelor asupra 
cărora este important să se lucreze. 

12. Clientul/clienta este convins(ă) că modul in care lucrează asupra problemei 
lui/ei împreună cu terapeutul este corect. 

Legătura (itemul confidentci) 

b. 


Clientul/clienta are incredere în capacitatea terapeutului de a-l/o ajuta. 

Factorul 2. Relaţia 


Legătura (restul itemilor referitori la legătură) 


3. Clientul/clienta şi terapeutul se plac reciproc. 
7. Clientul/clienta se simte apreciat ca persoană de către terapeut. 
9. Există o încredere mutuală între client/clientă şi terapeut. 


Sursă: Andrusyna et al., 2001. 


ANEXA 6 


Scala de validare a atitudinii faţă de terapie 
(Distress/Endorsement Validation Scale - DEVS) 


Vă rugăm să indicaţi cât de deranjant vi s-a părut tratamentul pe care l-aţi 
primit. Acest chestionar nu urmăreşte să-l evalueze pe terapeutul dvs., ci trata- 
mentul pe care l-aţi primit şi metodele la care a recurs. 


1. Cât de stresat v-aţi simţit pe parcursul primei şedinţe de examinare ? 
1 2 3 4 5 6 7 8 9 


Nu m-am simţit deloc stresa! M-am simţit puţin stresat M-am simţit foarte stresat 


2. Cat de stresat v-aţi simţit pe parcursul primei şedinţe de tratament? 


1 2 3 4 5 6 7 8 9 


Nu m-am simţit deloc stresat M-am simţit puţin stresat M-am simţit foarte stresat 


3. Cât de stresat v-aţi simţit în primele câteva ore care au urmat primei şedinţe 
de tratament? (Această întrebare vizează stresul generat de „tratament” şi 
măsura în care acesta diferă de nivelul obişnuit al stresului cu care vă confruntati. ) 


1 2 3 4 5 6 7 8 9 


Nu m-am simţit deloc stresat M-am simţit puţin stresat M-am simţit foarte stresat 


4. Cât de stresat v-aţi simţit pregătindu-vă pentru a doua şedinţă de tratament? 
1 2 3 4 5 6 7 8 9 


Nu m-am simțit deloc stresat M-am simţit puţin stresat M-am simţit foarte stresat 


5. Cat de intruzivă vi s-a părut intervenţia in ansamblul ci? 
1 2 3 4 5 6 7 8 9 


Deloc intruzivă Oarecum intruziv Foarte intruzivă 

6. Cat de stresantă vi s-a părut intervenţia în ansamblul ei? 
1 2 3 4 5 6 7 8 9 
Deloc stresantă Oarecum stresantá Foarte stresantă 


7. Cât de epuizantă vi s-a părut intervenţia în ansamblul ei? 
1 2 3 4 5 6 7 8 9 
Deloc epuizantă Oarecum epuizantă Foarte epuizantă 


8. Dacă inaintea începerii tratamentul ati fi ştiut tot atâtea despre intervenţie 
câte ştiţi acum, credeţi că ati fi fost dispus(ă) să il urmaţi ? 


l 2 3 4 5 6 7 8 9 
Deloc dispus (a) Oarecum dispus (ă) Foarte dispus(ă) 


9. Cat de probabil apreciaţi că ar fi să recomandati această formă de tratament 
unor persoane care se confruntă cu probleme similare cu ale dvs.? 


1 2 3 4 5 6 7 8 9 
Deloc Oarecum probabil Foarte probabil 


10. Credeţi că beneficiile pe care le-aţi realizat de pe urma intervenţiei au 
justificat investiţia de timp şi bani? 

1 2 3 4 5 6 7 8 9 
Deloc În oarecare măsură În foarte mare măsură 
Sursă: Devilly, G.J., 2004. 


ANEXA 7 


Scale pentru măsurarea schimbării psihodinamice 
(după Blatt şi Auerbach, 2005) 


1. Scala diferenţierii-relaționării reprezentărilor despre self şi obiect 


Puncte 
Compromis legat | Sentimentul fundamental al coeziunii fizice, 
de graniţele dintre | respectiv al integrităţii reprezentărilor lipseşte 
self şi celălalt sau este deteriorat. 
Confuzie legată de | Self-ul şi celălalt sunt reprezentaţi ca fiind intacţi 
graniţele fizic şi separati, dar sentimentele și gândurile 
dintre self şi sunt amorfe, nediferenţiate şi confuze. Descrie- 
celălalt rea se poate rezuma la o calitate globală singu- 
lară, surprinsă la modul impresionist sau la un 
flux de detalii acompaniate de sentimentul 
confuziei şi al unei cuprinderi vagi. 


Caracteristicile self-ului şi ale celuilalt, cum ar 
fi aspectul fizic sau calităţile corporale, forma 
ori dimensiunile sunt virtual identice. 


Oglindirea self-ului 
şi a celuilalt 


Încercarea de a consolida bazată pe idealizarea 
sau denigrarea unitară, nemodulată. Descneri 

extreme, exagerate, unilaterale. 
Oscilaţii marcate între calităţi opuse la modul 
dramatic sau accentuarea caracteristicilor exte- 
rioare manifeste. 


Idealizarea sau 
denigrarea 
self-ului/celuilalt 


Consolidarea semi- 
diferențiată, slabă a 
reprezentărilor prin 
polarizare şi/sau 
prin accentul pus 
pe proprietăţile 
părților concrete 

Puncte 


Constanta emer- 


Consolidare emergentă a unor aspecte disparate 
ale self-ului şi celuilalt într-o integrare oarecum 
ezitantă, echivocă sau ambivalentă. Prezintă o 
listă a caracteristicilor convenţionale potrivite, 


gentă, ambivalentă 
(coeziune) a 
self-ului şi un 


sentiment acestora le lipseşte însă caracterul de unicitate. 
emergent al Încercare de deplasare în direcţia unui sentiment 
relaţionării mai individualizat şi mai coeziv al self-ului şi al 


celuilalt.. 


Gândurile, sentimentele, nevoile şi fanteziile 
sunt diferențiate şi modulate. Toleranti 
crescută faţă de aspectele disparate şi integrarea 
acestora. Distinge între calităţi şi caracteristici. 
Înţelegere simpatetică a celorlalţi. 


Imagine de sine şi asupra celorlalţi coezivă, 
nuanţată si interrelationatá. Sentimentul stabil 
al identităţii. Prezintă interes faţă de relaţiile 
interpersonale şi capacitatea de a înţelege 
perspectivele altora. 
Imagine coezivá asupra propriei persoane şi a 
celorlalţi angrenati în relaţii care transformă 
atât self-ul, cât şi pe ceilalţi, în cadrul unor 
procese complexe în continuă desfăşurare. 


Self şi celălalt con- 
solidaţi, constanti 
(stabili) în cadrul 
unor relaţii 
unilaterale 


Coeziv, individua- 
lizat, empatic faţă 
de sine şi faţă de 

ceilalţi 


Self-ul şi ceilalţi 
angrenati în relaţii 
reciproce, ce pre- 

zintă o desfăşurare 
integrată 


Construirea crea- 
tivă, integrată a 

self-ului şi a celuilalt 
în cadrul unor rela- 
tii empatice in care 
ambii parteneri sunt 
acordati la lungimea 
de undă a celuilalt 


: Blatt şi Auerbach, 2003, p. 276. 


Relaţii integrate reciproce bazate pe aprecierea 
contribuţiei părţilor la construirea de semnifica- 
fii în cadrul unor relaţii interpersonale complexe 


Sursă 

2. Scala nivelului conceptual al descrierii propriei persoane şi a reprezen- 


țărilor asupra obiectelor 
ESLNS 
Senzorimotor- Persoana este descrisă predominant în termenii 
-Preoperaţional gratificării ori ai frustratiilor pe care le 
furnizează. Sunt puţine semne că persoana ar fi 
percepută sau definită ca o entitate separată şi 
independentă de efectul nemijlocit asupra 
plăcerii sau durerii resimfite de către subiect. 
2. 3 
fizice, Deseori, accentul este pus pe cum arată 
persoana, în termeni de caracteristici fizice 
sesizabile din exterior. 
PEPE II ISI 
3a. | Iconic, orientat Descrierea se concentrează preferenţial asupra 
înspre exterior activităţilor şi funcţiilor persoanei. 
Iconic, orientat Persoana este descrisă mai degrabă în termenii 
înspre interior gândurilor, sentimentelor şi valorilor decât în 
interioare. 
Descrierea persoanei integrează o gamă largă a 
nivelurilor, astfel incât aspecte ce tin de infáji- 
şarea exterioară şi de acţiunile persoanei sunt 
opuse dimensiunilor exterioare şi integrate cu 
acestea. Contradicţiile aparente sunt rezolvate 
printr-o sinteză integrativă, complexă şi coerentă. 
Sursă : Blatt şi Auerbach, 2003, p. 278. 


Concret- 
-Perceptual 


Persoana este descrisă predominant în termeni 
cei ai acţiunilor sale. Descrierea se bazează în 


concreti, literari, deseori in cei ai atributelor 
mai mare măsură pe dimensiuni psihologice 


4 | Conceptual 

3. Scala celor 12 conţinuturi tematice pentru descrierea persoanelor semni- 


ficative 


Scala 


Afectuos Gradul în care persoana e descrisă ca având şi manifestând 
deschis afecţiune sau atenţie caldă. 


Ambitios Gradul in care persoana e descrisă ca manifestând aspirații in 


domenii ocupaţionale sau instrumentale pentru sine şi/sau alţii ; 
ca având o dorinţă arzătoare de realizare ; ca aspirând sau 

Răuvoitor- 

-binevoitor 


exercitând presiune asupra sa şi a altora. 
Rece-cald 


Gradul în care intenţiile sau efectele unei persoane asupra altora 
sunt descrise mai degrabă ca având sau exprimând puternic 

rea-voinţă, duşmănie sau ură, decât făcând sau fiind înclinată 
să facă bine celorlalţi. 


Gradul în care stilul afectiv interpersonal al persoanei este 
descris mai degrabă ca ne-emotional şi impersonal, decât cald 
şi iubitor. 


Gradul de Gradul în care interacţiunile unei persoane cu ceilalți sunt 
implicare descrise mai degrabă ca negative (fie distante şi rezervate, fie 
constructivă | supraimplicate), decât pozitive (implicare constructivă cu 


respect pentru individualitatea celuilalt). 


Măsura în care persoana pune accent pe studiu, reflecţie, specu- 
laţie, interes pentru idei, utilizare creativă a intelectului sau 
capacitate pentru gândire inteligentă, raţională, şi apreciere 
pentru complexitate. 


Gradul în care persoana e descrisă mai degrabă ca având 
standarde excesiv de ridicate sau critice, decât dând dovadă 
de acceptare şi toleranţă. 


Gradul în care persoana e descrisă ca cineva care este un 
model pentru subiect ; gradul de admiraţie pentru calităţile pe 
care persoana le are. 


Gradul în care persoana e descrisă mai degrabă ca manifes- 
tând grijă şi atenţie, fără a face solicitări de ordin emoţional, 
decât căutând satisfacerea propriilor necesități. 


Gradul în care persoana e descrisă fie ca abuzivă fizic sau 
emoţional, fie ca provocând suferinţă şi durere. 
Gradul în care persoana e descrisă ca simțindu-se satisfăcută 


De succes 
de propriile realizări, oricare ar fi ele. 


Tărie Gradul în care persoana e descrisă ca fiind efectivă, eficientă 
(puternic-slab) | şi capabilă să reziste la presiuni, ca având un sentiment stabil 
al sinelui sau ca dovedindu-se o figură stabilă. 


Sursă : Blau şi Auerbach, 2003, p. 279. 


Ideal negativ- 
-pozitiv 


Grijuliu 

4. Scala pentru evaluarea funcţionării reflexive 


Nivel/scor Descriere 


Funcţionare | Răspunsuri care sunt în mod evident antireflexive, ostile, 
reflexivă bizare sau neadecvate în contextul interviului. 
negativa 


Funcţionare | Răspunsuri care în totalitate sau aproape în totalitate nu au 
reflexivă funcţie reflexivă, cu dovezi slabe cum că persoana se pán- 
absentă deste la stările mentale. Relatările sunt firave, le lipsesc 
detaliile referitoare la stări mentale, sau sunt egocentrice şi 
in slujba sinelui. 


Funcţionare | Răspunsurile dovedesc o oarecare luare in considerare a 
reflexivă stărilor mentale, dar de cele mai multe ori referinjele nu 
discutabilă | sunt explicite. Înțelegerea persoanei cu privire la stările 
mentale e fie banală, cligeu, fie difuză şi neinteprată. 


Funcţionare 
reflexivă 
obişnuită 


Subiectul manitestă capacitate comună de a intelege expe- 
rientele în termeni de gânduri şi trăiri şi are un model stabil 
al stărilor mentale care necesită inferenţă minimă sau deloc 

din partea celui ce evaluează. Modelul subiectului este limitat 
şi nu include înțelegerea conflictului sau a ambivalenţei. 


Funcţionare 
reflexivă 
marcată 


Răspunsurile conţin numeroase ilustrări de funcţionare 
reflexivă deplină ce sugerează un model psiholopic mental 
stabil. Sunt prezente numeroase detalii despre gânduri şi 
trăiri, şi implicaţiile stărilor mentale sunt formulate explicit. 
Subiectul e, de obicei, capabil să menţină o perspectivă a 
dezvoltării (interactionala) şi să ajungă la reintegrári 
originale ale stărilor mentale. 


Răspunsurile arată o rafinare (complexitate) excepţională. 
Sunt adesea surprinzătoare în insight, complexe sau elabo- 
rate şi prezintă în mod constant un raţionament cauzal cu 
referire la stările mentale. Subiectul are o atitudine reflexivă 
in orice context. 


Funcţionare 
reflexivă 
excepţională 


Notă. 1998, Fonagy, Target, Steele, si Steele, Reflective-Functioning Manual, 
Version 5, For Application to Adult Attachment Interviews pp. 54-59. 
(Manual de cercetare nepublicat. Subdepartamentul de Psihologia Sănătăţii 
şi Clinică, Universitatea College London.) 


Sursă: Blatt şi Auerbach, 2003, p. 283. 


ANEXA 8 


Scale pentru evaluarea schimbării 
în psihoterapia dinamică 


Calitatea relaţiilor de prietenie/familiale 


Calitatea relaţiilor interpersonale presupune o reciprocitate adecvată/eficientă 
dată de abilitatea de a oferi şi primi de la ceilalţi, Capacitatea de a avea încredere 
şi de a fi de încredere, receptivitate emoţională, abilitatea empatică/de a vedea 
lucrurile din perspectiva altora, capacitatea de a descrie acurat dimensiunile/ 
caracteristicile externe şi interne ale celorlalţi. Implică un sentiment de a fi 
dorit şi de a aparţine în acelaşi timp. 


100-91 Calitate superioară a relaţiilor cu prietenii apropiaţi şi cu toti membrii 


90-81 


80-71 


70-61 


familiei. Relaţiile sunt securizante, calde, deschise, bazate pe respect şi 
preocupare reciprocă. Mai multe relaţii pe termen lung, dar de ase- 
menea deschis spre noi prietenii. Persoana este admirată pentru abilitatea 
de a fi receptivă la emoţiile celor din jur şi de a intelege/constientiza 
perspectiva acestora (a empatiza cu cei din jur). Ceilalţi sunt descrişi cu 
acuratețe ca persoane unice pe baza unei largi game de trăsături/dimen- 
siuni interne şi externe. Stările tranzitorii de frustrare sau conflictuale 
sunt puse pe seama circumstanțelor si sunt rezolvate cu uşurinţă. 
Relaţii calde, deschise şi bazate pe sprijin reciproc atât cu prietenii, cât 
şi cu familia. Celelalte persoane sunt în general văzute ca fiind tolerante, 
demne de încredere şi afectuoase. Stările de frustrare sau conflictuale 
sunt puse pe seama circumstanțelor şi sunt rezolvate cu uşurinţă. 
Relaţii de prietenie bune, stabile si bazate pe sprijin reciproc. Pot apărea 
probleme pe perioade scurte sau limitate la o singură persoană semni- 
ficativă (frate sau soră/ părinte/copil/prieten). Conflictele cu ceilalţi pot 
provoca disconfort psihic, însă fără a compromite asumarea respon- 
sabilitátilor esenţiale şi sentimentul siguranţei. 

Câteva dintre relaţiile de prietenie sunt trăite/considerate/percepute ca 
fiind problematice de către persoana în cauză, însă pot părea normale 


60-51 


50-41 


40-31 


30-21 


20-11 


10-1 : 


Sursá 

celorlalţi. Poate să descrie persoanele importante pentru sine ca fiinţe 
distincte, ţinând cont de funcţiile acestora, dar şi de sentimentele lor, 
atitudini şi valori. O uşoară tendinţă spre sacrificiu sau exploatare de 
sine, implicare excesivă sau neimplicare, uşor suspicioşi sau naivi/ 
creduli, dependenţi sau total independenti/impotriva colaborării în situaţii 
problematice. Poate fi preocupat de obţinerea acceptării de către ceilalţi. 
Are una sau mai multe relaţii de prietenie pe termen lung. Manifestă o 
tendinţă de a prelua roluri autoritare şi/sau de supus/persoană confor- 
mista. Experiente limitate de entuziasm/afectiune, cooperare/receptivi- 
tate, satisfacţie şi încredere. Evita conflictele dramatice sau disconfortul 
personal prin păstrarea unci distante/lipse de implicare, sau prin adoptarea 
unui comportament pasiv de sacrificiu de sine. Descrierile persoanelor 
semnificative fac dificile pentru ceilalţi vizualizarea şi reamintirea acestora. 
Cele mai multe relaţii de prietenie sunt de scurtă durată, intermitente şi 
distante. Caracterizaţi de sacrificiul de sine sau exploatarea celorlalți, 
suspicioşi sau naivi, foarte repede iritati/deranjati de solicitări sau 
detaşaţi emotional. Dificultăţi severe în a-i înțelege pe ceilalți. Descric- 
rea celorlalte persoane este superficială, stereotipică sau lacunară. 
Interactiuni minime cu familia/prietenii. Nici o gratificare reciprocă ; 
exploatarea celor din jur, detaşare emoţională, grad ridicat de scepticism. 
Ceilalţi sunt descrişi global şi concret sau dintr-o perspectivă pronunțat 
egocentric’. Poate manifesta o relaţie de dependenţă de lungă durată 
fata de părinţi. 

Teamă puternică faţă de interacţiunile sociale. Foarte izolaţi. Contacte 
puţine cu familia sau servicii sociale şi doar în cazul în care sunt tolerate 
de persoană. 

Izolare socială totală. Suspiciune extremă sau o influenţă închipuită 
asupra celorlalți. Nu pot să locuiască cu familia. 
Afectarea/deteriorarea funcţiilor mentale face comunicarea imposibilă. 


Hoglend er al., 2000, pp. 195-199. 


Relaţiile romantice/sexuale/intime/amoroase 


Dacă persoana nu stabileşte relaţii intime datorită unui deces sau divorţ, se 
recomandă evaluarea capacităţii pacientului de a stabili astfel de relaţii prin 
prisma experienţelor anterioare. Calitatea relaţiilor intime/romantice implică 
atracţie sexuală, arousal, plácere/satisfactie, iniţiativă şi flexibilitate. Sentimente 
dătătoare de siguranţă şi relevanţă emoţională şi incredere. Dependenţa matură/ 
eficientă/echilibrată implică abilitatea de a deveni dependent emotional de 
partener, dar, în acelaşi timp, de a avea capacitatea de a face faţă unui eşec al 
relaţiei. Descoperirea partenerului ca personalitate unică implică abilitatea de 

a-i descrie pe ceilalţi prin intermediul unei sfere largi de trăsături externe şi 
interne şi evoluţia lor în timp. 


100-91 Are abilitatea de a stabili relaţii pe termen lung, caracterizate de senti- 


90-81 


80-71 


70-61 


60-51 


50-41 


mente reciproce de iubire, încredere şi dependenţă matură. Dornic de a 
împărtăşi vulnerabilitatea emoţională. Preocupări sexuale, iniţiativă şi 
starea de abandonat/inrobit plicerii/satisfactici. Esenţială este persona- 
litatea unică a celuilalt şi este clar/acurat descrisă de către partener(ă). 
Relaţiile sunt caracterizate de un sens al dezvoltării şi aprofundării 
continue în timp. Problemele şi conflictele sunt uşor depăşite/rezolvate. 
Calitatea relaţiei inspiră/influenţează prestaţia persoanei şi în alte domenii 


ale vieţii. Poate angrena abilităţi neobişnuite de sprijin reciproc în 


perioade de criză. 

Abilitate de a stabili relaţii pe termen lung caracterizate de sentimente 
de iubire, încredere şi interdependenţă echilibrată si satisfacţie sexuală 
activă, flexibilă. Episoade temporare caracterizate de frustrare şi nesi- 
guran(á justificate de circumstanţe sunt uşor depăşite. Abilitate bună de 
a oferi suport reciproc în perioade dificile/de criză. 

Relaţii armonioase, stabile şi satisfăcătoare din punct de vedere sexual. 
Receptivitate emoţională şi înţelegere reciprocă în cele mai multe dome- 
nii. Pot exista arii restrânse de inhibitie sau conflicte. Stresul exterior/ 
tracasările poate/pot duce la perioade conflictuale, nesiguranţă/indoieli 
sau disfunctii/afectiuni/disconfort minime. 

Poate stabili relaţii romantice stabile, bazate pe încredere, sprijin reci- 
proc şi înţelegere, dar climatul emoţional este caracterizat uneori de 
ambivalente şi fluctuații. Poate să-şi dorească şi uneori chiar să caute un 
alt partener sau să aprecieze faptul că partenerul şi-ar dori pe altcineva. 
Inhibitii/disfunctii sexuale în perioadele caracterizate de stres. În general 
nu se abate de la angajamentul de bază faţă de partener, în pofida unor 
limite ale calităţii relaţiei. 

Poate stabili relaţii pe termen lung, însă caracterizate de mai puţină 
reciprocitate şi gratificare. Predispozitie spre subapreciere sau supra- 
implicare în relaţie, în perioade de dificultăţi moderate. Temeri de a nu 
fi abuzat/inselat sau respins de către partener(ă). Dorintele, funcţiile 
sau iniţiativele sexuale sunt inhibate. Partenerul este descris ca o fiinţă 
distinctă, însă mai puţin ca o persoană unică. Tendinţă de a scinda 
relaţiile romantice de cele sexuale. Patternuri de comportament supus, 
conformist, dominanţă/control. 

Dificultăţi în stabilirea relaţiilor sexuale/intime pe termen lung. Lipsă 
de angajament, încredere, şi reciprocitate. Dorinţe sexuale ocazionale 
sau comportament dezorganizat. Îşi caută parteneri nepotriviti. Relaţii 
nesigure (pe termen scurt) lipsite de reciprocitate. 


<A 

Doar întâlniri scurte, acompaniate de sentimente accentuate de ambi- 
valență. Dorinţa/gratificarea este mediată de perversiuni sau suport 
erotic. Descrie posibilii parteneri în termenii propriilor frustrări sau 
gratificári. 

Lipsit de capacitatea de a iniţia relaţii sexuale. Au mai multe fantezii 
decât relaţii reale. Teamá de a pierde controlul. Nu manifestă atracţie/ 
interes sexual, sau prezintă tulburări severe care duc la evitarea actului 
sexual. Experienţe sexuale ocazionale cu prostituate, 

Identitate sexuală foarte fragilă. Lipsa relaţiilor. Fantezii încărcate de 
perversiune. 

Lipsa identităţii sexuale. Fantezii primitive, nediferenţiate, lacunare. 


Sursă : Hoglend et al., 2000, pp. 195-199. 


Acceptarea emoţiilor 


Această dimensiune acoperă abilitatea de a experimenta/trăi, diferenţia şi 
exprima (verbal şi nonverbal) diferite emoţii. Include abilitatea de a impune o 
diferenţă temporală intre apariţia sentimentelor şi executarea comportamentelor 
de apărare/defensive sau devenite automatizate/deprinderi. Controlul impulsului 
şi toleranța la frustrare fac parte integrantă din această dimensiune. Variabile ca 
alexitimia şi lipsa autenticităţii sunt partial relagionate cu acest aspect/concept/ 
dimensiune. 


100-91 Abilităţi neobişnuite de a trăi complexitatea şi intensitatea sentimen- 


90-81 


80-71 


70-61 


telor, de a diferenţia acurat şi de a exprima într-un mod adecvat şi variat 
chiar şi cele mai puternice emoţii, ca furia, tristeţea, disprețul, teama, 
bucuria, entuziasmul, ruşinea, disconfortul/distresul şi ataşamentul. 
Tolerantá ridicată la sentimente confuze şi ambiguitate. 

Sunt bine diferenţiate şi adecvat/adaptiv exprimate. Nu dezvoltă aproape 
niciodată simptome ca anxietatea sau depresia. Pe fondul unui stres acut 
apar unele comportamente de evitare sau inhibarea emoţiilor, insă in 
gencral ii caracterizează o accesare uşoară a emoţiilor. 

Pot trăi emoţii puternice cu o abilitate rezonabilă de a diferenţia şi 
exprima sentimentele. Se confruntă cu simptome temporare sau stări/ 
comportamente de evitare, limitarea scopurilor/urmăreşte mai puţine 
scopuri, sau scăderea capacităţii de concentrare. 
Dezamăgirile/eşecurile profunde pot duce la simptome moderate, unele 
stări/comportamente de evitare, restrângere a sferei de activităţi şi o mai 
slabă diferenţiere a emoţiilor (frustrare, ingrijorare, ambiguitate, scăderea 
capacităţii de luare a deciziilor, bucurie temperată/fadă). Manifestări 
nepotrivite/inadecvate (izbucniri, deznădejde) şi restrángerca/limitarea 
scopurilor şi ambițiilor. , 

60-51 De cele mai multe ori dezamăgirile duc la inhibarea sau negarea senti- 
mentelor, izbucniri sau stări de nemulţumire pasivă, sau simptome ca 
anxietate, depresie, fobie, tulburări de conversie şi o mai slabă dife- 
rentiere a sentimentelor. Evita exprimarea emoţiilor şi/sau limitarea 
scopurilor. 

50-41 Posibilele dezamăgiri, eşecuri sau schimbările care intervin duc, de 
obicei, la un comportament de evitare, limitare a/restrângere a scopuri- 
lor, simptome mai severe şi de durată. Sentimente relativ confuze/ 
nediferentiate (indiferenţă, demoralizare, apatie, agitaţie, imperfectiu- 
ne/neajutorare, aplatizare emoţională), şi manifestări dezadaptive ca 
nemultumiri/proteste zadarnice, izbucniri inadecvate frecvente, abreactii. 

40-31 De cele mai multe ori dezamăgirile/eşecurile duc la sentimente de 
disperare, abreactii sau simptome severe. Lipseşte abilitatea de a dife- 
rentia sentimentele. 

30-21 Chiar şi eşecurile minore sau probabile duc la reacţii de deznădejde si 
disperare, abreactii sau simptome severe. Exprimare haotică a senti- 
mentelor. Pot dezvolta simptome psihotice. a 

20-11 Nu pot exprima corect/adecvat nici un sentiment, abreactii foarte severe, 
episoade maniacale. Necesită o anumită asistenţă externă. 

10-1 Manifestări psihotice continue. Necesită asistenţă permanentă. 


Sursă: Hoglend et al., 2000, pp. 195-199. 


Înțelegerea (Insight-ul) 


Acest concept presupune înţelegerea din punct de vedere cognitiv şi emoţional 
a dinamicii conflictelor interne, a patternurilor de interacţiune interpersonale 
adiacente, a comportamentelor repetitive/recurente şi a conexiunii cu expe- 
rientele din trecut. Abilitate de a înţelege şi descrie propria vulnerabilitate, 
reacţiile la stres şi strategiile de coping/confruntare/a face faţă la stres. 


100-91 Abilităţi neobişnuite de a descrie într-o manieră proprie/personalizată 

: dorintele personale, temerile, mecanismele de apárare, comportamen- 
tele adiacente şi conexiunea cu experienţele timpurii (din copilărie). 
Grad de conştientizare ridicat a propriei vulnerabilitáti, atitudini şi 
patternuri interpersonale, beneficiu secundar. Este deschis/receptiv şi 
reflectează asupra aspectelor şi sensurilor multiple ale experienţei. 
Imagine realistă despre sine şi ceilalţi. 

90-81 Are capacitatea de a-şi monitoriza conflictele interioare, problemele 
adiacente, comportamentele repetitive şi conexiunile/legăturile cu expe- 
rientele timpurii. Conştientizare a propriei vulnerabilitáti şi reacţii la 
stres. O atitudine tolerantă şi realistă faţă de sine şi ceilalţi în disputele/ 


80-71 


70-61 


60-51 


50-41 


40-31 


30-21 

conflictele interpersonale. Se poate simţi deziluzionat, dar nu trist sau 
deznădăjduit. 
Are capacitate de a-şi monitoriza majoritatea conflictelor interne, pro- 
blemele adiacente şi patternurile repetitive şi atitudinile personale. 
Conexiunile cu experienţele timpurii pot fi partial uitate/omise. Con- 
ştiinţă a propriei vulnerabilitáti, reacţii la stres şi strategii de coping. Se 
poate blama prea mult pe sine şi pe ceilalţi in disputele interpersonale, 
însă rationeazá/reflecteazá liber, observându-şi propriile reacţii şi învă- 
{and din ele (integrare). În general este curios şi tolerant. Expectante 
realiste în ceea ce priveşte viitorul. 
Recunoaste/identificá, dar nu poate descrie/reda într-un mod adecvat/ 
acurat asocierea complexă dintre experienţele din trecut/anterioare, con- 
flictele interne, problemele actuale şi patternurile de răspuns repetitive/ 
recurente. Constiinti moderată a propriei vulnerabilităţi, a puterii de a 
rezista şi a reacţiilor la stres. Tendinţă crescută de a se blama pe sine şi 
pe ceilalţi în cadrul disputelor. Comportamente şi atitudini îi pot fi 
ocazional neidentificate/neconstientizate, însă reflectează şi se observă 
e sine in alte domenii/situatii diferite. 
Rez conflictelor interioare în conexiune cu experienţele ante- 
rioare şi prezente şi comportamente este oarecum neclară, sau mai puţin 
integrată din punct de vedere emotional, sau „învăţată/insuşită”. Raţio- 
nament deficitar despre sine şi ceilalţi, dar are capacitatea de a reflecta 
în timp. Vulnerabilitate şi reacţii la stres surprinzătoare uneori. Unele 
mecanisme defensive, atitudini şi comportamente neconştientizate. Demar- 
care rigidă între bine şi rău. Poate căuta soluții superficiale. Conştien- 
tizcazá simptomele ca semne/indicii ale unci tulburări. 
„Învăţare, achiziţie” superficială sau idei eronate/gregite cu privire la 
conflictele interioare şi experienţele anterioare şi actuale. Rationament 
distorsionat despre sine vs. raportat la ceilalţi, chiar şi atunci când nu au 
loc dispute. Sentimente de disconfort emotional acompaniate de invino- 
vátiri de sine profunde/accentuate incorect atribuite unor factori externi. 
O oarecare reflecţie sau lipsa acesteia asupra motivelor personale, 
inconştient de aspectele importante ale atitudinilor şi comportamentelor 
(fundamentalism). E posibilă negarea simptomelor ca semne/ indicii ale 
tulburărilor. Pesimism sau optimism excesiv. 
Nu conştientizează asocierea dintre comportament şi componentele dina- 
micii interne. Percepţii/raţionamente profund distorsionate despre sine 
şi despre ceilalţi. Negarea reacţiilor personale de disconfort. Prezintă 
capacitatea descrierii /relatării trăirilor ipterne, dar într-un mod stereotip, 
ambiguu sau eronat. Negarea semnelor prezenţei unei tulburări mentale. 
Dificultăţi severe în descrierea trăirilor interne. Nu conştientizează 
asocierea dintre trăirile interne şi propriul comportament. E posibilă 
prezenţa unor idei puternic distorsionate. 

Funcţionare mentală dezorganizată sau fragmentară. Incapacitate de a 
percepe realitatea. Necesită asistenţă externă. 
Deteriorare/dezorganizare continuă a funcţiilor mentale, necesitând 
asistenţă permanentă. 


Hoglend et al., 2000, pp. 195-199, 


Rezolvarea de probleme si capacitatea de adaptare 


Această dimensiune acoperă abilitatea de a face faţă într-un mod eficient oricărei 
situaţii dificile şi de a se afirma pe sine fără a dezvolta simptome, compor- 
tamente de evitare sau acţiuni nepotrivite. Activitatea de autoobservare/auto- 
analiză sau planificare poate sau nu să fie folosită în optimizarea performanţelor. 
Abilitatea de a integra rutina cu nevoia de explorare de noi domenii, de a lua 
parte cu plăcere la activităţi distractive şi recreative şi de a urma scopuri 
semnificative. 


100-91 


90-81 


80-71 


70-61 


60-51 


Abilităţi neobişnuite de a găsi soluţii eficiente şi inventive la probleme 
din toate domeniile; carieră, familie, rude, prieteni, timp liber, scopuri 
in viaţă. Admirat pentru afecțiunea de care dă dovadă, integritate, 
înţelepciune, iniţiativă şi bună dispoziţie. 

Capacităţi ridicate de adaptare în orice domeniu. Se poate simţi uneori 
nesigur sau descurajat în situaţii dificile, dar apelează la autoanaliză, 
reflecţie, afiliere şi planificare pentru a rezolva problemele ; umor, 
creativitate. 

Se poate simţi uneori anxios sau are tendinţa de a evita situaţiile critice. 
Poate bate în retragere sau fi extrem de competitiv, dar este îngrijorat în 
situaţii de rivalitate. Uneori îşi limitează ambițiile sau simte un impuls 
de autodepăşire. Uncori este dezorientat şi nu reuşeşte să-şi urmeze 
scopurile. Poate persista prea mult în rutină sau explora prea multe 
domenii noi. Ia parte cu plăcere la activităţi sociale şi recreative. 
Dezvoltă uneori anxietate sau depresie în situaţii critice. Manifestă 
ocazional reacţii nepotrivite la stres (agresivitate sau inhibarea stării de 
furie). Poate evita una sau două/unele situaţii, de ex. evită oportunităţile 
de promovare sau nu este capabil să amelioreze o relaţie intimă nesatisfă- 
cătoare. Poate avea câteva hobby-uri, preocupări sau o anumită satisfacţie 
inhibată în activităţi recreative. Activităţile sale sau se limitează la 
rutină, sau cuprind prea multe domenii noi. 

Dezvoltă simptome, evită sau acţionează nepotrivit (agresiv sau con- 
formist) în situaţii critice sau dificile sau nu reuşeşte să-şi urmărească 
scopurile semnificative. Nu îndrăzneşte să iniţieze relaţiile romantice 
dorite sau nu reuşeşte să urmeze scopuri realiste în carieră. Poate 
manifesta rigiditate sau comportamente dezadaptive permanente sau să 

se elibereze de inhibitii sau situaţii defavorabile. Satisfactie limitată sau 
acţiuni lipsite de scop (compensatorii), egoism pronunţat. 

Simptome severe, comportamente de evitare sau comportamente anti 
sociale/abreactii sau alte manifestări foarte nepotrivite ca răspuns nu 
numai la situaţii critice, dar şi la provocări banale/obisnuite. Satisfactic 
neexprimată/ nemanifestată, activităţi limitate in anumite domenii. Lipsă 
a orientării spre scopuri şi a realizării/conştientizării de sine, 

Copleşit de provocările obişnuite ale vieții din câteva domenii. Evită 
majoritatea situaţiilor dificile şi nu igi asumă nici o responsabilitate. 
Simptome severe : pasiv, dependent sau manifestări rigide. Comunicare 
neclară/deficitară. Tulburări severe ale vieţii de familie şi activităţi 
recreative redusc. 

Capacitate de adaptare foarte scăzută sau lipsa acesteia. Nu poate face 
faţă într-un mod adecvat în aproape nici un domeniu. Copleşit de acti- 
vitatile zilnice obişnuite, tulburări severe ale abilității de comunicare. 
Necesită asistenţă în rezolvarea problemelor de zi cu zi. Comporta- 
mente autodistructive sau periculoase. 

Deteriorare/dezorganizare continuă a funcţiilor mentale. 


Sursă: Hoglend er al., 2000, pp. 195-199. 


Notă: Detalii legate de interpretarea scalelor de evaluare prezentate in acest 
volum pot fi obţinute de la al doilea autor, la adresa clipsionacluj.astral.ro 

COLLEGIUM. Psihologie 
au apărut: 


Adrian Neculau (coord.) - Psihologie socială. Aspecte contemporane 

Andrei Cosmovici - Psihologie generală 

W. Doise, J.-C. Deschamps, G. Mugny - Psihologie socială experimentală 

Adrian Neculau, Gilles Ferréol (coord.) - Minoritari, marginali, excluşi 

Constantin Cucoş - Minciund, contrafacere, simulare. O abordare 
psihopedagogică 

Mielu Zlate (coord.) - Psihologia vieţii cotidiene 

R.Y. Bourhis, J.-P. Leyens (coord.) - Stereotipuri, discriminare şi relaţii 
intergrupuri 

Serge Moscovici - Psihologia socială sau maşina de fabricat zei 

Adrian Neculau (coord.) - Câmpul universitar şi actorii săi 

Adrian Neculau (coord.) - Psihologia câmpului social. Reprezentările sociale 

J. Barus-Michel, F. Giust-Desprairies, Luc Ridel - Crize. Abordare 
psihosocială clinică 

Andrei Cosmovici, Luminiţa Iacob (coord.) - Psihologie şcolară 

Şerban Ionescu - Paisprezece abordări in psihopatologie 

Serge Moscovici (coord.) - Psihologia socială a relaţiilor cu celălalt 

Willem Doise, Gabriel Mugny - Psihologie socială şi dezvoltare cognitivă 

Ana Stoica-Constantin, Adrian Neculau (coord.) - Psihosociologia rezolvării 
conflictului 

André Sirota - Conduite perverse in grup 

Adrian Neculau, G. Ferréol (coord.) - Psihosociologia schimbării 

Mircea Miclea - Psihologie cognitivă. Modele teoretico-experimentale 

Mielu Zlate - Psihologia mecanismelor cognitive 

Gilles Ferréol (coord.) - Identitatea, cetățenia şi legăturile sociale 

Mielu Zlate - Introducere in psihologie 

Ion Dafinoiu - Elemente de psihoterapie integrativa 

Eva Drozda-Senkowska - Psihologia socială experimentală 

Cornel Havârneanu - Cunoaşterea psihologică a persoanei. 
Posibilităţi de utilizare a computerului in psihologia aplicată 

Steve Duck - Psihologia relaţiilor interumane. Teorie, concepte şi noţiuni 
fundamentale 


Valentin Clocotici, Aurel Stan - Statistică aplicată în psihologie 

Gilles Ferréol (coord.) - Adolescenfii şi toxicomania 

Adrian Neculau (coord.) - Analiza şi intervenţia in grupuri şi organizaţii 

Pierre De Visscher, Adrian Neculau (coord.) - Dinamica grupurilor, Texte 
de bază l 

Mihaela Roco - Creativitate şi inteligență emoțională 

Jean Delacour - Introducere ín neuroştiințele cognitive 

Ion Dafinoiu - Personalitatea. Metode de abordare clinică : observaţia şi 
interviul 

Septimiu Chelcea - Un secol de cercetări în psihosociologie 

Aurel Stan - Testul psihologic. Evoluție, construcție, aplicații 

Dan Goglează - Psihoterapia ca relație a schimbării individuale. Strategii, 
cazuri, soluţii, comentarii 

Alex Mucchielli - Arta de a influența. Analiza tehnicilor de manipulare 

Michel-Louis Rouquette - Despre cunoaşterea maselor. Eseu de psihologie 
politică 

Vincent Yzerbyt, Georges Schadron - Cunoaşterea şi judecarea celuilalt 

Mihai Kramar - Psihologia stilurilor de gândire şi acţiune umană 

Jean-Claude Abric - Psihologia comunicării. Teorii şi metode 

Şerban Ionescu, Marie-Madeleine Jacquet, Claude Lhote - Mecanismele de 
apărare. Teorie şi aspecte clinice 

Ştefan Boncu - Psihologia influenţei sociale 

Daniel Gaonac’h, Pascale Larigauderie - Memorie şi funcţionare cognitivă 

Bruna Zani, Augusto Palmonari - Manual de psihologia comunității 

Ion Dafinoiu, Jenó László Vargha - Hipnoza clinică. Tehnici de inducţie. 
Strategii terapeutice 

Adrian Neculau (coord.) - Manual de psihologie socială 

Mihaela Vlăsceanu - Organizaţii şi comportament organizational 

Iolanda Mitrofan (coord.) - Cursa cu obstacole a dezvoltării umane. 

Psihologie, psihodiagnoză, psihoterapie centrată pe copil şi familie 

Constantin Enăchescu - Tratat de psihanaliză şi psihoterapie 

Jacques Montangero - Vis şi cognifie 

Constantin Enăchescu - Tratat de psihosexologie 

Roy Schafer - Interpretarea psihanalitică a testului Rorschach 

Patrick Rateau - Metodele şi statisticile experimentale în ştiinţele umane 

Ivana Markova - Dialogistica şi reprezentările sociale 

Zoltân Bogáthy (coord.) - Manual de psihologia muncii şi organizaţională 

Dorina Sălăvăstru - Psihologia educaţiei 

Mielu Zlate - Leadership şi management 

Constantin Enăchescu - Tratat de igienă mintală 

Mielu Zlate - Tratat de psihologie organiza[ional-managerialá 


Ticu Constantin - Evaluarea psihologică a personalului 

Ana Stoica-Constantin - Conflictul interpersonal. Prevenire, rezolvare 
şi diminuarea efectelor 

Alex Mucchielli - Arta de a comunica. Metode, forme şi psihologia situaţiilor 
de comunicare 

Ion Dafinoiu, Jenó-László Vargha - Psihoterapii scurte. Strategii, metode, 
tehnici 


in pregătire: 


Constantin Enăchescu - Tratat de teoria cercetării ştiinţifice 

Serge Moscovici, Fabrice Buschini (coord.) - Metodele aplicate în stiinfele 
socio-umane. Manual 

Daniel David - Metodologia cercetării clinice 

lon Dafinoiu, Jenó-László Vargha 


PSIHOTERAPII SCURTE 


“Strategii, metode, tehnici 


„Terapiile scurte se deosebesc de cele lungi nu numai prin durată, 
ci şi prin obiective şi orientare temporală a demersului terapeutic; dacă 
terapiile lungi, orientate, de regulă, spre trecutul pacientului, își propun 
schimbări structurale profunde ale personalităţii acestuia, terapiile 
scurte sunt, în general, centrate pe simptom, pe prezentul şi viitorul 
. pacientului/clientului. 

„Ne-am străduit sa oferim o descriere cât mai clară şi precisă 
a secventelor implicate de intervenţia terapeutică, recurgând la 
prezentarea algoritmizată a acestora şi anexându-le, uneori, scale de 
evaluare. Dorim totodată să introducem în acest context conceptul de 
«flexibilitate responsabilă», menit să sublinieze faptul că ajustarea 
intervenţiei după nevoile clientului nu se face în cadrul unei «navigari» 
după inspiraţia de moment sau intuiţia liber flotantă, ci luând in calcul 
„atât datele furnizate de persoana aflată în tratament, cât și principiile 


fundamentale ale intervenţiei terapeutice.” y 
Autorii 


| Terapia cognitiv-comportamentala * Tehnici psihoterapeutice cognitiv- 
-comportamentale * Terapia centrată pe persoană * Terapia centrată pe 
Sageu şi soluții > Psihoterapiile dinamice de scurtă durată 

